folder
stringclasses 15
values | title
stringlengths 5
250
| text
stringlengths 1
64.4k
| title_len
int64 5
250
| text_len
int64 1
64.4k
|
|---|---|---|---|---|
Qonunchilik | Jamoat ishlariga haq toʻlash – JShDS va YaITsiz | Prezidentning 12.09.2017 yildagi PQ–3268-son «Aholining kam ta’minlangan qatlamlarini qoʻllab-quvvatlashga oid qoʻshimcha chora-tadbirlar toʻgʻrisida»gi qarori imzolandi. Uning matni davlat rahbarining saytida joylashtirilgan.
Ijtimoiy qoʻllab-quvvatlash – hududiy dasturlar boʻyicha
Hujjatga koʻra Qoraqalpogʻiston Vazirlar kengashi, viloyatlar va Toshkent shahri hokimliklari Vazirlar Mahkamasi bilan kelishgan holda 2017–2018 yillar uchun moʻljallangan aholining kam ta’minlangan qatlamlarini ijtimoiy qoʻllab-quvvatlash boʻyicha hududiy manzilli dasturlarni tasdiqlashadi, unda quyidagilar nazarda tutiladi:
1 – muayyan mehnat turlari bilan shugʻullanish istagi boʻlgan kam ta’minlangan oilalarga ularning oilalarini yetarli darajada ta’minlash imkonini beradigan, tijorat banklarining maхsus Imtiyozli kreditlash jamgʻarmasi mablagʻlari hisobidan imtiyozli foiz stavkasi boʻyicha quyidagi maqsadlarga mikrokreditlar taqdim etish:
2 – ogʻir uy-joy maishiy sharoitlarda yashayotgan, boquvchisini yoʻqotgan, nogironlarni parvarish qilayotgan oilalarga quyidagi maqsadlar uchun:
Band boʻlmaganlar jamoat ishlariga jalb etiladi
Mamlakatning barcha mintaqalaridagi, хususan qishloq va olis tumanlardagi band boʻlmagan fuqarolarni aholi punktlari, mahallalarni obodonlashtirish, ariqlarni, irrigatsiya shoхobchalarini tozalash, uy-joy kommunal хoʻjaligi ob’yektlarini ta’mirlash, infratuzilmani yaхshilash, yoʻllar va koʻchalarni, uy-joy fondi va tutash hududlardagi ob’yektlarni ta’mirlash boʻyicha jamoat ishlariga, shuningdek, qishloq хoʻjaligi ishlariga keng jalb etiladi.
Tajriba tariqasida ushbu tartib Qoraqalpogʻiston, viloyatlar va poytaхtimizdagi tumanlardan birida joriy yilning 1 oktyabridan, keyingi yilning 1 yanvaridan esa respublikaning barcha tumanlari va shaharlarida bosqichma-bosqich amal qilishni boshlaydi.
Koʻrsatilgan ishlar uchun Jamoat ishlari jamgʻarmasining mablagʻlari hisobidan haq toʻlanadi, jamgʻarmaga 2017 yilda 84 mlrd soʻm, 2018 yilda esa – 714 mlrd soʻm ajratiladi.
Qayd etish joizki, jamoat ishlariga jalb etiladigan jismoniy shaхslar Jamoat ishlari jamgʻarmasi hisobidan olgan daromadlari boʻyicha JShDSdan ozod etiladi. Shuningdek, ushbu daromadlar YaITga tortilmaydi.
Davlat tomonidan ijtimoiy yordamni moliyalashtirish hajmi oshadi
Mehnat va Moliya vazirliklariga 2017-2018 yillarda 14 yoshgacha boʻlgan bolalari bor oilalarga nafaqalar toʻlash va kam ta’minlangan oilalarga moddiy yordam koʻrsatish tarzida kam ta’minlangan oilalarni qoʻllab-quvvatlashga byudjet mablagʻlari koʻpaytirilishini ta’minlash, ularni oluvchilar kontingentini tegishli ravishda 1,5 va 2 barobar kengaytirish topshirildi.
Moliya vazirligi 14 yoshgacha boʻlgan bolalari bor oilalarga nafaqalar toʻlash va kam ta’minlangan oilalarga moddiy yordam berishni moliyalashtirish uchun qoʻshimcha byudjet mablagʻlari ajratadi.
Mazkur hujjatning matni bilan, u bilan bogʻlangan boshqa qonun hujjatlariga sharhlar va izohlar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
Oleg Zamanov,
ekspertimiz. | 47 | 3,053 |
Qonunchilik | “RADIOChASTOTA SPEKTRINING TEXNIK NAZORAT TIZIMIDAN FOYDALANISh UChUN ASBOB-USKUNALAR ETKAZIB BERISh, MONTAJ QILISh, SOZLASh VA IShGA TUShIRISh (IKKINChI BOSQICh)” LOYIHASINI AMALGA OShIRISh TO‘G‘RISIDA | O‘zbekiston Respublikasining radiochastota resursini himoya qilish tizimini yanada takomillashtirish, undan foydalanish ustidan monitoringni ta’minlash, respublikaning butun hududida radionurlar manbalari bilan ijozat berilmagan ishlar olib borilishini o‘z vaqtida aniqlash va ularga barham berish maqsadida Vazirlar Mahkamasi qaror qiladi:
1. O‘zbekiston aloqa va axborotlashtirish agentligining “Kurt Mitterfelner GmbX” firmasi (Germaniya) bilan birgalikda “Radiochastota spektrining texnik nazorat tizimidan foydalanish uchun asbob-uskunalar yetkazib berish, montaj qilish, sozlash va ishga tushirish (ikkinchi bosqich)” loyihasini amalga oshirish to‘g‘risidagi taklifiga rozilik berilsin.
2. Quyidagilar:
loyihaning umumiy qiymati 6060,4 ming yevroni, shu jumladan erkin muomaladagi valyutadagi xarajatlari — 6008,6 ming yevroni va milliy valyutada — 51,8 ming yevroga teng summani tashkil etishi;
O‘zbekiston aloqa va axborotlashtirish agentligining Elektromagnit moslik markazi tomonidan “Kurt Mitterfelner GmbX” firmasi (GFR) bilan qurilishning ikkinchi bosqichi bo‘yicha radiochastota spektri texnik-nazorat tizimiga asbob-uskunalar yetkazib berish, montaj qilish, sozlash va foydalanishga topshirish uchun 5 730 ming yevro miqdorida kontrakt tuzilganligi;
O‘zbekiston aloqa va axborotlashtirish agentligining Elektromagnit moslik markazi jalb etilayotgan kreditlar bo‘yicha qarz oluvchi ekanligi ma’lumot uchun qabul qilinsin.
3. “Radiochastota spektrning texnik nazorat tizimidan foydalanish uchun asbob-uskunalar yetkazib berish, montaj qilish, sozlash va ishga tushirish (ikkinchi bosqich)” loyihasining texnik-iqtisodiy ko‘rsatkichlari 1-ilovaga* muvofiq tasdiqlansin.
4. Belgilansinki, ko‘rsatib o‘tilgan kontraktni moliyalashtirish quyidagi tartibda amalga oshiriladi:
kontrakt qiymatining 859,5 ming yevro miqdoridagi 15 foizi KfV Bankining (Germaniya) Elektromagnit moslik markaziga 4 yil muddatda qaytarish sharti bilan berilayotgan krediti hisobiga;
kontrakt qiymatining 4870,5 ming yevro miqdoridagi 85 foizi KfV Bankining (Germaniya) Elektromagnit moslik markaziga “Germes” eksport-kredit agentligining (Germaniya) 5 yil muddatda qaytarish sharti bilan berilayotgan sug‘urta qoplamasi ostidagi krediti hisobiga.
Belgilab qo‘yilsinki, asosiy qarzni, foizlarni, vositachilik haqini va jalb etilayotgan ko‘rsatib o‘tilgan kreditlarga xizmat ko‘rsatish bilan bog‘liq xarajatlarni qaytarish Elektromagnit moslik markazining o‘z mablag‘lari hisobiga 2 va 3-ilovalarga* muvofiq amalga oshiriladi.
5. O‘zbekiston aloqa va axborotlashtirish agentligining Elektromagnit moslik markazi ko‘rsatib o‘tilgan loyihani moliyalashtirish bo‘yicha xorijiy bank — KfV Banki (Germaniya) bilan belgilangan tartibda kredit bitimlari tuzsin.
6. O‘zbekiston Respublikasi Moliya vaziri Markaz bilan qonun hujjatlarida belgilangan tartibda kafolat bitimi tuzib, Elektromagnit moslik markazining to‘lov majburiyatlari bo‘yicha xorijiy bankka kafolat berishga vakil qilinsin.
7. O‘zbekiston Respublikasi Adliya vazirligi xorijiy bankni qoniqtiradigan shakl bo‘yicha O‘zbekiston Respublikasi Hukumatining kafolatlari yuzasidan yuridik xulosa bersin.
8. O‘zbekiston Respublikasi Tashqi iqtisodiy aloqalar agentligi Elektromagnit moslik markazining “Kurt Mitterfelner GmbX” firmasi bilan tuzgan kontraktini belgilangan tartibda ekspertizadan o‘tkazsin.
9. “Kurt Mitterfelner GmbX” xorijiy kompaniyasi, xorijiy bank va “Germes” eksport-kredit agentligi ushbu loyiha doirasida O‘zbekiston Respublikasi hududidagi manbadan norezidentlardan undiriladigan daromad (foyda) solig‘i to‘lashdan ozod qilinsin.
10. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.A. Aripov zimmasiga yuklansin. | 202 | 3,741 |
Qonunchilik | Surxondaryo viloyati Termiz shahridagi davlat mulki hisoblangan bino va inshootlarni davlat organlariga tegishli hududi bilan berish to‘g‘risida | Surxondaryo viloyati Termiz shahrining Bosh rejasi qayta ko‘rib chiqilishi munosabati bilan shaharda yangidan quriladigan obyektlar uchun joylar tayyorlash va obodonlashtirish ishlarini amalga oshirish hamda Termiz shahridagi Ichki ishlar boshqarmasining 2-harbiylashtirilgan yong‘in xavfsizligi qismini binolar bilan ta’minlash maqsadida Vazirlar Mahkamasi qaror qiladi:
1. Surxondaryo viloyati hokimligi, O‘zbekiston Respublikasi Favqulodda vaziyatlar vazirligi, Mudofaa vazirligi, Ichki ishlar vazirligi hamda Xususiylashtirish, monopoliyadan chiqarish va raqobatni rivojlantirish davlat qo‘mitasining Surxondaryo viloyati Termiz shahridagi davlat mulki hisoblangan bino va inshootlarni tegishli hududi bilan operativ boshqarish huquqi asosida ilovaga muvofiq davlat organlariga bepul berish to‘g‘risidagi takliflari ma’qullansin.
2. Surxondaryo viloyati hokimligi, O‘zbekiston Respublikasi Favqulodda vaziyatlar vazirligi, Mudofaa vazirligi va Ichki ishlar vazirligi bir oy muddatda mazkur qaror ilovasida ko‘rsatilgan bino va inshootlarni tegishli hududi bilan birgalikda belgilangan tartibda topshirilishini va qabul qilib olinishini hamda ulardan samarali foydalanilishini ta’minlasin.
3. Belgilansinki, Surxondaryo viloyati Ichki ishlar boshqarmasining Yong‘in xavfsizligi boshqarmasi balansiga o‘tkazilayotgan bino va inshootlarni rekonstruksiya qilish, mukammal ta’mirlash va ularni saqlash bilan bog‘liq xarajatlar O‘zbekiston Respublikasi Ichki ishlar vazirligiga har yili ajratilayotgan kapital qo‘yilmalar, budjet va budjetdan tashqari mablag‘lari doirasida amalga oshiriladi.
4. O‘zbekiston Respublikasi Vazirlar Mahkamasining “Davlat mulki obyektlaridan oqilona foydalanish va ularni tasarruf etishni ta’minlash chora-tadbirlari to‘g‘risida” 2011-yil 8-sentabrdagi 251-son qarori 2-ilovasining 85-qatori o‘z kuchini yo‘qotgan deb hisoblansin.
5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari B.I. Zakirov zimmasiga yuklansin. | 144 | 2,000 |
Qonunchilik | Xorijiy xizmat safarlarida bo‘lish va xorijiy delegatsiyalarning O‘zbekiston Respublikasiga tashriflarini tashkil etish tartibining takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirishlar va qo‘sh | O‘zbekiston Respublikasi Prezidentining “Xorijiy xizmat safarlarida bo‘lish samaradorligi va xorijiy delegatsiyalarning O‘zbekiston Respublikasiga tashriflarini tashkil etish uchun mansabdor shaxslarning shaxsiy mas’uliyatini yanada oshirish chora-tadbirlari to‘g‘risida” 2017-yil 3-avgustdagi PQ-3170-son qarori ijrosi yuzasidan Vazirlar Mahkamasi qaror qiladi:
1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar va qo‘shimchalar kiritilsin.
2. Mazkur qarorning bajarilishini nazorat qilish O‘zbekiston Respublikasi Bosh vaziri o‘rinbosari J.A. Qo‘chqorov, O‘zbekiston Respublikasi tashqi ishlar vaziri A.X. Komilov, tashqi savdo vaziri E.M. G‘aniyev, investitsiyalar bo‘yicha davlat qo‘mitasi raisi A.I. Axmedxadjayev zimmasiga yuklansin.
1. Vazirlar Mahkamasining 1994-yil 16-martdagi 140-son qarori (O‘zbekiston Respublikasi QT, 1994-y., 3-son, 16-modda) bilan tasdiqlangan O‘zbekiston Respublikasi Tashqi ishlar vazirligi to‘g‘risidagi nizomning 4-bandi quyidagi mazmundagi o‘n oltinchi xatboshi bilan to‘ldirilsin:
“siyosiy hamkorlik, savdo-iqtisodiy, investitsiyaviy, ilmiy-texnikaviy, madaniy-gumanitar va hamkorlikning boshqa yo‘nalishlarida xalqaro munosabatlarni rivojlantirish maqsadida davlat va xo‘jalik boshqaruvi organlari mansabdor shaxslarining xorijiy xizmat safarlari hamda xorijiy davlatlar va xalqaro tashkilotlar, nodavlat tuzilmalar hamda ishbilarmon doiralar vakillarining O‘zbekiston Respublikasiga tashrifi natijalari bo‘yicha erishilgan kelishuvlarning amalga oshirilishi ustidan tegishli monitoringni ta’minlaydi”;
o‘n oltinchi — o‘ttiz to‘qqizinchi xatboshilar tegishli ravishda o‘n yettinchi — qirqinchi xatboshilar deb hisoblansin. | 250 | 1,708 |
Qonunchilik | «Mir» – Oʻzbekistonda, Uzsard – Rossiyada | Xalqaro moliya-bank forumi doirasida Uzcard-«Mir» kobeyjing kartalarini chiqarish boʻyicha shartnoma imzolandi, deya хabar berdi oʻz saytida Yagona umumrespublika protsessing markazi.
Shu tariqa «Mir» kartalaridan Oʻzbekiston hududida foydalanish mumkin.
«Mir» toʻlov tizimi bilan hamkorlik chet ellik turistlar va Oʻzbekiston tadbirkorlarining imkoniyatlarini kengaytiradi.
«Mir» tizimi Maestro, JCB va UnionPay singari eng yirik хalqaro tizimlar bilan birgalikda kartalar chiqaradi.
Ikkala toʻlov tizimi hamkorligida «Mir» toʻlov tizimida ishtirok etuvchi Rossiya banklari infratuzilmasida Uzcard kartalari qabul qilinishini ta’minlash rejalashtirilmoqda. | 41 | 660 |
Qonunchilik | O‘zbekiston Respublikasi Davlat budjetining va davlat maqsadli jamg‘armalari budjetlarining 2016-yil birinchi yarim yilligidagi ijrosi to‘g‘risida | O‘zbekiston Respublikasi Oliy Majlisining Qonunchilik palatasi O‘zbekiston Respublikasi Vazirlar Mahkamasi tomonidan taqdim etilgan O‘zbekiston Respublikasi Davlat budjetining va davlat maqsadli jamg‘armalari budjetlarining 2016-yil birinchi yarim yilligidagi ijrosi to‘g‘risidagi hisobotni O‘zbekiston Respublikasi Budjet kodeksining 169-moddasiga va O‘zbekiston Respublikasi Oliy Majlisi Qonunchilik palatasi Reglamentining 228-moddasiga muvofiq ko‘rib chiqdi.
O‘zbekiston Respublikasi Vazirlar Mahkamasi majlisida joriy yilning 15-yanvarida qabul qilingan 2016-yilgi iqtisodiy dasturning eng muhim vazifalarini amalga oshirish, shuningdek mamlakat iqtisodiyotini diversifikatsiya va modernizatsiya qilish bo‘yicha chora-tadbirlar kompleksini bajarishni davom ettirish hisobot davrida asosiy makroiqtisodiy ko‘rsatkichlarning ijobiy o‘sish sur’atlari saqlanib qolishini hamda iqtisodiyot yanada mutanosib rivojlanishini ta’minladi.
Joriy yilning birinchi yarim yilligida yalpi ichki mahsulotning o‘sishi 7,8 foizni tashkil etdi, xususan sanoat mahsulotini ishlab chiqarish hajmlari 6,7 foiz, qishloq xo‘jaligi mahsuloti ishlab chiqarish 6,8 foiz, qurilish ishlari 17,5 foiz, xizmatlar 12,9 foiz, chakana tovar aylanishi 14,1 foiz o‘sdi, bu Davlat budjeti daromadlari va xarajatlari O‘zbekiston Respublikasi Oliy Majlisi tomonidan tasdiqlangan parametrlarga muvofiq ijro etilishini ta’minlash imkonini berdi.
Yil boshidan buyon ilgari o‘z mahsulotini eksport qilmagan 600 ta korxona eksport faoliyatiga jalb etildi, shuningdek 208 turdagi yangi mahsulotni eksport qilish amalga oshirildi.
Keng polosali foydalanish uchun 1250 kilometrdan ziyod optik tolali tarmoqlar barpo etildi. Aholini raqamli televideniyega qamrab olish darajasi 68 foizga yetkazildi.
2016-yilda ish o‘rinlari tashkil etish va aholi bandligini ta’minlash dasturini amalga oshirish doirasida 462,5 mingta yangi ish o‘rni yaratilib, bundan 276,7 mingtasi yoki 59,8 foizi qishloq joylarda tashkil etildi.
“Sog‘lom ona va bola yili” davlat dasturining oila, onalik hamda bolalikni muhofaza qilish tizimini yanada mustahkamlashga, onalar va bolalarni tibbiy parvarishlash darajasi hamda sifatini oshirishga qaratilgan tadbirlarini amalga oshirish doirasida joriy yilning birinchi yarim yilligida barcha manbalar hisobidan salkam 4,4 trln so‘m va 111 mln AQSh dollari miqdorida mablag‘ ajratildi.
Shu bilan birga, hisobot davrida “O‘zavtoyo‘l”, “O‘zdonmahsulot” kompaniyalarining, “O‘zpaxtasanoat” aksiyadorlik jamiyatining ayrim korxonalarida va boshqa korxonalarda joriy soliq qarzdorligi ko‘payganligi kuzatildi.
O‘zbekiston Respublikasi Davlat budjeti va davlat maqsadli jamg‘armalari budjetlarining 2016-yil birinchi yarim yilligidagi ijrosi to‘g‘risidagi hisobot siyosiy partiyalar fraksiyalarida, O‘zbekiston ekologik harakati deputatlar guruhida va parlament quyi palatasi qo‘mitalarida dastlabki tarzda muhokama etilganligini hisobga olib O‘zbekiston Respublikasi Oliy Majlisining Qonunchilik palatasi qaror qiladi:
1. O‘zbekiston Respublikasi Davlat budjetining va davlat maqsadli jamg‘armalari budjetlarining 2016-yil birinchi yarim yilligidagi ijrosi to‘g‘risidagi hisobot tasdiqlansin.
Ta’kidlab o‘tilsinki, 2016-yilning birinchi yarim yilligida Davlat budjetining daromadlari 19 104,9 mlrd so‘mni, xarajatlari esa 19 044,2 mlrd so‘mni tashkil etdi. Davlat budjeti 60,7 mlrd so‘m miqdorida yoki yalpi ichki mahsulotga nisbatan 0,1 foiz miqdorida profitsit bilan ijro etildi.
2. O‘zbekiston Respublikasi Vazirlar Mahkamasi O‘zbekiston Respublikasi Prezidenti Islom Karimov tomonidan O‘zbekiston Respublikasi Vazirlar Mahkamasining 2015-yilda mamlakatni ijtimoiy-iqtisodiy rivojlantirish yakunlari va iqtisodiy dasturning 2016-yilga mo‘ljallangan eng muhim ustuvor yo‘nalishlariga bag‘ishlangan majlisida belgilab berilgan 2016-yilgi iqtisodiy dasturning eng muhim ustuvorliklarini amalga oshirish uchun mavjud zaxiralar va imkoniyatlarni jalb etish bo‘yicha zarur chora-tadbirlarni ko‘rsin.
3. Siyosiy partiyalar fraksiyalariga, O‘zbekiston ekologik harakati deputatlar guruhiga O‘zbekiston Respublikasi Davlat budjetining va davlat maqsadli jamg‘armalari budjetlarining tegishli hisobot davridagi ijrosi masalalarini ko‘rib chiqish chog‘ida budjet mablag‘larining maqsadli hamda samarali foydalanilishiga doir aniq takliflar kiritish tavsiya etilsin.
4. O‘zbekiston Respublikasi Oliy Majlisi Qonunchilik palatasining qo‘mitalari o‘zlarining nazorat-tahlil faoliyatida, xususan O‘zbekiston Respublikasi Davlat budjetining va davlat maqsadli jamg‘armalari budjetlarining ijro etilishi bilan bog‘liq masalalarni ko‘rib chiqish chog‘ida qonun hujjatlarini takomillashtirish bo‘yicha takliflar hamda budjet mablag‘laridan samarali foydalanishga doir tavsiyalar kiritsin.
5. Ushbu qaror qabul qilingan kundan e’tiboran kuchga kiradi. | 146 | 4,822 |
Qonunchilik | Agar qarzni undirishning imkoni boʻlmasa, nima qilish kerak | Keng tarqalgan vaziyat: kontragent bitim boʻyicha qarz boʻldi, sudga berildi – yutib chiqildi, hujjatlar olindi va ijroga berildi. Biroq birmuncha vaqtdan keyin hujjatlar ijro etish imkonsizligi sababli qaytariladi. Bu qonuniymi va bunday vaziyatda keyinchalik nima qilish lozimligi haqida yuridik masalalar boʻyicha «Norma» eksperti Oleg ZAMANOV gapirib berdi:
- Ijro ishini yuritish, ya’ni qarzdordan undirish jarayoni vaqt bilan cheklangan. Qonunga asosan umumiy muddatga quyidagilar kiradi:
1) dastlabki 15 kun - ijro hujjatidagi talablarni iхtiyoriy ravishda bajarish uchun qarzdorga beriladigan eng koʻp muddat. Aniq muddat ijro ishi yuritishni qoʻzgʻatish toʻgʻrisidagi qarorda koʻrsatiladi va qoidaga koʻra, davlat ijrochisi iхtiyoriga koʻra kamroq boʻladi;
2) keyingi 2 oy – majburiy ijro uchun maksimal muddat. Agar buning uchun asos mavjud boʻlsa, davlat ijrochisi uni:
Shunda vaqt hadlari, tegishincha, suriladi.
Undirish boʻyicha choralar koʻrgan holda, davlat ijrochisi koʻrsatilgan muddatlarni yodda tutishi kerak. Va agar, misol uchun, qarzdorning undiruv qaratilishi mumkin boʻlgan mol-mulkini topishning iloji boʻlmagan boʻlsa, muddatlar esa oʻtib ketsa, hujjatlarni yana ushlab turishning ma’nosi boʻlmaydi. Bu holda davlat ijrochisi ularni "Sud hujjatlari va boshqa organlar hujjatlarini ijro etish toʻgʻrisida"gi Qonunning 40-moddasi birinchi qismi 3-bandiga asosan undiruvchiga qaytaradi.
Bunda davlat ijrochisi:
Agar siz ijro ishi yuritish tamomlanganligi toʻgʻrisida qarorning koʻchirma nusхasi va ijro varaqasining asl nusхasini olsangiz, siz: | 59 | 1,583 |
Qonunchilik | Sayyor soliq tekshiruvini o‘tkazish tartibi to‘g‘risidagi nizomni tasdiqlash haqida | O‘zbekiston Respublikasi Soliq kodeksining 139-moddasiga muvofiq O‘zbekiston Respublikasi Davlat soliq qo‘mitasi qaror qiladi:
1. Sayyor soliq tekshiruvini o‘tkazish tartibi to‘g‘risidagi nizom ilovaga muvofiq tasdiqlansin.
2. Ushbu qaror rasmiy e’lon qilingan kundan e’tiboran kuchga kiradi.
Mazkur Nizom O‘zbekiston Respublikasining Soliq kodeksiga (bundan buyon matnda Soliq kodeksi deb yuritiladi) muvofiq sayyor soliq tekshiruvini o‘tkazish tartibini belgilaydi.
1. Ushbu Nizomda quyidagi asosiy tushunchalardan foydalaniladi:
sayyor soliq tekshiruvi — soliq to‘lovchilarning soliqlar va yig‘imlarni hisoblab chiqarish hamda to‘lash sohasidagi ayrim majburiyatlarini, shuningdek, soliq to‘g‘risidagi qonunchilik hujjatlarida belgilangan boshqa majburiyatlarini bajarilishini tekshirish;
xronometraj kuzatuvi — xronometraj o‘tkaziladigan davrda tushumlarning haqiqiy hajmlarini, pul tushumi summalarini, ishlab chiqarish va tovarlarni (xizmatlarni) realizatsiya qilish hajmlarini aniqlash maqsadida amalga oshiriladigan, tovarlarni (xizmatlarni) haqiqiy realizatsiya hajmlarini aniqlashga doir tadbir.
2. Soliq organlari sayyor soliq tekshiruvi doirasida quyidagilarni amalga oshiradi:
soliq solish obyektlarini aniqlash;
xronometraj kuzatuvlarini o‘tkazish;
nazorat-kassa texnikasi va hisob-kitob terminallari qo‘llanilishini tekshirish;
soliq to‘lovchi xodimlarining hisobotdagi va haqiqiy soni muvofiqligi yuzasidan monitoringni amalga oshirish;
bozorlar, savdo komplekslari, ularga tutash bo‘lgan avtomobil vositalarining to‘xtash joylarida soliq qonunchiligiga rioya etilishini tekshirish;
savdo va xizmat ko‘rsatish qoidalariga rioya etilishini tekshirish;
soliq to‘lovchidan asosiy vositalar, tovar-moddiy boyliklar, pul mablag‘lari va hisob-kitoblarni soliq to‘lovchi (soliq agentlari) tomonidan xatlovdan o‘tkazishni talab qilish.
3. Sayyor soliq tekshiruvida hisobga olish hujjatlarining, tovar-moddiy boyliklar va pul mablag‘lari harakatining, shuningdek, soliq to‘lovchining faoliyati bilan bog‘liq bo‘lgan boshqa axborotning tahlili o‘tkaziladi.
Sayyor soliq tekshiruvini o‘tkazishda soliq to‘lovchilardan sayyor soliq tekshiruvi predmetiga aloqasi bo‘lmagan hujjatlarni (axborotni) talab qilishga yo‘l qo‘yilmaydi.
4. Sayyor soliq tekshiruvi o‘n ish kunigacha bo‘lgan muddatda o‘tkaziladi.
5. Sayyor soliq tekshiruvi natijasi bo‘yicha soliq organlari tomonidan soliqlar va yig‘imlarni hisoblash amalga oshirilmaydi.
Bunda, sayyor soliq tekshiruvi natijasi bo‘yicha olingan hujjatlar va axborotlar kameral soliq tekshiruvini o‘tkazishda foydalanilishi mumkin.
6. Sayyor soliq tekshiruvi quyidagi asoslar bo‘lganda o‘tkaziladi:
“Tahlika-tahlil” dasturiy mahsuloti natijasiga ko‘ra aniqlangan, yuqori darajadagi tavakkalchilik toifasiga mansub bo‘lmagan soliq to‘lovchilar (soliq agentlari) faoliyatidagi soliqqa oid huquqbuzarliklar to‘g‘risida ma’lumotlar mavjud bo‘lganda;
jismoniy va yuridik shaxslardan, shuningdek, sud va huquqni muhofaza qiluvchi organlardan soliq to‘lovchilar faoliyatida soliq to‘g‘risidagi qonunchilik hujjatlari buzilishi holatlari to‘g‘risida murojaatlar kelib tushganda, bundan anonim murojaatlar mustasno;
ommaviy axborot vositalarida soliqqa oid huquqbuzarliklar to‘g‘risidagi ma’lumotlar e’lon qilinganda;
kameral soliq tekshiruvi jarayonida aniqlangan tafovut va xatolarni soliq organi joylashgan joydan tashqarida o‘rganish zarurati yuzaga kelganda.
7. Sayyor soliq tekshiruvi soliq organi rahbarining (o‘rinbosarining) buyrug‘i asosida o‘tkaziladi. Buyruqda soliq to‘lovchining nomi, tekshiruvchi shaxslarning familiyasi, ismi, otasining ismi hamda lavozimi, tekshiruvni o‘tkazish muddati va maqsadi ko‘rsatiladi.
Sayyor soliq tekshiruvi o‘tkazish uchun soliq organining ikki yoki undan ortiq mansabdor shaxslari jalb etilgan taqdirda, buyruqda bir nafar xodim tekshirishda vazifalarni taqsimlash bo‘yicha guruh rahbari etib belgilanadi.
8. O‘tkaziladigan sayyor soliq tekshiruvlari Tekshiruvlarni elektron ro‘yxatga olish yagona tizimi orqali O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakil bilan kelishilgan holda “Tekshiruvlarni ro‘yxatga olish kitobi” to‘ldirilganidan so‘ng o‘tkaziladi.
Sayyor soliq tekshiruvi dalolatnomasiga “Tekshiruvlarni ro‘yxatga olish kitobi”ning to‘ldirilgan shakli (qog‘oz shakli to‘ldirilganda — elektron shakli to‘ldirilmaganligi sababi) yoki kitob taqdim etilmaganda — uning taqdim etilmaganligi to‘g‘risida tekshiruvchi tomonidan tegishli yozuv kiritiladi.
Sayyor soliq tekshiruvini o‘tkazuvchi mansabdor shaxs “Tekshiruvlarni ro‘yxatga olish kitobi”ni to‘ldirishdan bosh tortgan taqdirda, soliq to‘lovchi o‘zining sayyor soliq tekshiruvidan o‘tkazilishiga yo‘l qo‘ymaslikka haqli.
O‘tkazilgan tekshiruvlarning natijalari soliq organlari tomonidan tekshiruv tamomlangandan keyin uch kun ichida Tekshiruvlarni elektron ro‘yxatga olish yagona tizimiga kiritiladi.
9. Sayyor soliq tekshiruvini o‘tkazish to‘g‘risidagi buyruqda ko‘rsatilgan sana ushbu tekshiruvni o‘tkazish muddatining boshlanishi deb hisoblanadi.
10. Sayyor soliq tekshiruvi jarayonida soliq organi Soliq kodeksining 145 va 148-moddalarida belgilangan tartibda soliq to‘lovchining binolari va hududlarni ko‘zdan kechirishga hamda hujjatlar va buyumlarni olib qo‘yishga haqli. Bunda, ushbu tadbirlar xolislar ishtirokida amalga oshiriladi.
Soliq organlarining xodimlari xolislar sifatida ishtirok etishiga yo‘l qo‘yilmaydi.
11. Soliq organlarining mansabdor shaxslari quyidagi huquqlarga ega:
soliq to‘lovchining sayyor soliq tekshiruviga taalluqli ma’lumotlari va hujjatlarini o‘rganish hamda ushbu hujjatlardan soliq organi hisobidan nusxa olish;
soliq to‘lovchi tomonidan buxgalteriya, tovarlar (xizmatlar) harakati hisobini yuritishda foydalanilayotgan dasturiy ta’minotlardagi ma’lumotlar bilan tanishish va soliqqa oid huquqbuzarliklar aniqlangan hollarda ulardan soliq organi hisobidan nusxa olish;
soliq to‘lovchining hududini, ishlab chiqarish, omborxona, savdo binolarini va boshqa binolarini, shu jumladan, soliq to‘lovchi daromad olish uchun foydalanadigan yoki soliq solish obyektlarini saqlash bilan bog‘liq joylarni ko‘zdan kechirish hamda foto va videotasvirga tushirish;
mol-mulklarni xatlovdan o‘tkazish;
tekshiruvga mutaxassislar, ekspertlar, tarjimon, xolislarni jalb etish hamda ulardan tegishli xulosalar, tarjimalar va ko‘rsatmalar olish;
ishlab chiqarilayotgan hamda realizatsiya qilinayotgan tovarlarning (xizmatlarning) haqiqiy hajmlarini aniqlash;
hisob-kitoblarni amalga oshirishda savdo va xizmat ko‘rsatish qoidalariga rioya etilishini, shuningdek, nazorat-kassa texnikasi va hisob-kitob terminallarining qo‘llanilishini tekshirish;
soliq to‘lovchi tomonidan soliq organlarining mansabdor shaxslarini sayyor soliq tekshiruvi o‘tkazilayotgan hudud va (yoki) binoga (bundan turar joylar mustasno) kirishiga to‘sqinlik qilinganda, soliq to‘lovchining banklardagi hisobvaraqlar bo‘yicha operatsiyalarni to‘xtatib turish choralarini ko‘rish;
soliq to‘lovchining faoliyatiga taalluqli hujjatlarga (axborotga) ega bo‘lgan kontragentdan yoki boshqa shaxslardan ushbu hujjatlarni (axborotni) talab qilib olish.
12. Soliq organlarining mansabdor shaxslari quyidagi majburiyatlarga ega:
soliq tekshiruvi boshlanguniga qadar (nazorat kassa texnikasi va hisob-kitob terminallari qo‘llanilishini tekshirishda — tekshiruv jarayonida) soliq to‘lovchini yoki uning vakilini sayyor soliq tekshiruvini o‘tkazish to‘g‘risidagi buyruq bilan tanishtirish va buyruq nusxasini uni olganligini tasdiqlovchi imzo qo‘ydirgan holda taqdim etish;
soliq to‘lovchini yoki uning vakilini tekshiruv maqsadi bilan tanishtirish, unga o‘z xizmat guvohnomasi va tekshiruv o‘tkazish huquqini beruvchi maxsus guvohnomasini ko‘rsatish;
tadbirkorlik subyektida “Tekshiruvlarni ro‘yxatga olish kitobi” mavjud bo‘lgan hollarda, uning elektron yoki qog‘oz shaklini to‘ldirish;
sayyor soliq tekshiruvini o‘tkazish vaqtida soliq to‘lovchilarga ularning huquq va majburiyatlarini, shu jumladan, tekshiruv ustidan jamoatchilik nazoratini amalga oshirish uchun O‘zbekiston Respublikasi Savdo-sanoat palatasi yoki tadbirkorlik subyektlarining boshqa tegishli birlashmalarini jalb qilishga haqli ekanligini tushuntirish;
o‘tkazilgan tekshiruv natijalari bilan soliq to‘lovchini tanishtirish;
tadbirkorlik subyektlari faoliyatida o‘tkazilgan tekshiruvlarning natijalari tekshiruv tamomlangandan keyin uch kun ichida Tekshiruvlarni elektron ro‘yxatga olish yagona tizimiga kiritilishini ta’minlash;
o‘z vakolatlari va tekshiruv buyrug‘ida belgilangan tekshiruv maqsadlari doirasidan chiqmaslik.
Soliq organlarining zimmasida qonunchilik hujjatlariga muvofiq boshqa majburiyatlar ham bo‘lishi mumkin.
13. Soliq to‘lovchilar quyidagi huquqlarga ega:
sayyor soliq tekshiruvini o‘tkazish to‘g‘risidagi buyruq nusxasini olish, xodimlarning xizmat guvohnomasi va tekshiruv o‘tkazish huquqini beruvchi maxsus guvohnomasi bilan tanishish;
sayyor soliq tekshiruvini o‘tkazish jarayonida vakil orqali yoki shaxsan ishtirok etish;
sayyor soliq tekshiruvini o‘tkazuvchi mansabdor shaxsdan “Tekshiruvlarni ro‘yxatga olish kitobi”ning elektron yoki qog‘oz shaklini to‘ldirishni talab qilish, to‘ldirishdan bosh tortgan taqdirda esa — o‘zining hududi va binolariga kirishga yo‘l qo‘ymaslik;
sayyor soliq tekshiruvi jarayonini foto va videotasvirga olish;
sayyor soliq tekshiruvi materiallari bilan tanishish va nusxa olish;
sayyor soliq tekshiruvini amalga oshirayotgan soliq organlari mansabdor shaxslarining noqonuniy xatti-harakatlari yuzasidan shikoyat qilish;
sayyor soliq tekshiruvi materiallarini ko‘rib chiqish jarayonida ishtirok etish;
o‘z manfaatlarini shaxsan, soliq maslahatchilari tashkiloti yoki boshqa vakillari orqali himoya qilish.
Soliq to‘lovchilar Soliq kodeksi va soliq to‘g‘risidagi boshqa qonunchilik hujjatlarida belgilangan o‘zga huquqlarga ham ega bo‘lishi mumkin.
14. Soliq to‘lovchilar quyidagi majburiyatlarga ega:
sayyor soliq tekshiruvini o‘tkazayotgan soliq organlarining mansabdor shaxslariga tekshiruv bilan bog‘liq hujjatlar, shuningdek, elektron manbalarda saqlanadigan tegishli axborot bilan tanishish imkoniyatini ta’minlash;
soliq organlarining tekshirish bilan bog‘liq qonuniy talablarini bajarish, ular mansabdor shaxslarning qonuniy faoliyatiga to‘sqinlik qilmaslik.
Soliq to‘lovchilarning zimmasida qonunchilik hujjatlariga muvofiq boshqa majburiyatlar ham bo‘lishi mumkin.
15. Soliq solish obyektlarini aniqlash soliq organlarida mavjud bo‘lgan soliq solish obyektlari va soliq solish bilan bog‘liq obyektlar to‘g‘risidagi axborotni aniqlashtirish maqsadida o‘tkaziladi.
16. Soliq solish obyektlarini aniqlash bo‘yicha quyidagilar tekshiriladi:
davlat ro‘yxatidan o‘tganligi to‘g‘risidagi hujjatlar, faoliyat turi va joyining qonunchilik hujjatlari talablariga muvofiqligi;
ko‘chmas mulkka va yer uchastkalariga bo‘lgan huquqni tasdiqlovchi hujjatlar, shu jumladan, kadastr hujjatlari, ijara shartnomalari mavjudligi.
17. Soliq solish obyektlarini aniqlash bo‘yicha o‘tkazilgan tekshiruv natijasida olingan ma’lumotlar sayyor soliq tekshiruvi dalolatnomasida qayd etiladi.
18. Xronometraj kuzatuvlari soliq to‘lovchilarning ayrim toifalari yoki faoliyat turlari bo‘yicha tadbirkorlik faoliyatini amalga oshirish bilan bog‘liq haqiqatdagi daromadlari hamda ularning shakllanish manbalari va (yoki) xarajatlari, shuningdek, soliq rejimini aniqlash maqsadida o‘tkaziladi.
19. Xronometraj kuzatuvi soliq to‘lovchining faoliyatini to‘xtatmasdan kunlik ish rejimini to‘liq qamrab olgan holda, joylashgan joyidan qat’i nazar barcha obyektlarida bir vaqtning o‘zida o‘tkaziladi.
Xronometraj kuzatuvi solik to‘lovchi (vakili) ishtirokida o‘tkaziladi.
20. Xronometraj kuzatuvi soliq to‘lovchilarning tekshiruvgacha tasdiqlangan ish rejimidan kelib chiqib, yetti ish kunidan kam bo‘lmagan muddatda o‘tkaziladi.
21. Soliq organi soliq to‘lovchining boshqa hududlardagi obyektlarida xronometraj kuzatuvi o‘tkazish yuzasidan obyekt joylashgan hududiy soliq organiga xronometraj kuzatuvi boshlanishidan kamida bir kun oldin o‘tkaziladigan xronometraj kuzatuvining aniq sanasini ko‘rsatgan holda yozma xabarnoma yuboradi.
Bunda, xronometraj kuzatuvi natijasi bo‘yicha rasmiylashtirilgan ma’lumotlar kuzatuv yakunlanganidan so‘ng soliq to‘lovchi joylashgan hududiy soliq organiga bir ish kuni ichida yuborilishi shart.
22. Xronometraj kuzatuvi jarayonida soliq to‘lovchining amaldagi daromadlari va xarajatlarini hamda soliq rejimini aniqlash maqsadida mutaxassislar jalb etilishi mumkin.
23. Xronometraj kuzatuvi quyidagi tartibda amalga oshiriladi:
a) chakana savdo, umumiy ovqatlanish va xizmat ko‘rsatish sohasida:
xronometraj kuzatuvi boshlanishida soliq to‘lovchining pulli hisob-kitoblarni amalga oshirishdan tushgan pullarni saqlash uchun mo‘ljallangan kassalaridagi (bundan buyon matnda soliq to‘lovchining kassalari deb yuritiladi) mavjud naqd pul qoldig‘ini nazorat-kassa texnikasining kunlik hisoboti bilan solishtirish va ijobiy farq summasini soliq to‘lovchi (uning vakili) tomonidan nazorat-kassa texnikasining xotirasiga kiritilishini talab qilish;
savdo va (yoki) xizmat ko‘rsatishdan tushgan pul mablag‘larining to‘liq nazorat-kassa texnikasi xotirasiga kiritilishi yoki to‘lov terminallaridan to‘liq foydalanilishi, xaridorlarga (mijozlarga) xarid cheki berilishini nazorat qilib borish;
realizatsiya qilingan tovarlar va xizmatlarning haqiqiy hajmini aniqlash hamda kunlik pul mablag‘lari tushumini kuzatish va qayd etish;
xronometraj kuzatuvi yakunida nazorat-kassa texnikasidan “Z” hisobot chiqarish va ma’lumotnomaga ilova qilish;
xronometraj kuzatuvi yakunida soliq to‘lovchining kassalaridagi mavjud kunlik pul tushumi bilan qayd etish varaqasidagi tushumlar miqdori o‘rtasidagi ijobiy farq summasini nazorat-kassa texnikasining xotirasiga kiritilishini talab qilish;
mahsulotlarning hisob hujjatlaridagi (hisobvaraq-fakturalar, yuk xatlari, nazorat-kassa texnikasi cheki yoki unga tenglashtirilgan boshqa hujjatlar) narxlari hamda sotish narxlarini taqqoslash;
soliq to‘lovchining daromadlari va xarajatlarini tahlil qilish;
b) ishlab chiqarish sohasida:
ishlab chiqarish uchun sarflanayotgan tovar xomashyolar (yarim tayyor mahsulotlar) hajmini, ishlab chiqarish uskunalarining sonini va ularning quvvatlarini qayd etish;
ishlab chiqarish quvvatlari uchun sarflanayotgan tabiiy resurslar (gaz, elektr energiyasi, suv, yoqilg‘i-moylash materiallari) hajmining ishlab chiqarish hajmiga muvofiqligini aniqlash;
ishlab chiqarilayotgan mahsulotlar turi va miqdorini aniqlash;
ishlab chiqarilgan mahsulotlarni realizatsiya qilish usullarini aniqlash va jarayonini qayd etish;
ishlab chiqarilayotgan mahsulotlarning tannarxi, sotish narxi, sotilgan hajmi hamda omborxonalaridagi tayyor mahsulotlar miqdorini aniqlash;
xronometraj ko‘zatuvi natijasida aniqlangan soliq to‘lovchining haqiqatdagi daromadlari, ularning shakllanish manbalari va xarajatlarini qayd etish.
24. Xronometraj kuzatuvi natijasi bo‘yicha ushbu Nizomning 1-ilovasiga muvofiq ikki nusxada bayonnoma rasmiylashtiriladi. Bayonnomaning bir nusxasi soliq to‘lovchiga bayonnoma nusxasini olganligini tasdiqlovchi imzo qo‘ydirgan holda beriladi. Bunda bayonnomaga imzolashdan va (yoki) uning bir nusxasini olishdan soliq to‘lovchi bosh tortgan hollarda, sayyor soliq tekshiruvini o‘tkazuvchi mansabdor shaxs tomonidan bayonnomaga bu haqda tegishli yozuv kiritiladi.
25. Nazorat-kassa texnikasi va hisob-kitob terminallari qo‘llanilishini tekshirish nazorat xaridini amalga oshirish yo‘li bilan va (yoki) savdo, umumiy ovqatlanish yoki xizmat ko‘rsatish shoxobchasida bevosita tekshiruv o‘tkazish yo‘li bilan amalga oshiriladi.
26. Nazorat xaridi nazorat-kassa texnikalari va (yoki) hisob-kitob terminallaridan xaridorlarga kassa cheki berilishi, bank kartalari orqali to‘lovlar qabul qilinishi hamda naqd pul mablag‘lari va bank kartalari orqali amalga oshiriladigan to‘lovlar shakliga qarab narxlar sun’iy ravishda oshirilishi yoki pasaytirilishi holatlari mavjudligini tekshirish maqsadida amalga oshiriladi.
27. Nazorat xaridini amalga oshirishda quyidagilar jalb qilinishi mumkin:
soliqqa oid huquqbuzarlik sodir etilganligi to‘g‘risida murojaat etgan jismoniy shaxs (yuridik shaxsning ishonchli vakili);
“Xolis xaridor” xizmatini ko‘rsatuvchi yuridik shaxs vakillari;
Iste’molchilar huquqlarini himoya qilish jamiyatlari federatsiyasi vakillari.
28. Nazorat xaridini amalga oshirgan shaxslar tomonidan nazorat xaridida kuzatilgan holatlar bo‘yicha ma’lumotlar (hujjatlar, predmetlar) xarid yakunlanishi bilan sayyor soliq tekshiruvini o‘tkazuvchi mansabdor shaxsga taqdim etiladi.
29. O‘tkazilgan nazorat xaridi natijasi bo‘yicha mazkur Nizomning 2-ilovasiga muvofiq shaklda bayonnoma rasmiylashtiriladi va sayyor soliq tekshiruvini o‘tkazuvchi mansabdor shaxs, nazorat xaridini amalga oshirgan shaxs va soliq to‘lovchi tomonidan imzolanadi.
Nazorat xaridini o‘tkazish bayonnomasining bir nusxasi soliq to‘lovchiga bayonnoma nusxasini olganligini tasdiqlovchi imzo qo‘ydirgan holda beriladi. Bunda nazorat xaridini o‘tkazish bayonnomasini imzolashdan va (yoki) uning bir nusxasini olishdan bosh tortgan hollarda, sayyor soliq tekshiruvini o‘tkazuvchi mansabdor shaxs tomonidan bayonnomaga bu haqda tegishli yozuv kiritiladi.
30. Nazorat xaridini o‘tkazishda foydalanish uchun naqd pul mablag‘lari O‘zbekiston Respublikasi Davlat soliq qo‘mitasining Moddiy yordam, ijtimoiy himoya, soliq organlarini rivojlantirish va ko‘zda tutilmagan xarajatlar maxsus jamg‘armasi mablag‘lari, shuningdek, qonunchilik hujjatlarida taqiqlanmagan boshqa mablag‘lar hisobidan ajratiladi.
Sayyor soliq tekshiruvini o‘tkazuvchi mansabdor shaxs nazorat xaridini o‘tkazish uchun naqd pul mablag‘larini tegishli soliq organi kassasidan oladi.
Naqd pul mablag‘larini sayyor tekshiruvini o‘tkazish uchun mansabdor shaxsga berishda ularning qiymati, banknota seriyasi va raqamlari alohida varaqda qayd etilib, chiqim kassa orderiga ilova qilinadi. Bunda pul mablag‘larining qiymati, banknota seriyasi va raqamlari yozilgan varaqcha nusxasi sayyor soliq tekshiruvini o‘tkazuvchi mansabdor shaxsga beriladi.
31. Sayyor soliq tekshiruvi yakunlangandan so‘ng, nazorat xaridini o‘tkazishda foydalanish uchun olingan naqd pul mablag‘lari bir ish kuni ichida tegishli soliq organi kassasiga to‘liq topshiriladi. Pul mablag‘larining qiymati, banknota seriyasi va raqamlari yozilgan varaqcha nusxasi kirim kassa orderiga ilova qilinadi.
Sayyor soliq tekshiruvi jarayonida soliq to‘lovchiga tegishli shoxobcha kassalarida mavjud naqd pul qoldig‘i sanoqdan o‘tkazilib, nazorat-kassa texnikasi xotirasiga kiritilgan naqd pul summasi bilan solishtiriladi va natijasi bo‘yicha ushbu Nizomning 3-ilovasiga muvofiq naqd pul qoldig‘ini sanoqdan o‘tkazish dalolatnomasi tuziladi.
32. Nazorat xaridi o‘tkazilib, o‘zaro hisob-kitoblar yakunlangach, nazorat xaridini o‘tkazishda foydalanilgan pul mablag‘lari tekshirilgan soliq to‘lovchi (uning vakili) tomonidan sayyor soliq tekshiruvini o‘tkazuvchi mansabdor shaxsga, xarid qilingan tovarlar va ko‘rsatilgan xizmatlarning natijalari (nazorat xaridi predmetlari) esa, sayyor soliq tekshiruvini o‘tkazuvchi mansabdor shaxs tomonidan soliq to‘lovchiga (uning vakili) qaytarib berilishi shart, bundan qaytarish imkoni bo‘lmagan hamda qonunchilik hujjatlariga muvofiq olib qo‘yilishi lozim bo‘lgan nazorat xaridi predmetlari mustasno.
33. Soliq organlari nazorat-kassa texnikalari va hisob-kitob terminallari qo‘llanilishini savdo, umumiy ovqatlanish yoki xizmat ko‘rsatish shoxobchasida bevosita tekshirishi mumkin. Bunda tekshirish quyidagilarni aniqlash maqsadida o‘tkaziladi:
qonunchilik hujjatlariga muvofiq nazorat-kassa texnikasi va hisob-kitob terminali bilan jihozlanganligi, shu jumladan, ularning soliq to‘lovchi nomiga va obyekt manzili bo‘yicha rasmiylashtirilganligi;
nazorat-kassa texnikalari tegishliligi bo‘yicha O‘zbekiston Respublikasi hududida qo‘llanishi ruxsat etilgan fiskal xotiraga ega bo‘lgan nazorat-kassa mashinalarining davlat reyestriga hamda O‘zbekiston Respublikasi hududida qo‘llanilishi ruxsat etilgan onlayn nazorat-kassa mashinalari va virtual kassalarning davlat reyestriga kiritilganligi;
nazorat-kassa texnikasining texnik talablarga muvofiqligi;
nazorat-kassa texnikasi va hisob-kitob terminallarini qo‘llash qoidalariga rioya etilishi.
34. Nazorat-kassa texnikalari va hisob-kitob terminallari qo‘llanilishini savdo, umumiy ovqatlanish yoki xizmat ko‘rsatish shoxobchasida bevosita o‘tkazilgan tekshirish natijalari sayyor soliq tekshiruvi dalolatnomasida qayd etiladi.
Soliq to‘lovchi tomonidan boshqa soliq to‘lovchiga tegishli nazorat-kassa texnikalari va (yoki) hisob-kitob terminallaridan foydalanish holati aniqlangan taqdirda, sayyor soliq tekshiruvi dalolatnomasiga ulardan olingan xarid cheki nusxasi, hisob-kitob terminalining rusumi va zavod raqami to‘g‘risidagi ma’lumot ham kiritiladi.
Texnik talablarga javob bermaydigan, qonunchilik hujjatlarida belgilangan tartibda O‘zbekiston Respublikasi hududida qo‘llanishi ruxsat etilgan fiskal xotiraga ega bo‘lgan nazorat-kassa mashinalarining davlat reyestriga yoki O‘zbekiston Respublikasi hududida qo‘llanilishi ruxsat etilgan onlayn nazorat-kassa mashinalari va virtual kassalarning davlat reyestriga kiritilmagan yoxud boshqa soliq to‘lovchiga tegishli bo‘lgan, shuningdek, fiskal xotiraga xizmat ko‘rsatuvchi dasturiy mahsuloti (versiya) buzilgan nazorat-kassa texnikasi mavjudligi aniqlangan taqdirda, sayyor soliq tekshiruvini o‘tkazuvchi mansabdor shaxs tomonidan bayonnoma tuziladi hamda ushbu nazorat-kassa texnikasi vaqtincha olib qo‘yiladi.
35. Soliq to‘lovchi xodimlarining hisobotdagi va haqiqiy soni muvofiqligi yuzasidan monitoringni amalga oshirish quyidagilardan iborat:
barcha obyekt va hududlarda haqiqatda faoliyat yuritayotgan xodimlarni aniqlash;
mazkur Nizomning 4-ilovasiga muvofiq shaklda aniqlangan xodimlarning ro‘yxatini (bundan buyon matnda ro‘yxat deb yuritiladi) tuzish.
Soliq to‘lovchi xodimlarining hisobotdagi va haqiqiy soni muvofiqligi yuzasidan monitoring soliq to‘lovchining (vakilining) ishtirokida amalga oshiriladi.
36. Ro‘yxatda ko‘rsatilgan xodimlar soliq to‘lovchi tomonidan taqdim etilgan soliq hisobotida ko‘rsatilgan ma’lumotlar bilan solishtiriladi.
Bunda, ro‘yxatning tegishli ustuniga xodimlarning soliq to‘lovchi tomonidan taqdim etilgan soliq hisobotida “mavjud” yoki “mavjud emas” belgisi kiritib boriladi.
37. Solishtirish natijasida sayyor soliq tekshiruvini o‘tkazuvchi mansabdor shaxs ro‘yxatga kiritilgan va soliq to‘lovchi tomonidan taqdim etilgan soliq hisobotida mavjud bo‘lmagan xodimlar, ularning ishlash davri hamda olayotgan ish haqi to‘g‘risida soliq to‘lovchidan tushuntirishlar oladi.
38. Ro‘yxat sayyor soliq tekshiruvini o‘tkazuvchi mansabdor shaxs va soliq to‘lovchi tomonidan imzolanadi. Soliq to‘lovchi ro‘yxatni imzolashdan bosh tortgan hollarda, sayyor soliq tekshiruvini o‘tkazuvchi mansabdor shaxs tomonidan ro‘yxatning pastki qismiga bu haqida yozuv kiritiladi.
39. Yakka tartibdagi tadbirkorlar tomonidan yollangan xodimlarning soliq organlarida ro‘yxatga olinganligi to‘g‘risidagi guvohnoma mavjudligini tekshirish natijasida aniqlangan holatlar sayyor soliq tekshiruvi dalolatnomasida qayd etiladi.
40. Bozorlar, savdo komplekslari, ularga tutash bo‘lgan avtomobil vositalarining to‘xtash joylarida soliq to‘g‘risidagi qonunchilik hujjatlariga rioya etilishini tekshirish quyidagilardan iborat:
bir martalik yig‘imlar undirilishi, undirilgan yig‘imlarning nazorat-kassa texnikasi xotirasiga kiritilishi va bankka topshirilishini nazorat qilish;
bozorlar, savdo komplekslari va ularning filiallarida sotuvchi va xaridorlarga ko‘rsatilgan xizmatlar uchun to‘lovlarning hamda bino va inshootlarni, shuningdek, buyumlarni ijaraga berish bo‘yicha ijara to‘lovlarining o‘z vaqtida va to‘liq undirilishini tekshirish;
savdo va xizmat ko‘rsatish qoidalarining bajarilishini tekshirish.
41. Bozorlar, savdo komplekslari, ularga tutash bo‘lgan avtomobil vositalarining to‘xtash joylarida soliq to‘g‘risidagi qonunchilik hujjatlariga rioya etilishini tekshirish natijasi bo‘yicha aniqlangan holatlar, shu jumladan, soliqqa oid huquqbuzarlik holatlari sayyor soliq tekshiruvi dalolatnomasida qayd etiladi.
42. Soliq to‘lovchida savdo va xizmat ko‘rsatish qoidalariga rioya etilishini tekshirish quyidagilarni aniqlash maqsadida o‘tkaziladi:
alkogol va tamaki mahsulotlarini sotish hamda markirovka qilish qoidalariga rioya etilganligi;
alkogol va tamaki mahsulotlarini sotish joylarida ularni 20 yoshga to‘lmagan shaxslarga sotishga yo‘l qo‘yilmasligi, shuningdek, alkogol va tamaki mahsulotlarining inson sog‘lig‘iga salbiy ta’siri to‘g‘risidagi ogohlantiruvchi yozuv joylashtirilganligi;
savdo shoxobchasida sotuvchi — yuridik shaxs to‘g‘risidagi ma’lumotlar, ya’ni korxonaning nomi, uning joylashgan joyi (pochta manzili va ish rejimi), agar sotuvchi yakka tartibdagi tadbirkor bo‘lsa, uning davlat ro‘yxatidan o‘tkazilganlik va ro‘yxatdan o‘tkazgan organning nomi to‘g‘risidagi ma’lumotlar xaridorlar tanishishi uchun qulay tarzda joylashtirilganligi;
agar sotuvchi amalga oshiradigan faoliyat litsenziyalanishi kerak bo‘lsa, u litsenziyaning tartib raqami va amal qilish muddati to‘g‘risidagi, shuningdek, uni bergan organ haqidagi ma’lumotlar xaridorlar tanishishi uchun qulay tarzda joylashtirilganligi;
sotuvchi tovarning nomi, uning sorti, markasi, modeli, tipi, tovarning og‘irligi, o‘lchami yoki birligiga narxi ko‘rsatilgan holda sotiladigan tovarlarning yagona namunadagi va aniq rasmiylashtirilgan narxnomalari bo‘lishini ta’minlaganligi;
qimmatbaho metallar va qimmatbaho toshlardan yasalgan zargarlik hamda boshqa buyumlar bilan savdo amalga oshiradigan sotuvchi tomonidan qimmatbaho metallar va qimmatbaho toshlardan yasalgan buyumlarni sotish qoidalariga rioya etilishi, zargarlik buyumlarining asillik darajasi belgilanganligi va tamg‘alanganligi, shuningdek, kirim qilinmagan kontrafakt mahsulotlarning sotilishi holatlari mavjud emasligi;
qimmatbaho metallar va qimmatbaho toshlardan yasalgan zargarlik buyumlari parchalarini, ulardan tayyorlangan buyumlarni, shuningdek, qimmatbaho va yarim qimmatbaho toshlarni sotib olish punktlarida qimmatbaho metallar va qimmatbaho toshlardan yasalgan zargarlik va boshqa buyumlar, qimmatbaho va yarim qimmatbaho toshlarning chakana savdosi bilan shug‘ullanish huquqi uchun berilgan ro‘yxatdan o‘tkazish guvohnomasi mavjudligi, tovarlarni hisobga olish va pul operatsiyalarini yuritish bo‘yicha qonunchilik hujjatlariga rioya qilinishi;
maishiy elektr priborlarining texnik hujjatlarida, markirovkasida va etiketkalarida energiya samaradorligining tegishli klassi to‘g‘risidagi axborotlarning mavjudligi;
sotiladigan tovarlarning narxi ko‘rsatilgan narxnomalarga egaligi;
umumiy ovqatlanish mahsulotlarini (xizmatlarni) ishlab chiqarish va sotish qoidalariga rioya etilishi;
chakana savdo va (yoki) umumiy ovqatlanish shoxobchasida alkogol mahsulotlari savdosi uchun ruxsat guvohnomalari mavjudligi va shoxobchaning ruxsat berish shartlariga muvofiqligi.
43. Savdo va xizmat ko‘rsatish qoidalariga rioya etilishini tekshirish natijalari sayyor soliq tekshiruvi dalolatnomasida qayd etiladi.
44. Asosiy vositalar, tovar-moddiy boyliklar, pul mablag‘lari va hisob-kitoblarni soliq to‘lovchi (soliq agentlari) tomonidan xatlovdan o‘tkazish “Inventarizatsiyani tashkil etish va o‘tkazish” O‘zbekiston Respublikasi Buxgalteriya hisobining milliy standarti 19-sonli BHMSga (ro‘yxat raqami 833, 1999-yil 2-noyabr) muvofiq amalga oshiriladi.
Bunda, soliq to‘lovchining saqlanayotgan va savdo obyektlarida savdoga chiqarilgan tovarlarning kirim hujjatlari (hisobvaraq-fakturalar, yuk xatlari, nazorat-kassa texnikasi cheki yoki unga tenglashtirilgan boshqa hujjatlar) mavjudligi tekshiriladi.
45. Sayyor soliq tekshiruvi jarayonida, shuningdek, soliq organida mavjud ma’lumotlarga asosan asosiy vositalar, tovar-moddiy boyliklar, pul mablag‘lari va hisob-kitoblar mavjud emasligi aniqlanib, bu soliq to‘lovchining tilxati bilan tasdiqlanganda xatlovdan o‘tkazish amalga oshirilmaydi.
46. Hujjatlar va (yoki) buyumlarni olib qo‘yish sayyor soliq tekshiruvini o‘tkazuvchi mansabdor shaxsning mazkur Nizomning 5-ilovasiga muvofiq shaklda qabul qilingan qaror asosida amalga oshiriladi.
47. Sayyor soliq tekshiruvi jarayonida hujjatlar va (yoki) buyumlarni olib qo‘yish quyidagi hollarda amalga oshirilishi mumkin:
a) buyumlarni olib qo‘yish — tegishli ruxsatnomalarsiz, qalbaki aksiz markasi bilan yoki aksiz markasiz ishlab chiqarilgan yoki sotilayotgan alkogol va tamaki mahsulotlari aniqlangan taqdirda;
b) hujjatlarni olib qo‘yish:
sayyor soliq tekshiruvini o‘tkazishda talab qilingan hujjatlar soliq to‘lovchi tomonidan taqdim etilishi rad etilganda yoki belgilangan muddatlarda taqdim etilmaganda;
hujjatlarning ko‘chirma nusxalari yetarli bo‘lmasa hamda soliq organlarida hujjatlarning asl nusxalari yo‘q qilinishi, yashirilishi, o‘zgartirilishi yoki almashtirib qo‘yilishi mumkinligi to‘g‘risida taxmin qilish uchun yetarlicha asoslar mavjud bo‘lsa.
Hujjat va buyumlarni olib qo‘yish jarayoni videotasvirga tushiriladi.
Mazkur bandda nazarda tutilmagan hollarda buyumlarni olib qo‘yish taqiqlanadi.
48. Soliq to‘lovchi faoliyatining to‘xtab qolishiga olib keladigan hujjatlar va buyumlarni olib qo‘yish faqat sudning qarori asosida amalga oshiriladi.
49. Sayyor soliq tekshiruvi jarayonida olib qo‘yilgan buyumlarning o‘zgartirilishiga (tovar turi, hajmi, miqdori, qiymati va boshqa o‘ziga xos belgilari) yo‘l qo‘yilmaydi.
50. Sayyor soliq tekshiruvi jarayonida hujjatlar va (yoki) buyumlarni tungi paytda (soat 23-00 dan 06-00 ga qadar bo‘lgan vaqt oralig‘ida) olib qo‘yishga yo‘l qo‘yilmaydi.
51. Sayyor soliq tekshiruvi jarayonida hujjatlar va buyumlarni olib qo‘yish xolislar hamda hujjatlari va buyumlarini olib qo‘yish amalga oshirilayotgan shaxslar ishtirokida o‘tkaziladi.
Zarur bo‘lgan hollarda, olib qo‘yishni amalga oshirishda ishtirok etish uchun mutaxassis taklif etilishi mumkin.
52. Hujjatlar va buyumlarni olib qo‘yish boshlanguniga qadar sayyor soliq tekshiruvini o‘tkazuvchi mansabdor shaxs soliq to‘lovchiga hujjatlar va buyumlarni olib qo‘yishni amalga oshirish to‘g‘risidagi qarorni taqdim etadi hamda uning huquq va majburiyatlarini tushuntiradi.
53. Sayyor soliq tekshiruvini o‘tkazuvchi mansabdor shaxs hujjatlar va (yoki) buyumlarini olib qo‘yish amalga oshirilayotgan shaxsga ularni o‘z ixtiyori bilan topshirishni taklif etadi, taklif rad etilgan taqdirda esa, olib qo‘yishni majburiy tarzda amalga oshiradi.
O‘ziga nisbatan olib qo‘yish amalga oshirilayotgan shaxs olib qo‘yilishi lozim bo‘lgan hujjatlar va buyumlar saqlanishi mumkin bo‘lgan binolarni yoki boshqa joylarni ochishdan bosh tortganda, sayyor soliq tekshiruvini o‘tkazuvchi mansabdor shaxs tambalarga, eshiklarga va boshqa buyumlarga zarurat sababli yuzaga kelmagan shikast yetkazishdan qochib olib qo‘yishni mustaqil tarzda bajarishga haqli.
54. Sayyor soliq tekshiruvi jarayonida hujjatlar va buyumlarni olishda ushbu Nizomning 6-ilovasiga muvofiq shaklda ikki nusxada hujjatlar va buyumlarni olib qo‘yish to‘g‘risida bayonnoma rasmiylashtiriladi.
Hujjatlar va buyumlarni olib qo‘yish to‘g‘risidagi bayonnomaning bir nusxasi soliq to‘lovchiga imzo qo‘ydirib topshiriladi.
Soliq to‘lovchi hujjatlar va buyumlarni olib qo‘yish to‘g‘risidagi bayonnomani imzolash va (yoki) olishdan bosh tortgan hollarda ushbu haqida bayonnomaga tegishli yozuv kiritiladi va soliq to‘lovchiga pochta orqali buyurtma xat bilan yuboriladi.
55. Soliq to‘lovchi talab qilingan hujjatlar va buyumlarni taqdim etishdan, binolarni yoki boshqa joylarni ochishdan bosh tortgan taqdirda, bu haqda sayyor soliq tekshiruvini o‘tkazuvchi mansabdor shaxs tomonidan tuzilgan hujjatlar va buyumlarni olib qo‘yish to‘g‘risida bayonnomada yozuv kiritiladi.
56. Sayyor soliq tekshiruvida soliq to‘lovchi tomonidan sayyor soliq tekshiruvini o‘tkazuvchi mansabdor shaxsning o‘z hududi va binolariga kirishiga to‘sqinlik qilingan taqdirda, sayyor soliq tekshiruvini o‘tkazuvchi mansabdor shaxs tomonidan mazkur Nizomning 7-ilovasiga muvofiq dalolatnoma tuziladi.
Bunday dalolatnoma asosida soliq organi soliq to‘lovchi to‘g‘risida o‘zida mavjud bo‘lgan ma’lumotlar yoki xuddi shunday soliq to‘lovchilar to‘g‘risidagi ma’lumotlar asosida to‘lanishi lozim bo‘lgan soliq summasini mustaqil tarzda aniqlashga haqli.
Dalolatnoma sayyor soliq tekshiruvini o‘tkazuvchi mansabdor shaxs va soliq to‘lovchi tomonidan imzolanadi. Soliq to‘lovchi ko‘rsatilgan dalolatnomani imzolashni rad etgan taqdirda, mazkur dalolatnomaga tegishli yozuv kiritiladi.
57. Sayyor soliq tekshiruvi natijalari bo‘yicha sayyor soliq tekshiruvini o‘tkazuvchi mansabdor shaxs tomonidan mazkur Nizomning 8-ilovasiga muvofiq shaklda qat’iy hisobda turadigan sayyor soliq tekshiruvi dalolatnomasi tuziladi.
58. Sayyor soliq tekshiruvi dalolatnomasi ikki nusxada tuziladi va soliq organi mansabdor shaxslari hamda soliq to‘lovchi tomonidan imzolanadi.
Sayyor soliq tekshiruvi dalolatnomasining bir nusxasi soliq to‘lovchiga dalolatnoma bilan tanishib chiqib, uni olganligi va sanasi ko‘rsatilgan imzosi orqali topshiriladi.
59. Soliq to‘lovchi sayyor soliq tekshiruvi dalolatnomasini olishdan bosh tortganda, ushbu dalolatnomaga tegishli yozuv kiritiladi va uning nusxasi elektron hujjat tarzida soliq to‘lovchining shaxsiy kabinetiga yuboradi yuboriladi. Yuborilgan hujjatlar soliq to‘lovchi tomonidan o‘qib chiqilganidan keyin, lekin ushbu hujjat jo‘natilgan sanadan e’tiboran uch kundan kechiktirmay olingan deb hisoblanadi.
Agar soliq to‘lovchida soliq to‘lovchining shaxsiy kabineti mavjud bo‘lmasa, dalolatnoma pochta orqali buyurtma xat bilan yuboriladi va u jo‘natilganidan so‘ng besh kundan keyin olingan deb hisoblanadi.
60. Sayyor soliq tekshiruvi dalolatnomasi soliq to‘lovchiga topshirilgan kun yoki unga yuborilgan kun soliq tekshiruvi yakunlangan kun deb hisoblanadi.
61. Sayyor soliq tekshiruvini o‘tkazish uchun asos bo‘lgan hujjatlarning nusxalari, tekshiruv davomida rasmiylashtirilgan hujjatlar, ekspert va mutaxassislar xulosalari, sayyor soliq tekshiruvi davomida olingan materiallar, shuningdek, sayyor soliq tekshiruvi doirasidagi harakatlarning bajarilishini tasdiqlovchi boshqa hujjatlar sayyor soliq tekshiruvi dalolatnomasiga ilova qilinadi.
62. Sayyor soliq tekshiruvi davomida soliq to‘g‘risidagi qonunchilik hujjatlarining buzilishi faktlari aniqlangan taqdirda, aniqlangan soliqqa oid huquqbuzarliklar bo‘yicha ish yuritish Soliq kodeksida belgilangan tartibda amalga oshiriladi.
63. Ushbu Nizomning talablarini buzganlikda aybdor shaxslar qonunchilik hujjatlarida belgilangan tartibda javobgar bo‘ladilar.
64. Ushbu Nizom O‘zbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish bo‘yicha vakil va Savdo-sanoat palatasi bilan kelishilgan. | 83 | 35,027 |
Qonunchilik | 9 apreldan Toshkent shahrida issiq suvni rejali uzib qoʻyish boshlanadi | Issiq suv ta’minotining besh kunga uzib qoʻyilishi 2018 yilning 9 aprelidan 18 mayigacha amalga oshiriladi.
«Toshissiqquvvati» DUK ta’minot uzib qoʻyilishi jadvali va issiqlik markazlari zonalarini e’lon qildi: | 71 | 210 |
Qonunchilik | Yoshlarni qoʻllab-quvvatlashga oid qoʻshimcha chora-tadbirlar tasdiqlandi | Prezident tomonidan 13 iyul kuni «Yoshlarni har tomonlama qoʻllab-quvvatlash va ularning ijtimoiy faolligini yanada oshirishga oid qoʻshimcha chora-tadbirlar toʻgʻrisida»gi Farmon imzolandi. Hujjat matni OʻzAda e’lon qilingan.
Hujjatga muvofiq 2021 yil avgust oyida «Temir daftar»ga kiritilgan oilalarning 18 yoshgacha boʻlgan har bir farzandi uchun Davlat byudjeti mablagʻlari hisobidan 500 ming soʻm miqdorida bir martalik moddiy yordam koʻrsatiladi. Bunday oilalarning davlat oliy ta’lim muassasalarida ta’lim olayotgan farzandlariga 2021/2022 oʻquv yilida birinchi oʻquv yili uchun toʻlov-kontraktning toʻliq summasi Davlat byudjeti mablagʻlari hisobidan qoplab beriladi.
«Temir daftar» va «Ayollar daftari»ga kiritilgan oilalar farzandlari hamda «Yoshlar daftari»ga kiritilgan yoshlarga yangi turmush qurayotganida oʻz хonadonida qoʻshimcha uy-joy qurishi uchun 33 mln soʻmgacha garovsiz kredit ajratiladi. Yosh oilalarning ijtimoiy himoyasini kuchaytirish maqsadida ipoteka dasturi doirasida boshlangʻich badal va foiz toʻlovlari boʻyicha qoʻshimcha 2 mingta yosh oilaga uy-joy sotib olishi uchun subsidiya ajratiladi.
2021 yil 1 sentyabrdan boshlab:
a) respublikadagi oliy ta’lim muassasalarida toʻlov-kontrakt asosida oʻqiyotgan talabalar uchun MBning asosiy foiz stavkasi miqdorida va oʻqish muddati tugagandan keyin yettinchi oydan boshlab 7 yil muddatda qaytarish shartlari asosida ta’lim kreditlari beriladi;
b) Toshkent shahrida Yoshlar biznes maktabi, 2022 yildan boshlab barcha hududlarda uning filiallari tashkil etiladi;
v) hududlarda yoshlarni muntazam sport bilan shugʻullanishga jalb qilish maqsadida Olimpiya va Paralimpiya hamda Osiyo va Paraosiyo oʻyinlari, jahon, Osiyo va respublika chempionatlarida oхirgi 5 yilda gʻolib va sovrindor (1-3 oʻrin) boʻlgan sportchi-trenerlarga, shuningdek, olis va chekka hududlarda faoliyat yurituvchi sportchi-trenerlarga:
Davlat organlari, tashkilot va muassasalarida faoliyat koʻrsatayotgan nufuzli хalqaro reyting tashkilotlarining yuqori 500 talik roʻyхatiga kiritilgan хorijiy oliy ta’lim muassasalarini (bakalavriat, magistratura) tamomlagan yoki ularda ilmiy daraja (PhD va unga tenglashtirilgan boshqa ilmiy daraja) olgan yosh mutaхassislarning lavozim maoshiga Davlat byudjeti mablagʻlari hisobidan qoʻshimcha ustamalar toʻlab boriladi.
Nufuzli хalqaro reyting tashkilotlarining yuqori 500 talik roʻyхatiga kiritilgan хorijiy oliy ta’lim muassasalari roʻyхati Ta’lim sifatini nazorat qilish davlat inspeksiyasi tomonidan aniqlanadi.
Davlat хizmatini rivojlantirish agentligi tomonidan oylik ustamalar tatbiq etiladigan ta’lim yoʻnalishlari, tor mutaхassisliklar hamda davlat organlari, tashkilot va muassasalari roʻyхati shakllantiriladi.
Oylik ustamalar 2021 yil 1 oktyabrdan boshlab Davlat хizmatini rivojlantirish agentligi, ish beruvchi va yosh mutaхassis bilan 3 yilgacha boʻlgan muddatga tuzilgan shartnoma asosida yosh mutaхassisning lavozim maoshiga qoʻshimcha ravishda har oy toʻlab boriladi.
2021/2022 oʻquv yilidan bosqichma-bosqich umumiy oʻrta va oʻrta maхsus, professional va oliy ta’lim muassasalarida aхborot teхnologiyalari darslari Kembrij dasturi asosida oʻtkazilishi hamda oʻqituvchilarning ushbu dastur asosida qayta tayyorlanishi ta’minlanadi.
2021 yil 1 oktyabrdan boshlab:
a) yoshlarning «Biznesga birinchi qadam» startap gʻoyalari tanlovlarini tashkil etish hamda har bir tuman va shaharda kamida uch nafardan gʻolibga grantlar berish amaliyoti joriy etiladi. Eng yaхshi loyihalarning har biri uchun 200 BHMgacha grant mablagʻlari beriladi va ular 2022-2023 yillarda Davlat byudjetidan 100 mlrd soʻm miqdorida qoʻshimcha ajratiladigan mablagʻlar doirasida amalga oshiriladi;
b) har yili yoshlarga moʻljallangan badiiy asarlar mualliflarini ragʻbatlantirish maqsadida «Bolalar va yoshlar uchun eng yaхshi kitob» tanlovi tashkil etiladi. Tanlovda gʻolib deb topilgan mualliflarga quyidagi mukofot mablagʻlari ajratiladi:
Oʻzbekiston yoshlari va talabalari forumida yoshlarga oid davlat siyosati sohasida belgilab berilgan ustuvor vazifalar ijrosini ta’minlashga doir qoʻshimcha chora-tadbirlar dasturi tasdiqlandi.
Elmira Siraziyeva. | 73 | 4,126 |
Qonunchilik | O‘ZBEKISTON RESPUBLIKASI MARKAZIY BANKINING JISMONIY ShAXSLARGA MO‘LJALLANGAN OBLIGATSIYALARINI ChIQARILIShI VA MUOMALASI TO‘G‘RISIDA NIZOMNI TASDIQLASh HAQIDA | O‘zbekiston Respublikasining “Markaziy banki to‘g‘risida”gi Qonuni va O‘zbekiston Respublikasi Prezidentining 2002-yil 30-martdagi PF-3047-son “Pul massasi o‘sishini cheklash va moliya intizomiga rioya etish mas’uliyatini oshirish chora-tadbirlari to‘g‘risida”gi Farmoniga muvofiq Markaziy bank Boshqaruvi qaror qiladi:
1. O‘zbekiston Respublikasi Markaziy bankining jismoniy shaxslarga mo‘ljallangan obligatsiyalarini chiqarilishi va muomalasi to‘g‘risidagi nizom ilovaga muvofiq tasdiqlansin.
2. Mazkur qaror O‘zbekiston Respublikasi Adliya vazirligida davlat ro‘yxatidan o‘tgan kundan boshlab o‘n kundan keyin kuchga kiradi.
Mazkur Nizom O‘zbekiston Respublikasining “O‘zbekiston Respublikasining Markaziy banki to‘g‘risida”gi Qonuni va O‘zbekiston Respublikasi Prezidentining 2002-yil 30-martdagi “Pul massasi o‘sishini cheklash va moliya intizomiga rioya etilishi ustidan javobgarlikni kuchaytirish bo‘yicha chora-tadbirlar to‘g‘risida”gi PF-3047-sonli Farmoniga muvofiq ishlab chiqilgan bo‘lib, O‘zbekiston Respublikasi Markaziy bankining jismoniy shaxslarga mo‘ljallangan obligatsiyalarini chiqarilishi va muomalasi tartibini belgilaydi.
1. O‘zbekiston Respublikasi Markaziy bankining jismoniy shaxslar uchun obligatsiyalari (bundan buyon matnda “obligatsiyalar” deb yuritiladi) davlatning qimmatli qog‘ozlari hisoblanadi va o‘z egalariga obligatsiyaning nominal qiymatiga nisbatan foiz ko‘rinishida daromad olish huquqini beradi.
2. Obligatsiyalar taqdim etuvchiga naqd (blanka) shaklda erkin muomalada bo‘lish huquqi bilan uch yilgacha muddatga chiqariladi.
3. Obligatsiyalarning nominal qiymati O‘zbekiston Respublikasi Markaziy banki tomonidan belgilanadi.
Obligatsiyalarni joylashtirish, daromadlar to‘lash va obligatsiyalar qiymatini qaytarish so‘mda amalga oshiriladi.
Jismoniy shaxslar uchun obligatsiyalar qiymatini qaytarish va ular bo‘yicha daromadlar to‘lash taqdim etuvchiga naqd shaklda ham, uning ixtiyoriga ko‘ra omonatlarga pul ko‘chirish yo‘li bilan ham amalga oshiriladi.
4. O‘zbekiston Respublikasi Markaziy banki chiqargan obligatsiyalarni taqdim etuvchining birinchi talabi bilan ularning nominal qiymati bo‘yicha sotib olish majburiyatini oladi.
O‘zbekiston Respublikasi Markaziy banki obligatsiyalarining likvidligi Markaziy bank tasarrufida bo‘lgan barcha aktivlar bilan ta’minlanadi.
5. Obligatsiyalar emissiyasi alohida chiqarishlar orqali davriy amalga oshiriladi. Obligatsiyalarni chiqarish to‘g‘risidagi qaror Markaziy bank Boshqaruvi tomonidan qabul qilinadi. Obligatsiyalarni chiqarish va uning shartlari haqidagi xabar ommaviy axborot vositalarida nashr qilinadi.
6. Obligatsiyalarni joylashtirish va ularga xizmat ko‘rsatish Markaziy bank obligatsiyalari bilan operatsiyalarga xizmat ko‘rsatish to‘g‘risida Markaziy bank shartnoma tuzgan tijorat banklari (bundan buyon matnda “bank-agent” deb yuritiladi) orqali amalga oshiriladi. Bank-agent bo‘linmalarigacha obligatsiyalar blanklarini yetkazib berish shartlari, bank-agentning Markaziy bankka hisobdorlik shakllari va muddatlari Markaziy bank va bank-agent o‘rtasidagi shartnomada belgilanadi.
7. Obligatsiyalar boshqa jismoniy shaxsga o‘tkazilishi mumkin. Taqdim etuvchiga beriladigan obligatsiyalar bo‘yicha talab qilish huquqining o‘tishi ushbu obligatsiyani oddiy taqdim etish orqali amalga oshiriladi.
Yo‘qotilgan obligatsiyalar tiklanmaydi.
8. Bank xodimlari jismoniy shaxslar tomonidan bank obligatsiyalari bilan amalga oshirgan operatsiyalar haqidagi ma’lumotlarni sir saqlashadi.
9. Markaziy bank obligatsiyalari bo‘yicha olingan foizlar soliqlardan ozod etiladi.
10. Obligatsiyalar bo‘yicha foizli daromad obligatsiya sotilgan sanadan boshlab uning qiymatini qaytarish sanasiga qadar hisoblanadi. Bunda muomala qilish muddati o‘tgan sanadan boshlab obligatsiyani faktik jihatdan to‘lovga taqdim etilgan sanagacha foizlar hisoblanmaydi.
11. Obligatsiyalar ikki turda chiqariladi:
a) yirtiladigan koreshokli kuponli;
b) yirtiladigan koreshokli kuponsiz.
12. Kuponli obligatsiyalar blankalarida quyidagi rekvizitlar mavjud bo‘ladi:
a) emitent nomi “O'zbekiston Respublikasi Markaziy banki”;
b) qimmatli qog‘oz nomi “OBLIGATSIYA”;
v) obligatsiyaning nominal qiymati;
g) foiz stavkasi;
d) ikki seriya harfi va yettita tartib raqamidan iborat bo‘lgan obligatsii raqami;
e) sotilgan sana (realizatsiya jarayonida bank-agent tomonidan to‘ldiriladi);
z) obligatsiya raqami va har bir kupon bo‘yicha daromadlar summasi ko‘chiriladigan yirtiladigan kuponlar.
13. Kuponsiz obligatsiyalarning blanklari quyidagi rekvizitlarni o‘z ichiga oladi:
a) emitent nomi “O'zbekiston Respublikasi Markaziy banki”;
b) qimmatli qog‘oz nomi “OBLIGATSIYA”;
v) obligatsiyaning nominal qiymati;
g) foiz stavkasi;
d) ikki seriya harfi va yettita tartib raqamidan iborat bo‘lgan obligatsii raqami;
e) sotilgan sana (realizatsiya jarayonida bank-agent tomonidan to‘ldiriladi);
z) obligatsiyaning orqa qismida keltirilgan uning qiymati o‘zgarishi jadvali.
14. Obligatsiyalarning barcha blanklari maxsus himoya elementlari bilan ta’minlanadi va kamida quyidagi oltita himoya drajalariga ega bo‘ladi.
a) qog‘ozda mavjud bo‘lgan;
b) ranglarning bir-biridan ajralishini qiyinlashtiradigan bo‘yoqlardagi maxsus qo‘shimchalarda;
v) maxsus nashr qilish usullarida;
g) grafik himoya elementlarida va b.
15. Aholiga shikastlangan, shuningdek, qandaydir nuqsonga ega bo‘lgan obligatsiyalarni sotish ta’qiqlanadi.
16. Asl obligatsiyalar quyidagi hollarda to‘lovga qobiliyatli hisoblanadi:
a) agar obligatsiyada uning raqami, qiymati va sotilgan sanasining o‘zgartirilganligi yoki qalbakilashtirilganligi belgilari bo‘lmasa;
b) agar obligatsiya o‘z o‘lchamining yarmidan ortig‘ini tashkil qilsa va unda obligatsiya asosiy qatorida uning raqami shikastlanmagan holda saqlangan bo‘lsa.
17. Amaliyot kuni boshlanishida bank-agent xodimi qabul qilingan obligatsiyalar soni yozilgan memorial order asosida zarur miqdordagi obligatsiyalarni realizatsiya qilish uchun qabul qiladi.
18. Obligatsiyalarni sotishda bank-agent xodimi mijozdan qanday qiymatdagi obligatsiyalarni sotib olmoqchi ekanligini aniqlaydi, obligatsiyani belgilangan tartibda rasmiylashtiradi, obligatsiyaning tegishli qismi va uning koreshogidagi rekvizitlarni to‘ldiradi. Shundan so‘ng bank-agent xodimi obligatsiyalarni sotish vedomostida sotilgan obligatsiyalar qiymatini yozadi va rasmiylashtirilgan obligatsiyani kassirga topshiradi.
19. Kassir rasmiylashtirilgan obligatsiyani olib mijozdan pullarni qabul qilib oladi, obligatsiyaning koreshogiga shtamp bosadi, koreshokni yirtadi va obligatsiyani mijozga beradi.
20. Amaliyot kuni yakunida bank-agent xodimi obligatsiyalarni sotish bo‘yicha vedomostlarni sanaydi va uning yig‘indisini kassirda saqlangan koreshoklar summasi bilan solishtiradi. Obligatsiyalarni sotish bo‘yicha vedomostlar yig‘indisi kirim jurnaliga yozib qo‘yiladi.
21. Sotilmagan obligatsiyalar amaliyot kuni yakunida belgilangan tertibda ular saqlanadigan joyga topshiriladi.
22. Sotilgan kundan keyin uch ish kunida bank-agent obligatsiyani sotishdan tushgan pullarni Markaziy bank hisobraqamiga o‘tkazadi.
23. Sotilgan obligatsiyalarning koreshoklari belgilangan tartibda bank-agent bo‘limining koreshoklar saqlanadigan joyiga topshiriladi. Bank-agent bo‘limi ushbu koreshoklarni ro‘yxatga asosan Markaziy bankning Bosh hududiy boshqarmasiga sotilgan kundan boshlab uch ish kunida yuboradi.
24. Kuponli obligatsiyalar nominal qiymati bo‘yicha joylashtiriladi va har bir kupon davri tugashi bilan ular bo‘yicha kuponli foizli daromadlar to‘lanadi.
Obligatsiyaning muomalasi sanasi uni bank-agent tomonidan birinchi marta sotilgan sanadan hisoblanadi. Obligatsiyaning bir kuponli davri obligatsiyaning muomalasi muddatidan kelib chiqib uch yoki olti oyni tashkil qiladi.
25. Har bir kuponli muddat o‘tganidan so‘ng obligatsiya egasi uni kuponli foizli daromad olish uchun bank-agentga taqdim etish huquqiga ega.
26. Kuponli foizli daromad to‘langanida bank-agent xodimi taqdim etilgan obligatsiyaning asl nusxa ekanligini tekshiradi, kuponga to‘lovga haqida belgi qo‘yadi va nazorat vedomostiga to‘langan kuponning raqami va qiyamtini kiritadi hamda obligatsiyani taqdim etuvchiga qaytaradi.
Obligatsiya egasi to‘lov uchun obligatsiyani kassirga beradi. Kassir obligatsiyaning asl nusxa ekanligini tekshiradi, kuponga shtamp qo‘yadi, uni obligatsiyadan yirtib oladi, pullarni beradi va obligatsiyani egasiga qaytaradi.
27. Amaliyot kuni yakunida bank-agent xodimi nazorat vedomosti bo‘yicha to‘langan kuponlarning umumiy qiymatini hisoblaydi va uni kassir tomonidan to‘langan kuponlar yig‘indisi bilan solishtiradi. Nazorat vedomosti yig‘indisi xarajatlar jurnaliga yozib qo‘yiladi.
28. To‘langan kuponlar har kuni bank-agentning kuponlar saqlanadigan joyiga topshiriladi.
29. Bank-agent tomonidan to‘langan kuponlar uch kun ichida inkassatsiya xizmati orqali Markaziy bankning Bosh hududiy boshqarmasiga jo‘natiladi. Bunda kassa mudiri to‘langan kuponlar raqami va qiymatini ko‘rsatgan holda to‘langan kuponlar ro‘yxatini tuzadi. Rahbar va bosh hisobchi tomonidan imzolangan ro‘yxatning bir nusxasi to‘langan kuponlar bilan birga inkassator sumkasiga qo‘yiladi. Inkassator belgisi qo‘yilgan ro‘yxatning ikkinchi nusxasi bank-agentning hisobotida saqlanadi.
30. Markaziy bank ro‘yxatda ko‘rsatilgan summadagi to‘langan kuponlar summasini to‘langan kuponlar olingan sanadan boshlab uch ish kuni ichida bank-agentga to‘lab beradi.
31. Obligatsiya muddatidan oldin to‘lov uchun taqdim etilganida bank-agent nominal qiymatni va foizli daromadlarni to‘lash muddati yetib kelgan barcha kuponli foizli daromadlarni to‘laydi.
Bunda obligatsiya taqdim etilgan vaqtda to‘lovni qaytarish muddati yetib kelmagan kuponli foizli daromadlar to‘lanmaydi.
32. Kuponsiz obligatsiyalar nominal qiymati bo‘yicha joylashtiriladi. Ular bo‘yicha foizli daromadlarni to‘lash faqatgina ular obligatsiyaning orqa qismida keltirilgan obligatsiyaning qiymati o‘zgarishi jadvaliga muvofiq qaytib sotib olingan hollarda amalga oshiriladi.
33. Obligatsiyaning qiymati o‘zgarishi jadvali uning muomala muddatidan kelib chiqib uning joriy qiymati har oyda o‘zgarishini ko‘rsatadi. Kuponsiz obligatsiyalarni muomala muddati o‘tishidan oldin qiymatini qaytarishga taqdim etilganida obligatsiyanig joriy qiymati to‘alanadi.
34. Obligatsiya uning qiymatini qaytarish uchun qabul qilinganida obligatsiya blankida bank-agent xodimi “SO‘NDIRILGAN” shtampini qo‘yadi va so‘ndirish sanasini, obligatsiya qiymatini qaytargan bank kodini ko‘rsatadi, amalga oshirilgan qaydlarni o‘z imzosi va shtapm bilan tasdiqlaydi hamda so‘ndirilgan obligatsiya raqami va qiymatini vedomostga kiritadi. Bunda alohida qatorda obligatsiyaning nominal qiymati va to‘langan daromad summasi ko‘rsatiladi. So‘ndirilgan obligatsiya kassirga beriladi va kassir uni imzolab, “OBLIGATSIYA” so‘zidagi ikkinchi va uchinchi harflarni (“B”, “L”) yirtib oladi hamda so‘ndirilgan obligatsiya uchun to‘lovlarni amalga oshiradi. Obligatsiyani so‘ndirishda kuponlar yirtib olinmaydi.
35. Amaliyot kuni yakunida bank-agent xodimi so‘ndirilgan obligatsiyalar vedomostini hisoblab chiqadi va yig‘indisini hisoblab, uni kassirda saqlanayotgan so‘ndirilgan obligatsiyalar summasi bilan solishtiriladi.
36. Amaliyot kuni yakunida so‘ndirilgan obligatsiyalar belgilangan tartibda bank-agentning obligatsiyalar saqlash joyiga topshiriladi.
37. So‘ndirilgan obligatsiyalarning blanklarini bank-agent uch kun ichida inkassatsiya xizmati orqali Markaziy bankning Bosh hududiy boshqarmasiga jo‘natadi.
Bunda kassa mudiri so‘ndirilgan obligatsiyalar raqami va qiymatini ko‘rsatgan holda so‘ndirilgan obligatsiyalar ro‘yxatini tuzadi. Rahbar va bosh hisobchi tomonidan imzolangan ro‘yxatning bir nusxasi to‘langan so‘ndirilgan obligatsiyalar blanklari bilan birga inkassator sumkasiga qo‘yiladi. Inkassator belgisi qo‘yilgan ro‘yxatning ikkinchi nusxasi bank-agentning hisobotida saqlanadi.
38. Markaziy bank ro‘yxatda ko‘rsatilgan summadagi so‘ndirilgan obligatsiyalar qiymatini ular olingan sanadan boshlab uch ish kuni ichida bank-agentga to‘lab beradi.
39. Obligatsiyalar blanklari qat’iy hisobda turadigan blanklar hisoblanadi va 90305-“Markaziy bankning qimmatli qog‘ozlari blanklari” hisobvarag‘ida hisobga olinadi. Tarqatish uchun olingan qimmatli qog‘ozlar blanklari nominal qiymati bo‘yicha hisobga olinadi. So‘ndirilgan qimmatli qog‘ozlar blanklari “donasiga 1 so‘m” shartli bahoda baholanadi. Mazkur hisobvaraq uchun kontr-hisobvaraq 96307-“Markaziy bankning qimmatli qog‘ozlari blanklari bo‘yicha kontr-hisobvaraq” hisobvaraq hisoblanadi.
40. Obligatsiyalar blanklarini qabul qilish va topshirish, ularni hisobga olish va saqlash Tijorat banklarida kassa ishini tashkil etish, naqd pul va boshqa qimmatliklarni inkassatsiya qilishga doir yo‘riqnoma (ro‘yxat raqami 3028, 2018-yil 29-iyun) asosida amalga oshiriladi.
41. Bank-agent rahbariyati xodimlariga tegishli ravishda zarur tushuntirishlar beradi, inspekiya va tekshiruvlar davomida esa xodimlarning obligatsiyalar bilan operatsiyalarni belgilangan tartibda amalga oshirishga rioya qilishlarini ta’minlaydi.
42. Obligatsiyalar blanklarini belgilangan tartibda saqlashni to‘g‘ri tashkillashtirish va og‘ishmay rioya qilish uchun javobgarlik buyruq asosida bank bo‘yicha rahbar, bosh hisobchi va kassa mudiri zimmasiga yuklatiladi. | 159 | 13,360 |
Qonunchilik | O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida | O‘zbekiston Respublikasi Oliy Majlisining Qonunchilik palatasi qaror qiladi:
O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
1. “O‘zbekiston Respublikasining ayrim qonun hujjatlariga o‘zgartishlar va qo‘shimchalar kiritish to‘g‘risida”gi QL-410-sonli O‘zbekiston Respublikasi qonuni loyihasi to‘g‘risida (ikkinchi o‘qish).
2. “Atom energiyasidan tinchlik maqsadlarida foydalanish to‘g‘risida”gi QL-471-sonli O‘zbekiston Respublikasi qonuni loyihasi haqida (ikkinchi o‘qish).
3. “O‘zbekiston Respublikasining ayrim qonun hujjatlariga qo‘shimcha va o‘zgartishlar kiritish to‘g‘risida”gi QL–501-sonli O‘zbekiston Respublikasi qonuni loyihasi haqida (ikkinchi o‘qish). | 94 | 727 |
Qonunchilik | Samarqand veterinariya meditsinasi institutining Toshkent filialini tashkil etish to‘g‘risida | Toshkent shahri va Toshkent viloyati, shuningdek, Farg‘ona, Namangan va Andijon viloyatlarida veterinariya xizmati va chorvachilik tarmoqlarini yanada rivojlantirish hamda naslchilik-seleksiya ishlarini amalga oshirish uchun malakali mutaxassislar bilan ta’minlash vazifalarini kechiktirmay hal etish borasida qator dolzarb masalalar mavjud.
Xususan, Farg‘ona (148 nafar), Namangan (99 nafar), Andijon (35 nafar) va Toshkent (136 nafar) viloyatlari hamda Toshkent shahri (25 nafar) veterinariya xizmatlarida jami 450 nafardan ziyod oliy ma’lumotli mutaxassis yetishmasligi sababli ularning o‘rniga o‘rta maxsus ma’lumotli yoki nafaqa yoshidagi mutaxassislar faoliyat yuritib kelmoqda. Shuningdek, chorvachilik tarmoqlarini yanada rivojlantirish hamda idoraviy va ishlab chiqarishdagi veterinariya xizmatlari ko‘rsatishni tashkil etishda ham oliy ma’lumotli malakali kadrlarga ehtiyoj yuqoriligi sezilmoqda.
O‘zbekiston Respublikasi Prezidentining “O‘zbekiston Respublikasi Veterinariya va chorvachilikni rivojlantirish davlat qo‘mitasi faoliyatini tashkil etish to‘g‘risida” 2019-yil 28-martdagi PQ-4254-son qarori ijrosini ta’minlash hamda hududlardagi malakali kadrlarga bo‘lgan ehtiyojni qanoatlantirish, veterinariya uchastkalarini malakali kadrlar bilan ta’minlash, sohani ilm-fan yutuqlari asosida tashkil etish, ilmiy asoslangan innovatsion uslublarni joriy etish, xalqaro standartlar darajasiga mos oliy ma’lumotli kadrlar tayyorlash tizimini tashkil etishni yanada takomillashtirish, ta’lim sifatini yaxshilash maqsadida Vazirlar Mahkamasi qaror qiladi:
1. O‘zbekiston Respublikasi Prezidentining “O‘zbekiston Respublikasi Veterinariya va chorvachilikni rivojlantirish davlat qo‘mitasi faoliyatini tashkil etish to‘g‘risida” 2019-yil 28-martdagi PQ-4254-son qarorida belgilangan vazifalarga muvofiq Samarqand veterinariya meditsinasi institutining Toshkent filiali (keyingi o‘rinlarda Filial deb ataladi) tashkil etilganligi ma’lumot uchun qabul qilinsin.
2. Quyidagilar Filialning asosiy vazifalari etib belgilansin:
ijtimoiy soha va iqtisodiyot tarmoqlari ehtiyojiga muvofiq veterinariya va chorvachilik sohasi uchun yangi va zamonaviy bilimlarga ega bo‘lgan yuqori malakali kadrlarni xalqaro standartlar darajasida sifatli tayyorlashni ta’minlash;
veterinariya va chorvachilik ta’limi mazmunida soha bo‘yicha zamonaviy ishlab chiqarish jarayonlari, innovatsion g‘oyalar va ishlanmalar, yuqori unumli va resurs tejamkor texnologiyalar asosida bilim berish, o‘quv-laboratoriya bazasini rivojlantirish, ta’lim jarayonida nazariya va amaliyot uyg‘unligini ta’minlash;
xorijiy ilmiy-tadqiqot va oliy ta’lim muassasalarining professor-o‘qituvchilari, olim va mutaxassislarini jalb etgan holda, veterinariya va chorvachilik sohalari bo‘yicha mutaxassislar malakasini oshirish va ularni qayta tayyorlash kurslarini tashkil etish, o‘quv jarayoniga zamonaviy ta’lim texnologiyalarini va masofadan o‘qitish usullarini joriy etish;
professor-o‘qituvchilarning ilmiy salohiyati, kasbiy bilim darajasi, shuningdek, amaliy tajribasini uzluksiz rivojlantirib borish mexanizmlarini joriy etish, ularning kasbiy salohiyatini rivojlantirishda xorijiy ilmiy-tadqiqot va oliy ta’lim muassasalarining ilg‘or tajribasidan keng foydalanish, xorijiy ilmiy va oliy ta’lim muassasalarida professor-o‘qituvchilar, ilmiy va pedagog kadrlarning malakasini oshirish va tajriba orttirishini tashkil etish;
veterinariya va chorvachilik sohasidagi dolzarb muammolarni hal etishga yo‘naltirilgan ilmiy izlanishlarni tashkil etish, soha bo‘yicha ilmiy va ilmiy-pedagog kadrlar tayyorlash, ilmiy-tadqiqot muassasalari bilan hamkorlikda sohaning ilmiy muammolarini hal etishga yo‘naltirilgan amaliy va innovatsion izlanishlarni amalga oshirish;
chorvachilik mahsulotlarini ishlab chiqarish, saqlash, dastlabki qayta ishlash, sotishga ixtisoslashgan hamda naslchilik-seleksiya faoliyati bilan shug‘ullanadigan tashkilotlar bazasida talabalarning amaliyotlarini tashkil etish;
respublika va xorijiy oliy ta’lim muassasalari hamda ilmiy markazlariga istiqbolli yosh bitiruvchilarni magistratura va doktoranturaga muntazam yuborish orqali Filialning ilmiy-pedagogik salohiyatini oshirib borish.
3. Samarqand veterinariya meditsinasi institutining Toshkent filialida kadrlar tayyorlash bo‘yicha bakalavriat ta’limining asosiy yo‘nalishlari ro‘yxati ilovaga muvofiq tasdiqlansin.
4. Belgilab qo‘yilsinki:
Filial Samarqand veterinariya meditsinasi institutining yuridik shaxs maqomiga ega bo‘lgan tarkibiy bo‘linmasi hisoblanadi, O‘zbekiston Respublikasi Davlat gerbi tasviri tushirilgan va o‘z nomi davlat tilida yozilgan muhrga va blankalarga, mustaqil balansga hamda O‘zbekiston Respublikasi Moliya vazirligining G‘aznachiligida zarur shaxsiy hisobvaraqlariga ega bo‘ladi;
Filialda o‘qitish moslashtirilgan o‘quv rejalar va dasturlar asosida tashkil etiladi;
Filialda o‘quv jarayoni 2020/2021 o‘quv yilidan boshlanadi hamda talabalarni qabul qilish soni belgilangan tartibda har yili tasdiqlanadigan respublika oliy ta’lim muassasalariga o‘qishga qabul qilish parametrlaridan kelib chiqqan holda belgilanadi.
5. O‘zbekiston Respublikasi Veterinariya va chorvachilikni rivojlantirish davlat qo‘mitasi Oliy va o‘rta maxsus ta’lim vazirligi bilan birgalikda Samarqand, Toshkent viloyatlari va Qoraqalpog‘iston Respublikasidagi faoliyati maqbullashtirilayotgan qishloq xo‘jaligi yo‘nalishidagi kollejlarning veterinariya va chorvachilik sohasiga oid o‘quv laboratoriyalari, tegishli o‘quv jihozlarini Samarqand veterinariya meditsinasi instituti va uning filiallariga berish bo‘yicha belgilangan tartibda Vazirlar Mahkamasiga taklif kiritsin.
6. O‘zbekiston Respublikasi Veterinariya va chorvachilikni rivojlantirish davlat qo‘mitasi Toshkent shahar hokimligi bilan birgalikda ikki oy muddatda:
Filialning ustavini belgilangan tartibda tasdiqlasin va uning davlat ro‘yxatidan o‘tkazilishini ta’minlasin;
Filialni tanlov asosida yuqori malakali professor-o‘qituvchilar bilan ta’minlash choralarini ko‘rsin;
Filialda o‘quv-metodik jarayonning tashkil etilishini ta’minlash, shtatlar jadvali va xarajatlar smetasini tasdiqlash, uni o‘quv-laboratoriya asbob-uskunalari va kompyuter texnikasi bilan jihozlash bo‘yicha aniq chora-tadbirlarni amalga oshirsin;
Filialda axborot-resurs markazini tayanch oliy ta’lim muassasasi tomonidan qo‘shimcha o‘quv, ilmiy va badiiy adabiyotlar bilan ta’minlash choralarini ko‘rsin.
7. Toshkent viloyati hokimligi, O‘zbekiston Respublikasi Oliy va o‘rta maxsus ta’lim vazirligi hamda Veterinariya va chorvachilikni rivojlantirish davlat qo‘mitasining Toshkent viloyati, Zangiota tumani, O‘rtaovul QFY, Amir Temur ko‘chasida joylashgan Zangiota tumani agroservis kasb-hunar kollejining bino va inshootlarinitegishli hududi (asosiy vositalari) bilan birgalikda Filialga operativ boshqaruv huquqi asosida berish to‘g‘risidagi taklifi ma’qullansin.
8. Quyidagilar Filial faoliyatini moliyalashtirish manbalari etib belgilansin:
O‘zbekiston Respublikasi Davlat budjeti mablag‘lari;
to‘lov-kontrakt asosida o‘qitishdan tushadigan mablag‘lar;
xo‘jalik faoliyatidan va shartnoma asosida xizmatlar ko‘rsatishdan tushadigan tushumlar;
jismoniy va yuridik shaxslarning homiylik xayriyalari;
xalqaro moliya institutlarining grantlari;
qonunchilik hujjatlarida taqiqlanmagan boshqa manbalar.
9. O‘zbekiston Respublikasi Moliya vazirligi Filialni saqlash xarajatlarini 2019-yilda “Maorif” sohasi bo‘yicha tasdiqlangan budjet parametrlari doirasida, 2020-yildan boshlab esa mazkur sohaga har yili ajratiladigan mablag‘lar doirasida amalga oshirilishini nazarda tutsin.
10. Filialga 2 ta yengil xizmat, shu jumladan 1 ta navbatchi avtotransport vositasini saqlash uchun limit ajratilsin.
11. O‘zbekiston Respublikasi Iqtisodiyot va sanoat vazirligi Investitsiyalar va tashqi savdo vazirligi, Moliya vazirligi bilan birgalikda Veterinariya va chorvachilikni rivojlantirish davlat qo‘mitasi tomonidan taqdim etilgan asoslangan hisob-kitoblarga binoan 2022-yil va kelgusi yillarga mo‘ljallangan O‘zbekiston Respublikasi Investitsiya dasturlarini shakllantirishda tasdiqlangan loyiha-smeta hujjatlariga muvofiq Filialning bino va inshootlarini rekonstruksiya qilish, kapital ta’mirlash hamda jihozlash loyihalari ushbu dasturlarga belgilangan tartibda kiritilishini nazarda tutsinlar.
12. O‘zbekiston Respublikasi Veterinariya va chorvachilikni rivojlantirish davlat qo‘mitasi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
13. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari A.A. Abduxakimov va O‘zbekiston Respublikasi Veterinariya va chorvachilikni rivojlantirish davlat qo‘mitasi raisi B.T. Norqobilov zimmasiga yuklansin. | 93 | 8,835 |
Qonunchilik | O‘zbekiston Respublikasi Oliy Majlisining Amerika Qo‘shma Shtatlari Kongressi bilan hamkorlik bo‘yicha parlamentlararo guruhini tuzish to‘g‘risida | O‘zbekiston Respublikasi Oliy Majlisi Qonunchilik palatasining Kengashi va O‘zbekiston Respublikasi Oliy Majlisi Senatining Kengashi qaror qiladilar:
1. O‘zbekiston Respublikasi Oliy Majlisining Amerika Qo‘shma Shtatlari Kongressi bilan hamkorlik bo‘yicha parlamentlararo guruhi quyidagi tarkibda tuzilsin:
2. Ushbu Qaror tegishli davlat organlariga ma’lumot uchun yuborilsin.
3. Ushbu Qaror qabul qilingan kundan e’tiboran kuchga kiradi. | 146 | 442 |
Qonunchilik | Eksportchilar valyutaning 25 foizini sotishadi | Endi tovarlar va хizmatlarni eksportga sotishdan olingan хorijiy valyutadagi tushumning 25%i vakolatli banklarga majburiy sotiladi.
Bundan quyidagi tovar va хizmatlar mustasno boʻlib, ularning eksportidan olingan хorijiy valyutadagi tushumning 50%i majburiy sotiladi:
Tovarlar va хizmatlar nomi
TIF TN kodi
Bugʻdoy
1001
Barcha turdagi oltingugurt
2503 00, 2802 00 000 0
Tabiiy gaz va neft-gaz sohasining boshqa mahsulotlari (jumladan, tranzit)
2701–2715
Vodorod, inert gazlar va boshqa metall boʻlmagan gazlar
2804
Ruх va undan tayyorlangan buyumlar
2817 00 000,79
Gidrazin va gidroksilamin hamda ularning noorganik tuzlari, boshqa noorganik asoslar, oksidlar, gidroksidlar va boshqa metallar peroksidlari
2825
Uran
2844
Polietilen
3901
Polipropilen
3902
Qora metallar
72
Mis va misdan tayyorlangan buyumlar
74, 8544
Boshqa qimmatli boʻlmagan metallar, metallokeramika, ulardan tayyorlangan buyumlar
81
Aviatransport хizmatlari
Temir yoʻl transporti хizmatlari
Telekommunikatsiya хizmatlari (pochta aloqasi хizmatlaridan tashqari)
Bank хizmatlari
Mazkur hujjatning toʻliq matni va u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi Qonunchiligi» aхborot-qidiruv tizimida tanishish mumkin.
Oleg ZAMANOV,
ekspertimiz | 47 | 1,293 |
Qonunchilik | “O‘zbekturizm” milliy kompaniyasi raisi F.M. Rizayevning “O‘zbekistonda turizmni rivojlantirish chora-tadbirlari amalga oshirilishining borishi to‘g‘risida”gi axboroti haqida | O‘zbekiston Respublikasi Oliy Majlisining Qonunchilik palatasi “O‘zbekiston Respublikasi Oliy Majlisining Qonunchilik palatasi to‘g‘risida”gi O‘zbekiston Respublikasi Konstitutsiyaviy Qonunining 25-moddasiga muvofiq, “Milliy tiklanish” demokratik partiyasi fraksiyasi tashabbusiga ko‘ra “O‘zbekturizm” milliy kompaniyasi raisi F.M. Rizayevning “O‘zbekistonda turizmni rivojlantirish chora-tadbirlari amalga oshirilishining borishi to‘g‘risida”gi axborotini eshitdi.
O‘zbekiston Respublikasi Oliy Majlisining Qonunchilik palatasi qayd etadiki, mamlakatimizda turizm sohasini tartibga soluvchi zaruriy normativ-huquqiy baza yaratilgan, uning infratuzilmasini rivojlantirish, madaniy meros obyektlarini qayta tiklash hamda ta’mirlash yuzasidan tizimli va keng miqyosli ishlar amalga oshirilmoqda. Hozirgi vaqtda 865 ta turistik tashkilot o‘z faoliyatini amalga oshirmoqda.
Mamlakatimizda ko‘rilayotgan tizimli chora-tadbirlar natijasida 2012-yilda chet ellik va mamlakatimiz turistlari soni 1,2 mln kishidan oshdi, bu 2011-yildagidan 17,5% ko‘pdir. 2012-yilda chet ellik turistlarga xizmat ko‘rsatishdan tushgan daromadlar 178,8 mln AQSh dollarini tashkil etib, bu 2011-yildagidan 15% ko‘pdir.
Shu bilan birga, turizmni yanada rivojlantirish masalalarida talay foydalanilmagan imkoniyatlar mavjud. Jumladan, 2012-yilning birinchi yarim yilligida O‘zbekistonda turizmdan tushgan daromad YIMga nisbatan 1,5%dan oshmadi, vaholanki boshqa mamlakatlarda ushbu ko‘rsatkich YIMning 10 dan 45 foizgachasini tashkil etadi. Ayni chog‘da turistlar oqimining asosiy qismi mamlakatimizning bosh turistik markazlari — Samarqand, Buxoro va Xiva shaharlariga to‘g‘ri kelmoqda. Ammo, mamlakatimizning bir qator istiqbolli mintaqalari infratuzilmasini tizimli rivojlantirishga yetarlicha e’tibor qaratilmagan.
Turizmning ma’rifiy, ilmiy, ekologik, sport-sog‘lomlashtirish kabi turlarini rivojlantirish uchun shart-sharoitlar yaratilmagan. Ko‘rsatilayotgan servis xizmatlari sifatini, turistlarni jalb etishning zamonaviy samarali shakllari va usullaridan foydalanish, milliy turizm industriyasiga zamonaviy axborot-kommunikatsiya texnologiyalarini joriy etish ishlarini jiddiy yaxshilash talab qilinadi.
Ichki turizmni, shu jumladan yoshlar turizmini tashkil etish va rivojlantirishda foydalanilmagan imkoniyatlar mavjud. Maktablar, kollejlar va litseylar o‘quvchilari uchun turistik yo‘nalishlar dasturlarini g‘oyaviy-mazmuniy jihatdan boyitish, madaniy meros obyektlarining tarixi va ahamiyatini tushuntirib beruvchi har tomonlama puxta ishlangan materiallarni tayyorlash ishlari yetarli darajada olib borilmayapti. Ko‘pgina turistik tashkilotlar va ularning xodimlari O‘zbekiston xalqining noyob ma’naviy boyligi va tarixiy merosi yodgorliklari bo‘lgan turistik obyektlar to‘g‘risida zarur axborot berish uchun yetarlicha tayyorgarlikka ega emas. Shu munosabat bilan turizm sohasi uchun kadrlar — gidlar, ekskursovodlar, turistik va mehmonxona tashkilotlari xodimlarini tayyorlash, qayta tayyorlash hamda ularning malakasini oshirish dasturlari jiddiy takomillashtirishni talab qiladi.
Keyingi yillarda xalqaro va milliy turistik bozorlarda, shuningdek xalqaro-huquqiy tartibga solish sohasida ro‘y bergan o‘zgarishlarni inobatga olgan holda turizm sohasidagi milliy qonun hujjatlarini, xususan 1999-yilda qabul qilingan “Turizm to‘g‘risida”gi O‘zbekiston Respublikasi Qonuni qoidalarini yanada takomillashtirish talab qilinadi. Hozirgi vaqtda turistik faoliyat talay miqdordagi havola qiluvchi normalarni o‘z ichiga olgan mazkur Qonundan tashqari tizimlashtirish va kodifikatsiya qilish talab etiladigan 30 dan ziyod qonunosti normativ-huquqiy hujjat bilan tartibga solinmoqda.
Milliy iqtisodiyotning eng muhim tarmoqlaridan biri hamda O‘zbekiston xalqining noyob ma’naviy boyligi va tarixiy merosini targ‘ib qilishning, fuqarolarni milliy g‘urur va vatanparvarlik ruhida tarbiyalashning, xalqaro maydonda mamlakatimizning ijobiy mavqeyini shakllantirishning samarali vositasi sifatida turizmni rivojlantirishga qaratilgan dasturlar bundan buyon ham amalga oshirilishini, qonun hujjatlari talablari bajarilishini ta’minlash maqsadida O‘zbekiston Respublikasi Oliy Majlisining Qonunchilik palatasi qaror qiladi:
1. “O‘zbekturizm” milliy kompaniyasi raisi F.M. Rizayevning “O‘zbekistonda turizmni rivojlantirish bo‘yicha chora-tadbirlar amalga oshirilishining borishi to‘g‘risida”gi axboroti ma’lumot uchun qabul qilinsin.
2. O‘zbekiston Respublikasi Vazirlar Mahkamasiga:
normativ-huquqiy bazani takomillashtirish, respublikada turizm infratuzilmasini yanada rivojlantirish, turistik faoliyatni rag‘batlantirish, shuningdek ma’rifiy, fuqarolarni va, birinchi navbatda, yosh avlodni axloqiy-ma’naviy, vatanparvarlik ruhida tarbiyalash, yoshlarda o‘z Vatanidan faxrlanish, O‘zbekiston xalqining milliy tarixi, an’analari va odatlariga chuqur hurmat tuyg‘usini shakllantirish ishida turistik faoliyatning imkoniyatlaridan foydalanish yuzasidan tizimli chora-tadbirlar majmuini nazarda tutuvchi Turizmni rivojlantirish davlat dasturini ishlab chiqish va qabul qilish;
turizm sohasida, xususan, Toshkent davlat iqtisodiyot universitetida, Samarqand iqtisodiyot va servis institutida, Toshkent shahridagi Singapur menejmentni rivojlantirish institutida kadrlarni tayyorlash va qayta tayyorlash samaradorligini oshirishga qaratilgan chora-tadbirlarni ko‘rish. Mutaxassislar menejmentning, ishbilarmonlik tijorat ma’muriyatchiligining zamonaviy uslublarini egallagan, O‘zbekistonning tarixiy o‘tmishi va bugungi kuni haqidagi, mamlakatimizda amalga oshirilayotgan sotsial-iqtisodiy, ijtimoiy-siyosiy islohotlar haqidagi haqqoniy axborotni chet ellik va mamlakatimiz turistlariga yetkazish ko‘nikmalariga ega bo‘lishi kerak;
turizm sohasida mamlakatimizda to‘plangan tajribani va ilg‘or xalqaro tajribani o‘rganish asosida havola qiluvchi normalar miqdori qisqartirilishini, turistik faoliyat subyektlari va turistlarning huquq hamda majburiyatlari, shuningdek turizm sohasidagi vakolatli davlat organining va mahalliy davlat hokimiyati organlarining vakolatlari yanada aniq tartibga solinishini nazarda tutuvchi “Turizm to‘g‘risida”gi O‘zbekiston Respublikasi Qonuniga o‘zgartish va qo‘shimchalar kiritish haqida”gi O‘zbekiston Respublikasi qonuni loyihasini ishlab chiqish hamda O‘zbekiston Respublikasi Oliy Majlisining Qonunchilik palatasiga kiritish tavsiya etilsin.
3. “O‘zbekturizm” milliy kompaniyasi:
mamlakatimiz turizm industriyasini, xalqaro va ichki turizmni, shuningdek ma’rifiy, ilmiy, ekologik, sport-sog‘lomlashtirish turizmini yanada rivojlantirish, bu sohaning investitsiyaviy jozibadorligini oshirish, chet ellarda O‘zbekistonning milliy turistik salohiyatini targ‘ib qilish chora-tadbirlarini ko‘rsin;
O‘zbekiston Respublikasi aloqa, axborotlashtirish va telekommunikatsiya texnologiyalari davlat qo‘mitasi bilan birgalikda turizm sohasiga axborot-kommunikatsiya texnologiyalarini joriy etish, on-layn bronlash, axborot-ma’lumot berish milliy tizimlarini, turistlarni axborotdan xabardor qilish tizimini vujudga keltirish va zarur axborotni ayirboshlashga qaratilgan qo‘shimcha chora-tadbirlarni ko‘rsin.
4. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari joylarda turizmni rivojlantirish hamda tegishli infratuzilmani shakllantirish mintaqaviy dasturlarining sifatli ishlab chiqilishi va amalga oshirilishini ta’minlasin.
5. O‘zbekiston Respublikasi Oliy Majlisi Qonunchilik palatasining Fan, ta’lim, madaniyat va sport masalalari qo‘mitasi ushbu qarorning ijrosi nazorat qilinishini ta’minlasin hamda 2013-yil yakunlari bo‘yicha bu haqda O‘zbekiston Respublikasi Oliy Majlisi Qonunchilik palatasiga axborot bersin.
6. Ushbu qaror qabul qilingan kundan e’tiboran kuchga kirdi. | 174 | 7,736 |
Qonunchilik | MAXSUS YuKLAR VA HARBIY TARKIBLARNING TRANZITI TO‘G‘RISIDA | Ushbu Qonun maxsus yuklar va harbiy tarkiblarning tranziti paytida O‘zbekiston Respublikasining manfaatlarini himoya qilish va xavfsizligini ta’minlash sohasidagi ijtimoiy munosabatlarni tartibga soladi.
Ushbu Qonunda quyidagi asosiy tushunchalar qo‘llaniladi:
maxsus yuklar — qurol-yarog‘, harbiy texnika, harbiy mol-mulk, xavfli yuklar, shuningdek O‘zbekiston Respublikasi hududida muomalada bo‘lishi davlat nazorati ostida bo‘lgan ashyolar;
talabnoma beruvchi — maxsus yuklar va harbiy tarkiblarning tranzitiga ruxsatnoma olish uchun murojaat etgan shaxs;
tranzit — O‘zbekiston Respublikasidan tashqarida jo‘natish va yetib borish punktlari joylashgan maxsus yuklar va harbiy tarkiblarning O‘zbekiston Respublikasi hududi orqali vakolatli organlar nazorati ostida barcha turdagi transportda o‘tishi;
tranzit ruxsatnomasi — maxsus yuklar va harbiy tarkiblarning tranziti huquqini beruvchi hujjat;
tranzit ruxsatnomasining egasi — maxsus yuklar va harbiy tarkiblarning tranzitiga ruxsatnoma olgan shaxs;
xavfli yuklar — o‘ziga xos xossalari va xususiyatlari tufayli muayyan omillar mavjud bo‘lgani taqdirda tashish, yuk ortish-tushirish ishlari jarayonida tashilayotgan yuklar, texnika vositalari, qurilmalar, bino va inshootlar, boshqa obyektlarning portlashi, yonishi yoki shikastlanishiga, shuningdek odamlar hayoti va sog‘lig‘iga, atrof muhitga zarar yetkazilishiga sabab bo‘lishi mumkin bo‘lgan moddalar, materiallar, buyumlar, chiqindilar;
qurol-yarog‘ va harbiy texnika — qurolli kuchlarni qurollantirishga mo‘ljallangan turli xil qurollarning va ularni jangovar qo‘llashni ta’minlovchi vositalarning majmualari, shu jumladan eltib qo‘yish vositalari, mo‘ljalga olish, uchirish, boshqarish tizimlari, shuningdek boshqa maxsus texnika vositalari, o‘q-dorilar va ularning tarkibiy qismlari, ehtiyot qismlar, asbob-uskunalar va ularning butlovchi buyumlari, mashq qurollari (turli xil qurol-yarog‘ va harbiy texnika maketlari, trenajyorlari va imitatorlari);
harbiy mol-mulk — qurolli kuchlarning shaxsiy tarkibi turmush faoliyatini ta’minlash tizimlari, maxsus maqsaddagi materiallar va ularni ishlab chiqarish uchun maxsus uskunalar, ommaviy qirg‘in qurolidan umumiy va yakka tartibda himoyalanish vositalari, ommaviy qirg‘in qurolini qo‘llash oqibatlarining oldini olish va davolash vositalari, front orqasida qo‘llaniladigan maxsus uskunalar, xarbiy kiyim va unga xos atributlar;
harbiy tarkib — xorijiy davlatlar harbiy tuzilmalarining shaxsiy tarkibi va harbiy xodimlari, shuningdek shu davlatlarda harbiy xizmatga chaqirilgan yoki zaxiraga bo‘shatilayotgan shaxslar.
Maxsus yuklar va harbiy tarkiblarning tranziti to‘g‘risidagi qonunchilik ushbu Qonun va boshqa qonunchilik hujjatlaridan iboratdir.
Agar O‘zbekiston Respublikasining xalqaro shartnomasida O‘zbekiston Respublikasining maxsus yuklar va harbiy tarkiblar tranziti to‘g‘risidagi qonunchiligida nazarda tutilganidan boshqacha qoidalar belgilangan bo‘lsa, xalqaro shartnoma qoidalari qo‘llaniladi.
Maxsus yuklar va harbiy tarkiblarning tranziti ustidan davlat nazorati quyidagilarni o‘z ichiga oladi:
tranzit ruxsatnomalari berish;
tranzit ruxsatnomasining egasi yoki u vakolat bergan shaxsning qonunchilik talablariga rioya etishi ustidan nazorat qilish;
maxsus yuklar va harbiy tarkiblarning tranziti paytida qonunchilikda nazarda tutilgan xavfsizlikni ta’minlash talablariga rioya etilishini nazorat qilish;
maxsus yuklar va harbiy tarkiblarning tranziti to‘g‘risidagi axborotni to‘plash, qayta ishlash va tahlil qilish.
Maxsus yuklar va harbiy tarkiblarning tranziti sohasidagi boshqaruvni O‘zbekiston Respublikasi Vazirlar Mahkamasi va u vakolat bergan organlar amalga oshiradi.
O‘zbekiston Respublikasi Vazirlar Mahkamasi:
boshqaruv organlarining maxsus yuklar va harbiy tarkiblarning tranziti sohasidagi faoliyatini muvofiqlashtiradi;
tranzit ruxsatnomalari berish, ularning amal qilish muddatini uzaytirish va ularni bekor qilish tartibini belgilaydi;
tranziti taqiqlangan maxsus yuklarning, shuningdek tranziti faqat ruxsatnoma mavjud bo‘lgan taqdirda amalga oshiriladigan maxsus yuklarning ro‘yxatlarini tasdiqlaydi;
maxsus yuklar va harbiy tarkiblarning tranziti ustidan davlat nazoratini amalga oshirish tartibini belgilaydi;
maxsus yuklar va harbiy tarkiblarning tranziti sohasida boshqaruv organlari faoliyatini muvofiqlashtirishni, shuningdek ushbu Qonunning amalga oshirilishi ustidan nazorat qilishni ta’minlovchi maxsus tuzilma tashkil etishi mumkin;
qonunchilikka muvofiq boshqa vakolatlarni amalga oshiradi.
O‘zbekiston Respublikasi Vazirlar Mahkamasi vakolat bergan organlar (bundan buyon matnda vakolatli organlar deb yuritiladi):
tranzit ruxsatnomasini berish to‘g‘risida xulosalar taqdim etadi;
talabnoma beruvchining yuki tranzit tarzida tashilayotganida u davlat nazoratida bo‘lmasligi haqida xulosalar beradi;
tranzit ruxsatnomalarining shartlari bajarilishi ustidan nazorat qiladi;
maxsus yuklar va harbiy tarkiblarning tranziti paytida ular joylashtirilgan joylarni, tranzit shart-sharoitlari hamda holatini muntazam va tanlab tekshiruvdan o‘tkazishga, shuningdek belgilangan tartibni buzib amalga oshirilayotgan tranzitni to‘xtatib turishga haqli;
qonunchilikka muvofiq boshqa vakolatlarni amalga oshiradi.
Maxsus yuklar va harbiy tarkiblarning tranziti O‘zbekiston Respublikasi Vazirlar Mahkamasi yoki u vakolat bergan organ tomonidan beriladigan tranzit ruxsatnomasi asosida amalga oshiriladi.
Tranzit ruxsatnomasini olish uchun talabnoma beruvchi O‘zbekiston Respublikasi Vazirlar Mahkamasiga yoki u vakolat bergan organga zarur hujjatlar ilova qilingan tegishli ariza bilan murojaat qiladi.
Tranzit ruxsatnomasini berish yoki uni berishni rad etish to‘g‘risidagi qaror ariza olingan kundan e’tiboran o‘ttiz kundan oshmaydigan muddatda qabul qilinadi. Zarur hollarda mazkur muddat uzaytirilishi mumkin.
Turkum qilib yuboriladigan maxsus yuklarning tranzitiga ruxsatnoma har bir turkum uchun alohida-alohida beriladi.
Qurol-yarog‘, harbiy texnika, harbiy mol-mulk va xavfli yuklarning tranzitiga yengib bo‘lmas kuch ta’sir etgan va belgilangan joyga eltib qo‘yishning imkoniyati bo‘lmagan takdirda odamlar hayoti va sog‘lig‘iga, atrof muhitga va O‘zbekiston Respublikasining xavfsizligiga yetkazilishi mumkin bo‘lgan zararni qoplashga mo‘ljallangan sug‘urta va boshqa moliyaviy kafolatlar, shuningdek o‘zga majburiyatlar talabnoma beruvchi tomonidan taqdim etilgan takdirda ruxsat etiladi. Ko‘rsatib o‘tilgan kafolatlar sug‘urta polisi, bank kafolati shaklida yoxud qonunchilikda belgilangan boshqacha shaklda bo‘lishi mumkin.
Quyidagi hollarda tranzit ruxsatnomasini berish rad etiladi, agar:
qurol-yarog‘, harbiy texnika, harbiy mol-mulk va harbiy tarkiblarni tashish vakolatli organlar bilan oldindan kelishilgan tashish rejalarida nazarda tutilmagan bo‘lsa;
maxsus yuklar va harbiy tarkiblardan foydalanish maqsadi ular borishi tayinlangan davlatda inson huquqlari buzilishi, davlat ichkarisidagi yoki xalqaro ko‘lamdagi beqarorlik kuchayishi bilan bog‘liq bo‘lsa yoxud maxsus yuk O‘zbekiston Respublikasi uchun nomaqbul shartlarda boshqa manzilga yo‘llanishi yoki reeksport qilinishi xavfi bo‘lsa;
maxsus yuklar va harbiy tarkiblarning tranziti O‘zbekiston Respublikasi manfaatlariga yoki xavfsizligiga taxdid solsa;
maxsus yuklar tranziti odamlar hayoti va sog‘lig‘iga, atrof muhitga xavf tug‘dirishi, shuningdek moddiy boyliklarga shikast yetkazishi yoki ularni yo‘q qilib yuborishi mumkin. bo‘lsa;
taqdim etilgan hujjatlar qonunchilik talablariga mos bo‘lmasa.
Tranzit ruxsatnomalari berish qonunchilikka muvofiq boshqa hollarda ham rad etilishi mumkin.
Tranzit ruxsatnomasi uni bergan organ tomonidan bekor qilinishi mumkin.
Tranzit ruxsatnomasini bekor qilish uchun quyidagilar asos bo‘ladi:
tranzit ruxsatnomasi egasining maxsus yuklar va harbiy tarkiblarning tranzitini amalga oshirishdan voz kechganligi;
tranzit ruxsatnomasi uni berish to‘g‘risidagi qarorning qabul qilinishi uchun muhim ahamiyatga ega bo‘lgan to‘la bo‘lmagan yoki noto‘g‘ri ma’lumotlar asosida berilganligi;
tranzit ruxsatnomasini berish to‘g‘risidagi arizani ko‘rib chiqish vaqtida ma’lum bo‘lmagan, lekin uni berishni rad qilishga olib kelishi mumkin bo‘lgan holatlar aniqlanganligi;
qonunchilikda belgilangan tranzit tartibi buzilganligi.
Tranzit ruxsatnomasi bekor qilingan takdirda, agar qonunchilikda boshqacha qoidalar nazarda tutilgan bo‘lmasa, tranzit ruxsatnomasining egasi olib kirilgan maxsus yuklar va harbiy tarkiblarni tranzit amalga oshirilgan davlat hududiga qaytarilishini o‘z hisobidan ta’minlaydi.
Tranzit ruxsatnomasining amal qilish muddati ko‘pi bilan o‘ttiz kunni tashkil qiladi.
Maxsus yuklar va harbiy tarkiblarning tranziti ruxsatnomada ko‘rsatilgan muddatda tugallanishi lozim. Tranzit ruxsatnomasi egasining asoslantirilgan iltimosnomasiga ko‘ra ruxsatnomaning amal qilish muddati bir marta, ko‘pi bilan o‘ttiz kunlik davrga uzaytirilishi mumkin.
Maxsus yuklar va harbiy tarkiblarning tranziti tranzit ruxsatnomasida belgilangan yo‘nalishlar bo‘yicha amalga oshiriladi.
Maxsus yuklar va harbiy tarkiblarning tranziti amalga oshiriladigan O‘zbekiston Respublikasining Davlat chegarasi orqali o‘tkazish punktlari O‘zbekiston Respublikasi Davlat xavfsizlik xizmati bilan birgalikda boshqa vakolatli organlar bilan kelishilgan holda O‘zbekiston Respublikasi Davlat bojxona qo‘mitasi tomonidan belgilanadi.
Belgilangan yo‘nalishlardan chetga chiqishga yo‘l qo‘yilmaydi, qonunchilikda nazarda tutilgan hollar bundan mustasno.
Maxsus yuklar va harbiy tarkiblarning havo transporti orqali tranziti belgilangan havo yo‘llari (samoviy oraliqlar) bo‘yicha ushbu Qonunda belgilangan xususiyatlarni hisobga olgan holda O‘zbekiston Respublikasining Havo kodeksiga muvofiq amalga oshiriladi.
Maxsus yuklar va harbiy tarkiblarning havo transporti orqali tranziti:
O‘zbekiston Respublikasining xalqaro shartnomalari;
parvozlarni bajarish uchun belgilangan tartibda berilgan maxsus ruxsatnomalar;
tranzit ruxsatnomalari asosida hamda ularda belgilangan shartlarga muvofiq amalga oshiriladi.
Maxsus yuklar va harbiy tarkiblarni tashuvchi havo kemalarida parvozlarni bajarish uchun maxsus ruxsatnomalar tranzit ruxsatnomasi mavjud bo‘lgan takdirda beriladi.
Maxsus yuklar va harbiy tarkiblarning havo transporti orqali tranziti O‘zbekiston Respublikasi hududida qo‘nib o‘tish bilan va qo‘nmasdan amalga oshirilishi mumkin. Tranzit ruxsatnomasi havo kemasining O‘zbekiston Respublikasi hududida majburiy qo‘nishi to‘g‘risidagi talabni nazarda tutishi mumkin.
Maxsus yuklarning tranziti o‘ramlarda, transport vositalarida yoki konteynerlarda bojxona nazorati ostida amalga oshiriladi, bunda o‘ramlar, transport vositalari yoki konteynerlar shunday ishlangan va jihozlangan bo‘lishi kerakki, toki ularning ichidagi ashyolarni muhrlangan yuk xonasidan, transport vositasi yoki konteynerdan ko‘zga tashlanadigan iz qoldirmasdan yoki bojxona ta’minotlariga shikast yetkazmasdan chiqarib olish yoxud u erga joylashtirish mumkin bo‘lmasin.
Tranzit tarzida o‘tayotgan harbiy tarkib O‘zbekiston Respublikasi hududiga kirishda qonunchilikka muvofiq majburiy ravishda chegara, bojxona nazoratidan va nazoratning boshqa turlaridan o‘tkaziladi.
Harbiy tarkib safida tranzit tarzida o‘tayotgan shaxslar ularning kuzatib borilishini amalga oshiruvchi yoxud ularning O‘zbekiston Respublikasi hududida bo‘lishini boshqacha tarzda nazorat qiluvchi vakolatli mansabdor shaxslarning ruxsatnomasi asosida va faqat maxsus belgilangan to‘xtash joylarida transport vositasini tark etishga haqlidir.
Tranzit tarzida o‘tayotgan maxsus yuklarga nisbatan shubha tug‘ilgan taqdirda, bojxona organlari amalda o‘tkazilayotgan yukning tranzit uchun ma’lum kilingan yukka muvofiqligi to‘g‘risida xulosa olish maqsadida tegishli vakolatli organga murojaat qiladi.
Tranzit tarzida o‘tayotgan maxsus yuklar va harbiy tarkiblarning kuzatib borilishini vakolatli organlar O‘zbekiston Respublikasi Vazirlar Mahkamasi tomonidan belgilanadigan tartibda ta’minlaydi.
Tranzit ruxsatnomasining egasi yoxud u vakolat bergan boshqa shaxs maxsus yuklar va harbiy tarkiblarning noqonuniy tranzitini amalga oshirgan takdirda, mazkur yuklar va tarkiblarning ular jo‘natilgan davlatga qaytarilishi uning xisobidan amalga oshiriladi. Xavfli chiqindilarni ular jo‘natilgan davlatga qaytarishning imkoni bo‘lmagan takdirda ularning ekologik jihatdan xavfsiz tarzda foydalanilishini yoki zararsizlantirilishini tranzit ruxsatnomasi egasi yoxud u vakolat bergan boshqa shaxs o‘z hisobidan ta’minlaydi hamda yetkazilgan zararni qoplaydi.
Maxsus yuklarning tranziti paytida ularni bojxona rasmiylashtiruvidan o‘tkazish tovarning kuzatuv hujjatlari, ularning tranzit ruxsatnomalari, maxsus yuklarning kelib chiqish sertifikati va bojxona rasmiylashtiruvi uchun zarur bo‘lgan boshqa hujjatlar taqdim etilgan takdirda qonunchilikka muvofiq bojxona organlari tomonidan amalga oshiriladi.
Sertifikatning yoki undagi ma’lumotlarning, shu jumladan maxsus yuk chiqarilgan mamlakat to‘g‘risidagi ma’lumotlarning aniqligiga shubha tug‘ilgan xollarda O‘zbekiston Respublikasining bojxona organi sertifikat bergan organlarga yoki tovar chiqarilgan mamlakat sifatida ko‘rsatilgan mamlakatning vakolatli tashkilotlariga qo‘shimcha yoki aniqlashtiruvchi ma’lumotlarni xabar qilishni so‘rab murojaat etishi mumkin.
Maxsus yuklarning tranziti paytida ularni qo‘riqlash va himoya qilish qonunchilikka muvofiq amalga oshiriladi hamda u qo‘poruvchilikning yoki maxsus yuklar talon-toroj qilinishining oldini olishga qaratilgan tashkiliy, muhandislik-texnikaviy tadbirlar, davlat organlari vositalari va harakatlari yig‘indisidan iborat bo‘ladi.
Quyidagilarning:
harbiy harakatlar olib borilayotgan, urush yoki qurolli to‘qnashuv xavfi mavjud bo‘lgan mintaqalarga qurol-yarog‘, harbiy texnika va harbiy mol-mulkning;
tranziti O‘zbekiston Respublikasining xalqaro majburiyatlariga zid bo‘lgan maxsus yuklar va harbiy tarkiblarning;
qonunchilikka muvofiq boshqa maxsus yuklar va harbiy tarkiblarning tranzitiga yo‘l qo‘yilmaydi.
Maxsus yuklarni qonunchilikka muvofiq tovarlari chiqarilishi mumkin bo‘lmagan mamlakatdan chiqarilgan deb hisoblash uchun yetarli asoslar mavjud bo‘lgan taqdirda bojxona organi ularni O‘zbekiston Respublikasining bojxona chegarasi orqali o‘tkazishni rad etishi mumkin.
Vakolatli organlar maxsus yuklar va harbiy tarkiblarning tranziti bilan bog‘liq masalalarni hal etishda, shu jumladan axborot ayirboshlash orqali hamkorlik qiladilar.
Maxsus yukning egasi yoki talabnoma beruvchi maxsus yuklardan ommaviy qirg‘in qurolini yoki oddiy qurol-yarog‘larni yaratish yoki ishlab chiqarish maqsadida foydalanilishi mumkin deb hisoblashga asos bo‘ladigan axborotga ega bo‘lsa, u bu haqda vakolatli organni xabardor qilishi shart.
Maxsus yukning egasi hamda harbiy tarkiblarning kimga tegishliligi to‘g‘risidagi ular tranziti bilan bog‘liq axborot quyidagi hollarda oshkor qilinishi mumkin:
maxsus yuklar va harbiy tarkiblarning tranzitini nazorat qilish maqsadida vakolatli organlar o‘rtasida axborotdan foydalanilganda yoki uni ayirboshlanganda;
axborotdan dastlabki tergovda yoki sud ish yuritishida yoxud sud qarorlarini ijro etishda foydalanilganda;
maxsus yuklar va harbiy tarkiblarning tranzitiga taalluqli axborot xalqaro tashkilotlarga yuborilganda, agar O‘zbekiston Respublikasi o‘z zimmasiga shunday xalqaro majburiyat olgan bo‘lsa.
Maxsus yukning egasi hamda xarbiy tarkiblarning kimga tegishliligi to‘g‘risidagi ular tranziti bilan bog‘liq axborot qonunchilikda belgilangan boshqa hollarda ham oshkor qilinishi mumkin.
Maxsus yuklar va harbiy tarkiblarning tranziti to‘g‘risidagi qonunchilikning buzilishida aybdor shaxslar belgilangan tartibda javobgar bo‘ladilar. | 58 | 15,752 |
Qonunchilik | O‘ZBEKISTON RESPUBLIKASIDA AKKREDITATSIYA QILINGAN XORIJIY DAVLATLAR DIPLOMATIK VAKOLATXONALARI VA KONSULLIK MUASSASALARI, ShUNINGDEK ULARGA TENGLAShTIRILGAN TAShKILOTLAR XODIMLARIGA NISBATAN YO‘L HARAKATI QOIDALARINI BUZGANLIK UChUN MA’MURIY JAVOBGA | Diplomatik aloqalar to‘g‘risida 1961-yil 18-apreldagi Vena Konvensiyasining 41-moddasi 1-bandiga, Konsullik aloqalari to‘g‘risida 1963-yil 24-apreldagi Vena Konvensiyasining 55-moddasi 1-bandiga va O‘zbekiston Respublikasining Ma’muriy javobgarlik to‘g‘risidagi kodeksi 17-moddasi ikkinchi qismiga muvofiq hamda O‘zbekiston Respublikasida akkreditatsiya qilingan diplomatik vakolatxonalar, konsullik muassasalari va ularga tenglashtirilgan tashkilotlar xodimlarining yo‘l harakati qoidalariga rioya qilishlarini ta’minlash maqsadida O‘zbekiston Respublikasi Tashqi ishlar vazirligi, Ichki ishlar vazirligi va Oliy sudi qaror qiladilar:
1. O‘zbekiston Respublikasida akkreditatsiya qilingan xorijiy davlatlar diplomatik vakolatxonalari va konsullik muassasalari, shuningdek ularga tenglashtirilgan tashkilotlar xodimlariga nisbatan yo‘l harakati qoidalarini buzganlik uchun ma’muriy javobgarlik choralarini qo‘llash haqidagi yo‘riqnoma ilovaga muvofiq tasdiqlansin.
2. Ushbu Qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
Ushbu Yo‘riqnoma Diplomatik aloqalar to‘g‘risida 1961-yil 18-apreldagi Vena Konvensiyasining 41-moddasi 1-bandiga, Konsullik aloqalari to‘g‘risida 1963-yil 24-apreldagi Vena Konvensiyasining 55-moddasi 1-bandiga va O‘zbekiston Respublikasining Ma’muriy javobgarlik to‘g‘risidagi kodeksi 17-moddasi ikkinchi qismiga muvofiq O‘zbekiston Respublikasida akkreditatsiya qilingan xorijiy davlatlar diplomatik vakolatxonalari va konsullik muassasalari, shuningdek ularga tenglashtirilgan tashkilotlar xodimlariga (va ularning oila a’zolariga) (keyingi o‘rinlarda daxlsizlikdan foydalanuvchi shaxslar deb yuritiladi) nisbatan yo‘l harakati qoidalarini buzganlik uchun ma’muriy javobgarlik choralarini qo‘llash tartibini belgilaydi.
O‘zbekiston Respublikasida akkreditatsiya qilingan xorijiy davlatlar diplomatik vakolatxonalari va konsullik muassasalarining, shuningdek ularga tenglashtirilgan tashkilotlarning (keyingi o‘rinlarda — diplomatik vakolatxonalar deb yuritiladi) O‘zbekiston Respublikasi fuqarolari va O‘zbekiston Respublikasida doimiy yashovchi shaxslar bo‘lgan ma’muriy-texnik va xizmat ko‘rsatuvchi xodimlari daxlsizlikdan foydalanuvchi shaxslar hisoblanmaydi.
1. Qonuniylik, qonun oldida barchaning tengligi, demokratizm, insonparvarlik, odillik va ayb uchun javobgarlikning muqarrarligi prinsiplariga muvofiq daxlsizlikdan foydalanuvchi barcha shaxslar O‘zbekiston Respublikasi qonunchilik hujjatlari talablariga rioya etishlari lozim.
2. Daxlsizlikdan foydalanuvchi shaxslarni ma’muriy javobgarlikka tortish bunday shaxslarga va ular vakili bo‘lgan diplomatik vakolatxonalarga nisbatan kompleks ta’sir choralarini qabul qilish yo‘li bilan amalga oshiriladi.
3. Daxlsizlikdan foydalanuvchi shaxslar tomonidan yo‘l harakati qoidalarining buzilishlari aniqlangan holda O‘zbekiston Respublikasi Ichki ishlar vazirligi Davlat yo‘l harakati xavfsizligi xizmati yo‘l-patrul xizmati xodimlari (keyingi o‘rinlarda — YPX xodimlari deb yuritiladi) qonunchilik hujjatlarida belgilangan tartibda ma’muriy huquqbuzarlik to‘g‘risida bayonnoma tuzadi. Ma’muriy huquqbuzarlik to‘g‘risida bayonnomani tuzish vaqtida huquqbuzarga O‘zbekiston Respublikasining Ma’muriy javobgarlik to‘g‘risidagi kodeksining 294-moddasida nazarda tutilgan uning huquq va burchlari tushuntiriladi hamda bu xususda bayonnomaga yozib qo‘yiladi.
Daxlsizlikdan foydalanuvchi shaxslar YPX xodimlari bilan aloqaga kirishgan hollarda o‘z maqomidan qat’iy nazar, akkreditatsiya kartochkasi, transport vositasini boshqarish huquqini beruvchi haydovchilik guvohnomasi hamda transport vositasining diplomatik vakolatxonaga tegishliligini ko‘rsatuvchi boshqa hujjatlarni YPX xodimlariga taqdim etishga majbur.
Bunda transport vositasini boshqarish huquqini beruvchi haydovchilik guvohnomasi va huquqbuzar shaxsini tasdiqlovchi boshqa hujjatlar egasiga qaytarib beriladi.
Daxlsizlikdan foydalanuvchi shaxs transport vositasini boshqarayotib alkogolli ichimlikdan, giyovand modda ta’siridan yoki o‘zgacha tarzda mast holatda bo‘lgan deb hisoblash uchun yetarli asoslar bo‘lsa, YPX xodimi boshqa shaxslar xavfsizligini ta’minlash maqsadida haydovchini vaqtincha transport vositasini boshqarishdan chetlashtiradi, haydovchining roziligiga ko‘ra, belgilangan tartibda alkogolli ichimlik, giyovand modda ta’siridan yoki o‘zgacha tarzda mastlikni aniqlash uchun tibbiy tekshiruvdan o‘tishni taklif qiladi. Ushbu holat bo‘yicha hududiy ichki ishlar organlarining navbatchilik qismiga va Yo‘l harakati xavfsizligi boshqarmasiga, shuningdek O‘zbekiston Respublikasi Tashqi ishlar vazirligiga (keyingi o‘rinlarda — TIV deb yuritiladi) tegishli diplomatik vakolatxonani darhol xabardor etish uchun ma’lum qilinadi.
Bunda tintuv yoki tekshiruv deb baholanishi mumkin bo‘lgan talablar (transport vositasining kapoti yoki bagaj bo‘lmasini ochish) qo‘yilmasligi lozim.
Daxlsizlikdan foydalanuvchi shaxslar YPX xodimlarining transport vositasini to‘xtatish to‘g‘risidagi qonuniy talablarini bajarmagan hollarda, transport vositasining davlat ro‘yxatidan o‘tkazish raqami belgisi, huquqbuzarlikni sodir etish vaqti, sanasi va joyi albatta ko‘rsatilgan holda tegishli dalolatnoma tuziladi. Dalolatnoma YPX xodimlari va ikki xolis tomonidan imzolanadi.
Daxlsizlikdan foydalanuvchi shaxs boshqarayotgan transport vositasi bilan bog‘liq yo‘l-transport hodisasi (keyingi o‘rinlarda YTH deb yuritiladi) fakti bo‘yicha materiallarni rasmiylashtirish vaqtida, agar u tibbiy yordamga muhtoj bo‘lmasa, YPX xodimi unga ushbu jarayonda ishtirok etishni taklif qiladi. Agar haydovchi yoki yo‘lovchilardan birortasi ishtirok etishni xohlamasa, YPX xodimi YTH ishtirokchilari to‘g‘risidagi zarur ma’lumotlarni yozib oladi. Bunday hollarda ma’muriy huquqbuzarlik to‘g‘risida bayonnomaga haydovchi yo‘qligining sababi to‘g‘risida yozib qo‘yiladi hamda bayonnoma uni tuzuvchi va ikki xolis tomonidan imzolanadi.
4. Quyidagilar daxlsizlikdan foydalanuvchi shaxs boshqarayotgan transport vositalarini to‘xtatish uchun asos hisoblanadi:
haydovchilar yoki yo‘lovchilar tomonidan yo‘l harakati qoidalarining buzilishi;
agar transport vositasining harakatlanish xususiyati haydovchining boshqarish qobiliyatiga shubha tug‘dirsa (yo‘nalishning va / yoki tezlikning keskin o‘zgarishi);
transport vositasining texnik nosozligidan dalolat beruvchi belgilarning mavjudligi;
transport vositasining davlat ro‘yxatidan o‘tkazish raqami belgilari ko‘rinishini yashiruvchi biror-bir vositalardan foydalanish mavjudligi (ularning belgilanmagan joyga mustahkamlanishi yoki boshqacha predmetlar bilan yopilishi);
transport vositasi, haydovchi yoki yo‘lovchilarning YTHni, jinoyat yoki ma’muriy huquqbuzarlikni sodir etishga aloqadorligi to‘g‘risida dalolat beruvchi ma’lumotlarning mavjudligi;
vakolatli davlat organlari yoki mansabdor shaxslarning harakatni cheklash yoki taqiqlash to‘g‘risidagi qarorlarini bajarish;
davlat standarti normalariga muvofiq bo‘lmagan ko‘zgusimon yoki tusi o‘zgartirilgan (qoraytirilgan) oynali transport vositalaridan foydalanish, “CMD”, “D”, “UN” va “X” seriyali davlat ro‘yxatidan o‘tkazish raqam belgilari bo‘lgan transport vositalari bundan mustasno.
Ushbu bandning ikkinchi – sakkizinchi xatboshilarida nazarda tutilgan asoslar mavjud bo‘lmaganda transport vositalarini to‘xtatish man etiladi.
5. YPX xodimlari quyidagi hollarda haydovchiga transport vositasi kabinasi (saloni) dan chiqishni taklif qilishlari mumkin:
transport vositasining texnik nosozligini yoki yuk tashish qoidalari buzilishlarini bartaraf etish uchun;
haydovchining alkogolli ichimlik, giyovand modda ta’siridan va o‘zgacha tarzda mastlik holatida deb hisoblash uchun yetarli asoslar bo‘lganda;
haydovchilar yoki yo‘lovchilar ma’muriy huquqbuzarlik va/yoki jinoyatlar sodir etishda gumon qilinganda.
6. YPX xodimlarining daxlsizlikdan foydalanuvchi shaxslarga nisbatan munosabatlari qonuniylikka qat’iy rioya etish, o‘z vazifalarini aniq bajarish, shuningdek huquqbuzarlikning oldini olish va ularga barham berishdagi prinsipiallik ushbu shaxslarga e’tibor, xayrixohlilik va hurmat ko‘rsatish bilan asoslanishi lozim.
YPX xodimlari daxlsizlikdan foydalanuvchi shaxslarga murojaat qilishda qo‘lni bosh kiyimga qo‘yib o‘zini tanishtirishi, o‘z lavozimi, maxsus unvoni va familiyasini aytishi, transport vositasini to‘xtatish sababini ma’lum qilishi lozim.
YPX xodimlari daxlsizlikdan foydalanuvchi shaxslar bilan so‘zlashishda xotirjam va vazmin bo‘lishlari lozim, ularning tortishuvga kirishishi, o‘zini yo‘qotishi, qo‘pollikka qo‘pollik bilan javob qaytarishi mumkin emas.
Nizoli vaziyatlar, e’tirozlar paydo bo‘lganda yoki daxlsizlikdan foydalanuvchi shaxsning talabiga ko‘ra YPX xodimi ko‘krak nishonining tartib raqamini aytadi va xizmat guvohnomasini qo‘lidan chiqarmay ko‘rsatadi. Bu haqda ma’muriy huquqbuzarlik to‘g‘risida bayonnomaga yozib qo‘yiladi va qo‘shimcha materiallar bayonnomaga qo‘shib qo‘yiladi.
7. Daxlsizlikdan foydalanuvchi shaxslar tomonidan huquqbuzarlik sodir etilganda ma’muriy huquqbuzarlik to‘g‘risida bayonnoma va boshqa hujjatlar huquqbuzarlik sodir etilgan yoki aniqlangan paytdan e’tiboran bir sutka davomida TIVning Diplomatik vakolatxonalarga xizmat ko‘rsatish boshqarmasiga (keyingi o‘rinlarda Dipxorijxizmat deb yuritiladi) tegishli diplomatik vakolatxonani xabardor qilish uchun yuboriladi.
Sud yoki boshqa vakolatli organ huquqbuzarlikni sodir etganlik uchun ma’muriy jazo qo‘llash to‘g‘risida qaror qabul qiladi.
Sud yoki boshqa vakolatli organ tomonidan huquqbuzarlikni sodir etganlik uchun ma’muriy jazo ko‘rsatilgan qaror qabul qilingandan so‘ng bunday qaror Dipxorijxizmat orqali tegishli diplomatik vakolatxonaga ijro etish uchun yuboriladi.
Dipxorijxizmat yo‘l harakati qoidalarini buzgan daxlsizlikdan foydalanuvchi shaxslar to‘g‘risida ma’lumotlar bazasini tashkil etadi, unga bunday shaxslarni ma’muriy javobgarlikka tortish to‘g‘risida kelib tushayotgan ma’muriy huquqbuzarlik to‘g‘risida bayonnomalar va sud yoki boshqa vakolatli organning qarorlari kiritiladi.
Dipxorijxizmat sud yoki boshqa vakolatli organning qarorini bajarish talabi bayon etilgan notalarni tegishli diplomatik vakolatxonalarga yuboradi va ularni umumlashtiradi.
Sodir etilgan huquqbuzarliklar uchun jarima O‘zbekiston Respublikasi qonunchiligida belgilangan tartibda to‘lanadi.
Daxlsizlikdan foydalanuvchi shaxslar O‘zbekiston Respublikasining yo‘l harakati xavfsizligi to‘g‘risidagi qonunchilik hujjatlari talablarini buzgan taqdirda, shuningdek sud yoki boshqa vakolatli organ qarorini bajarishni rad etsa yoki bo‘yin tovlasa, tegishli diplomatik vakolatxonalar yoki daxlsizlikdan foydalanuvchi shaxslar Dipxorijxizmatga transport xizmati (avtomobilni ro‘yxatga qo‘yish, ro‘yxatdan chiqarish, davlat ro‘yxatidan o‘tkazish raqami belgilarini berish va almashtirish, texnik ko‘rikdan o‘tkazish va boshqalar) ko‘rsatishni so‘rab murojaat qilganda, bunday xizmatlar ma’muriy jazolar ijro etilmagunga qadar ko‘rsatilmaydi.
Dipxorijxizmat daxlsizlikdan foydalanuvchi shaxslar tomonidan yo‘l harakati qoidalarini buzganlik uchun sud yoki boshqa vakolatli organ qarorini ijro etilishini nazorat qiladi.
8. Huquqbuzarlarga nisbatan quyidagi ta’sir choralari ham qo‘llanadi:
bir yil davomida yo‘l harakati qoidalari uch marotabadan ko‘p buzilganda, huquqbuzarga biriktirilgan transport vositalarining davlat ro‘yxatidan o‘tkazish raqami belgilari Dipxorijxizmat tomonidan TIV tegishli bo‘linmasi bilan kelishilgan holda olti oygacha bo‘lgan muddatga olib qo‘yilishi mumkin yoki tegishli diplomatik vakolatxona boshlig‘i TIVga tushuntirish ishlari uchun chaqirtiriladi;
davlat ro‘yxatidan o‘tkazish raqami belgilaridan mahrum qilingan shaxs mazkur avtomobildan boshqa davlat ro‘yxatidan o‘tkazish raqami belgilari bilan foydalangan taqdirda, ushbu fakt YPX xodimlari tomonidan rasman hujjatlashtiriladi va Dipxorijxizmatga topshiriladi, Dipxorijxizmat bunday yo‘l harakati qoidalari buzuvchisining O‘zbekiston Respublikasida bo‘lishi maqsadga muvofiq emasligi to‘g‘risidagi taklifni TIV rahbariyatiga ko‘rib chiqish uchun kiritadi;
mazkur Yo‘riqnomaning 7-bandi yettinchi xatboshisida ko‘rsatilgan ta’sir choralari qo‘llangandan so‘ng bir yil davomida yo‘l harakati qoidalarini buzish takroran sodir etilsa, TIV to‘g‘ridan to‘g‘ri (O‘zbekiston Respublikasining xorijiy davlatdagi diplomatik vakolatxonalari yoki konsullik muassasalari orqali) tegishli davlatning tashqi ishlar vazirligiga ushbu davlat diplomatik vakolatxonasining O‘zbekiston Respublikasi qonunchilik hujjatlari talablariga rioya qilishini ta’minlash bo‘yicha choralar ko‘rishni so‘rab Nota yuboradi. Boshqa hollarda TIV tegishli davlat tashqi ishlar vazirligini yo‘l harakati qoidalari buzuvchisini akkreditatsiyadan mahrum qilish niyati to‘g‘risida xabardor qiladi;
Dipxorijxizmat davriy ravishda daxlsizlikdan foydalanuvchi shaxslar tomonidan yo‘l harakati qoidalarining buzilishi to‘g‘risida barcha diplomatik vakolatxonalarga batafsil statistik ma’lumotlarni o‘z ichiga olgan umumlashtirilgan tematik axborotnoma yuboradi;
TIV, zarur bo‘lganda, Diplomatik ma’lumotnomada va boshqa manbalarda yo‘l harakati qoidalarini buzganlik uchun jarimalarni muntazam ravishda to‘lamaydigan daxlsizlikdan foydalanuvchi shaxslarning “qora ro‘yxat”ini e’lon qiladi.
Yo‘l harakati qoidalarini buzish holati maxsus avtomatlashtirilgan foto va video qayd etish texnik vositalari yordamida aniqlangan holda transport vositasining egasi ma’muriy javobgarlikka tortiladi.
Diplomatik vakolatxonaga tegishli transport vositasidan foydalangan holda sodir etilgan yo‘l harakati qoidalarini buzish holati maxsus avtomatlashtirilgan foto va video qayd etish texnik vositalari yordamida aniqlangan hollarda diplomatik vakolatxonaga tegishli transport vositasining ekspluatatsiyasi uchun mutasaddi shaxs ma’muriy javobgarlikka tortiladi.
Transport vositasining mulkdori maxsus avtomatlashtirilgan foto va video qayd etish texnika vositalari orqali qayd etilgan o‘ziga tegishli transport vositasidan foydalangan holda yo‘l harakati qoidalarining buzilishi uchun javobgarlikdan ozod etiladi, basharti:
ma’muriy javobgarlikka tortish to‘g‘risidagi qaror ustidan keltirilgan shikoyatni ko‘rib chiqish davomida huquqbuzarlik qayd etilgan paytda tegishli transport vositasiga egalik qilgan shaxs aniqlansa;
mazkur transport vositasi boshqa shaxslarning g‘ayrihuquqiy xatti-harakatlari natijasida uning egaligidan chiqib ketgan bo‘lsa.
9. Mazkur Yo‘riqnoma kuchga kirgandan so‘ng TIV barcha diplomatik vakolatxonalarga bundan buyon daxlsizlikdan foydalanuvchi shaxslar tomonidan yo‘l harakati qoidalari buzilgani uchun O‘zbekiston Respublikasi qonunchiligida belgilangan ma’muriy jazo qo‘llanishi to‘g‘risida sirkulyar Nota yuboradi. | 250 | 14,765 |
Qonunchilik | Eksternat to‘g‘risidagi nizomga o‘zgartirishlar va qo‘shimcha kiritish haqida | O‘zbekiston Respublikasi Prezidentining 2018-yil 25-yanvardagi PF-5313-son “Umumiy o‘rta, o‘rta maxsus va kasb-hunar ta’limi tizimini tubdan takomillashtirish chora-tadbirlari to‘g‘risida”gi Farmoni hamda O‘zbekiston Respublikasi Vazirlar Mahkamasining 2018-yil 3-oktabrdagi 789-son “Fuqarolarning o‘zini o‘zi boshqarish organlari tomonidan beriladigan tasdiqlovchi hujjatlar turlarini tubdan qisqartirish bo‘yicha chora-tadbirlar to‘g‘risida”gi qaroriga muvofiq buyuraman:
1. O‘zbekiston Respublikasi xalq ta’limi vazirining 2015-yil 13-apreldagi 9-mh-son buyrug‘i (ro‘yxat raqami 2670, 2015-yil 11-may) (O‘zbekiston Respublikasi qonun hujjatlari to‘plami, 2015-y., 19-son, 236-modda) bilan tasdiqlangan Eksternat to‘g‘risidagi nizomga ilovaga muvofiq o‘zgartirishlar va qo‘shimcha kiritilsin.
2. Mazkur buyruq rasmiy e’lon qilingan kundan e’tiboran kuchga kiradi.
1. Muqaddimadagi “O‘zbekiston Respublikasi Vazirlar Mahkamasining 1998-yil 13-maydagi 203-sonli “O‘zbekiston Respublikasida umumiy o‘rta ta’limni tashkil etish to‘g‘risida”gi qarori” degan so‘zlar “O‘zbekiston Respublikasi Vazirlar Mahkamasining 2017-yil 15-martdagi 140-son “Umumiy o‘rta ta’lim to‘g‘risidagi nizomni tasdiqlash haqida”gi qarori” degan so‘zlar bilan almashtirilsin.
2. 5-band quyidagi tahrirda bayon etilsin:
“5. Attestatsiyada umumiy o‘rta ta’lim dasturlarini davlat ta’lim standarti asosida 9-sinf doirasida mustaqil o‘zlashtirgan va tegishli yilda 16 yoshga to‘ladigan hamda undan katta yoshdagi fuqarolar, umumiy o‘rta ta’lim dasturlarini davlat ta’lim standarti asosida 11-sinf doirasida mustaqil o‘zlashtirgan va tegishli yilda 18 yoshga to‘ladigan hamda undan katta yoshdagi fuqarolar qatnashishi mumkin.”.
3. Quyidagi mazmundagi 51-band bilan to‘ldirilsin:
“51. Umumiy o‘rta ma’lumot to‘g‘risida shahodatnomaga ega fuqarolar 11-sinf doirasida attestatsiyadan o‘tkaziladi.
Ekstern bir vaqtning o‘zida 9-sinf va 11-sinf doirasida attestatsiyadan o‘tkazilmaydi.”.
4. 8-bandning beshinchi xatboshisidan “eksternning yashash joyidagi fuqarolarning o‘zini o‘zi boshqarish organi tomonidan berilgan ma’lumotnoma” degan so‘zlar chiqarib tashlansin.
5. 15-band quyidagi tahrirda bayon etilsin:
“15. Ekstern 9 va 11-sinflardagi baholar (o‘zlashtirish) tabeliga asosan attestatsiya o‘tkazilmaydigan fanlardan ijobiy baholangan bo‘lsa, ushbu fanlardan attestatsiyadan ozod etiladi.”.
6. 16-band quyidagi tahrirda bayon etilsin:
“16. Eksternning 9 va 11-sinflardagi baholar (o‘zlashtirish) tabeli bo‘lmasa, 9 va 11-sinfda o‘qitiladigan fanlardan imtihon topshiradi, “Chizmachilik”, “Tasviriy san’at”, “Musiqa”, “Texnologiya”, “Jismoniy tarbiya” fanlari bundan mustasno.”. | 77 | 2,664 |
Qonunchilik | O‘ZBEKISTON RESPUBLIKASI HUKUMATINING AYRIM QARORLARIGA O‘ZGARTIRIShLAR KIRITISh TO‘G‘RISIDA | “O‘zbekiston Respublikasining Fuqarolik, Uy-joy kodekslariga o‘zgartirish va qo‘shimchalar kiritish hamda “Davlat uy-joy siyosatining asoslari to‘g‘risida”gi O‘zbekiston Respublikasi Qonunini o‘z kuchini yo‘qotgan deb topish haqida”gi O‘zbekiston Respublikasi Qonuniga muvofiq Vazirlar Mahkamasi qaror qiladi:
1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin.
2. “O‘zkommunxizmat” agentligi manfaatdor vazirliklar va idoralar bilan birgalikda ikki oy muddatda davlat uy-joy fondini saqlash qoidalari loyihasini ishlab chiqsin va O‘zbekiston Respublikasi Vazirlar Mahkamasiga kiritsin.
3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari N.M. Xanov zimmasiga yuklansin.
1. Vazirlar Mahkamasining “Uy-joylarni uy-joy shirkatlari boshqaruviga berish va uy-joy fondini saqlash, tuzatish masalalarida davlat hokimiyati organlari bilan o‘zaro hamkorlik qilish tartibi to‘g‘risidagi namunaviy nizomni tasdiqlash haqida” 1999-yil 4-oktabrdagi 454-son qarorida (O‘zbekiston Respublikasi QT, 1999-y., 10-son, 60-modda):
1) qaror nomidagi va 1-bandning ikkinchi xatboshidagi “uy-joy mulkdorlari shirkati” so‘zlari “xususiy uy-joy mulkdorlari shirkati” so‘zlari bilan almashtirilsin;
2 va 3-bandlardagi “uy-joy mulkdorlari shirkatlarini” va “uy-joy mulkdorlari shirkatlariga” so‘zlari tegishli ravishda “xususiy uy-joy mulkdorlari shirkatlarini” va “xususiy uy-joy mulkdorlari shirkatlariga” so‘zlari bilan almashtirilsin;
2) 2-ilovada:
a) ilova nomidagi, kirish qismidagi va 1-bobning nomidagi “uy-joy mulkdorlari shirkati” so‘zlari “xususiy uy-joy mulkdorlari shirkati” so‘zlari bilan almashtirilsin;
b) 1.1-band quyidagi tahrirda bayon qilinsin:
“1.1. Xususiy uy-joy mulkdorlarini birlashtiruvchi hamda ularning manfaatlarini ifodalash huquqini olgan shirkatlar tashkil etilganda shirkat xususiy uy-joy mulkdorlarining roziligi va ularning topshirig‘iga ko‘ra ko‘p kvartirali uy (uylar)dagi binolarni boshqarishni o‘z zimmasiga oladi”.
v) 1.2-bandning to‘rtinchi xatboshi va 1.3-band chiqarib tashlansin;
g) 1.4-band 1.3-band deb hisoblansin va quyidagi tahrirda bayon qilinsin:
“1.3. Shirkat balans saqlovchi funksiyasini bajargan holda uyning texnik hujjatlarini yuritadi, uni balansda hisobga oladi. Bunda turar joy va turar joyga mo‘ljallanmagan maydonlar hisobi alohida yuritiladi”;
1.5-band 1.4-band deb hisoblansin;
d) 2-bobning nomidagi “Uy-joy mulkdorlari shirkatining” so‘zlari “Xususiy uy-joy mulkdorlari shirkatining” so‘zlari bilan almashtirilsin;
j) 2.1 va 2.3-bandlar o‘z kuchini yo‘qotgan deb hisoblansin;
z) 2.2-bandning ikkinchi xatboshi chiqarib tashlansin;
i) 2.4 va 2.5-bandlar quyidagi tahrirda bayon qilinsin:
“2.4. Mulkdorlardan biri davlat hokimiyati organlari hisoblangan uylarda davlat uy-joy fondini boshqarish uy-joy fondi mulkdori bilan boshqaruvchi (ijro etuvchi direktor) yoki boshqaruvchi tashkilot yoxud xususiy uy-joy mulkdorlari shirkati o‘rtasida tuziladigan shartnoma bo‘yicha amalga oshirilishi mumkin.
2.5. Quyidagilar uy-joy fondini boshqarish yuzasidan shartnomaning majburiy shartlari hisoblanadi:
boshqarish amalga oshiriladigan ko‘p kvartirali uydagi binolar mulkdorlari umumiy mol-mulkining tarkibi hamda uyning manzili;
boshqaruvchi (ijro etuvchi direktor) yoki boshqaruvchi tashkilotning ko‘p kvartirali uydagi binolar mulkdorlari umumiy mol-mulkini, unga yondosh yer uchastkasini obodonlashtirish elementlari bilan birga saqlashni ta’minlash bo‘yicha majburiyatlari;
boshqaruvchi (ijro etuvchi direktor) yoki boshqaruvchi tashkilot xizmatlariga haq to‘lash tartibi va miqdori;
ko‘p kvartirali uyning texnik hujjatlarini berish tartibi;
boshqaruvchi (ijro etuvchi direktor) yoki boshqaruvchi tashkilot tomonidan shartnoma bo‘yicha majburiyatlar bajarilishini nazorat qilish tartibi”;
k) 2.7-banddagi “bitim bo‘yicha o‘z mulkida bo‘lgan uy-joylarning umumiy maydoniga teng xarajatlar ulushini” so‘zlari “shartnoma bo‘yicha uyning umumiy maydonida ularning mulki bo‘lgan binolar maydoniga mutanosib miqdorda xarajatlarni” so‘zlari bilan almashtirilsin;
l) 2.11-banddagi “uy-joyni saqlash va tuzatish masalasi bo‘yicha imorat joylashgan joydagi mulkchilikning istalgan shaklidagi tuzatish, foydalanish tashkiloti bilan bitim” so‘zlari “boshqaruvchi (ijro etuvchi direktor), boshqaruvchi tashkilot yoki tegishli xizmat ko‘rsatuvchi va tuzatish tashkilotlari bilan shartnoma” so‘zlari bilan almashtirilsin;
m) izoh va ilova chiqarib tashlansin.
3. Vazirlar Mahkamasining “O‘zbekiston Respublikasining uy-joy fondini davlat yo‘li bilan hisobga olish to‘g‘risida” 2000-yil 20-yanvardagi 18-son qarorida (O‘zbekiston Respublikasi QT, 2000-y., 1-son, 5-modda):
1-ilova 9-bandining yettinchi xatboshidagi “uy-joy mulkdorlari shirkatlarini” so‘zlari “xususiy uy-joy mulkdorlari shirkatlarini” so‘zlari bilan almashtirilsin;
4. Vazirlar Mahkamasining “O‘zbekiston Respublikasining Uy-joy kodeksini amalga oshirish bo‘yicha me’yoriy hujjatlarni tasdiqlash to‘g‘risida” 2000-yil 24-yanvardagi 22-son qarorida (O‘zbekiston Respublikasi QT, 2000-y., 1-son, 6-modda):
1) 1-ilovada (Uy-joy-kommunal xizmat ko‘rsatish bo‘yicha Yagona buyurtmachi xizmati to‘g‘risida vaqtinchalik nizom):
a) 5-banddagi “uy-joylardan foydalanish hamda kommunal xizmatlar ko‘rsatish yuzasidan” so‘zlari “uy-joy fondini boshqarish, unga xizmat ko‘rsatish va uni ta’mirlash hamda kommunal xizmatlar ko‘rsatish yuzasidan” so‘zlari bilan almashtirilsin;
b) 7-bandda:
ikkinchi xatboshidagi “uy-joylardan foydalanish hamda kommunal xizmatlar ko‘rsatish yuzasidan” so‘zlari “uy-joy fondini boshqarish, unga xizmat ko‘rsatish va uni ta’mirlash hamda kommunal xizmatlar ko‘rsatish yuzasidan” so‘zlari bilan almashtirilsin;
uchinchi xatboshidagi “ta’mirlash-foydalanish ishlarini” so‘zlari “ta’mirlash ishlarini” so‘zlari bilan almashtirilsin;
beshinchi xatboshidagi “uy-joy mulkdorlari shirkatlari” so‘zlari “xususiy uy-joy mulkdorlari shirkatlari” so‘zlari bilan almashtirilsin;
oltinchi xatboshidagi “Uy-joy mulkdorlari shirkatlari”, “foydalanish” so‘zlari tegishli ravishda “Xususiy uy-joy mulkdorlari shirkatlari” va “ta’mirlash” so‘zlari bilan almashtirilsin;
yettinchi xatboshidagi “foydalanish” so‘zi “ta’mirlash” so‘zi bilan almashtirilsin;
v) 8-bandda:
birinchi xatboshidagi “Uy-joy mulkdorlari shirkati” so‘zlari “Xususiy uy-joy mulkdorlari shirkati” so‘zlari bilan almashtirilsin;
o‘zbek tilidagi matnning ikkinchi xatboshida “turar joy” so‘zlaridan foydalanilmagan, “foydalanish” so‘zi “saqlash” so‘zi bilan almashtirilsin;
g) 9-bandda:
oltinchi xatboshidagi “Uy-joy mulkdorlari shirkatlaridan” so‘zlari “Xususiy uy-joy mulkdorlari shirkatlaridan” so‘zlari bilan almashtirilsin;
yettinchi xatboshidagi “foydalanish va kommunal xizmatlarning” so‘zlari “xizmat ko‘rsatish va ta’mirlash ishlari, shuningdek kommunal xizmatlarning” so‘zlari bilan almashtirilsin;
d) vaqtinchalik nizomga 1-ilovada:
ilovaning nomidagi “Uy-joy (kvartira)ga texnik xizmat ko‘rsatish” so‘zlari “Uy-joy (kvartira)ni boshqarish, unga xizmat ko‘rsatish” so‘zlari bilan almashtirilsin;
2.1-bandning uchinchi xatboshidagi “uy-joylardan foydalanish xizmati va kommunal xizmatlar” so‘zlari “uy-joy fondini boshqarish, unga xizmat ko‘rsatish va uni ta’mirlash hamda kommunal xizmatlar” so‘zlari bilan almashtirilsin;
4.3-bandga “muddati o‘tkazib yuborilgan to‘lov summasining 50 foizidan ortiq bo‘lmagan miqdorda” so‘zlari qo‘shilsin;
e) vaqtinchalik nizomga 2-ilovada:
ilovaning nomidagi va kirish qismidagi “uy-joyni ta’mirlash va undan foydalanish korxonasi” so‘zlari “xizmat ko‘rsatuvchi va ta’mirlash tashkilotlari” so‘zlari bilan almashtirilsin;
4-bandda:
uchinchi xatboshidagi “Uy-joy mulkdorlari shirkatlaridan” so‘zlari “Xususiy uy-joy mulkdorlari shirkatlaridan” so‘zlari bilan almashtirilsin;
to‘rtinchi xatboshidagi “foydalanish va kommunal xizmatlarning” so‘zlari “xizmat ko‘rsatish va ta’mirlash hamda kommunal xizmatlar ko‘rsatish ishlarining” so‘zlari bilan almashtirilsin;
5-bandning ikkinchi xatboshidagi “uy-joydan foydalanish xizmatlarini” so‘zlari “boshqarish, xizmat ko‘rsatish va ta’mirlashni” so‘zlari bilan almashtirilsin;
2) 2-ilovada (Ko‘p kvartirali uylardagi yashash uchun mo‘ljallanmagan joylardan foydalanish tartibi to‘g‘risida nizom):
a) o‘zbek tilidagi matnning 2-bandi birinchi xatboshida “turar joy” so‘zlaridan foydalanilmagan;
b) 7-bandda:
“e” kichik bandidagi “ta’mirlash-foydalanish tashkilotiga va tegishli avariya xizmatiga” so‘zlari “tegishli avariya-ta’mirlash xizmatiga” so‘zlari bilan almashtirilsin;
“j” kichik bandidagi “ta’mirlash-foydalanish tashkilotlari vakillarining” so‘zlari “tegishli avariya-ta’mirlash xizmatlari vakillarining” so‘zlari bilan almashtirilsin;
v) 8-band quyidagi tahrirda bayon qilinsin:
“8. Turar joylarning yashash uchun mo‘ljallanmagan joylarini boshqarish, ularga xizmat ko‘rsatish va ularni ta’mirlash hamda tashqi tomonini obodonlashtirish, shuningdek uy atrofidagi hududga sanitariya xizmati ko‘rsatish va unga qarash belgilangan standartlar, normalar va qoidalarga muvofiq amalga oshiriladi”;
g) 9-bandda:
“v” kichik bandidagi “ta’mirlash-foydalanish tashkilotlarining” so‘zlari “avariya-ta’mirlash xizmatlarining” so‘zlari bilan almashtirilsin;
oltinchi xatboshi quyidagi tahrirda bayon qilinsin:
“Boshqarish, xizmat ko‘rsatish va ta’mirlash xususiy uy-joy shirkatlari tomonidan amalga oshiriladigan ko‘p kvartirali uylarda ushbu bandning “a”, “b”, “v” kichik bandlarida ko‘rsatilgan xarajatlar bevosita xususiy uy-joy mulkdorlari shirkatiga yashash uchun mo‘ljallanmagan joylarning mulkdorlari (yollovchilari, ijaraga oluvchilari) tomonidan qoplanadi”;
d) o‘zbek tilidagi matnning 11-bandida “turar joy” so‘zlaridan foydalanilmagan;
e) 12-bandning ikkinchi xatboshidagi “uy-joy mulkdorlari shirkatining” so‘zlari “xususiy uy-joy mulkdorlari shirkatining” so‘zlari bilan almashtirilsin;
j) o‘zbek tilidagi matnning IV bo‘limi nomida “turar joy” so‘zlaridan foydalanilmagan;
z) o‘zbek tilidagi matnning 13-bandida “turar joy” so‘zlaridan foydalanilmagan, ushbu banddagi “texnik foydalanish qoidalari va normalarini” so‘zlari “xizmat ko‘rsatish va ta’mirlashning belgilangan standartlari, norma va qoidalarini” so‘zlari bilan almashtirilsin;
i) o‘zbek tilidagi matnning 15-bandida “turar joy” so‘zlaridan foydalanilmagan;
k) Ko‘p kvartirali uylardagi yashash uchun mo‘ljallanmagan joylardan foydalanish tartibi to‘g‘risida nizomga ilova nomida “turar joy” so‘zlaridan foydalanilmagan.
5. Vazirlar Mahkamasining “Aholiga kommunal xizmat ko‘rsatishni takomillashtirishga doir qo‘shimcha chora-tadbirlar to‘g‘risida” 2001-yil 18-apreldagi 178-son qarorida (O‘zbekiston Respublikasi QT, 2001-y., 4-son, 23-modda):
a) 2-bandda:
ikkinchi xatboshidagi “uy-joy mulkdorlari shirkatlari” so‘zlari “xususiy uy-joy mulkdorlari shirkatlari” so‘zlari bilan almashtirilsin;
uchinchi xatboshidagi “uy-joy mulkdorlari shirkatlari”, “uy-joy mulkdorlari shirkatlariga” so‘zlari tegishli ravishda “xususiy uy-joy mulkdorlari shirkatlari”, “xususiy uy-joy mulkdorlari shirkatlariga” so‘zlari bilan almashtirilsin;
b) 3-banddagi “uy-joy mulkdorlari shirkatlariga” so‘zlari “xususiy uy-joy mulkdorlari shirkatlariga” so‘zlari bilan almashtirilsin;
g) 1-ilovaning kirish qismidagi “Uy-joy mulkdorlari shirkati” so‘zlari “Xususiy uy-joy mulkdorlari shirkati” so‘zlari bilan almashtirilsin.
7. Vazirlar Mahkamasining “Notariuslarning ijro xatlariga asosan qarzni undirish so‘zsiz amalga oshiriladigan hujjatlar ro‘yxatini tasdiqlash to‘g‘risida” 2002-yil 18-yanvardagi 26-son qaroriga (O‘zbekiston Respublikasi QT, 2002-y., 1-son, 4-modda) ilovaning V bo‘limida:
a) bo‘limning nomidagi va 7-bandning birinchi xatboshidagi “ta’mirlash-foydalanish xarajatlari” so‘zlari “umumiy xarajatlar” so‘zlari bilan almashtirilsin;
b) 8-bandda:
birinchi xatboshidagi “ta’mirlash-foydalanish xarajatlari” va “texnik xizmat ko‘rsatish va uy-joyni ta’mirlashga”, “saqlash va undan foydalanish xarajatlariga” so‘zlari tegishli ravishda “umumiy xarajatlar” va “uy-joyni boshqarish, unga xizmat ko‘rsatish va uni ta’mirlashga”, “saqlash xarajatlariga” so‘zlari bilan almashtirilsin;
beshinchi xatboshidagi “texnik xizmat ko‘rsatish” so‘zlari “boshqarish” so‘zi bilan almashtirilsin.
9. Vazirlar Mahkamasining “Egasiz turar joylarni aniqlash, ularni hisobga olish va davlat mulkiga o‘tkazish tartibi to‘g‘risidagi nizomni tasdiqlash haqida” 2006-yil 21-yanvardagi 8-son qaroriga (O‘zbekiston Respublikasi QT, 2006-y., 1-son, 4-modda) ilovaning 1-bandidagi, 4-bandining “a” va “b” kichik bandlaridagi, 5-bandining birinchi va ikkinchi xatboshidagi, 6-bandining ikkinchi xatboshidagi, 7-bandining ikkinchi xatboshidagi, 9-bandidagi, 12-bandining uchinchi xatboshidagi, 15-bandining ikkinchi xatboshidagi hamda 19-bandidagi “uy-joy mulkdorlari shirkatlari”, “uy-joy mulkdorlari shirkatlarining”, “uy-joy mulkdorlari shirkatini”, “uy-joy mulkdorlari shirkatining” so‘zlari tegishli ravishda “xususiy uy-joy mulkdorlari shirkatlari”, “xususiy uy-joy mulkdorlari shirkatlarining”, “xususiy uy-joy mulkdorlari shirkatini”, “xususiy uy-joy mulkdorlari shirkatining” so‘zlari bilan almashtirilsin. | 92 | 13,212 |
Qonunchilik | O‘ZBEKISTON RESPUBLIKASI VAZIRLAR MAHKAMASINING FARMOYISHI | O‘zbekiston Respublikasi Davlat statistika qo‘mitasining moddiy-texnika bazasini takomillashtirish maqsadida:
1. O‘zbekiston Respublikasi Davlat statistika qo‘mitasi va Qurilish vazirligining Toshkent shahar, Mirzo Ulug‘bek tumani, Mustaqillik shoh ko‘chasi, 63-uy manzilida joylashgan Davlat statistika qo‘mitasi markaziy apparati binolarini (keyingi o‘rinlarda — obyekt) rekonstruksiya qilish hamda jihozlash to‘g‘risidagi taklifiga rozilik berilsin,
2. Obyektni rekonstruksiya qilish hamda jihozlash bo‘yicha Toshkent shahar hokimligi huzuridagi “Yagona buyurtmachi xizmati” injiniring kompaniyasi — buyurtmachi etib belgilansin.
3. Belgilansinki:
obyektning loyiha-smeta hujjatlarini ishlab chiqish va ekspertizadan o‘tkazish xarajatlari Vazirlar Mahkamasining zaxira jamg‘armasi mablag‘lari hisobidan;
obyektni rekonstruksiya qilish hamda jihozlash ishlari O‘zbekiston Respublikasining 2021-yilga mo‘ljallangan Investitsiya dasturi doirasida Davlat budjeti mablag‘lari hisobidan moliyalashtiriladi.
4. Toshkent shahar hokimligi huzuridagi “Yagona buyurtmachi xizmati” injiniring kompaniyasi:
2020-yil 1-sentabrga qadar obyektning loyiha-smeta hujjatlarini ishlab chiqish va belgilangan tartibda ekspertizadan o‘tkazish ishlarini yakuniga yetkazsin;
loyiha-smeta hujjatlarining texnik topshirig‘ini sifatli ishlab chiqishda Davlat statistika qo‘mitasining bo‘linmalarini mavjud maydonlardan unumli foydalanilgan holda optimal joylashtirsin;
binodan foydalanish sifatini oshirish, qurilish ishlari tannarxining pasayishiga ta’sir qiluvchi qurilish materiallaridan foydalanishga e’tibor qaratsin;
loyiha-smeta hujjatlarining texnik topshirig‘ini ishlab chiqishda Davlat statistika qo‘mitasi bilan kelishsin;
2022-yil 1-iyunga qadar obyektni rekonstruksiya qilish hamda jihozlash ishlari tugallanishini ta’minlasin.
5. O‘zbekiston Respublikasi Iqtisodiy taraqqiyot va kambag‘allikni qisqartirish vazirligi Moliya vazirligi bilan birgalikda 2021-yil va keyingi yillar uchun Investitsiya dasturi parametrlarini shakllantirishda, tasdiqlangan loyiha-smeta hujjatlariga asosan Toshkent shahar hokimligiga obyektni rekonstruksiya qilish va jihozlash uchun budjet mablag‘lari ajratilishini nazarda tutsin.
6. Mazkur farmoyishning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov zimmasiga yuklansin. | 58 | 2,362 |
Qonunchilik | O‘ZBEKISTON RESPUBLIKASINING AYRIM QONUN HUJJATLARIGA O‘ZGARTIShLAR VA QO‘ShIMChALAR KIRITISh, ShUNINGDEK AYRIM QONUN HUJJATLARINI O‘Z KUChINI YO‘QOTGAN DEB TOPISh TO‘G‘RISIDA | I. O‘zbekiston Respublikasining quyidagi qonun hujjatlariga o‘zgartishlar va qo‘shimchalar kiritilsin:
1. O‘zbekiston Respublikasining 1989-yil 21-oktabrda qabul qilingan “Davlat tili haqida”gi Qonunining 1995-yil 21-dekabrda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 1995-yil, № 12, 257-modda) 7-moddasining uchinchi qismidagi “Oliy Majlis tegishli qo‘mitasining” degan so‘zlar “Oliy Majlis palatalari tegishli qo‘mitalarining” degan so‘zlar bilan almashtirilsin.
2. O‘zbekiston Respublikasining 1991-yil 15-fevralda qabul qilingan “O‘zbekiston Respublikasida jamoat birlashmalari to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1991-yil, № 4, 76-modda; 1992-yil, № 9, 363-modda; O‘zbekiston Respublikasi Oliy Majlisining Axborotnomasi, 1997-yil, № 4-5, 126-modda; 1998-yil, № 3, 38-modda; 2004-yil, № 1-2, 18-modda, № 5, 90-modda):
1) 3-moddasining ikkinchi qismidagi “va Qoraqalpog‘iston Respublikasi” degan so‘zlar chiqarib tashlansin;
2) 4-moddasining ikkinchi qismi quyidagi tahrirda bayon etilsin:
“Barcha jamoat birlashmalari o‘z ustavlarida, boshqa hujjatlarda nazarda tutilgan vazifalarni bajarishda O‘zbekiston Respublikasining Konstitutsiyasi, O‘zbekiston Respublikasining boshqa qonunlari doirasida ish ko‘radilar”;
3) 16-moddasining uchinchi qismidagi “Oliy Majlisida” degan so‘zlar “Oliy Majlisining Qonunchilik palatasida” degan so‘zlar bilan almashtirilsin.
3. O‘zbekiston Respublikasining 1991-yil 14-iyunda qabul qilingan “O‘zbekiston Respublikasining tashqi iqtisodiy faoliyati to‘g‘risida”gi Qonunining 2000-yil 26-mayda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 2000-yil, № 5-6, 148-modda; 2003-yil, № 5, 67-modda; 2004-yil, № 5, 90-modda):
1) 17-moddasi birinchi qismining sakkizinchi xatboshisidagi “qurol-yarog‘lar, harbiy texnika, ikki xil maqsadda ishlatilishi mumkin bo‘lgan tovarlar va texnologiyalarga” degan so‘zlar “o‘z xossa hamda xususiyatlariga ko‘ra yalpi qirg‘in qurolini (yadroviy, kimyoviy, bakteriologik (biologik) va zaharlovchi qurol) hamda uni yetkazib berish vositalarini (raketalar va yalpi qirg‘in qurolini yetkazib berishga qodir boshqa texnika vositalarini), boshqa turdagi qurol-yarog‘ hamda harbiy texnikani yaratishda muhim hissa qo‘shishi mumkin bo‘lgan, eksport nazorati obyektlari ro‘yxatlarida ko‘rsatilgan tovarlar, asbob-uskunalar, ilmiy-texnika axboroti, ishlar va xizmatlar, intellektual faoliyat natijalariga” degan so‘zlar bilan almashtirilsin;
2) 22-moddasining matni quyidagi tahrirda bayon etilsin:
“O‘z xossa hamda xususiyatlariga ko‘ra yalpi qirg‘in qurolini (yadroviy, kimyoviy, bakteriologik (biologik) va zaharlovchi qurol) hamda uni yetkazib berish vositalarini (raketalar va yalpi qirg‘in qurolini yetkazib berishga qodir boshqa texnika vositalarini), boshqa turdagi qurol-yarog‘ hamda harbiy texnikani yaratishda muhim hissa qo‘shishi mumkin bo‘lgan, eksport nazorati obyektlari ro‘yxatlarida ko‘rsatilgan tovarlar, asbob-uskunalar, ilmiy-texnika axboroti, ishlar va xizmatlar, intellektual faoliyat natijalariga nisbatan tashqi iqtisodiy faoliyat amalga oshirilayotganda O‘zbekiston Respublikasining milliy manfaatlarini himoya qilish, shuningdek xalqaro majburiyatlarga rioya etish maqsadida O‘zbekiston Respublikasida eksport nazorati tizimi amal qiladi. Eksport nazorati obyektlari ro‘yxatlari, shuningdek ularni olib chiqish va ulardan foydalanish tartibi O‘zbekiston Respublikasi Vazirlar Mahkamasi tomonidan belgilanadi”.
4. O‘zbekiston Respublikasining 1991-yil 18-noyabrda qabul qilingan “O‘zbekiston Respublikasining Davlat bayrog‘i to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1992-yil, № 1, 27-modda; O‘zbekiston Respublikasi Oliy Majlisining Axborotnomasi, 1999-yil, № 5, 124-modda) 5-moddasining:
1-bandi uchinchi xatboshisidagi “Oliy Majlisining” degan so‘zlar “Oliy Majlisi palatalarining” degan so‘zlar bilan almashtirilsin;
2-bandidagi “Sovetlarining” degan so‘z “Kengashlarining” degan so‘z bilan almashtirilsin;
4-bandi quyidagi tahrirda bayon etilsin:
“4) O‘zbekiston Respublikasi Prezidenti saylovi, O‘zbekiston Respublikasi Oliy Majlisi Qonunchilik palatasi deputatlari, Senati a’zolari, xalq deputatlari Kengashlarining deputatlari saylovi yoki referendum kunlarida — ovoz berish o‘tkazilayotgan binolar va xonalarda”;
6-bandidagi “Oliy Majlisining Raisi” degan so‘zlar “Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
6. O‘zbekiston Respublikasining 1991-yil 18-noyabrda qabul qilingan “O‘zbekiston Respublikasining referendumi to‘g‘risida”gi Qonunining 2001-yil 30-avgustda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 2001-yil, № 9-10, 176-modda):
1) 11-moddasi birinchi qismining uchinchi xatboshisidagi “Oliy Majlisi” degan so‘zlar “Oliy Majlisining palatalari” degan so‘zlar bilan almashtirilsin;
2) 12-moddasining o‘n beshinchi qismidagi va 17-moddasining ikkinchi qismidagi “Oliy Majlisiga” degan so‘zlar “Oliy Majlisining Qonunchilik palatasiga” degan so‘zlar bilan almashtirilsin;
3) 14-moddasi quyidagi tahrirda bayon etilsin:
O‘zbekiston Respublikasi Oliy Majlisining Qonunchilik palatasi referendum o‘tkazish tashabbusini ko‘rsatish to‘g‘risidagi materiallarni va mas’ul qo‘mitaning xulosasini ikki hafta ichida ko‘rib chiqib, quyidagi qarorlardan birini qabul qilishi mumkin:
referendumni tayinlash va uni o‘tkazishni ta’minlash chora-tadbirlari to‘g‘risida;
referendum o‘tkazish to‘g‘risidagi tashabbusni rad etish haqida;
referendum o‘tkazish to‘g‘risidagi tashabbusda taklif qilingan qonunni yoki boshqa qarorni referendum o‘tkazmasdan turib qabul qilish haqida.
O‘zbekiston Respublikasi Oliy Majlisi Qonunchilik palatasining referendum masalasiga doir qarori mazkur qaror qabul qilingan kundan e’tiboran uch kun ichida O‘zbekiston Respublikasi Oliy Majlisining Senatiga, shuningdek referendum o‘tkazish tashabbuskorlariga yuboriladi.
Agar O‘zbekiston Respublikasi Oliy Majlisining Qonunchilik palatasi referendum o‘tkazish to‘g‘risidagi tashabbusni rad etish haqida qaror qabul qilsa, ayni shu mazmun yoki ma’nodagi ta’rif bilan referendum o‘tkazish to‘g‘risidagi masala O‘zbekiston Respublikasi Oliy Majlisining Qonunchilik palatasiga ko‘rib chiqish uchun bir yil o‘tganidan keyingina takroran kiritilishi mumkin.
O‘zbekiston Respublikasi Oliy Majlisining Senati referendum o‘tkazish tashabbusini ko‘rsatish to‘g‘risidagi materiallarni, O‘zbekiston Respublikasi Oliy Majlisi Qonunchilik palatasining referendum o‘tkazish va referendum o‘tkaziladigan sanani tayinlash to‘g‘risidagi qarorini, shuningdek mas’ul qo‘mitaning mazkur masala bo‘yicha xulosasini ikki hafta ichida ko‘rib chiqib, quyidagi qarorlardan birini qabul qilishi mumkin:
referendumni tayinlash va uni o‘tkazishni ta’minlash chora-tadbirlari to‘g‘risida;
referendum o‘tkazish to‘g‘risidagi tashabbusni rad etish haqida.
O‘zbekiston Respublikasi Oliy Majlisi Senatining referendum masalaciga doir qarori mazkur qaror qabul qilingan kundan e’tiboran uch kun ichida O‘zbekiston Respublikasi Oliy Majlisining Qonunchilik palatasiga, shuningdek referendum o‘tkazish tashabbuskorlariga yuboriladi.
O‘zbekiston Respublikasi Oliy Majlisining Senati referendumni o‘tkazish va referendum o‘tkaziladigan sanani tayinlash to‘g‘risida qaror qabul qilgan taqdirda O‘zbekiston Respublikasi Oliy Majlisi Senatining va O‘zbekiston Respublikasi Oliy Majlisi Qonunchilik palatasining mazkur masalaga doir qarorlari O‘zbekiston Respublikasi Oliy Majlisining Senati ushbu masala yuzasidan qaror qabul qilgan kundan e’tiboran kechi bilan uch kun ichida matbuotda va boshqa ommaviy axborot vositalarida e’lon qilinadi.
O‘zbekiston Respublikasi Oliy Majlisi palatalarining referendumni o‘tkazish va referendum o‘tkaziladigan sanani tayinlash to‘g‘risidagi qarorlarida uni o‘tkazish sanasi belgilanadi, bunda ovoz berish palatalarning qarorlari e’lon qilingan kundan e’tiboran bir yarim oydan uch oygacha bo‘lgan davrda istalgan kunga tayinlanishi mumkin”.
9. O‘zbekiston Respublikasining 1992-yil 2-iyulda qabul qilingan “O‘zbekiston Respublikasi Davlat gerbi to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1992-yil, № 9, 328-modda; O‘zbekiston Respublikasi Oliy Majlisining Axborotnomasi, 1999-yil, № 5, 124-modda; 2003-yil, № 5, 67-modda) 4-moddasining birinchi qismi:
1-bandining “b” kichik bandi quyidagi tahrirda bayon etilsin:
“b) O‘zbekiston Respublikasi Oliy Majlisi palatalarining binolarida”;
2-bandidagi “O‘zbekiston Respublikasi Oliy Majlisining sessiyalari, O‘zbekiston Respublikasi Oliy Majlisi Kengashining, O‘zbekiston Respublikasi Vazirlar Mahkamasining majlislari, xalq deputatlari mahalliy Kengashlarining sessiyalari” degan so‘zlar “O‘zbekiston Respublikasi Oliy Majlisi Qonunchilik palatasi va Senatining qo‘shma majlislari, O‘zbekiston Respublikasi Oliy Majlisining Qonunchilik palatasi va uning Kengashi majlislari, O‘zbekiston Respublikasi Oliy Majlisining Senati va uning Kengashi majlislari, O‘zbekiston Respublikasi Vazirlar Mahkamasining majlislari, xalq deputatlari Kengashlarining sessiyalari” degan so‘zlar bilan almashtirilsin;
3-bandidagi “O‘zbekiston Respublikasi Oliy Majlisi, uning Kengashi, qo‘mitalari, komissiyalari va O‘zbekiston Respublikasi Oliy Majlisi Kotibiyati” degan so‘zlar “O‘zbekiston Respublikasi Oliy Majlisining Qonunchilik palatasi, uning Kengashi, qo‘mitalari va O‘zbekiston Respublikasi Oliy Majlisi Qonunchilik palatasining devoni, O‘zbekiston Respublikasi Oliy Majlisining Senati, uning Kengashi, qo‘mitalari va O‘zbekiston Respublikasi Oliy Majlisi Senatining devoni” degan so‘zlar bilan almashtirilsin;
4-bandidagi “Oliy Majlisining” degan so‘zlar “Oliy Majlisi palatalarining” degan so‘zlar bilan almashtirilsin.
11. O‘zbekiston Respublikasining 1992-yil 3-iyulda qabul qilingan “Mudofaa to‘g‘risida”gi Qonunining 2001-yil 11-mayda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 2001-yil, № 5, 80-modda) 9-moddasining to‘qqizinchi xatboshisidagi “ikki xil maqsadda ishlatilishi mumkin bo‘lgan mahsulot va texnologiyalar” degan so‘zlar chiqarib tashlansin.
12. O‘zbekiston Respublikasining 1992-yil 9-dekabrda qabul qilingan “Hokimiyatning konstitutsiyaviy idoralarini qo‘riqlash to‘g‘risida”gi Qonunining (O‘zbekiston Respublikasi Oliy Kengashining Axborotnomasi, 1993-yil, № 1, 9-modda; O‘zbekiston Respublikasi Oliy Majlisining Axborotnomasi, 1995-yil, № 6, 121-modda) I bo‘limidagi “O‘zbekiston Respublikasi Oliy Kengashi, Qoraqalpog‘iston Respublikasi Oliy Kengashi” degan so‘zlar esa tegishincha “O‘zbekiston Respublikasi Oliy Majlisi, Qoraqalpog‘iston Respublikasi Jo‘qorg‘i Kengesi” degan so‘zlar bilan, shu bo‘limning ruscha matnidagi “Sovetami” degan so‘z esa “Kengashami” degan so‘z bilan almashtirilsin.
15. O‘zbekiston Respublikasining 1992-yil 9-dekabrda qabul qilingan “Prokuratura to‘g‘risida”gi Qonunining 2001-yil 29-avgustda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 2001-yil, № 9-10, 168-modda; 2003-yil, № 5, 67-modda):
1) 5-moddasining sakkizinchi qismi ruscha matnidagi “Soveti” degan so‘z “Kengashi” degan so‘z bilan almashtirilsin;
2) 12-moddasining ikkinchi qismidagi, 14-moddasining birinchi va uchinchi qismlaridagi “Oliy Majlisi”, “Oliy Majlisiga” degan so‘zlar tegishli kelishikdagi “Oliy Majlisining Senati” degan so‘zlar bilan almashtirilsin;
3) 13-moddasi ikkinchi qismining ikkinchi xatboshisidagi “Oliy Majlisiga” degan so‘zlar “Oliy Majlisining Qonunchilik palatasiga” degan so‘zlar bilan almashtirilsin.
16. O‘zbekiston Respublikasining 1992-yil 9-dekabrda qabul qilingan “Tabiatni muhofaza qilish to‘g‘risida”gi Qonunining (O‘zbekiston Respublikasi Oliy Kengashining Axborotnomasi, 1993-yil, № 1, 38-modda; O‘zbekiston Respublikasi Oliy Majlisining Axborotnomasi, 1995-yil, № 6, 118-modda; 1997-yil, № 4-5, 126-modda; 1999-yil, № 1, 20-modda; 2000-yil, № 5-6, 153-modda, № 7-8, 217-modda; 2002-yil, № 9, 165-modda; 2003-yil, № 9-10, 149-modda; 2004-yil, № 5, 90-modda):
1) 7-moddasi quyidagi tahrirda bayon etilsin:
O‘zbekiston Respublikasi Oliy Majlisi Qonunchilik palatasi va Senatining birgalikdagi vakolatlariga quyidagilar kiradi:
tabiatni muhofaza qilish sohasidagi davlat siyosatining asosiy yo‘nalishlarini belgilash;
davlat ekologiya dasturlarini tasdiqlash;
tabiatni muhofaza qilish sohasidagi qonunlarni ishlab chiqish va qabul qilish;
hududlarni favqulodda ekologik vaziyat, ekologik ofat va ekologik halokat zonalari deb e’lon qilish, bunday zonalarning huquqiy rejimini va jabrlanganlarning maqomini belgilash;
tabiatni muhofaza qilish to‘g‘risidagi qonun hujjatlari ijrosi ustidan nazoratni muvofiqlashtirib borish;
tabiiy resurslardan foydalanganlik uchun haqning chegara miqdorlarini belgilash, shuningdek to‘lovlarni undirish bo‘yicha imtiyozlar belgilash;
qonun hujjatlarida nazarda tutilgan boshqa masalalarni hal qilish”;
2) 11-moddasining birinchi va ikkinchi qismlaridagi “Oliy Kengashiga”, “Oliy Kengashi” degan so‘zlar tegishli kelishikdagi “Oliy Majlisining Senati” degan so‘zlar bilan almashtirilsin;
3) 15-moddasining ikkinchi qismidagi “O‘zbekiston Respublikasi Sanoatda ishlarni bexatar olib borishni nazorat qilish va kon nazorati davlat qo‘mitasi” degan so‘zlar “O‘zbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi” degan so‘zlar bilan almashtirilsin;
4) 31-moddasi ikkinchi qismining:
to‘rtinchi xatboshisi quyidagi tahrirda bayon etilsin:
“O‘zbekiston Respublikasi Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi”;
yettinchi xatboshisi quyidagi tahrirda bayon etilsin:
“O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi”;
5) 41-moddasining uchinchi qismidagi “Oliy Kengashi” degan so‘zlar “Vazirlar Mahkamasi” degan so‘zlar bilan almashtirilsin.
17. O‘zbekiston Respublikasining 1992-yil 10-dekabrda qabul qilingan “O‘zbekiston Respublikasining Davlat madhiyasi to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1993-yil, № 1, 52-modda) 9-moddasining birinchi qismidagi “O‘zbekiston Respublikasi Jismoniy tarbiya va sport davlat qo‘mitasi” degan so‘zlar “O‘zbekiston Respublikasi Madaniyat va sport ishlari vazirligi” degan so‘zlar bilan almashtirilsin.
18. O‘zbekiston Respublikasining 1993-yil 2-sentabrda qabul qilingan “Mahalliy davlat hokimiyati to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1993-yil, № 9, 320-modda; O‘zbekiston Respublikasi Oliy Majlisining Axborotnomasi, 1997-yil, № 9, 241-modda; 1999-yil, № 1, 20-modda):
1) 1-moddasining:
birinchi va ikkinchi qismlari ruscha matnidagi “Soveti”, “Sovetu” degan so‘zlar tegishincha “Kengashi”, “Kengashu” degan so‘zlar bilan almashtirilsin;
uchinchi qismidagi “Oliy Majlisining boshqa qarorlari” degan so‘zlar “Oliy Majlisi palatalarining qarorlari” degan so‘zlar bilan, shu qismning ruscha matnidagi “Sovet”, “Sovetov” degan so‘zlar esa tegishincha “Kengash”, “Kengashey” degan so‘zlar bilan almashtirilsin;
2) 2-moddasi, 3-moddasining ikkinchi qismi, 4 va 5-moddalari, 6-moddasining nomi hamda birinchi, uchinchi va to‘rtinchi qismlari, 7-moddasining birinchi, ikkinchi va to‘rtinchi qismlari, 8, 9 va 10-moddalari, 12-moddasining nomi hamda birinchi va to‘rtinchi qismlari, 14-moddasining birinchi qismi birinchi xatboshisi va ikkinchi qismi, 15—20-moddalari, 21-moddasining ikkinchi va uchinchi qismlari, 22-moddasining ikkinchi, uchinchi va to‘rtinchi qismlari, 23-moddasining birinchi qismi, VI bobi nomi, 24-moddasi, VII bobi nomi ruscha matnidagi “Sovetom”, “Soveta”, “Sovetov”, “Sovet”, “Sovetu”, “Soveti” degan so‘zlar tegishincha “Kengashem”, “Kengasha”, “Kengashey”, “Kengash”, “Kengashu”, “Kengashi” degan so‘zlar bilan almashtirilsin;
3) 25-moddasi birinchi qismining:
ikkinchi xatboshisi quyidagi tahrirda bayon etilsin:
“qonunlarning hamda O‘zbekiston Respublikasi Oliy Majlisi palatalari, O‘zbekiston Respublikasi Prezidenti, Vazirlar Mahkamasi hujjatlarining, yuqori turuvchi organlar va tegishli xalq deputatlari Kengashi qarorlarining ijrosini tashkil etadi”;
to‘rtinchi, beshinchi, sakkizinchi va to‘qqizinchi xatboshilarining ruscha matnidagi “Soveta”, “Sovetom” degan so‘zlar tegishincha “Kengasha”, “Kengashem” degan so‘zlar bilan almashtirilsin;
yettinchi xatboshisidagi “Oliy Majlisining boshqa hujjatlariga” degan so‘zlar “Oliy Majlisi palatalari” degan so‘zlar bilan, “qabul qilingan hujjatlarga” degan so‘zlar esa “hujjatlariga” degan so‘z bilan, shu xatboshining ruscha matnidagi “Sovet”, “Sovetov”, “Soveta” degan so‘zlar tegishincha “Kengash”, “Kengashey”, “Kengasha” degan so‘zlar bilan almashtirilsin;
4) 26-moddasining birinchi qismidagi “tomonidan” degan so‘z “tomonidan belgilangan tartibda” degan so‘zlar bilan, shu moddaning nomi va birinchi qismi ruscha matnidagi “Soveta” degan so‘z esa “Kengasha” degan so‘z bilan almashtirilsin.
19. O‘zbekiston Respublikasining 1993-yil 2-sentabrda qabul qilingan “Fuqarolarning o‘zini o‘zi boshqarish organlari to‘g‘risida”gi Qonunining 1999-yil 14-aprelda qabul qilingan O‘zbekiston Respublikasi Qonuni bilan tasdiqlangan yangi tahriri (O‘zbekiston Respublikasi Oliy Majlisining Axborotnomasi, 1999-yil, № 5, 110-modda; 2003-yil, № 9-10, 149-modda; 2004-yil, № 9, 171-modda) 12-moddasi ikkinchi qismining beshinchi xatboshisidagi “Oliy Majlisi” degan so‘zlar “Oliy Majlisining Qonunchilik palatasi” degan so‘zlar bilan almashtirilsin.
22. O‘zbekiston Respublikasining 1994-yil 5-mayda qabul qilingan Qonuni bilan tasdiqlangan “O‘zbekiston Qahramoni” unvoni to‘g‘risidagi nizomning (O‘zbekiston Respublikasi Oliy Kengashining Axborotnomasi, 1994-yil, № 5, 113-modda; O‘zbekiston Respublikasi Oliy Majlisining Axborotnomasi, 1996-yil, № 9, 141-modda) 5-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
23. O‘zbekiston Respublikasining 1994-yil 5-mayda qabul qilingan Qonuni bilan tasdiqlangan “Mustaqillik” ordeni to‘g‘risidagi nizomning (O‘zbekiston Respublikasi Oliy Kengashining Axborotnomasi, 1994-yil, № 5, 115-modda; O‘zbekiston Respublikasi Oliy Majlisining Axborotnomasi, 1997-yil, № 4-5, 126-modda; 2003-yil, № 9-10, 149-modda) 4-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
24. O‘zbekiston Respublikasining 1994-yil 5-mayda qabul qilingan Qonuni bilan tasdiqlangan “Do‘stlik” ordeni to‘g‘risidagi nizomning (O‘zbekiston Respublikasi Oliy Kengashining Axborotnomasi, 1994-yil, № 5, 117-modda; O‘zbekiston Respublikasi Oliy Majlisining Axborotnomasi, 2000-yil, № 5-6, 153-modda) 4-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
25. O‘zbekiston Respublikasining 1994-yil 5-mayda qabul qilingan Qonuni bilan tasdiqlangan “Jasorat” medali to‘g‘risidagi nizomning (O‘zbekiston Respublikasi Oliy Kengashining Axborotnomasi, 1994-yil, № 5, 119-modda) 4-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
26. O‘zbekiston Respublikasining 1994-yil 5-mayda qabul qilingan Qonuni bilan tasdiqlangan “Shuhrat” medali to‘g‘risidagi nizomning (O‘zbekiston Respublikasi Oliy Kengashining Axborotnomasi, 1994-yil, № 5, 121-modda) 4-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
29. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Ma’muriy javobgarlik to‘g‘risidagi kodeksi (O‘zbekiston Respublikasi Oliy Kengashining Axborotnomasi, 1995-yil, № 3, 6-modda; O‘zbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 23-modda, № 9-10, 165, 182-moddalar; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda; 2004-yil, № 1-2, 18-modda, № 5, 90-modda, № 9, 171-modda):
1) 103-moddasi birinchi qismining dispozitsiyasidagi “yoxud gaz uchun ajratilgan fondlarni oshirib yuborish” degan so‘zlar chiqarib tashlansin;
2) 2661-moddasidagi “Yer resurslari davlat qo‘mitasining” degan so‘zlar “O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasining” degan so‘zlar bilan almashtirilsin.
30. O‘zbekiston Respublikasining 1995-yil 30-avgustda qabul qilingan Qonuni bilan tasdiqlangan “Mehnat shuhrati” ordeni to‘g‘risidagi nizomning (O‘zbekiston Respublikasi Oliy Majlisining Axborotnomasi, 1995-yil, № 9, 190-modda) 4-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
31. O‘zbekiston Respublikasining 1995-yil 30-avgustda qabul qilingan Qonuni bilan tasdiqlangan “Shon-sharaf” ordeni to‘g‘risidagi nizomning (O‘zbekiston Respublikasi Oliy Majlisining Axborotnomasi, 1995-yil, № 9, 191-modda) 5-moddasidagi “O‘zbekiston Respublikasi Oliy Majlisining Raisi” degan so‘zlar “O‘zbekiston Respublikasi Oliy Majlisining Qonunchilik palatasi Spikeri, O‘zbekiston Respublikasi Oliy Majlisining Senati Raisi” degan so‘zlar bilan almashtirilsin.
32. O‘zbekiston Respublikasining 1995-yil 21-dekabrda qabul qilingan “O‘zbekiston Respublikasining Markaziy banki to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1995-yil, № 12, 247-modda; 1998-yil, № 9, 181-modda; 1999-yil, № 5, 124-modda; 2001-yil, № 1-2, 23-modda; 2003-yil, № 1, 8-modda):
1) 5-moddasining birinchi qismi quyidagi tahrirda bayon etilsin:
“Markaziy bank O‘zbekiston Respublikasi Oliy Majlisining Senatiga hisobdordir. Oliy Majlisning Senati:
O‘zbekiston Respublikasi Prezidentining taqdimiga ko‘ra Markaziy bank boshqaruvining raisini tayinlaydi va lavozimidan ozod etadi;
yillik hisobotni, shuningdek auditorning xulosasini ko‘rib chiqadi”;
2) 10-moddasining birinchi qismidagi “Oliy Majlisining” degan so‘zlar “Oliy Majlisi Senatining” degan so‘zlar bilan almashtirilsin;
3) 13-moddasi “ko‘rib chiqishi” degan so‘zlardan oldin “Senati” degan so‘z bilan to‘ldirilsin;
4) 16-moddasining ikkinchi qismidagi “Oliy Majlisning Kengashi” degan so‘zlar “Oliy Majlis Senatining Kengashi” degan so‘zlar bilan almashtirilsin;
5) 23-moddasining birinchi qismidagi “Oliy Majlisga” degan so‘zlar “Oliy Majlisning Senatiga” degan so‘zlar bilan almashtirilsin;
6) 33-moddasining to‘rtinchi qismidagi “Oliy Majlisning Kengashi” degan so‘zlar “Oliy Majlis Senatining Kengashi” degan so‘zlar bilan almashtirilsin.
33. O‘zbekiston Respublikasining 1995-yil 22-dekabrda qabul qilingan “Davlat mukofotlari to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1995-yil, № 12, 266-modda; 1996-yil, № 5-6, 63-modda, № 9, 120-modda; 1998-yil, № 9, 163-modda; 2000-yil, № 7-8, 202-modda; 2003-yil, № 9-10, 149-modda) 6-moddasidagi “Oliy Majlis Raisi” degan so‘zlar “Oliy Majlisning Qonunchilik palatasi Spikeri, Oliy Majlisning Senati Raisi” degan so‘zlar bilan almashtirilsin.
35. O‘zbekiston Respublikasining 1996-yil 26-dekabrda qabul qilingan “Siyosiy partiyalar to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 2, 36-modda; 1999-yil, № 9, 299-modda; 2004-yil № 1-2, 18-modda, № 5, 90-modda) 14-moddasi ikkinchi qismining to‘rtinchi va oltinchi xatboshilari ruscha matnidagi “Soveta” degan so‘z “Kengasha” degan so‘z bilan almashtirilsin.
38. O‘zbekiston Respublikasining 1997-yil 29-avgustda qabul qilingan “Davlat bojxona xizmati to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 9, 230-modda; 1998-yil, № 5-6, 102-modda) 9-moddasining matni quyidagi tahrirda bayon etilsin:
“O‘zbekiston Respublikasi Davlat bojxona qo‘mitasining raisi O‘zbekiston Respublikasi Bosh vazirining taqdimiga binoan O‘zbekiston Respublikasi Prezidenti tomonidan tasdiqlanadi va lavozimidan O‘zbekiston Respublikasi Prezidenti tomonidan ozod qilinadi.
O‘zbekiston Respublikasi Davlat bojxona qo‘mitasi raisining o‘rinbosarlari, O‘zbekiston Respublikasi Davlat bojxona qo‘mitasining Qoraqalpog‘iston Respublikasi, viloyatlar, Toshkent shahri bo‘yicha boshqarmalari va ixtisoslashtirilgan bojxona majmualari boshliqlari O‘zbekiston Respublikasi Prezidenti tomonidan tayinlanadi va lavozimidan ozod qilinadi.
Bojxona organlarining ushbu moddaning birinchi va ikkinchi qismlarida sanab o‘tilmagan mansabdor shaxslari O‘zbekiston Respublikasi Davlat bojxona qo‘mitasi tomonidan belgilanadigan tartibda tayinlanadi”.
39. O‘zbekiston Respublikasining 1997-yil 29-avgustda qabul qilingan “Davlat soliq xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda; 1999-yil, № 9, 229-modda; 2000-yil, № 7-8, 217-modda; 2001-yil, № 5, 89-modda, № 9-10, 182-modda; 2003-yil, № 1, 8-modda, № 5, 67-modda; 2004-yil, № 9, 171-modda) 10-moddasi quyidagi tahrirda bayon etilsin:
O‘zbekiston Respublikasi Davlat soliq qo‘mitasining raisi O‘zbekiston Respublikasi Bosh vazirining taqdimiga binoan O‘zbekiston Respublikasi Prezidenti tomonidan tasdiqlanadi va lavozimidan O‘zbekiston Respublikasi Prezidenti tomonidan ozod qilinadi.
O‘zbekiston Respublikasi Davlat soliq qo‘mitasi raisining o‘rinbosarlari, Qoraqalpog‘iston Respublikasi, viloyatlar va Toshkent shahar davlat soliq boshqarmalari boshliqlari O‘zbekiston Respublikasi Prezidenti tomonidan tayinlanadi va lavozimidan ozod qilinadi.
O‘zbekiston Respublikasi Davlat soliq qo‘mitasining mansabdor shaxslari, Qoraqalpog‘iston Respublikasi, viloyatlar va Toshkent shahar davlat soliq boshqarmalari boshliqlarining o‘rinbosarlari, Qoraqalpog‘iston Respublikasi, viloyatlar va Toshkent shahar davlat soliq boshqarmalari bo‘limlarining boshliqlari, davlat soliq inspeksiyalarining boshliqlari O‘zbekiston Respublikasi Davlat soliq qo‘mitasi raisining buyrug‘i bilan tayinlanadi.
Davlat soliq xizmati organlarining ushbu moddaning birinchi — uchinchi qismlarida sanab o‘tilmagan mansabdor shaxslari davlat soliq xizmati tegishli organining rahbari tomonidan tayinlanadi”.
41. O‘zbekiston Respublikasining 1998-yil 30-aprelda qabul qilingan Qonuni bilan tasdiqlangan O‘zbekiston Respublikasining Yer kodeksi (O‘zbekiston Respublikasi Oliy Majlisining Axborotnomasi, 1998-yil, № 5-6, 82-modda; 2003-yil, № 9-10, 149-modda; 2004-yil, № 5, 90-modda) 4-moddasining to‘rtinchi xatboshisi quyidagi tahrirda bayon etilsin:
“tuproq unumdorligini oshirish, yerlardan oqilona foydalanish va ularni muhofaza qilish yuzasidan davlat dasturlarini tasdiqlash”.
43. O‘zbekiston Respublikasining 1998-yil 28-avgustda qabul qilingan “Davlat yer kadastri to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1998-yil, № 9, 165-modda; 2003-yil, № 1, 8-modda, № 9-10, 149-modda; 2004-yil, № 5, 90-modda):
1) 5-moddasining:
birinchi qismidagi “vakolat berilgan davlat boshqaruvi organlari” degan so‘zlar “vakolatli davlat boshqaruvi organi” degan so‘zlar bilan almashtirilsin;
ikkinchi qismi quyidagi tahrirda bayon etilsin:
“O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi davlat yer kadastrini yuritish sohasidagi maxsus vakolatli davlat boshqaruvi organi hisoblanadi”;
2) 8-moddasi quyidagi tahrirda bayon etilsin:
O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasining davlat yer kadastrini yuritish sohasidagi vakolatlariga quyidagilar kiradi:
O‘zbekiston Respublikasining butun hududida davlat yer kadastri yuritilishini tashkil etish;
Yer resurslarining holati to‘g‘risidagi har yilgi milliy hisobotni tuzish;
viloyatlar, tumanlar hamda aholi punktlarining ma’muriy chegaralarini belgilash (aniqlashtirish) ishlarini tashkil etish va o‘tkazish;
normativ hujjatlarni belgilangan tartibda ishlab chiqish va tasdiqlash;
mutaxassislarni tayyorlash hamda ularning malakasini oshirish ishlarini tashkil etish;
qonun hujjatlariga muvofiq boshqa vakolatlarni amalga oshirish”.
3) 9-moddasi chiqarib tashlansin;
4) 10-moddasi:
birinchi qismining uchinchi xatboshisi chiqarib tashlansin;
ikkinchi qismi quyidagi tahrirda bayon etilsin:
“Davlat yer kadastrini yuritish O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasining tuman (shahar) yer resurslari va davlat kadastri bo‘limlari tomonidan amalga oshiriladi”.
44. O‘zbekiston Respublikasining 1998-yil 24-dekabrda qabul qilingan “Xo‘jalik yurituvchi subyektlar faoliyatini davlat tomonidan nazorat qilish to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1999-yil, № 1, 8-modda; 2000-yil, № 5-6, 153-modda; 2001-yil, № 1-2, 23-modda; 2004-yil, № 5, 90-modda) 18-moddasining to‘rtinchi qismi quyidagi tahrirda bayon etilsin:
“Xo‘jalik yurituvchi subyektlarning — O‘zbekiston Respublikasi Savdo-sanoat palatasi a’zolarining faoliyatini tekshirish uning vakillari ishtirok etgan holda amalga oshirilishi mumkin”.
45. O‘zbekiston Respublikasining 2000-yil 25-mayda qabul qilingan “Tadbirkorlik faoliyati erkinligining kafolatlari to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 2000-yil, № 5-6, 140-modda; 2001-yil, № 5, 89-modda; 2003-yil, № 5, 67-modda; 2004-yil, № 1-2, 18-modda, № 5, 90-modda):
1) 5-moddasi quyidagi mazmundagi to‘rtinchi va beshinchi qismlar bilan to‘ldirilsin:
“Kichik tadbirkorlik subyektlari uchun qonun hujjatlarida nazarda tutilgan imtiyozlar, kafolatlar va huquqlar yuqorida sanab o‘tilgan tijorat tashkilotlariga ular tomonidan vakolatli tashkilotlarga (davlat soliq, bojxona xizmati organlari, davlat statistika organlari, banklar va boshqalarga) imtiyozlar, kafolatlar va huquqlar xususiyatidan kelib chiqib, kichik tadbirkorlik subyektlari ekanligi haqida xabarnoma taqdim etgan holda qilingan murojaatlar asosida beriladi. Xabarnomaning to‘g‘riligi uchun javobgarlik xabarnomani taqdim etgan subyektlar zimmasiga yuklatiladi.
Mikrofirma va kichik korxona xodimlarning belgilangan o‘rtacha yillik sonini oshirib yuborgan taqdirda, oshirib yuborishga yo‘l qo‘yilgan davr uchun va keyingi uch oyga ular qonun hujjatlarida nazarda tutilgan imtiyozlar, kafolatlar va huquqlardan mahrum etiladi”;
2) 22-moddasining ikkinchi qismi quyidagi tahrirda bayon etilsin:
“Tadbirkorlik faoliyati subyektlarining davlat ro‘yxatidan o‘tkazilganligi valyuta hisobvaraqlarini ochish va tashqi iqtisodiy faoliyatni amalga oshirish uchun asos bo‘ladi. Tovarlarni import qiluvchi yakka tartibdagi tadbirkorlarning tashqi iqtisodiy aloqalar ishtirokchisi sifatida ro‘yxatdan o‘tkazilganligi ham bunday tadbirkorlarga tashqi iqtisodiy faoliyatni amalga oshirish uchun asos bo‘ladi”;
3) 39-moddasining oltinchi qismi quyidagi tahrirda bayon etilsin:
“Tadbirkorlik subyektlarining — O‘zbekiston Respublikasi Savdo-sanoat palatasi a’zolarining faoliyatini tekshirish ularning vakillari ishtirok etgan holda amalga oshirilishi mumkin”.
48. O‘zbekiston Respublikasining 2000-yil 14-dekabrda qabul qilingan “Qonun loyihalarining umumxalq muhokamasi to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 2001-yil, № 1-2, 14-modda):
1) 5-moddasi birinchi qismining uchinchi xatboshisidagi “Oliy Majlisiga” degan so‘zlar “Oliy Majlisining Qonunchilik palatasiga” degan so‘zlar bilan almashtirilsin;
2) 12-moddasidagi “qo‘mitalari va komissiyalariga” degan so‘zlar “Qonunchilik palatasi qo‘mitalariga” degan so‘zlar bilan almashtirilsin;
3) 13-moddasining birinchi va ikkinchi qismlaridagi “Oliy Majlisi”, “O‘zbekiston Respublikasi Oliy Majlisi yoki uning” degan so‘zlar tegishincha “Oliy Majlisining Qonunchilik palatasi”, “O‘zbekiston Respublikasi Oliy Majlisining Qonunchilik palatasi yoki uning” degan so‘zlar bilan almashtirilsin;
4) 15, 21 va 22-moddalaridagi “qo‘mitalari va komissiyalari” degan so‘zlar “Qonunchilik palatasi qo‘mitalari” degan so‘zlar bilan almashtirilsin;
5) 16-moddasidagi “O‘zbekiston Respublikasi Oliy Majlisidagi siyosiy partiyalar fraksiyalari va deputatlar bloklari, shuningdek Oliy Majlis deputatlari” degan so‘zlar “O‘zbekiston Respublikasi Oliy Majlisi Qonunchilik palatasidagi siyosiy partiyalar fraksiyalari va deputatlar guruhlari, shuningdek Qonunchilik palatasi deputatlari” degan so‘zlar bilan almashtirilsin;
6) 23-moddasidagi “O‘zbekiston Respublikasi Oliy Majlisining qo‘mitalari, komissiyalari, siyosiy partiyalar fraksiyalari va deputatlar bloklari” degan so‘zlar “O‘zbekiston Respublikasi Oliy Majlisi Qonunchilik palatasining qo‘mitalari, siyosiy partiyalar fraksiyalari va deputatlar guruhlari” degan so‘zlar bilan almashtirilsin;
7) 24-moddasidagi “qo‘mitalari va komissiyalari”, “Oliy Majlisi deputatlari” degan so‘zlar tegishincha “Qonunchilik palatasi qo‘mitalari”, “Oliy Majlisi Qonunchilik palatasi deputatlari” degan so‘zlar bilan almashtirilsin;
8) 25-moddasi quyidagi tahrirda bayon etilsin:
Qonun loyihalarining umumxalq muhokamasi yakunlari O‘zbekiston Respublikasi Oliy Majlisining Qonunchilik palatasi tomonidan ko‘rib chiqiladi.
Qonun loyihasining umumxalq muhokamasi yakunlariga ko‘ra O‘zbekiston Respublikasi Oliy Majlisining Qonunchilik palatasi qonunni qabul qiladi va uni ma’qullash uchun O‘zbekiston Respublikasi Oliy Majlisining Senatiga yuboradi yoki qonun loyihasini qo‘shimcha ravishda ishlashga yuboradi yoxud uni rad etadi”.
49. O‘zbekiston Respublikasining 2000-yil 15-dekabrda qabul qilingan “Davlat kadastrlari to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 2001-yil, № 1-2, 19-modda; 2002-yil, № 9, 165-modda) 10-moddasining birinchi qismi va ikkinchi qismining birinchi xatboshisidagi “O‘zbekiston Respublikasi Vazirlar Mahkamasi huzuridagi Geodeziya, kartografiya va davlat kadastri bosh boshqarmasi” degan so‘zlar “O‘zbekiston Respublikasi Yer resurslari, geodeziya, kartografiya va davlat kadastri davlat qo‘mitasi” degan so‘zlar bilan almashtirilsin.
50. O‘zbekiston Respublikasi Oliy Majlisining 2001-yil 7-dekabrda qabul qilingan Qarori bilan tasdiqlangan Sudyalarning malaka hay’atlari to‘g‘risidagi nizom (O‘zbekiston Respublikasi Oliy Majlisining Axborotnomasi, 2002-yil, № 1, 23-modda) 47-bandining ikkinchi xatboshisidagi “Oliy Majlisi” degan so‘zlar “Oliy Majlisining Senati” degan so‘zlar bilan almashtirilsin.
51. O‘zbekiston Respublikasining 2002-yil 12-dekabrda qabul qilingan “Umumiy harbiy majburiyat va harbiy xizmat to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 2002-yil, № 12, 217-modda; 2003-yil, № 9-10, 149-modda) 9-moddasi quyidagi mazmundagi to‘qqizinchi qism bilan to‘ldirilsin:
“Harbiy burchni jiddiy tarzda buzganlik, hokimiyatni suiiste’mol qilganlik, zimmasiga qonunlar va harbiy ustavlar bilan yuklatilgan talablar va majburiyatlarni favqulodda vaziyatlarda bajarmaganlik uchun katta ofitsyerlar va generallar tarkibidagi shaxslarning harbiy unvonlari O‘zbekiston Respublikasi Prezidenti — O‘zbekiston Respublikasi Qurolli Kuchlari Oliy Bosh qo‘mondonining qarori bilan pasaytirilishi mumkin”;
to‘qqizinchi qismi o‘ninchi qism deb hisoblansin.
II. O‘zbekiston Respublikasi Oliy Majlisining Qonunchilik palatasiga saylov hamda O‘zbekiston Respublikasi Oliy Majlisining Senatini shakllantirish yakunlari bo‘yicha quyidagilar o‘z kuchini yo‘qotgan deb topilsin:
1. O‘zbekiston Respublikasi Oliy Majlisining 1995-yil 5-mayda qabul qilingan “O‘zbekiston Respublikasi Oliy Majlisining Reglamentini tasdiqlash to‘g‘risida”gi Qarori (O‘zbekiston Respublikasi Oliy Majlisining Axborotnomasi, 1995-yil, № 6, 97-modda).
2. O‘zbekiston Respublikasi Oliy Majlisining 1995-yil 5-mayda qabul qilingan “O‘zbekiston Respublikasi Oliy Majlisining qo‘mitalari va komissiyalari to‘g‘risidagi nizomni tasdiqlash haqida”gi Qarori (O‘zbekiston Respublikasi Oliy Majlisining Axborotnomasi, 1995-yil, № 6, 98-modda).
3. O‘zbekiston Respublikasining 1997-yil 30-avgustda qabul qilingan “O‘zbekiston Respublikasi qonunlarini tayyorlash to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 9, 237-modda).
4. O‘zbekiston Respublikasining 2003-yil 12-dekabrda qabul qilingan “O‘zbekiston Respublikasining ayrim qonun hujjatlariga o‘zgartishlar va qo‘shimchalar kiritish to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 2004-yil, № 1-2, 18-modda) XVII bo‘limi.
III. Ushbu Qonunning I bo‘limi Qonun e’lon qilingan kundan e’tiboran kuchga kiradi.
Zarur hollarda, tegishli qonunlar hamda normativ-huquqiy hujjatlar kiritilgan o‘zgartishlar va qo‘shimchalar inobatga olingan holda qayta nashr etiladi. | 175 | 38,162 |
Qonunchilik | Toshkent viloyatida biosfera rezervati tashkil etildi | Vazirlar Mahkamasining 16.05.2018 yildagi 367-son “Ugom-Chotqol davlat biosfera rezervatini tashkil etish toʻgʻrisida”gi qarori e’lon qilindi.
Hujjatga binoan “Oʻzbekiston temir yoʻllari” AJga doimiy foydalanish huquqi bilan berilgan Toshkent viloyatining Boʻstonliq, Ohangaron va Parkent tumanlari hududlarining bir qismida buyurtma qoʻriqхona barpo etildi.
Buyurtma qoʻriqхona negizida umumiy maydoni 42952,81 gektar boʻlgan Ugom-Chotqol davlat biosfera rezervati (keyingi oʻrinlarda biosfera rezervati deb ataladi) tashkil etildi.
Davlat biosfera rezervati – biologik rang-baranglikni saqlash, tabiiy ob’yektlar va majmualardan oqilona foydalanish uchun moʻljallangan, muhofaza etiladigan tabiiy hududlar (“Muhofaza etiladigan tabiiy hududlar toʻgʻrisida”gi Qonunning 44-moddasi).
Belgilanishicha:
“Oʻzbekiston temir yoʻllari” AJga quyidagilar topshirildi:
Hujjat Qonun hujjatlari ma’lumotlari milliy bazasida e’lon qilingan va 17.05.2018 yilda kuchga kirdi.
Mazkur hujjatning toʻliq matni, sharhlar va u bilan bogʻliq boshqa qonun hujjatlariga havolalar bilan «Oʻzbekiston Respublikasi qonun hujjatlari» aхborot-qidiruv tizimida tanishish mumkin.
Jahongir Toʻraхonov. | 54 | 1,175 |
Qonunchilik | O‘zbekiston Respublikasi bilan Afg‘oniston Islom Respublikasi o‘rtasida fuqarolik, oilaviy va jinoiy ishlar bo‘yicha o‘zaro huquqiy yordam to‘g‘risidagi Shartnomani (Toshkent, 2017-yil 5-dekabr) ratifikatsiya qilish haqida | O‘zbekiston Respublikasi bilan Afg‘oniston Islom Respublikasi o‘rtasida fuqarolik, oilaviy va jinoiy ishlar bo‘yicha o‘zaro huquqiy yordam to‘g‘risidagi Shartnoma (Toshkent, 2017-yil 5-dekabr) ratifikatsiya qilinsin. | 222 | 216 |
Qonunchilik | Xalq ta’limi tizimi isloh qilinadi | Prezidentning 11.05.2022 yildagi Farmoni bilan 2022-2026 yillarda хalq ta’limini rivojlantirish boʻyicha milliy dastur tasdiqlandi. Hujjat OʻzAda e’lon qilingan.
Dasturning asosiy yoʻnalishlari:
Xalq ta’limi vazirligiga quyidagilarni ta’minlash topshirildi:
Quyidagilarni tashkil etish nazarda tutilgan:
Nizomiy nomidagi Toshkent davlat pedagogika universiteti hamda uning huzuridagi ta’lim va ilmiy tashkilotlar Xalq ta’limi vazirligi tasarrufiga oʻtkaziladi.
2023 yil 1 avgustga qadar ta’lim sohasida хizmat koʻrsatuvchi vakolatli хalqaro tashkilotlarni jalb qilgan holda pedagog kadrlarning umumta’lim fanlari boʻyicha bilim darajasi va kasbiy mahoratini baholash tizimi ishlab chiqiladi va amaliyotga joriy qilinadi.
2024 yil 1 yanvarga qadar pedagog kadrlarning umumta’lim fanlari boʻyicha bilim darajasi va kasbiy mahoratini baholash tizimining хalqaro standartlar talablariga javob berishi sertifikatsiyadan oʻtkaziladi.
Farmon bilan tartib oʻrnatildi, unga muvofiq 2022 yil 1 sentyabrdan boshlab Xalq ta’limi vazirligi tizimidagi umumiy oʻrta ta’lim muassasalarida:
Har oylik qoʻshimcha ustama sertifikat amal qilish muddati davomida, lekin uch yildan koʻp boʻlmagan vaqt mobaynida toʻlanadi. Umumta’lim fanlari boʻyicha bir nechta sertifikatga ega boʻlgan pedagog kadrlarga har oylik qoʻshimcha ustama yuqoriroq ustama olish huquqini beruvchi sertifikat boʻyicha toʻlanadi.
2023 yil 1 yanvardan boshlab maktab direktori lavozimiga nomzodlar menejerlik sertifikatini olish uchun Milliy-tadqiqot institutida maхsus pullik dasturlar asosida oʻqitiladi.
Oʻqitish yakuni boʻyicha Milliy-tadqiqot instituti tomonidan maktab direktori lavozimiga nomzodlarning boshqaruv sohasiga oid bilim va koʻnikmalari baholanadi hamda natijasi boʻyicha -menejerlik sertifikati beriladi.
Maktab direktori lavozimiga nomzodlar faqat menejerlik sertifikatiga ega boʻlgan shaхslar orasidan tanlab olinadi va kelishish uchun хalq deputatlari tuman (shahar) Kengashlariga taqdim etiladi.
Yuqori koʻrsatkichlarga erishgan pedagoglarni qoʻshimcha ragʻbatlantirish va malakali хodimlar faoliyatini yanada qoʻllab-quvvatlash maqsadida Xalq ta’limi vazirligi huzurida yuridik shaхs maqomiga ega boʻlmagan Xalq ta’limi vaziri jamgʻarmasi tashkil etiladi.
Lola Abduazimova. | 34 | 2,249 |
Qonunchilik | Transport vositalarini majburiy texnik ko‘rikdan o‘tkazish tartibining takomillashtirilishi munosabati bilan O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida | Transport vositalarining texnik holatini tekshirish uchun mo‘ljallangan ishlab chiqarish-texnik baza joylashtiriladigan xona va maydonlarga doir yagona talablarni belgilash, shuningdek, amalga oshiriladigan ishlar va xizmatlarning xavfsizligi va sifatini ta’minlash maqsadida Vazirlar Mahkamasi qaror qiladi:
1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
2. O‘zbekiston Respublikasi Ichki ishlar vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
3. Mazkur qarorning bajarilishini nazorat qilish O‘zbekiston Respublikasi ichki ishlar vaziri P.R. Bobojonov zimmasiga yuklansin.
1. Vazirlar Mahkamasining 2003-yil 31-yanvardagi 54-son qarori (O‘zbekiston Respublikasi QT, 2003-y., 1-son, 12-modda) bilan tasdiqlangan Transport vositalarini majburiy texnik ko‘rikdan o‘tkazish tartibi to‘g‘risidagi Nizomda:
a) 11-band quyidagi tahrirda bayon etilsin:
“Transport vositalarining texnik holatini baholash uchun mo‘ljallangan ishlab chiqarish-texnik baza joylashtiriladigan xona va maydonlarga doir talablar ushbu Nizomning 1-ilovasiga muvofiq belgilanadi.
Texnik diagnostika vositalarining soni va tavsiflariga, mehnat va atrof-muhitni muhofaza qilishga doir talablar qonun hujjatlariga muvofiq belgilanadi”;
b) quyidagi mazmundagi 1-ilova qo‘shilsin:
1. Ushbu Talablar DYHXX diagnostika stansiyalari, vazirliklar va idoralar, boshqa tashkilotlar hamda jismoniy shaxslarga tegishli texnik xizmat ko‘rsatish stansiyalari, tadbirkorlik subyektlari — yuridik shaxslar tomonidan transport vositalarining texnik holatini baholash uchun mo‘ljallangan ishlab chiqarish-texnik baza (laboratoriyalar) (keyingi o‘rinlarda ishlab chiqarish-texnik baza deb ataladi) joylashtiriladigan xona va maydonlarning parametrlariga doir texnik normalarni belgilaydi.
2. Ishlab chiqarish-texnik baza belgilangan tartibda akkreditatsiyadan o‘tkazilgan, transport vositalarining texnik holatini texnika jihatidan tartibga solish sohasidagi normativ hujjatlar talablariga muvofiqligini baholashni tashkil etish va o‘tkazish uchun tegishli texnologik, sinov jihozlari va o‘lchash vositalari bilan ta’minlangan bo‘lishi zarur.
3. Ishlab chiqarish-texnik baza hududining o‘lchamlari quyidagi majburiy elementlarning joylashtirilishi imkoniyatini nazarda tutgan bo‘lishi kerak:
ishlab chiqarish xonalari;
texnik holati baholanishi kutilayotgan va tugallangan transport vositalari uchun maydon;
xona va maydonlarga kirish va o‘tish yo‘llari.
4. Ishlab chiqarish-texnik baza hududida transport vositalari harakatini tashkil etish uchun quyidagilar mavjud bo‘lishi kerak:
sun’iy yoritish chiroqlari, shu jumladan kunning qorong‘i vaqtida hamda kirish yo‘li va hududi;
qatnov qismi tekis va qattiq qoplamali (asfaltbetonli yoki sementbetonli) bo‘lgan kirish yo‘li, maydon;
perimetri bo‘yicha o‘rnatilgan to‘siq.
5. Ishlab chiqarish-texnik baza hududi yoki u joylashgan tashkilotga kirish joyi oldida ishlab chiqarish-texnik bazaning ish rejimi va texnik holati, baholashdan o‘tkaziladigan transport vositalarining harakatlanish sxemasi ko‘rsatilgan axborotli stend o‘rnatilgan bo‘lishi kerak.
Ishlab chiqarish-texnik baza binosida kengligi 2,0 metrdan va balandligi 0,7 metrdan kam bo‘lmagan o‘lchamdagi, davlat tilida “Texnik ko‘rik” yozuvi bo‘lgan peshlavha o‘rnatilgan bo‘lishi kerak. Yozuv boshqa tillarda takrorlanishi ham mumkin.
6. Ishlab chiqarish-texnik bazaning ishlab chiqarish xonasiga kirish yo‘llari bo‘ylab transport vositalarining harakatini tashkil etish quyidagi talablar asosida bajariladi:
transport vositalarining bir tomonlama harakatini tashkil etish;
transport vositalarining xavfsiz harakatlanishi uchun imkoniyat yaratish;
ishlab chiqarish-texnik baza hududida transport vositalarining ruxsat etilgan harakat yo‘nalishlarini tegishli yo‘l chiziqlari bilan belgilash.
7. Ishlab chiqarish-texnik baza hududi ichimlik va ishlab chiqarish suv quvurlari bilan jihozlangan bo‘lishi kerak.
8. Ishlab chiqarish-texnik baza hududi maydonining yuzasi tekis, suv quvurlari va suv oqib ketadigan ariq mavjud bo‘lishi kerak.
9. Ishlab chiqarish-texnik bazaga kirish hamda uning hududi bo‘ylab transport vositalarining harakatlanishi, barcha mavjud inshootlar, yo‘l belgilari va chiziqlari ko‘rsatilgan holdagi sxemasi hududida ishlab chiqarish-texnik baza joylashgan tashkilot rahbari tomonidan tasdiqlanadi.
Yo‘lning kengligi yengil avtomobillar uchun — 3 metrdan, yuk avtomobillari va avtobuslar uchun — 4,5 metrdan kam bo‘lmasligi kerak.
10. Texnik holati baholanishi kutilayotgan va tugallangan transport vositalarini joylashtirish uchun maydonlarning o‘lchamlarini aniqlashda baholanadigan transport vositalarining gabarit o‘lchamlari va texnik ko‘rik liniyasining bir soatdan kam bo‘lmagan vaqtdagi ishlab chiqarish quvvatiga teng bo‘lgan transport vositalarining aynan bir vaqtda maydonda bo‘lishi e’tiborga olinishi kerak.
11. Ishlab chiqarish-texnik bazaning ishlab chiqarish xonasiga kirish oldidagi maydonning kengligi ishlab chiqarish xonasi kengligi bilan teng bo‘lishi, uzunligi esa — 20 metrdan kam bo‘lmasligi kerak.
12. Siqilgan va suyultirilgan tabiiy gaz yoqilg‘isida ishlaydigan transport vositalarini baholashga mo‘ljallangan xonalarning yerto‘lada, aholi yashash uylariga va boshqa korxonalar binolariga tutashgan holda joylashtirilishiga ruxsat etilmaydi.
13. Ishlab chiqarish-texnik baza tarkibiga quyidagilar kiritilishi kerak:
ishlab chiqarish xonasi;
transport vositalari egalarini qabul qilish va ularga xizmat ko‘rsatish uchun xona;
transport vositasining texnik holatini baholash natijalarini rasmiylashtirish uchun xona;
sanitariya-gigiyena xonalari.
14. Ishlab chiqarish-texnik bazaning ishlab chiqarish xonalari quyidagilarni inobatga olgan holda rejalashtiriladi:
transport vositasining texnik holatini baholashdan o‘tkazish dasturi;
qo‘llaniladigan o‘lchash vositalari va sinov jihozlari;
transport vositasining texnik holatini baholash va natijalarini rasmiylashtirishning texnologik jarayoni;
yong‘inga qarshi xavfsizlik va mehnatni muhofaza qilish talablari.
15. Ishlab chiqarish-texnik bazaning ishlab chiqarish xonasi o‘lchamlari mazkur Talablarning ilovasiga muvofiq texnik ko‘rik liniyalarining texnologik postlari soni va baholanadigan transport vositalarining gabarit o‘lchamlaridan kelib chiqqan holda aniqlanadi.
16. Ishlab chiqarish-texnik bazaning ishlab chiqarish xonasi rejasi ishlab chiqarish bino va inshootlarini texnologik loyihalashtirish qoidalari va normalari talablariga muvofiq bo‘lishi kerak.
Ishlab chiqarish korpusi xonasining bo‘rtib chiqqan qurilish konstruksiyalarigacha balandligi yengil avtomobillar uchun — 4,0 metrdan, yuk avtomobillari va avtobuslar uchun — 7,0 metrdan kam bo‘lmasligi kerak.
Xonalarning poli tekis, neft mahsulotlari ta’siriga chidamli bo‘lishi kerak.
17. Xonada barcha texnologik jarayonlarni mehnatning sanitariya-gigiyena sharoitlariga to‘liq muvofiq holda xavfsiz va ratsional bajarilishi ta’minlanishi kerak.
18. Ishlab chiqarish xonalaridagi shovqin va vibratsiya darajasi sanitariya-gigiyena normalarida belgilangan, ruxsat etilgan ko‘rsatkichlardan oshmasligi kerak.
19. Xona va ish joylarining tabiiy va sun’iy yoritilishi ishlarning xavfsiz bajarilishi, odamlar uchun xavfsiz bo‘lishi va ularning harakatlanishini ta’minlash uchun yetarli va quyidagi talablarga muvofiq bo‘lishi kerak:
ish joylarida xonaning poli sathida — kamida 200 lk;
ishchi xonalarda (kabinetlarda) poldan 0,8 metr balandlikdagi sathda — kamida 200 lk;
ko‘rikdan o‘tkazish xandag‘ida transport vositalarining tag qismi sathida — kamida 150 lk.
Avariya (favqulodda) holatlar uchun yoritilishi ish yuzasining umumiy yoritilishi uchun belgilangan normalarning 5 foizdan kam bo‘lmasligi, lekin kamida 2 lk bo‘lishi kerak.
20. Transport vositalarining texnik holatini baholashdan o‘tkazish uchun mo‘ljallangan xonalardagi havo harorati o‘tkaziladigan sinov metodlariga doir normativ hujjatlar normalariga muvofiq bo‘lishi kerak. Ishlab chiqarish-texnik bazasi binolaridagi havo harorati yilning sovuq davrida — 15 °C dan 25 °C gacha, issiq davrida — 22 °C dan 30 °C gacha oraliqda bo‘lishi kerak.
21. Transport vositalarining korxona hududida harakatlanish tezligi ochiq yo‘llarda — 10 km/s dan, xona ichida — 5 km/s dan ortiq bo‘lmasligi kerak.
22. Ishlab chiqarish-texnik bazaning ishlab chiqarish xonasiga kirish joyi peshlavha bilan belgilanadi va sutkaning qorong‘i paytida yoritiladi. Ishlab chiqarish xonasiga kirish (chiqish) yo‘li ishlab chiqarish xonasidan boshqariladigan yorug‘lik (masalan, svetofor) signalizatsiyasi bilan jihozlanadi.
Kirish darvozasi ustida 3.13 “Cheklangan balandlik”, 3.14 “Cheklangan kenglik” va 3.24 “Yuqori tezlik cheklangan (5 km/s)” yo‘l belgilari joylashtiriladi.
23. Ishlab chiqarish-texnik baza xonasining mijozlar uchun qulay bo‘lgan joyida quyidagi ma’lumotlar aks ettirilgan axborot stendi yoki boshqa maxsus qurilma o‘rnatiladi:
ishlab chiqarish-texnik bazaning tegishliligi (kimning tasarrufidaligi), joylashgan joyi, ish tartibi va rejimi, aloqa telefonlari;
O‘zbekiston Respublikasi IIVning Call-markazi telefoni va hududiy YHXBning ishonch telefoni raqamlari, taklif va e’tirozlar kitobi saqlanadigan joy va uni yuritish (saqlash) uchun mas’ul bo‘lgan shaxsning familiyasi, ismi, otasining ismi;
transport vositalarining texnik holatini baholash uchun tekshirishdan o‘tish tartibi, tekshiriladigan (baholanadigan) parametrlar va normativlar, majburiy texnik ko‘rikdan o‘tkazishning davriyligi va texnik holatni baholash natijalari to‘g‘risidagi hujjatni berish tartibi;
transport vositasining texnik holatini baholashdan o‘tkazish uchun qonunchilikka muvofiq taqdim etilishi zarur bo‘lgan hujjatlar, majburiy texnik ko‘rikdan o‘tish uchun to‘lov miqdori, zarur jarayonlarni amalga oshirish muddati va boshqa ma’lumotlar.
24. Ishlab chiqarish xonasi elektr ta’minoti (yoritish) uchun elektr tarmoqlari, shuningdek, quvvat berish kabellari (diagnostika jihozlarining elektr energiyasi ta’minoti uchun) va taqsimlagich elektroshitlar bilan elektr xavfsizligi talablarini belgilovchi normativ hujjat talablariga muvofiq jihozlanadi.
25. Ishlab chiqarish-texnik bazaning ishlab chiqarish xonasining ikkitadan kam bo‘lmagan evakuatsion chiqish joylari mavjud bo‘lishi nazarda tutiladi. Evakuatsion chiqish joylarining eshiklari xonadan tashqari tomonga ochiladigan, o‘tish yo‘lagining kengligi 1 metrdan kam bo‘lmasligi kerak.
26. Ishlab chiqarish-texnik bazaning yong‘indan himoyasi, yong‘inning oldini olish tizimi va yong‘in xavfsizligi hamda portlash xavfsizligini ta’minlash bo‘yicha tashkiliy-texnik tadbirlar qonunchilikda belgilangan talablarga muvofiq bo‘lishi kerak.
27. Transport vositalari egalarini (keyingi o‘rinlarda transport egalari deb ataladi) qabul qilish va ularga xizmat ko‘rsatish xonasi (binosi) hamda transport vositasining texnik holatini baholash natijalari haqidagi hujjatni rasmiylashtirish uchun xona ishlab chiqarish-texnik bazaning ishlab chiqarish xonasida yoki unga bevosita yaqin joyda bo‘lishi kerak. Ushbu xonalarga kirish tegishli ko‘rsatgichlar bilan belgilab qo‘yiladi.
28. Transport egalarini qabul qilish va ularga xizmat ko‘rsatish uchun xonalarning o‘lchamlarini aniqlashda ularda ishlab chiqarish-texnik bazaning xodimi tomonidan hujjatlarni rasmiylashtirish uchun ish joylarining hamda transport egalarining kutib turishi uchun joylar nazarda tutilishi kerak. Transport egalarining kutib turishi uchun joylar soni har bir texnik ko‘rik liniyasiga beshtadan kam bo‘lmasligi kerak.
29. Ishlab chiqarish-texnik baza ishlab chiqarish xonasining sanitariya-gigiyena normalari va qoidalariga muvofiqligi vakolatli sanitariya-epidemiologiya nazorat organining tegishli xulosasi bilan tasdiqlanadi.
30. Ishlab chiqarish-texnik bazaning diagnostika jihozlari texnologik loyihalashga doir talablar va normalarga amal qilgan holda o‘rnatilishi kerak.
31. Transport vositasining texnik holatini baholash dvigatel ishlab turgan paytda bajariladigan postlar (ishlab chiqarilgan gazlardagi tutun va zaharli gaz miqdorini, shovqin darajasini, tormozlanish samaradorligi ko‘rsatkichlarini tekshirish va boshqalar) transport vositasidan gazlarni chiqarish quvuri (quvurlari)dan chiqayotgan ishlab chiqarilgan gazlarni tashqariga olib chiqish tizimi bilan jihozlanadi.
32. Transport vositalarining ishlab chiqarish-texnik baza ishlab chiqarish xonasiga kirishi (chiqishi) uchun har bir texnik ko‘rik liniyasida:
universal liniyalar uchun — kengligi 3,0 metrdan va balandligi 4,3 metrdan kam bo‘lmagan;
M1 va N1 toifasidagi transport vositalarini tekshirish bo‘yicha liniyalar uchun — kengligi 2,5 metrdan va balandligi 2,3 metrdan kam bo‘lmagan o‘lchamli kirish (chiqish) darvozalari quriladi.
33. Texnik ko‘rik liniyalarida transport vositalarining texnik holatini baholash ko‘rikdan o‘tkazish xandag‘idan foydalangan holda bajariladi. Bunda:
ishlab chiqarish xonasidagi ko‘rikdan o‘tkazish xandaqlari soni texnik ko‘rikdan o‘tkazish liniyalari soniga muvofiq bo‘lishi;
ko‘rikdan o‘tkazish xandag‘ining uzunligi mazkur liniyada tekshirilishi rejalashtirilayotgan transport vositasining maksimal uzunligini va undan chiqib ketish uchun zaxira yo‘lning mavjudligini hisobga olgan holda aniqlanishi;
ko‘rikdan o‘tkazish xandag‘ining kengligi 0,9 metrdan kam bo‘lmasligi kerak. Maksimal kengligi mazkur liniyada tekshirilishi rejalashtirilayotgan minimal koleyali transport vositasining xandaqdan o‘tishi imkoniyatini hisobga olgan holda aniqlanishi;
ko‘rikdan o‘tkazish xandaqlari tutunni tortib olish ventilatsiyasi bilan jihozlanishi kerak.
34. Transport vositalarining texnik holatini baholashning texnologik jarayoni texnik ko‘rik liniyasining rejalashtiriladigan yechimlarini, tekshiriladigan transport vositalarining toifasini, bajariladigan ishlarning murakkabligini, qo‘llanadigan jihozlar, o‘lchov vositalari va anjomlarni hisobga olgan holda ishlab chiqiladi.
35. Transport vositalarining texnik holatini baholash bo‘yicha ishlarni bajarishda texnika xavfsizligi va mehnat muhofazasi sohasidagi normativ hujjatlar talablariga amal qilishning majburiyligi nazarda tutiladi.
36. Texnologik postlarda diagnostika parametrlari, texnika xavfsizligi qoidalari va ishlarning xavfsiz usullari bo‘yicha amalda bo‘lgan tavsiyalar ko‘rsatilgan texnologik kartalar joylashtiriladi.
37. Ishlab chiqarish-texnik bazada texnik holati baholanadigan toifaga mansub transport vositalaridan foydalanish bo‘yicha amaldagi normativ hujjatlar, texnik tartibga solish sohasidagi normativ hujjatlar, qo‘llanmalar (yo‘riqnomalar), avtomobil ma’lumotnomalari va boshqa zarur ma’lumotnomalar mavjud bo‘lishi kerak.
38. Ishlab chiqarish-texnik bazada birinchi tibbiy yordam ko‘rsatish uchun zarur bo‘lgan tibbiyot dori vositalari va anjomlari tegishli normativ hujjatlar talablariga muvofiq jamlangan tibbiyot qutichasi bo‘lishi kerak.
2. Vazirlar Mahkamasining “Transport vositalarini majburiy texnik ko‘rikdan o‘tkazish tartibini takomillashtirishga doir qo‘shimcha chora-tadbirlar to‘g‘risida” 2017-yil 22-dekabrdagi 1010-son qarori (O‘zbekiston Respublikasi QT, 2017-y., 12-son, 298-modda) 2-bandi uchinchi xatboshidagi “2019-yil 1-yanvardan” so‘zlari “2021-yil 1-yanvardan” so‘zlari bilan almashtirilsin. | 215 | 15,377 |
Qonunchilik | Chet ellik tadbirkorlar yagona bazaga kiritiladi | Vazirlar Mahkamasining 4.09.2020 yildagi «Yuridik shaхslar, faoliyatini vakolatхona, filial yoki doimiy muassasa orqali amalga oshirayotgan chet el yuridik shaхslari va tadbirkorlik faoliyati bilan shugʻullanuvchi jismoniy shaхslar toʻgʻrisidagi ma’lumotlarni yigʻish, qayta ishlash va saqlash meхanizmlarini yanada takomillashtirish chora-tadbirlari toʻgʻrisida»gi 539-son qarori qabul qilindi.
Yuridik shaхslar, faoliyatini vakolatхona, filial yoki doimiy muassasa orqali amalga oshirayotgan chet el yuridik shaхslari va tadbirkorlik faoliyati bilan shugʻullanuvchi jismoniy shaхslar toʻgʻrisida yagona markazlashtirilgan aхborot manbaini shakllantirish, shuningdek davlat хizmatlarini koʻrsatishda idoralararo elektron hamkorlikni ta’minlash maqsadida quyidagilar tasdiqlandi:
Hujjat bilan quyidagilar belgilandi:
DSQga manfaatdor vazirlik va idoralar bilan birgalikda quyidagilarni amalga oshirish topshirildi:
Markaziy ma’lumotlar bazasiga ma’lumotlarning kiritilishi va yangilanishiga mas’ul boʻlgan davlat organlari va tashkilotlariga quyidagi vazifalar topshirildi:
Davlat statistika qoʻmitasiga quyidagi vazifalar topshirildi:
DSQga Aхborot teхnologiyalari va kommunikatsiyalarini rivojlantirish vazirligi bilan birgalikda elektron hamkorlik orqali roʻyхatdan oʻtkazilgan va akkreditatsiyadan oʻtgan quyidagi tashkilotlar toʻgʻrisidagi ma’lumotlarning Markaziy ma’lumotlar bazasiga kiritilishini ta’minlash topshirildi:
Hujjat Qonun hujjatlari ma’lumotlari milliy bazasida e’lon qilingan va 4.09.2020 yildan kuchga kirdi.
Lola Abduazimova. | 48 | 1,549 |
Qonunchilik | “O‘ZBEK LIZING INTERNEYShNL AJ” QO‘ShMA LIZING KOMPANIYASI FAOLIYATI MASALALARI TO‘G‘RISIDA | Lizing xizmatlarini yanada rivojlantirish maqsadida Vazirlar Mahkamasi qaror qiladi:
3. Vazirlar Mahkamasining 1995-yil 5-yanvardagi 6-son qarorining 5-bandida nazarda tutilgan soliq imtiyozlari “O‘zbek Lizing Interneyshnl AJ” kompaniyasi uchun ilgari berilgan imtiyozlar tamom bo‘lgan paytdan boshlab 5 yil muddatga uzaytirilsin.
4. “O‘zbek Lizing Interneyshnl AJ” qo‘shma lizing kompaniyasi tomonidan ko‘rsatilayotgan lizing xizmatlarining raqobatbardoshliligini ta’minlash maqsadida keyinchalik lizingga berish uchun qo‘shma lizing kompaniya tomonidan sotib olingan hamda respublikaga olib kelinayotgan texnologiya asbob-uskunalari uchun kompaniya 5 yil muddatga bojxona to‘lovlaridan (bojxona rasmiylashtiruvi uchun yig‘imlardan tashqari) ozod qilinsin.
5. Toshkent shahar hokimligiga “O‘zbek Lizing Interneyshnl AJ” qo‘shma lizing kompaniyasini 5 yil muddatga mahalliy soliqlar va yig‘imlar to‘lashdan ozod qilish tavsiya etilsin.
6. Vazirlar Mahkamasining “O‘zlizing Interneyshnl Ltd” qo‘shma lizing kompaniyasini tashkil etish to‘g‘risida” 1995-yil 5-yanvardagi 6-son qaroriga ilovaga muvofiq o‘zgartirish va qo‘shimchalar kiritilsin.
7. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin.
1. Qarorning nomidagi “O‘zlizing Interneyshnl Ltd” so‘zlari “O‘zbek Lizing Interneyshnl AJ” so‘zlari bilan almashtirilsin.
2. 1-banddagi “O‘zlizing Interneyshnl Ltd” lizing kompaniyasini” so‘zlari “O‘zbek Lizing Interneyshnl AJ” qo‘shma lizing kompaniyasini” so‘zlari bilan almashtirilsin.
3. 2-bandda:
birinchi xatboshi “tashkil etilayotgan” so‘zlaridan so‘ng “qo‘shma” so‘zi bilan to‘ldirilsin;
ikkinchi xatboshi “asbob-uskunalarini” so‘zlaridan so‘ng “respublikaning mulkchilikning barcha shakllaridagi xo‘jalik yurituvchi subyektlariga lizingga berish uchun” so‘zlari bilan to‘ldirilsin.
4. 3-band o‘z kuchini yo‘qotgan deb hisoblansin.
5. 6-bandda “O‘zlizing Interneyshnl Ltd” so‘zlari “O‘zbek Lizing Interneyshnl AJ” so‘zlari bilan almashtirilsin. | 91 | 2,042 |
Qonunchilik | “O‘zbekiston Respublikasining Jinoyat kodeksiga hamda O‘zbekiston Respublikasining Ma’muriy javobgarlik to‘g‘risidagi kodeksiga o‘zgartish va qo‘shimchalar kiritish to‘g‘risida”gi QL-443-sonli O‘zbekiston Respublikasi qonuni loyihasi haqida | O‘zbekiston Respublikasi Oliy Majlisining Qonunchilik palatasi qaror qiladi:
1. O‘zbekiston Respublikasi Bosh prokurori tomonidan 2018-yil 4-dekabrda kiritilgan “O‘zbekiston Respublikasining Jinoyat kodeksiga hamda O‘zbekiston Respublikasining Ma’muriy javobgarlik to‘g‘risidagi kodeksiga o‘zgartish va qo‘shimchalar kiritish to‘g‘risida”gi QL-443-sonli O‘zbekiston Respublikasi qonuni loyihasi birinchi o‘qishda qabul qilinsin.
2. O‘zbekiston Respublikasi Oliy Majlisi Qonunchilik palatasining Qonunchilik va sud-huquq masalalari qo‘mitasi kelib tushgan tuzatishlarni hisobga olgan holda mazkur qonun loyihasini bir oy ichida maromiga yetkazsin va ikkinchi o‘qishda Qonunchilik palatasi muhokamasiga kiritsin.
3. Ushbu Qaror qabul qilingan kundan e’tiboran kuchga kiradi. | 240 | 777 |
Qonunchilik | Sanitariya-epidemiologiya nazorati хizmati qayta tashkil etiladi | Hukumat huzurida Sanitariya-epidemiologiya nazorati davlat inspeksiyasi hududiy boʻlinmalari bilan, Sogʻliqni saqlash vazirligi huzurida esa - Sanitariya-epidemiologik osoyishtalik agentligi tashkil etilmoqda (9.09. 2019 yildagi PF-5814-son Farmonga qarang).
Sogʻliqni saqlash vazirligining Sanitariya-epidemiologiya nazorati bosh boshqarmasi tugatilmoqda. Qayta tashkil etilayotgan Respublika davlat sanitariya-epidemiologiya nazorati markazining laboratoriya хizmati negizida yangidan tashkil etilgan Agentlik huzurida Laboratoriya kompleksi tashkil etiladi.
Davlat inspeksiyasi, boshqalar qatorida, хavf-хatarlarni barvaqt aniqlashni ta’minlash, baholash va bartaraf etish maqsadida kelib chiqishi oziq-ovqat bilan bogʻliq kasalliklar ustidan milliy monitoring olib borish va nazorat qilish tizimini joriy etish bilan shugʻullanadi. Agentlik sanitariya qoidalari, normalari va gigiyena normativlarini (SanQvaN) ishlab chiqish va joriy etish, epidemiyaga qarshi va sanitariya-gigiyenik tadbirlarni ishlab chiqish va amalga oshirish va boshqalar bilan shugʻullanadi.
Yangi muassasalar rahbariyatiga nisbatan quyidagi qoidalar amal qiladi:
Qolgan хodimlarga Sogʻliqni saqlash vazirligining tegishli lavozimlari uchun belgilangan mehnatga haq toʻlash va moddiy ragʻbatlantirish shartlari tatbiq etiladi.
Davlat inspeksiyasi va Agentlik huzurida byudjetdan tashqari moddiy ragʻbatlantirish va rivojlantirish jamgʻarmalari (yuridik shaхs tashkil etmasdan) tashkil etildi. Tugatilayotgan davlat sanitariya-epidemiologiya nazorati markazlarining byudjetdan tashqari hisobraqamlaridagi barcha mablagʻlar Agentlik jamgʻarmasiga toʻliq oʻtkaziladi.
Shakllantirish manbalari
Moliyalashtirish yoʻnalishlari
Davlat inspeksiyasi jamgʻarmasi
Agentlik jamgʻarmasi
Normativ bazani takomillashtirish davom ettiriladi. Jumladan, 2019-2026 yillarda sanitariya-epidemiologik osoyishtalik хizmatini yanada takomillashtirish boʻyicha kompleks chora-tadbirlarni ishlab chiqadilar, “Aholining sanitariya-epidemiologik osoyishtaligi toʻgʻrisida”gi qonunga tuzatishlar kiritadilar.
Hujjat Qonun hujjatlari ma’lumotlari milliy bazasida e’lon qilingan va 9.09.2019 yildan kuchga kirdi.
Oleg Zamanov. | 64 | 2,186 |
Qonunchilik | VETERINARIYADA GIYOHVANDLIK VOSITALARI, PSIXOTROP MODDALAR VA PREKURSORLARDAN FOYDALANISh TARTIBINI TASDIQLASh TO‘G‘RISIDA | “Giyohvandlik vositalari va psixotrop moddalar to‘g‘risida”gi O‘zbekiston Respublikasi Qonunini amalga oshirish maqsadida Vazirlar Mahkamasi qaror qiladi:
1. Veterinariyada giyohvandlik vositalari, psixotrop moddalar va prekursorlardan foydalanish tartibi ilovaga muvofiq tasdiqlansin.
2. Mazkur qarorning bajarilishini nazorat qilish Vazirlar Mahkamasining Agrosanoat kompleksi kotibiyatiga yuklansin.
1. Veterinariyada giyohvandlik vositalari, psixotrop moddalar va prekursorlardan foydalanish tartibi “Giyohvandlik vositalari va psixotrop moddalar to‘g‘risida”gi, “Veterinariya to‘g‘risida”gi O‘zbekiston Respublikasi qonunlariga va O‘zbekiston Respublikasining boshqa qonun hujjatlariga muvofiq ishlab chiqilgan.
2. Giyohvandlik vositalari, psixotrop moddalar va prekursorlarni tegishli faoliyat turiga litsenziya mavjud bo‘lgan va mazkur Tartibda nazarda tutilgan shartlarga rioya qilingan taqdirda:
davlat veterinariya xizmati respublika, viloyat, tuman (tumanlararo), shahar bo‘linmalari, “O‘zzoovetta’minotxizmat” respublika ishlab chiqarish birlashmasi va uning viloyat bo‘limlari, mulkchilik shakllaridan qat’i nazar, ularning muomalada bo‘lishini amalga oshiruvchi boshqa muassasalar, tashkilotlar va korxonalarning veterinariya preparatlari omborlarida (bazalarida) hamda veterinariya dorixonalarida;
veterinariya laboratoriyalarida;
veterinariya ilmiy-tadqiqot muassasalari, oliy o‘quv yurtlari va sinov laboratoriyalarida;
veterinariya farmatsevtika ishlab chiqarish korxonalarida saqlash, berish, sotish, taqsimlash va foydalanishga ruxsat beriladi.
Veterinariya maqsadlaridagi giyohvandlik vositalari, psixotrop moddalar va prekursorlardan veterinariya davolash-profilaktika muassasalarida (shu jumladan veterinariya uchastkalari va punktlarida), chorvachilik xo‘jaliklari va korxonalarida faqat tayyor dori shaklida foydalanishga ruxsat beriladi.
3. Veterinariya maqsadlari uchun faqat O‘zbekiston Respublikasi Vazirlar Mahkamasining 2000-yil 31-iyuldagi 293-son qarori bilan tasdiqlangan O‘zbekiston Respublikasida nazoratga olinadigan giyohvandlik vositalari, psixotrop moddalar va prekursorlarning II, III va IV ro‘yxatiga kiritilgan giyohvandlik vositalari, psixotrop moddalar va prekursorlar qo‘llanishi mumkin.
O‘zbekiston Respublikasida qo‘llashga ruxsat berilmagan giyohvandlik vositalari, psixotrop moddalar va prekursorlarni veterinariya omborlarida (bazalarida), veterinariya dorixonalarida va boshqa veterinariya muassasalarida va tashkilotlarida saqlash taqiqlanadi.
Giyohvandlik vositalari, psixotrop moddalar va prekursorlarni saqlash bo‘yicha texnik talablar O‘zbekiston Respublikasi Sog‘liqni saqlash vazirligi hamda Ichki ishlar vazirligining 2001-yil 17-iyundagi 2-son qo‘shma qarori bilan tasdiqlangan, O‘zbekiston Respublikasi Adliya vazirligi tomonidan 2001-yil 11-iyulda 1048-son bilan ro‘yxatdan o‘tkazilgan Giyohvandlik vositalari, psixotrop moddalar va prekursorlarni saqlash bo‘yicha texnik talablar to‘g‘risidagi Nizom bilan tartibga solinadi.
4. Veterinariya preparatlari omborlarida (bazalarida) giyohvandlik vositalari ish kuni tamom bo‘lgandan keyin bekiladigan va so‘rg‘ichlanadigan, alohida jihozlangan binolarda joylashgan seyflarda yoki metall shkaflarda saqlanadi.
5. Giyohvandlik vositalari saqlanayotgan binoga kirishga faqat bevosita u bilan ishlaydigan va ombor (baza) rahbari buyrug‘i bilan rasmiylashtirilgan shaxslarga ruxsat beriladi.
6. O‘zbekiston Respublikasida veterinariyada qo‘llanishga ruxsat berilmagan giyohvandlik vositalarini omborlarda (bazalarda) saqlash taqiqlanadi.
7. Giyohvandlik vositalari keltirilgan ombor (baza) mudiri yoki unga vakolatli bo‘lgan shaxs ilova qilingan hujjatlarida ko‘rsatilgan miqdori va og‘irligiga ularning miqdori va og‘irligining muvofiqligini shaxsan tekshirishi shart.
8. Poroshok holidagi giyohvandlik vositalari omborlardan (bazalardan) faqat so‘rg‘ichlangan holda beriladi.
9. Giyohvandlik vositalarini berish veterinariya muassasasi rahbari yoki uning o‘rinbosari tomonidan imzolangan, ushbu muassasaning gerbli muhri bilan tasdiqlangan talabnomalar bo‘yicha amalga oshirilishi kerak.
10. Giyohvandlik vositalariga barcha talabnomalar boshqa veterinariya preparatlariga talabnomalardan alohida yozilishi kerak, bunda ularning miqdori so‘z bilan yozib ko‘rsatiladi.
11. Giyohvandlik vositalari olingan vositalarning nomi va ularning so‘z bilan yozilgan miqdori ko‘rsatilgan holda belgilangan tartibda rasmiylashtirilgan alohida ishonchnoma bo‘yicha beriladi.
12. Giyohvandlik vositalarini berishdan oldin muassasa buyrug‘i bo‘yicha uning saqlanishi uchun javobgar shaxs, berish uchun asoslarni, berilayotgan giyohvandlik vositasining ilova qilingan hujjatlarga muvofiqligini, o‘ramining to‘g‘riligini shaxsan tekshirishi va omborda (bazada) qoladigan tovar-transport yuk hujjatining nusxasiga imzo qo‘yishi shart.
13. Giyohvandlik vositalari omborlardan (bazalardan) faqat veterinariya maqsadlari uchun yuridik shaxslarga giyohvandlik vositalaridan foydalanish huquqiga litsenziyasi mavjud bo‘lganda beriladi.
14. Giyohvandlik vositalari va maxsus retseptura blankalari omborlarda (bazalarda) mazkur Tartibga 1 va 2-ilovalarga muvofiq shakllar bo‘yicha raqamlangan va ip o‘tkazib tikilgan, veterinariya muassasasi rahbarining imzosi va muhr bilan tasdiqlangan maxsus daftarlarda hisobga olinadi.
15. Giyohvandlik vositalarining kirimi va chiqimi bo‘yicha barcha hujjatlar omborlarda (bazada) uning saqlanishi uchun mas’ul bo‘lgan shaxsda belgilangan saqlanish muddatlariga muvofiq ravishda, ushbu hujjatlarning saqlanishi to‘liq kafolatlangan sharoitlarda saqlanadi.
Ko‘rsatilgan hujjatlarning saqlanish muddati 5 yil.
16. Veterinariya dorixonalarida giyohvandlik vositalari seyflarda saqlanadi. Seyflar yopiq holatda bo‘lishi kerak. Ish kuni tamom bo‘lgandan keyin seyflar qulflanishi va so‘rg‘ichlanishi, kalitlar, muhr, plombir esa — uning saqlanishi uchun javobgar bo‘lgan, buyruq bilan vakolatlangan shaxsda bo‘lishi kerak.
17. O‘ziga xizmat vazifalariga ko‘ra giyohvandlik vositalari bo‘yicha bevosita ruxsati bo‘ladigan shaxslarni ishga qabul qilishda ushbu shaxslarni “Giyohvandlik vositalari va psixotrop moddalar to‘g‘risida”gi O‘zbekiston Respublikasi Qonuni bilan tanishtirish, shuningdek u bilan tuziladigan mehnat shartnomasiga (kontraktga) mazkur Tartibga rioya etmaganlik uchun javobgarlik to‘g‘risidagi qoidalar kiritilishi zarur.
18. Giyohvandlik vositalarini joriy ishlar uchun assistent xonasiga berish faqat veterinariya dorixonasi mudiri yoki bunga vakolati bo‘lgan shaxs tomonidan giyohvandlik vositalari saqlanadigan xonadan amalga oshirilishi kerak.
19. Veterinariya dorixonasining assistent xonasida giyohvandlik vositalari tunda qoldirilishi mumkin emas.
20. Giyohvandlik vositalari mazkur Tartibga 5-ilovaga muvofiq shakl bo‘yicha raqamlangan, ip o‘tkazib tikilgan va muassasa yoki yuqori tashkilot rahbarining imzosi hamda muhr bilan tasdiqlangan maxsus daftarda ashyoviy-miqdoriy hisobda turishi kerak.
21. Har oyning 1-kunida veterinariya dorixonasida uning ixtiyorida bo‘lgan giyohvandlik vositalari belgilangan tartibda xatlovdan o‘tkaziladi hamda balans tuziladi. Balansda tafovut normadan yuqori sarflash yoki o‘tkazilgan xatlov natijasida balans ma’lumotlarining nomuvofiqligi to‘g‘risida ma’lumotlar aniqlangan taqdirda, dorixona mudiri uch kun muddatda bu to‘g‘rida ichki ishlar organlariga xabar beradi.
Giyohvandlik vositalari talon-toroj qilingan va o‘g‘irlangan taqdirda mazkur Tartibga 4-ilovaga muvofiq shakl bo‘yicha dorixona mudiri zudlik bilan bu to‘g‘rida ichki ishlar organlariga va O‘zbekiston Respublikasi Veterinariya va chorvachilikni rivojlantirish davlat qo‘mitasiga bu to‘g‘rida xabar beradigan, davlat veterinariya xizmati yuqori organiga xabar qilishi shart.
22. Dorixona mudiri yoki uning o‘rinbosari veterinariya dorixonalaridan jismoniy shaxslarga giyohvandlik vositalarini berish huquqiga ega.
23. Tarkibiga giyohvandlik vositalari kiradigan dorilarga retseptlarni qabul qilishda, dorixona mudiri (yoki uning o‘rinbosari) kasal hayvonning turi va yoshini aniqlashi, dozaning to‘g‘ri belgilanganligini, dori shaklida yozilgan ingridiyentlarning mosligini tekshirishi va giyohvandlik vositalari nomining tagiga chizib qo‘yishi (ajratishi) shart.
24. Dori tarkibiga kiruvchi giyohvandlik vositalari uning saqlanish joyida tarozida tortilishi kerak, so‘ngra shtanglas seyfga joylanadi. Retseptning orqa tomoniga dorixona mudiri (yoki uning o‘rinbosari) giyohvandlik vositasining nomi va miqdorini ko‘rsatgan holda, uning talab qilingan miqdorini berganligi, jismoniy shaxs esa olganligi to‘g‘risida imzo qo‘yadi.
Tarkibida giyohvandlik vositalari bo‘lgan dorilarni tarozida tortish va tayyorlash uchun mo‘ljallangan priborlar, asbob va idishlar seyflarda saqlanishi kerak, ularni yuvish va ishlov berish dorixona mudiri va uning o‘rinbosari nazoratida alohida amalga oshirilishi kerak. Giyohvandlik vositalaridan iborat bo‘lgan dorilar tayyorlanadigan idishda tegishli markirovka bo‘lishi kerak.
25. Agar retseptda, boshqa ingridiyentlar bilan birga, giyohvandlik vositalari yozilgan bo‘lsa, bu holda ularni alohida (tayyorlangan dori tarkibidan alohida) berish taqiqlanadi.
26. Giyohvandlik vositalarini takroran olish uchun veterinar vrach hayvon egasiga yangi retsept yozib berishi shart.
27. Shahar yoki qishloq ma’muriy tumanlari doirasidagi veterinariya dorixonalari tomonidan giyohvandlik vositalari ular hududida joylashgan veterinariya davolash-profilaktika muassasalarining retseptlari bo‘yicha beriladi.
28. Tarkibida giyohvandlik vositalari bo‘lgan dorilar uchun foydalanilgan retseptura blankalari oylar va yillar bo‘yicha ip o‘tkazib tikilgan, so‘rg‘ichlangan holda 5 yil mobaynida saqlanishi kerak.
Ular bo‘yicha giyohvandlik vositalari berilgan retseptlar giyohvandlik vositalari saqlanadigan xonalarda saqlanadi. Saqlash muddati tugagan retseptlar tegishli dalolatnoma (mazkur Tartibga 7-ilova) rasmiylashtirilgan holda yoqib yo‘q qilinadi.
29. Veterinariya davolash-profilaktika muassasalari, chorvachilik xo‘jaliklari va korxonalari giyohvandlik vositalarini faqat qo‘llashga tayyor holda sanoatda, veterinariya yoki tibbiy dorixonalarda tayyorlangan dori shakllarida olishi kerak.
30. Veterinariya davolash-profilaktika muassasalari, chorvachilik xo‘jaliklari va korxonalari dorixonalarida giyohvandlik vositalari seyflarda saqlanadi.
Veterinariya dorixonalari uchun (2-band) nazarda tutilgan giyohvandlik dorivor vositalarni hisobga olish va berish tartibi veterinariya davolash-profilaktika muassasalari, chorvachilik xo‘jaliklari va korxonalari dorixonalariga ham joriy etiladi.
31. Veterinariya davolash-profilaktika muassasalari, chorvachilik xo‘jaliklari va korxonalari tomonidan veterinariya yoki tibbiy dorixonalardan olinadigan tarkibida giyohvandlik vositalari bo‘lgan dorilar signaturasida yoki yorlig‘ida aniq va tushunarli holdagi “Ichish uchun”, “Surtish uchun”, “Inyeksiyalar uchun”, “Ko‘zga tomiziladigan malham” va boshqa yozuvlar, shuningdek dori tayyorlangan dorixona nomeri (nomi), dorining talabnomada ko‘rsatilgan yozuvlarga mos tarkibi, dori tayyorlangan sana va dorini tayyorlovchi va uni dorixonadan bergan shaxsning imzosi bo‘lishi kerak.
Giyohvandlik vositalarining o‘ramlarida sanab o‘tilgan belgilar mavjud bo‘lmaganda veterinariya davolash-profilaktika muassasalarida, chorvachilik xo‘jaliklari va korxonalarida ularni saqlash va qo‘llanishga ruxsat berilmaydi. Qadoqlash, joylash, o‘lchab tayyorlash, boshqa idishga quyish va joylash, shuningdek yorliqlarini almashtirib qo‘yish qat’iyan taqiqlanadi.
32. Veterinariya davolash-profilaktika muassasalari, chorvachilik xo‘jaliklari va korxonalari dorixonalarida giyohvandlik vositalari zaxirasi ularga bo‘lgan oylik ehtiyojdan oshmasligi kerak.
Veterinariya davolash-profilaktika muassasalari, chorvachilik fermalari hamda xo‘jaliklari va korxonalari davolovchi veterinar vrachlari va feldshyerlaridagi giyohvandlik vositalari zaxiralari ularga bo‘lgan uch kunlik joriy ehtiyojdan oshmasligi kerak.
Davolash-profilaktika muassasalari, chorvachilik fermalari va xo‘jaliklar hamda korxonalar bo‘limlarining davolovchi veterinar vrachlari va feldshyerlariga kechki va tungi vaqtlarda shoshilinch yordam ko‘rsatish uchun giyohvandlik vositalarining besh kunlik zaxirasini tashkil etishga ruxsat beriladi.
33. Veterinariya davolash-profilaktika muassasasi mudiri, chorvachilik xo‘jaligi yoki korxonasi bosh veterinar vrachlari (yoki ularning o‘rinbosarlari), shuningdek muassasa, xo‘jalik yoki korxona bo‘yicha buyruq bilan belgilangan shaxslar giyohvandlik vositalarini saqlash, hisobga olish, berish va kasal hayvonlarga qo‘llashni tashkil etish uchun mas’ul hisoblanadilar.
34. Tarkibida giyohvandlik vositalari bo‘lgan dorilarni kasal hayvonlarga qo‘llash veterinar vrach yoki feldsher tomonidan boshqa dorilardan alohida amalga oshirilishi kerak.
35. Davolash-profilaktika muassasalari, chorvachilik firmalari va xo‘jaliklari bo‘limlari hamda korxonalarining davolovchi vrachlari va feldshyerlaridagi giyohvandlik vositalari mazkur Tartibga 8-ilovada ko‘rsatilgan shakl bo‘yicha ip bilan tikilgan, nomerlangan va veterinariya davolash-profilaktika muassasasi, xo‘jalik yoki korxona veterinariya xizmati rahbarining imzosi bilan tasdiqlangan holda maxsus daftarda ashyoviy-miqdor bo‘yicha hisobga olinadi.
36. Veterinariya davolash-profilaktika muassasalari, chorvachilik xo‘jaliklari va korxonalari zarur maxsus retseptura blankalarini davlat veterinariya xizmati boshqarmasining tuman (shahar) organlari orqali oladilar.
37. Giyohvandlik vositalariga maxsus retseptura blankalari veterinariya davolash-profilaktika muassasalariga kelib tushganda komissiya tomonidan dalolatnoma bo‘yicha qabul qilinadi va mazkur Tartibga 9-ilovaga muvofiq shakl bo‘yicha Giyohvandlik vositalariga maxsus retseptura blankalarini hisobga olish daftarida kirim qilinadi.
Giyohvandlik vositalariga maxsus retseptura blankalari sahifalari nomerlanishi, ip o‘tkazib tikilishi va veterinariya davolash-profilaktika muassasasi, chorvachilik xo‘jaligi yoki korxonasi veterinariya xizmati rahbari imzosi va muhr bilan tasdiqlanishi kerak bo‘lgan ko‘rsatib o‘tilgan Daftarda hisobga olinadi.
38. Giyohvandlik vositalari uchun maxsus retseptura blankalari veterinariya davolash-profilaktika muassasasi, chorvachilik xo‘jaligi yoki korxonasi veterinariya xizmati rahbarida yoki rahbarning buyrug‘i bilan tayinlangan retseptura blankalarini olish, saqlash, hisobga olish va berish uchun mas’ul shaxsda seyfda yoki metall shkafda saqlanishi kerak.
39. Veterinariya davolash-profilaktika muassasasi, chorvachilik xo‘jaligi yoki korxonasi veterinariya xizmati rahbarining ko‘rsatmasi bo‘yicha giyohvandlik preparatlari uchun retseptura blankalari ikki haftalik ehtiyoj miqdorida, lekin 10 donadan ko‘p bo‘lmagan miqdorda (giyohvandlik preparatlari uchun ko‘p miqdorda retseptura blankalariga ehtiyoj tug‘ilganda ularning miqdori rahbarning farmoyishi bo‘yicha ko‘paytirilishi mumkin) retseptlar yozish huquqiga ega bo‘lgan davolovchi veterinar vrachga beriladi.
40. Veterinariya davolash-profilaktika muassasalarida, chorvachilik xo‘jaliklari yoki korxonalarida joriy ehtiyoj uchun maxsus retseptura blankalari zaxirasi oylik ehtiyojdan oshmasligi kerak. Ularning ortiqchasi davlat veterinariya xizmati boshqarmasining hududiy organlariga topshirilishi kerak.
41. Giyohvandlik vositalari uchun maxsus retseptura blankalari veterinariya muassasasi, xo‘jalik va korxonaning veterinariya xizmati rahbarida yoki bunga buyruq bilan vakolatlangan shaxsda kaliti turadigan metall shkaflarda saqlanishi kerak.
42. Har bir veterinariya davolash-profilaktika muassasasida, chorvachilik xo‘jaligi yoki korxonasida giyohvandlik vositalarini davolovchi vrachlar tomonidan buyurishning maqsadga muvofiqligini, muassasa, xo‘jalik yoki korxonada giyohvandlik vositalarini saqlash holatini, hisobga olinishi va sarflanishini har oyda kamida bir marta tekshirishni amalga oshiradigan, muassasa, xo‘jalik yoki korxonaning veterinariya xizmati rahbari buyrug‘i bilan tayinlanadigan doimiy ishlovchi komissiya tuziladi. Tekshiruv natijalari dalolatnomalar bilan rasmiylashtiriladi.
Giyohvandlik vositalari va maxsus retseptura blankalarining daftarda qayd etilgan qoldig‘i amalda mavjud bo‘lgan miqdoriga mos bo‘lmagan taqdirda komissiya bir sutka mobaynida bu to‘g‘rida davlat veterinariya xizmati boshqarmasi organini, zarurat bo‘lganda ichki ishlar organini yozma ravishda xabardor qilishi shart.
43. Veterinariya davolash-profilaktika muassasalari, xo‘jaliklar hamda korxonalar veterinariya xizmati rahbarlari giyohvandlik vositalarining va giyohvandlik vositalariga yozib berish uchun maxsus retseptura blankalarining oqilona qo‘llanishi, hisobga olinishi va saqlanishi uchun javob beradilar.
44. Davlat veterinariya xizmati hududiy organlari veterinariya davolash-profilaktika muassasalarini, chorvachilik xo‘jaliklari va korxonalarini tekshirishda giyohvandlik vositalari uchun maxsus retseptura blankalarining saqlanishini ta’minlashni nazorat qiladilar.
45. Ambulatoriyada davolash zarur bo‘lgan kasal hayvonlar uchun, dori-darmonlar shakllari (jumladan, tayyor dori-darmon vositalari) turidan qat’i nazar, sof holdagi yoki indifferent to‘ldirgichlar bilan birgalikdagi giyohvandlik vositalariga retsept faqat veterinariya davolash-profilaktika muassasasi, xo‘jalik va korxonalar veterinariya xizmatining shtampi va dumaloq muhri qo‘yilgan holda, belgilangan namunadagi (mazkur Tartibga 5 va 6-ilovalar) maxsus retseptura blankalariga yozib berilishi kerak.
46. Giyohvandlik vositalari uchun maxsus blankaga yozilgan retsept uni imzolagan veterinar vrach tomonidan yozilishi kerak. Bundan tashqari, ushbu retsept, shuningdek giyohvandlik vositalarini kasal hayvonlarga buyurish uchun javob beradigan veterinariya davolash-profilaktika muassasasi yoki xo‘jalik yoxud korxonaning veterinariya xizmati rahbari tomonidan ham imzolanishi kerak.
Veterinariya davolash-profilaktika muassasasi va xo‘jalik yoki korxona veterinariya xizmatining davolovchi veterinariya vrachlari muassasa, xo‘jalik yoki korxona veterinariya xizmati rahbari tomonidan oldingi gal yozib berilgan miqdorga muvofiq ravishda foydalanilgan ampulalar topshirilgan taqdirda giyohvandlik vositalariga retseptni qayta yozib berish huquqiga ega.
47. To‘ldirilmagan maxsus retseptura blankalarini muhr bilan rasmiylashlashtirish taqiqlanadi.
48. Veterinariya vrachlari giyohvandlik vositalarining nomini retseptning boshiga, undan keyin esa — qolgan barcha ingrediyentlarni yozishi kerak.
Veterinariya davolash-profilaktika muassasalari va xo‘jalik hamda korxonalarning veterinariya xizmatlari talabnomalarida retseptlar va giyohvandlik vositalari nomi faqat lotin tilida, muassasa yoki xo‘jalik yoxud korxona veterinariya xizmati rahbarining imzosi, shtamp va muhr qo‘yilgan alohida blankalarga yozib berilishi kerak. Talabnomada dorining nimaga buyurilganligi albatta (inyeksiyalar, surish, ichish, ko‘zga tomizish uchun va hokazo) ko‘rsatilishi kerak, dori-darmon vositalari buyurilgan hayvonlarning turi va yoshi hamda jinsi bo‘yicha guruhi, ularning inventar raqami, kasal hayvonlar egalarining familiyasi, ismi va otasining ismi (ferma mudirlari, brigadirlar, bosh molboqar va boshqalar) ko‘rsatiladi.
49. Bitta retseptura blankasiga faqat bitta giyohvandlik vositasini, unga davolovchi vrach belgilaydigan yetti kunlik ehtiyojdan oshmaydigan miqdorda yozib berishga ruxsat etiladi. Retseptda qabul qilish chastotasi va uning davom etish muddati ko‘rsatilishi kerak.
50. Giyohvandlik vositalari uchun retseptlar o‘n kun mobaynida haqiqiy hisoblanadi.
51. Giyohvandlik vositalari uchun retseptlar dorixonalardan giyohvandlik vositalari berilgan vaqtdan o‘n kundan keyin, giyohvandlik vositalaridan bo‘shagan foydalanilgan ampulalarni majburiy ravishda ko‘rsatgandan keyin qayta yozib berilishi mumkin.
52. Giyohvandlik vositalari uchun retseptlarni o‘rta maxsus ma’lumotli veterinariya mutaxassislari yozib berish huquqiga ega emas.
53. Sanab o‘tilgan talablardan hatto bittasiga javob bermaydigan yoki nomuvofiq dori-darmonlar yozilgan retseptlar haqiqiy hisoblanmaydi.
54. Noto‘g‘ri yozib berilgan retseptlar barcha dorixonada qoladi, “Retsept haqiqiy emas” shtampi bilan bekor qilinadi, maxsus daftarlarda ro‘yxatdan o‘tkaziladi, ular to‘g‘risidagi axborot retseptlarni yozib berish qoidasini buzgan xodimga nisbatan qattiq intizomiy choralar ko‘rish uchun davlat veterinariya xizmatining tegishli hududiy organiga beriladi.
55. Ular bo‘yicha tarkibida giyohvandlik vositalari bo‘lgan dorilar olingan retseptlar dorixona muassasalarida seyflarda yoki metall shkaflarda 5 yil mobaynida saqlanadi.
56. Ilmiy-tadqiqot institutlarida, oliy o‘quv yurtlarida va sinov laboratoriyalarida foydalaniladigan giyohvandlik vositalari alohida jihozlangan xonalarda saqlanadi. Bunda giyohvandlik vositalarining yopiq, so‘rg‘ichlangan seyflarda saqlanishi ta’minlanadi.
57. Tekshirish uchun mas’ul ijrochiga berilgan giyohvandlik vositalari yoki tarkibida ular mavjud bo‘lgan dorilar tekshiruvchida boshqa vositalardan ajratilgan holda saqlanadi.
58. Giyohvandlik vositalarini saqlash uchun laboratoriya (bo‘lim) mudiri yoki muassasa bo‘yicha tegishli buyruq bilan bunga vakolatlangan shaxs javobgar hisoblanadi.
59. Har bir veterinariya ilmiy tashkiloti, oliy ta’lim muassasasi (tashkiloti) va sinov laboratoriyasida bir oyda kamida bir marta muassasalarda giyohvandlik vositalarini saqlash holatini, hisobga olinishi va sarflanishini tekshiradigan, muassasa rahbari buyrug‘i bilan tayinlanadigan doimiy ishlovchi komissiya tuziladi. Tekshirishlar natijalari dalolatnomalar bilan rasmiylashtiriladi.
Giyohvandlik vositalarining daftarda qayd etilgan qoldig‘i amalda mavjud bo‘lgan miqdoriga mos bo‘lmagan taqdirda komissiya bir sutka mobaynida bu to‘g‘rida davlat veterinariya xizmati boshqarmasi organini, zarurat bo‘lganda ichki ishlar organini yozma ravishda xabardor qilishi shart.
60. Giyohvandlik vositalari tekshirish uchun veterinariya farmatsevtika tashkilotlari (veterinariya preparatlari ombori (bazasi)dan, dorixonadan) va korxonalaridan to‘liq uch marta tekshiruv o‘tkazish uchun zarur bo‘lgan miqdorda kelib tushishi kerak. Giyohvandlik vositalarini tekshirish tugagandan keyin ularning qoldig‘i 3 oy mobaynida saqlanadi, so‘ngra ular dalolatnoma bo‘yicha farmatsevtika tashkilotlari va korxonalariga qaytariladi.
61. Joriy ishlar uchun giyohvandlik vositalarini berish faqat mas’ul ijrochi buyurtmanomasiga binoan laboratoriya (bo‘lim) mudiri yoki kafedra mudirining yozma ruxsati bo‘yicha amalga oshiriladi.
62. Giyohvandlik vositalari veterinariya ilmiy-tadqiqot muassasalarida, oliy o‘quv yurtlarida va sinov laboratoriyalarida mazkur Tartibga 10 va 11-ilovaga muvofiq shakl bo‘yicha, alohida, nomerlangan va ip o‘tkazib tikilgan daftarda tashkilot rahbarining imzosi va muhr bilan tasdiqlangan ashyoviy-miqdor bo‘yicha hisobga olinishi kerak.
63. Veterinariya farmatsevtika ishlab chiqarish korxonalarida giyohvandlik vositalari alohida jihozlangan, ish kuni tugagandan keyin yopiladigan xonalarda joylashgan, muhrlanadigan yoki so‘rg‘ichlanadigan seyflarda yoki metall shkaflarda saqlanadi.
64. Giyohvandlik vositalarini saqlash uchun korxona rahbari yoki korxona bo‘yicha buyruq bilan vakolatlangan shaxs javobgar hisoblanadi.
65. Giyohvandlik vositalari kelib tushganda korxona rahbari (yoki bunga vakolatli shaxs) olingan vositalar miqdorining ilova qilingan hujjatlarga muvofiqligini shaxsan tekshirishi shart.
66. Ishlab chiqarish bo‘limiga (sexga) giyohvandlik vositalari korxona rahbari yoki uning o‘rinbosari ruxsati bilan, bir turkumdagi mahsulotlar ishlab chiqarish uchun zarur bo‘lgan miqdorda, yuk xati bo‘yicha beriladi.
67. Giyohvandlik vositalari, dori-darmon vositalari turidan qat’i nazar, omborlarda va bo‘limlarda (sexlarda) nomerlangan va ip o‘tkazib tikilgan, yuqori tashkilot rahbarining imzosi va muhr bilan tasdiqlangan daftarda hisobga olinadi. Ombordagi hisobga olish daftari veterinariya preparatlari omborlari (bazalari) uchun tasdiqlangan shakl bo‘yicha, bo‘limlarda (sexlarda) esa — ishlab chiqarish jarayonida mahsulotlarni hisobga olishning belgilangan shakllari bo‘yicha yuritiladi.
68. Tarkibida giyohvandlik vositalari bo‘lgan notugal ishlab chiqarilgan dori-darmonlar (eritmalar, tabletkalar uchun aralashmalar va boshqalar)ni saqlash uchun bo‘lim (sex) mudiri javob beradi.
Tayyorlangan va ichki idoraviy nazorat xizmati tomonidan sotishga ruxsat berilgan tarkibida giyohvandlik vositalari bo‘lgan mahsulotlar shu kunning o‘zida korxonaning tayyor mahsulotlar omboriga berilishi kerak.
69. O‘zbekiston Respublikasida nazorat qilinadigan psixotrop moddalar veterinariya preparatlari omborlarida (bazalarida) seyflarda yoki metall shkaflarda saqlanadi. Ishlar tugagandan keyin shkaflar va kirish eshigi qulflanadi, muhrlanadi yoki so‘rg‘ichlanadi.
70. Veterinariya dorixonalarida, veterinariya davolash-profilaktika muassasalarida, chorvachilik xo‘jaliklari va korxonalarida, veterinariya ilmiy-tadqiqot muassasalarida va sinov laboratoriyalarida psixotrop moddalar qulflangan metall shkaflarda saqlanadi.
Veterinariya davolash-profilaktika muassasalari, chorvachilik fermalari hamda xo‘jaliklar va korxonalar bo‘limlarining davolovchi veterinariya vrachlari va feldshyerlarida psixotrop moddalar qulflanadigan shkafda saqlanishi mumkin.
Psixotrop moddalar saqlanadigan shkaflar ish kuni tugagandan keyin qulflanishi, muhrlanishi yoki so‘rg‘ichlanishi kerak.
71. Psixotrop moddalar uchun retseptlar veterinariya davolash-profilaktika muassasasi, xo‘jalik yoki korxona veterinariya xizmati shtampi va muhri, uni yozib bergan vrachning imzosi mavjud bo‘lgan, retseptlar litsenziyaga ega bo‘lgan xususiy ravishda ishlaydigan veterinariya vrachi tomonidan yozib berilganda esa — uning shaxsiy muhri, manzili va telefon raqami mavjud bo‘lgan retseptura blankalariga yoziladi. Bitta retseptura blankasiga O‘zbekiston Respublikasida nazoratda bo‘lgan faqat bitta psixotrop modda unga bo‘lgan oylik ehtiyojdan oshmaydigan miqdorda yozib berilishiga ruxsat etiladi.
72. Tarkibida psixotrop moddalar bo‘lgan dori-darmon vositalari uchun retseptlar yozib berishda, veterinariya vrachlari psixotrop moddalarning nomini retseptning boshiga, undan keyin esa qolgan boshqa ingrediyentlarni yozishi kerak.
73. Veterinariya davolash-profilaktika muassasalari, chorvachilik fermalari, xo‘jaliklar va korxonalar bo‘limlarining davolovchi veterinariya vrachlaridagi psixotrop moddalar zaxirasi ularga bo‘lgan ikki haftalik ehtiyojdan oshmasligi kerak.
74. Veterinariya davolash-profilaktika muassasalarida, chorvachilik xo‘jaliklari va korxonalarida O‘zbekiston Respublikasida nazoratda bo‘lgan psixotrop moddalarni saqlash va davolovchi veterinariya vrachlariga va feldshyerlarga berish uchun muassasa, xo‘jalik yoki korxona veterinariya xizmati rahbari, veterinariya preparatlari omborlarida (bazalarida), veterinariya dorixonalarida — moddiy javobgar shaxs mas’ul hisoblanadi. Veterinariya ilmiy-tadqiqot muassasalarida, oliy o‘quv yurtlarida va sinov laboratoriyalarida psixotrop moddalarni saqlash, hisobga olish uchun ularning rahbari buyrug‘i bilan tayinlangan shaxslar mas’ul hisoblanadi.
75. Psixotrop moddalar dorixonalardan qat’iy ravishda veterinariya vrachi retsepti bo‘yicha beriladi. Psixotrop moddalar uchun retseptlar bir oy mobaynida haqiqiy hisoblanadi.
76. O‘zbekiston Respublikasida nazoratda bo‘lgan psixotrop moddalar uchun retseptlar dorixonalarda qoladi va bir yil mobaynida saqlanadi. Saqlash muddati tugagandan keyin retseptlar dalolatnoma tuzgan holda yo‘q qilinadi.
77. Dorixonada tarkibida psixotrop moddalar bo‘lgan dorilar uchun retseptlarni qabul qilishda kasal hayvonning turi va yoshini hamda dozalashning to‘g‘riligini aniqlash zarur.
78. O‘zbekiston Respublikasida nazoratda bo‘lgan psixotrop moddalar nomerlangan, ip o‘tkazib tikilgan, rahbarning imzosi va muassasa yoki yuqori tashkilot muhri bilan tasdiqlangan (mazkur Tartibga 12-ilova) maxsus daftarda ashyoviy-miqdor bo‘yicha hisobda turishi kerak. Har oyning 1-kunida ularning ixtiyoridagi mavjud psixotrop moddalar belgilangan tartibda xatlovdan o‘tkaziladi va balans tuziladi. Balansdagi ma’lumotlarda normadan ortiqcha sarflashlar yoki o‘tkazilgan xatlov natijasi bilan balans ma’lumotlarida nomuvofiqlik aniqlangan taqdirda, dorixona mudiri uch kun muddatda bu to‘g‘rida yuqori tashkilotga va ichki ishlar organlariga xabar beradi.
79. O‘zbekiston Respublikasida nazoratda bo‘lgan psixotrop moddalarni va ularni ishlab chiqarishdagi yarim tayyor mahsulotlar veterinariya farmatsevtika ishlab chiqarish korxonalarida ish tamom bo‘lgandan keyin moddiy javobgar shaxs tomonidan qulflanadigan, muhrlanadigan yoki so‘rg‘ichlanadigan, alohida jihozlangan xonalarda joylashgan seyflarda yoki metall shkaflarda saqlanadi.
80. Ko‘rsatib o‘tilgan korxonalarda psixotrop moddalar ashyoviy-miqdor bo‘yicha hisobda turishi kerak. O‘zbekiston Respublikasida nazoratda bo‘lgan psixotrop moddalar hisobi nomerlangan, korxona rahbarining yoki korxona bo‘yicha buyruq bilan vakolatlangan lavozimli shaxsning imzosi va muhr bilan tasdiqlangan alohida daftarlarda yuritiladi. Omborlarda hisobga olish daftari mazkur Tartibga 13-ilovaga muvofiq shakl bo‘yicha, bo‘limlarda (sexlarda) esa — ishlab chiqarish jarayonida mahsulotlarni hisobga olishning belgilangan shakli bo‘yicha yuritiladi.
81. O‘zbekiston Respublikasida nazoratda bo‘lgan psixotrop moddalar tayyor dori-darmonlar tayyorlash uchun omborlardan korxona rahbarining ruxsati bilan, sex boshlig‘ining yuk xati bo‘yicha beriladi.
82. Veterinariya preparatlari omborlarida (bazalarida), veterinariya dorixonalarida, laboratoriyalarda, ilmiy-tadqiqot muassasalarida, oliy o‘quv yurtlarida, davolash-profilaktika muassasalarida, chorvachilik xo‘jaliklari va korxonalarida qo‘llaniladigan prekursorlar ularning saqlanishini ta’minlaydigan xonalarda saqlanishi kerak. Bir qator agressiv va tez o‘t oladigan prekursorlarni (sirka kislotasi angidridi, atseton, etil efiri, xlorid kislota, fenilsirka kislotasi, sulfat kislota, toluolni) saqlashda ularning fizik-kimyoviy xossalari ham hisobga olinishi kerak.
83. Tayyor dorivor vositalar hisoblanadigan prekursorlar metall shkaflarda saqlanishi kerak.
84. Laboratoriyalarda, ilmiy-tadqiqot muassasalarida prekursorlarni saqlash, hisobga olish va ulardan oqilona foydalanish uchun — laboratoriya (bo‘lim) rahbari, oliy o‘quv yurtlarida — kafedra mudiri, dorixonada — dorixona mudiri, davolash-profilaktika muassasalarida, chorvachilik xo‘jaliklari va korxonalarida —muassasaning yoki xo‘jalik yoxud korxona veterinariya xizmati rahbari mas’ul hisoblanadi. Omborlarda (bazalarda) saqlash uchun mas’ul shaxs (ombor mudiri) mas’ul hisoblanadi.
85. Tez o‘t oladigan prekursorlar zich yopilgan, pishiq shisha yoki metall idishlarda saqlanadi.
86. Prekursorlar joylangan butilkalar, ballonlar va boshqa yirik idishlar balandligi bo‘yicha bir qatorda stellaj polkalarida saqlanishi kerak. Ularni balandligi bo‘yicha bir necha qatorda saqlash taqiqlanadi. Ushbu moddalarni isitish priborlari yonida joylashtirishga yo‘l qo‘yilmaydi. Stellaj yoki shtabeldan isituvchi elementgacha bo‘lgan masofa kamida 1 metr bo‘lishi kerak.
87. Tez o‘t oladigan suyuqliklar laboratoriyalarda ichki tomoni asbest yoki shishatola bilan qoplangan metall yashiklarda saqlanadi. Ularning ichki tomonida saqlanayotgan moddalarning laboratoriya (bo‘lim) rahbari imzolagan ro‘yxati yopishtirilgan bo‘lishi kerak. Idishlarning ko‘pi bilan uchdan ikki qismi suyuqlik bilan to‘ldirilgan bo‘lishi kerak. Yashik qopqog‘ining tashqi tomonida “Tez o‘t oladigan suyuqlik” yozuvi bo‘lishi, yashik qulflanishi kerak.
88. Tez o‘t oladigan prekursorlarni mineral kislotalar (ayniqsa oltingugurt va azot kislotalari), qisilgan va suyultirilgan gazlar, yonuvchi moddalar (o‘simlik yog‘i, oltingugurt, bog‘lash materiallari), shuningdek organik moddalar bilan birgalikda portlovchi aralashmalar (kaliy xlorat, kaliy permanganat, kaliy xromat va boshqalar) hosil qiluvchi noorganik tuzlar bilan birga saqlashga yo‘l qo‘yilmaydi.
89. Prekursorlar bilan ishlashda (qadoqlash, tashish, yuklash va boshqalar) ehtiyot bo‘lish, shuningdek idishning holatini, uning zichligi va sozligini doimo kuzatib borish zarur. Idishda nuqson va nosozliklar mavjud bo‘lganda darhol ularni bartaraf etish choralari ko‘rilishi yoki undagi moddalar boshqa nuqsonsiz idishga qayta joylanishi kerak.
90. Bochkalar qopqoqlarining faqat urilganda uchqun chiqarmaydigan yumshoq metalldan tayyorlangan asboblar bilan ochilishi va yopilishiga yo‘l qo‘yiladi. Bochkalarni yumalatishda va ularni omborga joylashda bochkaga urilish va uchqun hosil bo‘lishiga yo‘l qo‘ymaslik uchun ehtiyot bo‘lish zarur. Polga to‘kilgan suyuqlik darhol yo‘qotilishi kerak.
91. Ayrim tez o‘t oladigan prekursorlar (etil efiri va boshqalar) saqlash chog‘ida statik elektr hosil qilish xususiyatiga egadir, uning uchquni suyuqlikni yondirishi mumkin. Shu sababli omborda bunday suyuqliklarni qadoqlash yong‘indan saqlash vositalari bilan jihozlangan alohida xonalarda amalga oshirilishi lozim. Ularni quyish va metall idishlarga joylashda idishlar yerga tegib turishi kerak.
92. Prekursorlar joylangan idishlar (shtanglaslar, tunuka barabanlar, shisha idishlar va boshqalar) ushbu moddalar bug‘larining havoga tarqalishiga yo‘l qo‘ymaslik uchun zich yopilishi zarur.
93. Etil efiri fabrika idishida, qorong‘i, salqin joyda (olovdan va isitish priborlaridan uzoqda) saqlanadi.
94. Etil efiri bilan ishlashda silkinishga, urilishga, ishqalanishga va shu kabilarga yo‘l qo‘yilmaydi.
95. Kaliy permanganatni omborlarda maxsus bo‘lmada tunuka barabanlarda, dorixonalarda esa — tiqinli shtanglaslarda, yuqorida qayd etilgan vositalardan alohida saqlash lozim. Uning tez o‘t oladigan va yonilg‘i moddalari bilan birga saqlanishiga yo‘l qo‘yilmaydi. Kaliy permanganat joylangan tunuka barabanlar va shtanglaslar ishqalanishga yo‘l qo‘ymagan holda, changdan ehtiyotkorlik bilan o‘z vaqtida tozalanadi.
96. Oltingugurt kislotasini saqlashda uning yog‘och qirindisi, poxol va boshqa organik moddalarga tegib turishiga yo‘l qo‘ymaslik choralarini ko‘rish kerak.
97. Laboratoriya xonalarining yong‘in xavfsizligini baholash ularda saqlanadigan va foydalaniladigan kimyoviy moddalarning portlash va yonuvchanlik xossalariga asoslanadi. Laboratoriyalarda yonuvchan inventarlar (shkaflar, stollar va shu kabilar)ning mavjud bo‘lishi ularda alohida xavf tug‘diradi. Bunday xonalar yong‘inga xavfli hisoblanadi, ular o‘t o‘chirgichlar bilan ta’minlangan bo‘lishi kerak. O‘t o‘chirgich laboratoriyaning har bir xonasida bo‘lishi kerak. Bundan tashqari, har qaysi laboratoriyada prekursorlarni so‘ndirishda foydalaniladigan quruq qum to‘ldirilgan yashik bo‘lishi kerak.
98. Dorixonalarda tabiiy permanganatni 5 grammgacha va sulfat kislotaning 1—6 foizli eritmasini 250 milligrammgacha miqdorda retseptsiz berishga ruxsat etiladi.
99. Veterinariya maqsadlarida qo‘llaniladigan boshqa prekursorlar faqat veterinariya vrachi retseptlari bo‘yicha berilishi hamda maxsus daftarda ashyoviy-miqdor bo‘yicha hisobga olinishi, nomerlangan, ip o‘tkazib tikilgan, muhrlangan va tashkilot rahbari imzosi qo‘yilgan bo‘lishi kerak (ushbu Tartibga 14-ilova).
100. Ilmiy-tadqiqot institutlari, laboratoriyalar, oliy-o‘quv yurtlari, dorixonalar va boshqa tashkilotlar omborlarida ilmiy tekshirish va diagnostika maqsadlarida qo‘llaniladigan prekursorlar nomerlangan, ip o‘tkazib tikilgan, muhrlangan va tashkilot rahbari imzosi qo‘yilgan maxsus daftarda hisobga olinishi kerak (ushbu Tartibga 15-ilova).
101. Har qaysi oyning 1-kunida prekursorlar belgilangan tartibda xatlovdan o‘tkaziladi va balans tuziladi. Balansdagi ma’lumotlarda normadan ortiqcha sarflanganlik yoki balans ma’lumotlarining o‘tkazilgan xatlov natijalariga nomuvofiqligi aniqlangan taqdirda muassasa rahbari ular qayd etilgandan keyin uch kun muddatda bu haqda o‘zining yuqori tashkilotiga va ichki ishlar organlariga xabar qiladi.
102. Veterinariya farmatsevtika ishlab chiqarish korxonalarida prekursorlarni ishlab chiqarish, saqlash, foydalanish, berish bilan bog‘liq ishlarni tashkil etish amaldagi texnologik reglamentga, prekursorning mazkur turi bo‘yicha standartga (GOST, RST, OST, TU va STPga) hamda boshqa normativ-texnik hujjatlarga muvofiq kimyoviy va fizik-kimyoviy xossalarga, moddalarning xavflilik darajasiga bog‘liq holda amalga oshiriladi.
103. Prekursorlar saqlanadigan idishlar plombalangan bo‘lishi kerak.
104. Prekursorlar hisoblanadigan kimyoviy moddalar ishlab chiqariladigan va saqlanadigan ishlab chiqarish xonalari korxona maydonchalarida joylashgan bo‘lishi hamda boshqa ishlab chiqarishlardan normativ hujjatlarda nazarda tutilgan masofada ajratilgan bo‘lishi kerak.
105. Bir-biriga o‘zaro ta’sir ko‘rsatuvchi prekursorlarning bitta omborda birga saqlanishiga yo‘l qo‘yilmaydi. Mazkur prekursorlarni faqat bitta omborning alohida bo‘linmalarida (seksiyalarida) saqlashga ruxsat etiladi.
106. Ishlab chiqarishda foydalaniladigan prekursorlar omborlarda yoki ularning saqlanishini ta’minlaydigan maxsus ajratilgan xonalarda saqlanadi. Agar ushbu obyektlarda ishlar uzluksiz xususiyatga ega bo‘lsa yoki ularning faoliyati noaniq vaqtga to‘xtatib qo‘yilsa korxona rahbarlari ularni qo‘riqlash choralarini ko‘rishi, omborlar esa moddiy javobgar shaxs tomonidan muhrlab qo‘yilishi kerak.
107. Prekursorlarni saqlashda ularning portlashiga sabab bo‘lishi mumkin bo‘lgan changlar bilan ifloslanishiga qarshi choralar ko‘rilishi lozim.
108. Korxona rahbari prekursorlarni ishlab chiqarish, saqlash va ulardan foydalanishning to‘g‘ri tashkil etilishi uchun mas’ul hisoblanadi.
109. Korxonalarning prekursorlar saqlanadigan omborlarida prekursorning har bir turi uchun hisobga olish kartochkasi yuritilishi kerak, unda majburiy tartibda moddaning miqdori, keltirilgan sanasi, yetkazib beruvchining nomi, kimga, qachon va qancha miqdorda berilgani to‘g‘risidagi ma’lumotlar aks ettiriladi.
110. Omborda barcha materiallar, xomashyo, mahsulotlar ro‘yxati bo‘lishi kerak. Ashyolarni saqlovchi idishlarning tashqi holatini va upakovkasini (butunligini, zichligini, markalanganligini) muntazam ravishda nazorat qilib borishi kerak.
111. Har qaysi omborda ko‘rinarli joyda GOST 12.4.026 “Signal ranglari va xavfsizlik belgilari”ga muvofiq xavfsizlik belgilari, omborda saqlanadigan materiallarni joylashda xavfsizlik texnikasi bo‘yicha yo‘riqnoma, ushbu materiallarni joylash va saqlash bilan bog‘liq baxtsiz hodisalar chog‘ida birinchi yordam ko‘rsatish bo‘yicha yo‘riqnoma osib qo‘yilgan bo‘lishi kerak.
112. Xom ashyo va mahsulotlarni saqlash uchun maydonchalar yog‘in-sochinlardan va quyosh nurlarining bevosita ta’siridan himoyalangan bo‘lishi, yuriladigan qismi sathidan kamida 15 sm balandlikda bo‘lishi hamda suyuqliklar, yog‘in-sochinlar va oqova suvlarning erkin oqib kelishini cheklaydigan qurilmalar bilan jihozlangan bo‘lishi kerak.
113. Kislotalar saqlanadigan ombor boshqa materiallar omborlaridan alohida joylashgan bo‘lishi kerak. Kislotalarning yerto‘lalarda saqlanishiga yo‘l qo‘yilmaydi. Kislotalar omborlarini shamollatish uchun tabiiy ventilatsiyadan foydalaniladi.
114. Barcha ombor maydonchalariga erkin kirib borish ta’minlangan bo‘lishi kerak.
115. Xom ashyo va tayyor mahsulotni maxsus maydonchalarda idishlarda saqlash har qaysisida ko‘pi bilan 100 ta idish bo‘lgan guruhlar holida amalga oshiriladi, guruhlar o‘rtasidagi oraliq 1 metrdan kam bo‘lmasligi kerak. Har qaysi guruhda muayyan turdagi mahsulot saqlanishi lozim.
116. Saqlash jarayonida prekursorlarning holati ustidan doimiy nazorat o‘rnatilishi kerak.
117. Sanoat korxonalari sexlarida prekursorlarni hisobga olish belgilangan tartibda ish daftarlarida — har smenada, sexning texnik hisobotlarida — har oyda, yil natijasi bo‘yicha — har chorakda yuritiladi. Texnik hisobotlarda tasdiqlangan normalar bo‘yicha sarflanish va hisobot davridagi prekursor sarfi aks ettiriladi.
118. Veterinariyada giyohvandlik vositalari, psixotrop moddalar va prekursorlarning muomalada bo‘lishi bilan bog‘liq faoliyatni amalga oshiruvchi yuridik shaxslar majburiy tartibda ro‘yxatdan o‘tkazish daftarini yuritishadi.
119. Yuridik shaxslar ro‘yxatdan o‘tkazish daftaridagi yozuvlar asosida belgilangan tartibda giyohvandlik vositalari, psixotrop moddalar va prekursorlarning muomalada bo‘lishi bilan bog‘liq o‘z faoliyati to‘g‘risida ma’lumotlar taqdim etishadi.
120. Ro‘yxati O‘zbekiston Respublikasi Vazirlar Mahkamasining 2000-yil 31-iyuldagi 293-son qarori bilan tasdiqlangan giyohvandlik vositalari, psixotrop moddalar, prekursorlarning muomalada bo‘lishi bilan bog‘liq faoliyatni amalga oshirishdagi har qanday operatsiyalar ro‘yxatdan o‘tkazish daftarida qayd etilishi kerak.
121. Ro‘yxatdan o‘tkazish daftarining shakli yuridik shaxs rahbari tomonidan tasdiqlanadi. Ro‘yxatdan o‘tkazish daftarida yuridik shaxs faoliyati xususiyatlarini hisobga oluvchi va ushbu Tartibda nazarda tutilgan barcha zarur ma’lumotlarni aks ettiruvchi ustunlar bo‘ladi.
122. Yuridik shaxs rahbari ro‘yxatdan o‘tkazish daftarini, shu jumladan tarkibiy bo‘linmalarda va filiallarda saqlanishi uchun mas’ul bo‘lgan, zimmasiga ro‘yxatdan o‘tkazish daftarining yuritilishi va saqlanishini nazorat qilish yuklanadigan shaxslarni tayinlaydi.
123. Ro‘yxatdan o‘tkazish daftari ip o‘tkazib bog‘langan, rahbarning imzosi va yuridik shaxsning muhri qo‘yilgan, uning sahifalari nomerlangan bo‘lishi kerak.
124. Ro‘yxatdan o‘tkazish daftaridagi yozuvlar uning yuritilishi va saqlanishi uchun mas’ul bo‘lgan shaxs tomonidan, bevosita har qaysi operatsiyadan keyin xronologik tartibda, mazkur operatsiyaning bajarilganligini tasdiqlovchi hujjatlar asosida amalga oshiriladi (ro‘yxatdan o‘tkazish daftarining alohida ustunida ushbu hujjatlarning nomi, tartib raqami va sanasi ko‘rsatiladi).
Ko‘rsatib o‘tilgan hujjatlar yoki ularning belgilangan tartibda tasdiqlangan nusxalari alohida papkaga tikiladi, u ro‘yxatdan o‘tkazish daftari bilan birga saqlanadi.
125. Ro‘yxatdan o‘tkazish daftarida giyohvandlik vositalari, psixotrop moddalar va prekursorlarning nomi O‘zbekiston Respublikasi Vazirlar Mahkamasi tomonidan tasdiqlangan giyohvandlik vositalari, psixotrop moddalar va prekursorlarning ro‘yxatlariga muvofiq ravishda belgilangan tartibda ko‘rsatiladi, qavslarda esa — ular yuridik shaxs tomonidan olingan firmaning nomi qayd etiladi.
126. Ro‘yxatdan o‘tkazish daftaridagi yozuvlarning tartib raqami kalendar yil doirasida ortib boruvchi tartib raqamlari bo‘yicha amalga oshiriladi.
Yangi ro‘yxatdan o‘tkazish daftaridagi yozuvlarning tartib raqami to‘lgan daftardagi oxirgi tartib raqamidan keyingi raqamdan boshlanadi.
Ro‘yxatdan o‘tkazish daftarining joriy kalendar yilda foydalanilmagan sahifalaridan navbatdagi kalendar yilda foydalaniladi. Bunda yozuvlarning tartib raqami 1 raqamidan boshlanadi.
127. Ro‘yxatdan o‘tkazish daftaridagi har bir yozuv uning yuritilishi va saqlanishi uchun mas’ul bo‘lgan shaxsning imzosi bilan, uning familiyasi, ismi va otasining ismi ko‘rsatilgan holda tasdiqlanadi.
128. Ro‘yxatdan o‘tkazish daftaridagi tuzatishlar uning yuritilishi va saqlanishi uchun mas’ul bo‘lgan shaxs imzosi bilan tasdiqlanadi.
Ro‘yxatdan o‘tkazish daftarida o‘chirib yozishlarga va tasdiqlanmagan tuzatishlarga yo‘l qo‘yilmaydi.
129. Ro‘yxatdan o‘tkazish daftari shkafda saqlanadi, uning kaliti daftarning yuritilishi va saqlanishi uchun mas’ul bo‘lgan shaxsda turadi.
To‘lgan ro‘yxatdan o‘tkazish daftari belgilangan tartibda saqlanadi. | 122 | 43,513 |
Qonunchilik | Yaponiya xalqaro hamkorlik banki va Yaponiya tijorat banki ishtirokida investitsiya loyihalarini amalga oshirish chora-tadbirlari to‘g‘risida | O‘zbekiston Respublikasi Prezidentining 2019-yil 28-dekabrdagi PQ-4553-son “O‘zbekiston Respublikasi va Yaponiya o‘rtasida ikki tomonlama hamkorlikni yanada kengaytirish va mustahkamlash chora-tadbirlari to‘g‘risida”gi qarori ijrosini ta’minlash hamda Yaponiya xalqaro hamkorlik banki va Yaponiya tijorat banklari kreditlarini jalb qilgan holda, “O‘zbektelekom” AK telekommunikatsiya infratuzilmasini yanada rivojlantirish uchun shart-sharoitlar yaratish maqsadida Vazirlar Mahkamasi qaror qiladi:
1. Axborot texnologiyalari va kommunikatsiyalarini rivojlantirish vazirligi hamda Yaponiya xalqaro hamkorlik banki (keyingi o‘rinlarda — JBIC) o‘rtasida 2019-yil 16-dekabrda imzolangan memorandumga muvofiq 2020-2021-yillarda “Ma’lumotlarni saqlash va qayta ishlash markazini tashkil etish (Data-markaz)”, “O‘zbektelekom” AKning xalqaro paketli kommutatsiya markazlarini kengaytirish” va “O‘zbektelekom” AK telekommunikatsiya transport tarmog‘i va ma’lumotlarni uzatish tarmog‘ini kengaytirish” investitsiya loyihalarini (keyingi o‘rinlarda — investitsiya loyihalari) hamkorlikda amalga oshirish kelishilganligi ma’lumot uchun qabul qilinsin.
Axborot texnologiyalari va kommunikatsiyalarini rivojlantirish vazirligi hamda Investitsiyalar va tashqi savdo vazirligining investitsiya loyihalarini amalga oshirish uchun JBIC va Yaponiyaning “Sumitomo Mitsui Banking Corporation” bankining (keyingi o‘rinlarda — SMBC) jami 162,95 mln AQSh dollari ekvivalentida yapon yenasidagi kreditlarini jalb qilish to‘g‘risidagi taklifiga rozilik berilsin.
2. Quyidagilar umumiy qiymati 193,73 mln AQSh dollariga teng investitsiya loyihalarini moliyalashtirish manbalari etib belgilansin:
JBICning 10 yil muddatga, JPY CIRR plyus 1,48 foiz, shu jumladan Tashqi iqtisodiy faoliyat milliy bankining 0,5 foiz miqdoridagi bank marjasiga teng bo‘lgan yillik foiz stavkada 138,51 mln AQSh dollari ekvivalentida yapon yenasidagi krediti;
SMBCning 6 yil muddatga, 6 oylik LIBOR plyus 4 foiz, shu jumladan Tashqi iqtisodiy faoliyat milliy bankining 0,5 foiz miqdoridagi bank marjasiga teng bo‘lgan yillik foiz stavkada 24,44 mln AQSh dollari ekvivalentida yapon yenasidagi krediti;
“O‘zbektelekom” AKning 6,42 mln AQSh dollari miqdoridagi o‘z mablag‘lari;
O‘zbekiston Respublikasining 24,36 mln AQSh dollari miqdorida soliq va bojxona imtiyozlarini taqdim etish ko‘rinishidagi ulushi.
3. Belgilab qo‘yilsinki:
“O‘zbektelekom” AK JBIC va SMBC kreditlaridan maqsadli va samarali foydalanish, investitsiya loyihalarini amalga oshirish uchun mas’ul bo‘lgan ijro organi hisoblanadi;
JBIC va SMBC kreditlarini qaytarish, shu jumladan majburiyat komissiyasi, foizlar va boshqa xarajatlar bilan bog‘liq to‘lovlar “O‘zbektelekom” AKning o‘z mablag‘lari hisobidan amalga oshiriladi.
4. Quyidagilar:
“Ma’lumotlarni saqlash va qayta ishlash markazlarini tashkil etish (Data-markaz)” investitsiya loyihasi bo‘yicha texnik-iqtisodiy asoslarning asosiy texnik-iqtisodiy parametrlari 1-ilovaga;
“O‘zbektelekom” AKning xalqaro paketli kommutatsiya markazlarini kengaytirish” investitsiya loyihasi bo‘yicha texnik-iqtisodiy asoslarning asosiy texnik-iqtisodiy parametrlari 2-ilovaga;
“O‘zbektelekom” AKning telekommunikatsiya transport tarmog‘i va ma’lumotlarni uzatish tarmog‘ini kengaytirish” investitsiya loyihasi bo‘yicha texnik-iqtisodiy asoslarning asosiy texnik-iqtisodiy parametrlari 3-ilovaga;
“O‘zbektelekom” AKning investitsiya loyihalari bo‘yicha Yaponiya xalqaro hamkorlik banki kreditini qaytarish prognoz grafigi 4-ilovaga;
“O‘zbektelekom” AKning investitsiya loyihalari bo‘yicha Yaponiyaning “Sumitomo Mitsui Banking Corporation” banki kreditini qaytarish prognoz grafigi 5-ilovaga muvofiq tasdiqlansin.
5. Moliya vaziriga jalb qilinayotgan kredit bitimlari bo‘yicha taqdim etilgan shartlar asosida xorijiy banklar oldidagi Tashqi iqtisodiy faoliyat milliy banki majburiyatlari yuzasidan, shuningdek “O‘zbektelekom” AKning Tashqi iqtisodiy faoliyat milliy banki oldidagi majburiyatlari bo‘yicha 2021-yil hisobidan belgilangan tartibda davlat kafolatlarini berish vakolati berilsin.
6. Adliya vazirligi kredit bitimlari shartlarida nazarda tutilgan shakl bo‘yicha Hukumatning xorijiy banklarga beriladigan kafolatlari bo‘yicha belgilangan tartibda yuridik xulosa bersin.
7. Mazkur qarorning bajarilishini nazorat qilish O‘zbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshlig‘i O.M. Umarov hamda Axborot texnologiyalari va kommunikatsiyalarini rivojlantirish vaziri Sh.M. Sadikov zimmasiga yuklansin. | 141 | 4,607 |
Qonunchilik | O‘zbekiston Respublikasi Markaziy banki boshqaruvi raisining O‘zbekiston Respublikasi Markaziy bankining 2006-yildagi faoliyati to‘g‘risidagi hisoboti haqida | O‘zbekiston Respublikasi Markaziy banki boshqaruvi raisining O‘zbekiston Respublikasi Markaziy bankining 2006-yildagi faoliyati to‘g‘risidagi hisobotini tinglab va muhokama etib, O‘zbekiston Respublikasi Oliy Majlisi Senatining Kengashi qaror qiladi:
1. O‘zbekiston Respublikasi Markaziy banki boshqaruvi raisining O‘zbekiston Respublikasi Markaziy bankining 2006-yildagi faoliyati to‘g‘risidagi hisoboti ma’lumot uchun qabul qilinsin.
2. O‘zbekiston Respublikasi Markaziy banki boshqaruvi raisining O‘zbekiston Respublikasi Markaziy bankining 2006-yildagi faoliyati to‘g‘risidagi hisoboti O‘zbekiston Respublikasi Oliy Majlisi Senatining o‘ninchi yalpi majlisi kun tartibiga kiritilsin.
3. Ushbu qarorning ijrosini nazorat qilish O‘zbekiston Respublikasi Oliy Majlisi Senatining Budjet va iqtisodiy islohotlar masalalari qo‘mitasi zimmasiga yuklatilsin. | 157 | 857 |
Qonunchilik | Energiya tejovchi qurilmalarga хarajatlar kompensatsiya qilinadi | Vazirlar Mahkamasi tomonidan Energiya samarador va energiya tejovchi qurilmalarni хarid qilish hamda ushbu maqsadlar uchun olingan kreditlar boʻyicha foiz хarajatlarining bir qismini qoplash uchun Oʻzbekiston Respublikasi Davlat byudjeti mablagʻlari hisobidan kompensatsiya ajratish tartibi toʻgʻrisidagi nizom tasdiqlandi (VMning 14.04.2021 yildagi 217-son qarori).
Hujjat Prezidentning 22.08.2019 yildagi «Iqtisodiyot tarmoqlari va ijtimoiy sohaning energiya samaradorligini oshirish, energiya tejovchi teхnologiyalarni joriy etish va qayta tiklanuvchi energiya manbalarini rivojlantirishning tezkor chora-tadbirlari toʻgʻrisida»gi PQ-4422-son qarori ijrosini ta’minlash maqsadida qabul qilingan.
Nizomda energiya samarador va energiya tejovchi qurilmalarni хarid qilish hamda ushbu maqsadlarga olingan kreditlar boʻyicha foiz хarajatlarining bir qismini qoplash uchun kompensatsiya ajratish tartibi belgilangan.
Nizomga muvofiq Davlat byudjeti mablagʻlari hisobidan kompensatsiya quyidagi хarajatlarning bir qismini qoplash uchun ajratiladi:
Nizom talablari 2020 yil 1 yanvardan boshlab oʻz mablagʻi hisobidan energiya samarador va energiya tejovchi qurilmalarni хarid qilgan va oʻrnatgan jismoniy shaхslarga, shuningdek tijorat banklari kreditlari asosida хarid qilgan va oʻrnatgan jismoniy va yuridik shaхslarga nisbatan tatbiq etiladi.
Kompensatsiya Davlat byudjeti hisobidan quyidagi miqdorlarda ajratiladi:
a) jismoniy shaхslarga quyosh fotoelektrik stansiyalari, quyosh suv isitkichlari, shuningdek energiya samarador gaz-gorelkali qurilmalarni sotib olish хarajatlarining 30%i miqdorida, biroq:
b) qayta tiklanuvchi energiya manbalari qurilmalari, energiya samarador gaz-gorelkali qurilmalar va qozonlar, shuningdek energiya samarador boshqa uskunalarni хarid qilish uchun olingan tijorat banklarining kreditlari boʻyicha foiz хarajatlarining bir qismi qoplashga:
Kompensatsiya jismoniy va yuridik shaхsning хohishiga koʻra хarajatlarning faqat bitta turi boʻyicha ajratiladi.
Kompensatsiya toʻlash tasdiqlangan sхemaga muvofiq amalga oshiriladi.
Hujjat Qonun hujjatlari ma’lumotlari milliy bazasida e’lon qilingan va 15.04.2021 yildan kuchga kirdi.
Nargiza Vohidova. | 64 | 2,180 |
Qonunchilik | Qoʻshimcha dam olish kunlari belgilandi | Prezidentning “Ramazon hayitini nishonlash toʻgʻrisida”gi qarori qabul qilindi. Hujjat OʻzAda e’lon qilingan.
Hujjat bilan Oʻzbekiston musulmonlari idorasining 2021 yilda Ramazon hayitining birinchi kuni 13 may – payshanba kuniga toʻgʻri kelishi haqida qabul qilgan qarori, mamlakatimizda 2021 yil 13 may Ramazon hayiti bayrami sifatida nishonlanishi inobatga olindi.
Prezidentning 2021 yil 10 maydagi “Oʻzbekiston Respublikasi Prezidentining 2020 yil 3 dekabrdagi “2021 yilda rasmiy sanalarni nishonlash davrida qoʻshimcha ishlanmaydigan kunlarni belgilash va dam olish kunlarini koʻchirish toʻgʻrisida”gi PF–6122-son Farmoniga oʻzgartirishlar kiritish toʻgʻrisida”gi PF–6222-son Farmoni bilan 2021 yil 14–15 may kunlari qoʻshimcha dam olish kunlari sifatida belgilangan.
Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Din ishlari boʻyicha qoʻmita, Mahalla va oilani qoʻllab-quvvatlash vazirligi hamda jamoat tashkilotlari bilan hamkorlikda Ramazon hayitining karantin talablariga muvofiq, хalqimizning milliy va diniy an’analariga mos ravishda oʻtkazilishi uchun tegishli chora-tadbirlarni amalga oshirish topshirildi. | 39 | 1,165 |
Qonunchilik | FAOLIYATNING AYRIM TURLARI BILAN ShUFULLANISh UChUN MAXSUS RUXSATNOMALAR (LITSENZIYALAR) BERISh TARTIBINI TAKOMILLAShTIRISh TO‘FRISIDA | O‘zbekiston Respublikasi Prezidentining “Iqtisodiy islohotlarni yanada chuqurlashtirish, xususiy mulk manfaatlarini himoya qilish va tadbirkorlikni rivojlantirish chora-tadbirlari to‘g‘risida” 1994-yil 21-yanvardagi Farmoniga, O‘zbekiston Respublikasi Oliy Kengashi Rayosatining “Mulkchilikning barcha shakllaridagi korxonalar (tashkilotlar), shu jumladan, xorijiy va qo‘shma korxonalar (tashkilotlar) faqat maxsus ruxsatnoma (litsenziya) asosida shug‘ullanishga haqli bo‘lgan faoliyat turlari ro‘yxatiga o‘zgartirish va qo‘shimchalar kiritish to‘g‘risida” 1994-yil 18-apreldagi 1034-XII-son qaroriga muvofiq hamda faoliyatning ayrim turlari bilan shug‘ullanish uchun maxsus ruxsatnomalar (litsenziyalar) berish jarayonini soddalashtirish maqsadida Vazirlar Mahkamasi qaror qiladi:
1. Korxonalar (tashkilotlar)ga faoliyatning ayrim turlari bilan shug‘ullanish huquqini beruvchi maxsus ruxsatnomalar (litsenziyalar) berish tartibi to‘g‘risidagi Nizom tasdiqlansin (ilova qilinadi).
2. Quyidagilar o‘z kuchini yo‘qotgan deb hisoblansin:
O‘zbekiston Respublikasi Vazirlar Mahkamasining 1992-yil 21-maydagi 240-son qarori;
O‘zbekiston Respublikasi Vazirlar Mahkamasining 1992-yil 6-oktabrdagi 462-son qarori;
O‘zbekiston Respublikasi Vazirlar Mahkamasining 1993-yil 19-martdagi 147-son qarorining 2-bandi;
O‘zbekiston Respublikasi Vazirlar Mahkamasining 1993-yil 17-iyundagi 290-son qarori 6-bandining uchinchi xatboshi;
O‘zbekiston Respublikasi Vazirlar Mahkamasining 1993-yil 5-oktabrdagi 481-son qarorining 6-bandi;
O‘zbekiston Respublikasi Vazirlar Mahkamasining 1993-yil 27-dekabrdagi 610-son qarori.
1. Mazkur Nizom mulkchilikning barcha shakllaridagi korxonalar (tashkilotlar), shu jumladan, xorijiy va qo‘shma korxonalar (tashkilotlar) faqat maxsus ruxsatnoma (litsenziya) asosida shug‘ullanishlari mumkin bo‘lgan faoliyatning ayrim turlarini belgilaydi, litsenziyalarni rasmiylashtirish va berishni tartibga soladi.
2. Maxsus ruxsatnomalar (litsenziyalar) berishga quyidagi davlat organlari vakolatlidirlar:
Vazirlar Mahkamasi zarurat bo‘lganda litsenziya berish huquqini tegishli boshqaruv organlariga berishi mumkin.
Ro‘yxatda ko‘rsatilgan faoliyat turlarining har bir guruhi bo‘yicha alohida litsenziya rasmiylashtiriladi.
3. Litsenziya olish uchun litsenziya berishga vakil qilingan organga quyidagi hujjatlarni taqdim etish zarur:
ariza (1-ilova);
ta’sis hujjatlari yoki ularning tasdiqlangan nusxalari;
litsenziya berganlik uchun yig‘imning to‘langanligi to‘g‘risidagi hujjatlar;
litsenziya berish uchun vakil qilingan tegishli davlat boshqaruv organlari tomonidan Vazirlar Mahkamasi bilan kelishilgan holda belgilanadigan boshqa hujjatlar.
Litsenziya berish to‘g‘risidagi hujjatlarni ko‘rib chiqish bilan bog‘liq xarajatlarni qoplash uchun litsenziya berish vakolatiga ega bo‘lgan organning schyotiga ariza beruvchi tomonidan eng kam ish haqining yarmi miqdorida yig‘im o‘tkaziladi.
4. Maxsus ruxsatnoma (litsenziya) 2-ilovaga muvofiq shakl bo‘yicha beriladi.
5. Litsenziya berganlik uchun quyidagi miqdorlarda davlat poshlinasi to‘lanadi:
korxonalar va tashkilotlar uchun — eng kam ish haqining to‘rt baravari miqdorida;
ishlovchilarning kamida 50 foizini nogironlar, urush, Qurolli Kuchlar faxriylari yoki pensiya yoshiga yetganlar (pensionerlar) tashkil qiladigan korxonalar va tashkilotlar uchun, shuningdek, kichik korxonalar uchun — eng kam ish haqining ikki baravari miqdorida.
Davlat poshlinasi respublika budjetiga o‘tkaziladi.
Davlat korxonalari (tashkilotlari)ga ular uchun davlat hokimiyati va boshqaruv organlari tomonidan belgilangan ishlab chiqarish ixtisosiga muvofiq litsenziyalar:
yig‘im va davlat poshlinasini to‘lamay;
ariza berilgan vaqtdan boshlab bir hafta muddatda beriladi.
6. Litsenziya berish (bermaslik) to‘g‘risidagi qaror to‘g‘ri rasmiylashtirilgan hujjatlar olingandan so‘ng 10 kundan kechiktirmay qabul qilinadi.
Litsenziya berish uchun vakil qilingan organ tegishli ravishda rasmiylashtirilmagan, shuningdek, amaldagi qonunchilik talablariga va mazkur Nizomga muvofiq kelmaydigan hujjatlar topshirilgan hollarda litsenziyalar berishni rad etish huquqiga egadir. Boshqa sabablarga ko‘ra, shu jumladan, maqsadga muvofiq emasligi sabablariga ko‘ra litsenziyalar berishni rad etishga yo‘l qo‘yilmaydi.
Litsenziya berishni rad etish haqidagi qaror asoslangan bo‘lishi va ariza beruvchiga yozma shaklda yuborilishi kerak.
Hujjatlar ariza beruvchi tomonidan qayta rasmiylashtirilgan taqdirda ular 5 kun muddatda takroran ko‘rib chiqiladi.
7. Litsenziya berish uchun vakil qilingan organ zarur hollarda tegishli xulosalarni tayyorlash uchun mehnat shartnomalari bo‘yicha haq to‘lagan holda ekspertlarni jalb qilish huquqiga egadir.
8. Litsenziya 5 yil muddatga, neft mahsulotlarini sotish bo‘yicha esa 3 yil muddatga, oziq-ovqat spirti va alkogolli mahsulotlar ishlab chiqarish uchun — ikki yil muddatga beriladi. Ariza beruvchining asosli iltimosi bo‘yicha litsenziyaning amal qilish muddati, belgilangan miqdordagi tegishli poshlina to‘lagan holda, yana shuncha muddatga uzaytirilishi mumkin. Litsenziya muddatini uzaytirish yozma ravishda tasdiqlanadi.
9. Faoliyat ko‘rsatish uchun berilgan litsenziya uni bergan organ tomonidan quyidagi hollarda bekor qilinishi mumkin.:
a) agar litsenziya olish uchun taqdim etilgan materiallarda haqiqatga to‘g‘ri kelmaydigan ma’lumotlar mavjudligi aniqlansa;
b) agar korxona (tashkilot) litsenziyada belgilangan faoliyat turlariga rioya qilmasa;
v) O‘zbekiston Respublikasi qonunchiligida nazarda tutilgan boshqa hollarda.
10. Tegishli faoliyat turiga berilgan litsenziyani bekor qilish uchun asoslar aniqlangan taqdirda litsenziyani bergan organ korxona (tashkilot)ga buzishlarni bartaraf etish to‘g‘risida yozma ko‘rsatma beradi. Agar korxona, tashkilot yozma ko‘rsatma olgandan so‘ng 30 kun muddat ichida buzishlarni bartaraf etmasa, litsenziya bergan organ uni bekor qiladi va tegishli faoliyat to‘xtatilishi kerak bo‘lgan muddatni tayinlaydi.
Litsenziyani bekor qilish to‘g‘risidagi qaror nusxasi 3 kun muddatda korxona (tashkilot)ga va korxona (tashkilot) joylashgan hududdagi hokimlikka yuboriladi.
11. Korxona (tashkilot) litsenziya berishni rad etish yoki uni bekor qilish to‘g‘risidagi qaror nusxasini olgandan so‘ng 30 kun muddatda sudga shikoyat arizasi berish huquqiga egadir. | 134 | 6,308 |
Qonunchilik | Mamlakat ijtimoiy hayotida faol ishtirok etayotgan yosh oilalarni uy-joy bilan ta’minlashni yanada takomillashtirish chora-tadbirlari to‘g‘risida | O‘zbekiston Respublikasi Prezidentining “Ipoteka krediti mexanizmlarini takomillashtirishga oid qo‘shimcha chora-tadbirlar to‘g‘risida” 2019-yil 28-noyabrdagi PF-5886-son Farmoni ijrosini ta’minlash, shuningdek, mamlakat ijtimoiy hayotida faol ishtirok etib, alohida namuna ko‘rsatayotgan yosh oilalarni ijtimoiy qo‘llab-quvvatlash maqsadida Vazirlar Mahkamasi qaror qiladi:
1. Quyidagilar:
O‘zbekiston Respublikasi Prezidentining “Yoshlarga oid davlat siyosati samaradorligini oshirish va O‘zbekiston yoshlar ittifoqi faoliyatini qo‘llab-quvvatlash to‘g‘risida” 2017-yil 5-iyuldagi PF-5106-son Farmoniga muvofiq yosh oilalar, xususan, imkoniyati cheklangan va ijtimoiy himoyaga muhtoj yoshlarni ma’naviy va moddiy jihatdan qo‘llab-quvvatlash, ular uchun munosib uy-joy va ijtimoiy-maishiy sharoitlarini yaratishga qaratilgan maqsadli ishlarni tashkil etish belgilanganligi;
Vazirlar Mahkamasining tegishli qarorlari va topshiriqlari bilan 2018 — 2020-yillar davomida mamlakat ijtimoiy hayotida faol ishtirok etayotgan yosh oilalarni uy-joy bilan ta’minlash maqsadida 2 116 ta uy-joylardan:
350 tasi foydalanishga topshirilganligi;
296 tasi yoshlar tomonidan rad etilganligi va 556 tasining qurilishi boshlanmaganligi;
2019-yilda 558 ta va 2020-yilda 356 ta uy-joylar qurilib, foydalanishga topshirilishi rejalashtirilganligi ma’lumot uchun qabul qilinsin.
2. O‘zbekiston yoshlar ittifoqi Markaziy Kengashi tomonidan uy-joy sharoitlarini yaxshilashga muhtoj bo‘lgan yosh oila sifatida hisobga qo‘yilgan va tavsiyanoma berilgan yosh oilalar uchun 2019-2020-yillarda qurilgan yoshlar uylari ro‘yxati 1-ilovaga muvofiq tasdiqlansin.
3. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari ushbu qarorga 1-ilovaga muvofiq uy-joyni ipoteka krediti asosida sotib olish uchun O‘zbekiston yoshlar ittifoqi Markaziy Kengashining tavsiyanomasi (keyingi o‘rinlarda — tavsiyanoma) asosida 2020-yil uchun hisobga qo‘yilgan 356 nafar yosh oilaga uy-joy ajratishda ularning talabidan kelib chiqib, O‘zbekiston Respublikasi Prezidentining 2019-yil 28-noyabrdagi PF-5886-son Farmoni bilan tasdiqlangan 2020-yilda “O‘zshahar qurilish invest IK” MChJ va “Qishloq qurilish invest IK” MChJ ishtirokida shaharlarda va qishloq joylarida ko‘p kvartirali arzon uy-joylar qurishning asosiy parametrlariga tegishli o‘zgartirishlar kiritish bo‘yicha Vazirlar Mahkamasiga taklif kiritsin.
4. “Qishloq qurilish invest IK” MChJ “Qishloq qurilish bank” ATB bilan birgalikda Islom taraqqiyot bankining kredit liniyalari bo‘yicha “Qishloq qurilish invest IK” MChJ hisobraqamlarida uy quruvchilarning dastlabki badallari hisobidan jamlangan mablag‘larni uch kun muddatda O‘zbekiston Respublikasi respublika budjetiga yo‘naltirsin.
5. O‘zbekiston Respublikasi Moliya vazirligi O‘zbekiston yoshlar ittifoqining asoslangan hisob-kitobiga muvofiq Islom taraqqiyot bankining kredit liniyalari bo‘yicha “Qishloq qurilish invest IK” MChJ hisobraqamlarida uy quruvchilarning dastlabki badallari hisobidan jamlangan mablag‘larning O‘zbekiston Respublikasi respublika budjetiga qaytarilgan qismi hisobidan:
2019-yilda yoshlar uchun qurilgan 558 ta uyning dastlabki badali uchun 30,0 mlrd so‘m;
2020-yilda quriladigan uy-joylar uchun 356 nafar yosh oilaga uy-joy qiymati dastlabki badalining 65 foizigacha bo‘lgan qismini moliyalashtirish uchun 11,6 mlrd so‘m mablag‘larni qo‘shilgan qiymat solig‘ini qo‘shgan holda ajratsin.
6. Shunday tartib o‘rnatilsinki, unga ko‘ra:
O‘zbekiston yoshlar ittifoqi tomonidan yosh oilalarga uy-joy qiymatining dastlabki badali sifatida to‘langan ssudani va unga hisoblangan foizlarni (keyingi o‘rinlarda — ssuda va foizlar) undirish bo‘yicha O‘zbekiston Respublikasi Yoshlar ishlari agentligi markaziy apparatida Yosh oilalarga ajratilgan uy-joylar bilan ishlash bo‘yicha nazorat guruhi (keyingi o‘rinlarda — nazorat guruhi) tashkil etiladi;
O‘zbekiston yoshlar ittifoqining barcha hududiy kengashlari (keyingi o‘rinlarda — hududiy kengashlar)ning ssuda va foizlarning belgilangan muddatlarda qaytarilishi bo‘yicha faoliyati nazorat guruhi tomonidan muvofiqlashtiriladi;
hududiy kengashlar ssuda va foizlarni shartnomada belgilangan muddatda qaytarmagan yosh oilalarga bir ish kuni ichida Mahalla va nuroniylarni qo‘llab-quvvatlash vazirligining hududiy boshqarmalari bilan birgalikda shartnoma asosida to‘lovlarni amalga oshirish yuzasidan muddat belgilagan holda, notarius orqali yozma bildirishnoma (keyingi o‘rinlarda — yozma bildirishnoma) yuboradi;
yosh oilalar tomonidan yozma bildirishnoma talablari bajarilmagan taqdirda, hududiy kengashlar ikki ish kuni ichida muddati o‘tgan qarzdorlik bo‘yicha ijro xati yozib berishni so‘rab notariusga murojaat qiladi;
notarius tomonidan bir ish kuni ichida ijro xati yozib beriladi va Majburiy ijro byurosining hududiy bo‘linmasiga taqdim etiladi;
Majburiy ijro byurosining hududiy bo‘linmasi belgilangan tartibda muddati o‘tgan qarzdorlikni undirish choralarini ko‘radi.
7. O‘zbekiston Respublikasi Yoshlar ishlari agentligi:
bir oy muddatda nazorat guruhining ish tartibini ishlab chiqsin va tasdiqlasin;
yosh oilalarning ssuda va foizlar bo‘yicha muddati o‘tgan qarzdorligini undirish choralarini ko‘rishda, O‘zbekiston yoshlar ittifoqiga doimiy ravishda amaliy ko‘maklashsin.
8. O‘zbekiston Respublikasi Hukumatining 2-ilovaga muvofiq ayrim qarorlariga o‘zgartirishlar va qo‘shimcha kiritilsin.
9. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov va O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari B.A. Musayev zimmasiga yuklansin.
3. Vazirlar Mahkamasining “Mamlakat ijtimoiy hayotida faol ishtirok etayotgan yosh oilalarni uy-joy bilan ta’minlashni takomillashtirish chora-tadbirlari to‘g‘risida” 2019-yil 11-sentabrdagi 760-son qarorida:
2-bandining birinchi xatboshidagi “2116” raqami “1264” raqami bilan almashtirilsin;
3-bandi o‘z kuchini yo‘qotgan deb hisoblansin. | 145 | 5,999 |
Qonunchilik | SELEKSIYA YuTUG‘IGA O‘ZBEKISTON RESPUBLIKASI PATENTINI BERISh UChUN TALABNOMALARNI TUZISh, TOPShIRISh VA KO‘RIB ChIQISh QOIDALARIGA O‘ZGARTIRIShLAR KIRITISh HAQIDA | O‘zbekiston Respublikasi Vazirlar Mahkamasining 2011-yil 8-iyundagi 166-son “O‘zbekiston Respublikasi Intellektual mulk agentligi faoliyatini tashkil etish chora-tadbirlari to‘g‘risida”gi qarori (O‘zbekiston Respublikasi qonun hujjatlari to‘plami, 2011-y., 22-23-son, 236-modda) ijrosini ta’minlash maqsadida buyuraman:
1. O‘zbekiston Respublikasi Davlat patent idorasi direktorining 2004-yil 30-dekabrdagi 62-son buyrug‘i (ro‘yxat raqami 1443, 2005-yil 14-yanvar) (O‘zbekiston Respublikasi qonun hujjatlari to‘plami, 2005-yil, 2-son, 16-modda) bilan tasdiqlangan Seleksiya yutug‘iga O‘zbekiston Respublikasi patentini berish uchun talabnomalarni tuzish, topshirish va ko‘rib chiqish qoidalariga ilovaga* muvofiq o‘zgartirishlar kiritilsin.
2. Ushbu buyruq O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi. | 163 | 887 |
Qonunchilik | Tibbiyotni yaхshilash uchun muammolar haqida gapiring | Adliya vazirligi sogʻliqni saqlash tizimida qonunchilikka rioya etilishi yuzasidan aholi oʻrtasida soʻrov oʻtkazmoqda, bu haqda oʻz Telegram-kanali orqali хabar berdi.
Tibbiy хizmatlar yaхshilanishidan manfaatdor boʻlgan barcha shaхslar 20 fevralgacha quyidagi masalalar yuzasidan fikr-mulohaza va takliflarini @qonunchilikbot orqali vazirlikka yuborishlari mumkin:
Yuborilgan takliflardan ushbu sohadagi qonunchilikni yanada takomillashtirish uchun foydalaniladi. | 53 | 464 |
Qonunchilik | “Xalqaro migratsiya tashkiloti Konstitutsiyasini (Bryussel, 1953-yil 19-oktabr) ratifikatsiya qilish to‘g‘risida”gi QL-451-sonli O‘zbekiston Respublikasi qonuni loyihasi haqida | O‘zbekiston Respublikasi Oliy Majlisining Qonunchilik palatasi qaror qiladi:
1. O‘zbekiston Respublikasi Prezidenti tomonidan 2018-yil 12-dekabrda kiritilgan “Xalqaro migratsiya tashkiloti Konstitutsiyasini (Bryussel, 1953-yil 19-oktabr) ratifikatsiya qilish to‘g‘risida”gi QL-451-sonli O‘zbekiston Respublikasi qonuni loyihasi birinchi o‘qishda qabul qilinsin.
2. Ushbu Qaror qabul qilingan kundan e’tiboran kuchga kiradi. | 176 | 425 |
Qonunchilik | Terma jamoalarning a’zolari sport maktablari shtatiga kiritiladi | 2017 yil 10 avgustdagi PQ–3196-son Prezident Qarori ijrosini ta’minlash maqsadida Vazirlar Mahkamasining 2017 yil 18 sentyabrdagi 733-son Qarori bilan 2018 yil 1 yanvardan boshlab Respublika oliy sport mahorati maktablari va iхtisoslashtirilgan bolalar-oʻsmirlar sport maktablari shtatlar jadvaliga “sportchi” lavozimi kiritilishi belgilandi.
Hujjatga koʻra, ushbu lavozimga Olimpiya oʻyinlari dasturiga kiritilgan sport turlari boʻyicha Oʻzbekiston milliy terma jamoalarining asosiy tarkibidagi sportchilar qabul qilinadi.
Tegishli davlat organlari 2 oy muddatda “sportchi” lavozimiga qoʻyiladigan talablarni, ularga oylik ish haqi va ustamalar belgilash toʻgʻrisidagi nizomni tasdiqlashi lozim.
Hujjat 2017 yil 25 sentyabrda kuchga kirdi.
Mazkur hujjatning matni bilan, u bilan bogʻlangan boshqa qonun hujjatlariga sharhlar va izohlar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
«Oʻzbekiston Respublikasi qonunchiligida yangi» sharhini
ekspert-yuristimiz Sardor JUMAShOV
tayyorladi. | 64 | 1,029 |
Qonunchilik | VAQTINChALIK MEHNATGA LAYoQATSIZLIK BO‘YIChA NAFAQALAR TO‘LASh ChEGARASINI TAKOMILLAShTIRISh TO‘G‘RISIDA | Oliy Majlisning 2001-yil 6-dekabrdagi 306-II-son qarori bilan ma’qullangan Aholining ijtimoiy himoyaga muhtoj qatlamlarini aniq yo‘naltirilgan tarzda qo‘llab-quvvatlashning 2002-2003-yillarga mo‘ljallangan dasturiga muvofiq va O‘zbekiston Respublikasi Mehnat kodeksining 285-moddasiga binoan Vazirlar Mahkamasi qaror qiladi:
1. Belgilab qo‘yilsinki, 2002-yil 1-martdan boshlab vaqtinchalik mehnatga layoqatsizlik bo‘yicha nafaqalar:
Ikkinchi jahon urushi qatnashchilaridan bo‘lgan xodimlarga, baynalmilalchi jangchilarga va ularga tenglashtirilgan shaxslarga, qaramog‘ida 16 yoshga (o‘quvchilar uchun — 18 yosh) to‘lmagan uch nafar va undan ko‘p farzandi bo‘lgan xodimlarga, Chernobil AESdagi avariya oqibatlarini tugatishda qatnashgan xodimlarga, Chernobil AESdagi avariya natijasida radioaktiv ifloslanish zonasidan evakuatsiya qilingan va ko‘chirilgan qon hosil qiluvchi organlar kasalliklari (o‘tkir leykoz), qalqonsimon bez (adenoma, rak) va xavfli o‘smalar bilan bog‘liq kasalliklarga chalingan xodimlarga, yadro poligonlarida va boshqa radiatsiya-yadro obyektlarida harbiy xizmatni o‘tagan pensiya yoshidagi nogironligi bo‘lgan xodimlarga, shuningdek xodim ishda shikastlanish va kasb kasalliklari oqibatida vaqtinchalik mehnat qobiliyatini yo‘qotganda — oylik ish haqining to‘liq miqdorida;
ijtimoiy ahamiyatga ega kasalliklar bo‘yicha hisobda turuvchi xodimlarga, ular tomonidan davlat ijtimoiy sug‘urtasiga badallar to‘lab kelinishi muddatiga (umumiy ish stajiga) qarab — oylik ish haqining 60 foizidan 100 foizigacha miqdorda;
qolgan hollarda, ular tomonidan davlat ijtimoiy sug‘urtasiga badallar to‘lab kelinishi muddatiga (umumiy ish stajiga) qarab — oylik ish haqining 60 foizidan 80 foizigacha miqdorda to‘lanadi.
2. O‘zbekiston Respublikasi Mehnat va aholini ijtimoiy muhofaza qilish vazirligi boshqa manfaatdor vazirliklar va idoralar bilan birgalikda o‘z normativ hujjatlarini mazkur qarorga muvofiqlashtirsin.
3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S. Azimov zimmasiga yuklansin. | 104 | 2,070 |
Qonunchilik | O‘ZBEKISTON RESPUBLIKASINING AYRIM QONUN HUJJATLARIGA O‘ZGARTIRIShLAR VA QO‘ShIMChALAR KIRITISh TO‘G‘RISIDA | O‘zbekiston Respublikasining quyidagi qonun hujjatlariga o‘zgartishlar va qo‘shimchalar kiritilsin:
I. O‘zbekiston Respublikasining 1991-yil 15-fevralda qabul qilingan “O‘zbekiston Respublikasida jamoat birlashmalari to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1991-yil, № 4, 76-modda; 1992-yil, № 9, 363-modda; O‘zbekiston Respublikasi Oliy Majlisining Axborotnomasi, 1997-yil, № 4-5, 126-modda; 1998-yil, № 3, 38-modda) 6-moddasining birinchi qismidagi “kamida besh ming” degan so‘zlar “kamida yigirma ming” degan so‘zlar bilan almashtirilsin.
III. O‘zbekiston Respublikasining 1993-yil 6-mayda qabul qilingan “Suv va suvdan foydalanish to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1993-yil, № 5, 221-modda; O‘zbekiston Respublikasi Oliy Majlisining Axborotnomasi, 1997-yil, № 4-5, 126-modda; 1998-yil, № 9, 181-modda; 2000-yil, № 7-8, 217-modda; 2001-yil, № 1-2, 23-modda):
1) 5-moddasining:
nomi va matnidagi “Kengashining” degan so‘z “Majlisining” degan so‘z bilan almashtirilsin;
ikkinchi xatboshisi quyidagi tahrirda bayon etilsin:
“suv va suvdan foydalanish to‘g‘risidagi qonunlarni qabul qilish, ularga o‘zgartishlar va qo‘shimchalar kiritish”;
2) 6-moddasining to‘rtinchi xatboshisi quyidagi tahrirda bayon etilsin:
“suv fondi hosil qilish va undan foydalanish tartibini, shuningdek suvdan foydalanishning me’yorlari va limitlarini tasdiqlash tartibini belgilash”;
3) 30-moddasi quyidagi tahrirda bayon etilsin:
Suvdan foydalanuvchilarning barchasiga nisbatan suvdan limit bo‘yicha foydalanish tartibi belgilanadi.
Suvdan foydalanish limitlari suv manbalari, havza irrigatsiya tizimlari, magistral kanallar (tizimlar), irrigatsiya tizimlari, iqtisodiyot tarmoqlari, hududlar va har bir suvdan foydalanuvchi bo‘yicha belgilanadi, yer osti suvlari borasida esa geologiya va mineral resurslar hamda davlat konchilikni nazorat qilish organlari bilan kelishib belgilanadi.
Suvdan foydalanish limitlari qishloq va suv xo‘jaligi organlari tomonidan belgilanib, unga rioya etish idoraviy bo‘ysunuvidan qat’i nazar, suvdan foydalanuvchilarning barchasi uchun majburiydir.
Suv tarmoqlarining, xizmat ko‘rsatuvchi xodimlarning ta’minoti, suv obyektlarini asrash va tiklash uchun suvdan limit bo‘yicha foydalanish bilan bir qatorda suvdan to‘liq va qisman haq to‘lab foydalanish joriy etiladi.
Suv uchun to‘liq yoki qisman haq to‘lashni joriy etish, suvdan limit bo‘yicha foydalanish, shuningdek bunga rioya etilishini nazorat qilish shartlari va tartibi O‘zbekiston Respublikasi Vazirlar Mahkamasi tomonidan belgilanadi”;
4) 48-moddasi quyidagi tahrirda bayon etilsin:
Sug‘orish, suv chiqarish va sug‘orish-suv chiqarish tizimlaridagi, magistral kanallardagi, suv omborlaridagi va boshqa suv xo‘jaligi obyektlaridagi suvdan foydalanish ishlari suvdan foydalanish rejalari asosida yillik amaldagi suv bilan ta’minlanganlik hisobga olingan holda amalga oshiriladi.
Ikki tomonlama ishlovchi zax qochirish tizimlarida suvdan foydalanish melioratsiya qilingan yerlardagi suv rejimini tartibga solish rejalari asosida amalga oshiriladi.
Suvdan foydalanish rejalari suvdan birlamchi foydalanuvchilar tomonidan tuzilib, irrigatsiya tizimlari boshqarmalari va irrigatsiya tizimlari havza boshqarmalari tomonidan umumlashtiriladi.
Quyidagilar:
irrigatsiya tizimi boshqarmasi tuman qishloq va suv xo‘jaligi bo‘limi bilan kelishgan holda — suvdan birlamchi foydalanuvchi bo‘yicha;
irrigatsiya tizimlari havza boshqarmasi viloyat qishloq va suv xo‘jaligi boshqarmasi bilan kelishgan holda — irrigatsiya tizimi bo‘yicha;
O‘zbekiston Respublikasi Qishloq va suv xo‘jaligi vazirligining Suv xo‘jaligi bosh boshqarmasi — havza irrigatsiya tizimi hamda viloyatlararo va respublika ahamiyatiga molik ayrim yirik suv xo‘jaligi obyektlari bo‘yicha tuzilgan va umumlashtirilgan suvdan foydalanish rejalarini tasdiqlaydi”;
5) 49-moddasining beshinchi qismidagi “tuman suv xo‘jaligi organi” degan so‘zlar “irrigatsiya tizimlari boshqarmasi” degan so‘zlar bilan almashtirilsin;
6) 110-moddasining matni quyidagi tahrirda bayon etilsin:
“Suvning mavjud miqdorini va undan foydalanish darajasini baholash uchun daryolar havzalari, havza irrigatsiya tizimlari hamda iqtisodiy mintaqalar bo‘yicha suv xo‘jaligi balanslari tuziladi”.
V. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Jinoyat kodeksi (O‘zbekiston Respublikasi Oliy Kengashining Axborotnomasi, 1995-yil, № 1, 3-modda; O‘zbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda; 2001-yil, № 1-2, 23-modda, № 9-10, 165-modda; 2002-yil, № 9, 165-modda; 2003-yil, № 1, 8-modda, № 9-10, 149-modda):
1) 50-moddasi:
beshinchi qismining “a”, “b” va “v” bandlari quyidagi tahrirda bayon etilsin:
“a) ijtimoiy xavfi katta bo‘lmagan jinoyati, ehtiyotsizlik oqibatida sodir etilgan jinoyati uchun va qasddan uncha og‘ir bo‘lmagan jinoyat sodir etganlik uchun ozodlikdan mahrum etishga hukm qilinayotganlarga nisbatan jazoni manzil-koloniyalarda;
b) qasddan og‘ir jinoyat sodir etganlik va o‘ta og‘ir jinoyati uchun birinchi marta ozodlikdan mahrum etishga hukm qilinayotganlarga nisbatan jazoni umumiy tartibli koloniyalarda;
v) ilgari qasddan sodir etgan jinoyati uchun ozodlikdan mahrum qilish tariqasidagi jazoni o‘tab chiqib, qasddan yangi sodir etgan jinoyati uchun hukm qilinayotganlarga nisbatan jazoni qattiq tartibli koloniyalarda”;
oltinchi qismi quyidagi tahrirda bayon etilsin:
“Ozodlikdan mahrum etishga hukm qilinayotgan ayollarga nisbatan:
a) ijtimoiy xavfi katta bo‘lmagan jinoyat, ehtiyotsizlik oqibatida jinoyat sodir etganlarga hamda qasddan uncha og‘ir bo‘lmagan jinoyat sodir etganlarga nisbatan jazoni manzil-koloniyalarda;
b) og‘ir va o‘ta og‘ir jinoyat uchun jazoni umumiy tartibli koloniyalarda;
v) ilgari ozodlikdan mahrum qilish tariqasidagi jazoni o‘tab chiqib, yangi sodir etgan o‘ta og‘ir jinoyati uchun hukm qilinayotganlarga, shuningdek o‘ta xavfli retsidivist deb topilganlarga nisbatan jazoni qattiq tartibli koloniyalarda o‘tash tayinlanadi”;
quyidagi mazmundagi sakkizinchi va to‘qqizinchi qismlar bilan to‘ldirilsin:
“Ijtimoiy xavfi katta bo‘lmagan jinoyat sodir etganlik, ehtiyotsizlik oqibatida jinoyat sodir etganlik va qasddan uncha og‘ir bo‘lmagan jinoyat sodir etganlik uchun ozodlikdan mahrum etish tariqasidagi jazo homilador ayollarga va uch yoshga to‘lmagan bolalari bor ayollarga nisbatan, shuningdek qonun hujjatlariga muvofiq yoshga doir pensiyaga chiqish huquqiga ega bo‘lgan shaxslarga nisbatan tayinlanmaydi.
Sud tomonidan jazoni manzil-koloniyada o‘tashi tayinlangan mahkum saqlash rejimini ashaddiy buzuvchi deb topilgan taqdirda, sud uni jazoning o‘talmagan qismi muddatiga umumiy tartibli koloniyaga o‘tkazadi”;
2) 51-moddasining birinchi qismi quyidagi tahrirda bayon etilsin:
“Otib o‘ldirish tariqasidagi o‘lim jazosi faqat javobgarlikni og‘irlashtiradigan holatlarda qasddan odam o‘ldirish (97-moddaning ikkinchi qismi), terrorizm (155-moddaning uchinchi qismi) uchun belgilanadi”;
3) 74-moddasining to‘rtinchi qismi quyidagi tahrirda bayon etilsin:
“Ozodlikdan mahrum qilish tariqasidagi jazoning o‘talmagan qismi axloq tuzatish ishlari bilan almashtirilganda axloq tuzatish ishlari ozodlikdan mahrum qilish jazosining o‘talmagan qismi muddatiga tayinlanadi”;
4) 85-moddasining:
to‘rtinchi qismi quyidagi tahrirda bayon etilsin:
“Voyaga yetmay turib ijtimoiy xavfi katta bo‘lmagan jinoyat sodir etgan, ehtiyotsizlik oqibatida jinoyat sodir etgan yoxud qasddan uncha og‘ir bo‘lmagan jinoyat sodir etgan shaxslarga nisbatan ozodlikdan mahrum qilish tariqasidagi jazo tayinlanmaydi”;
beshinchi qismidagi “umumiy yoki kuchaytirilgan tartibli” degan so‘zlar chiqarib tashlansin;
oltinchi va yettinchi qismlari chiqarib tashlansin;
5) 90-moddasining to‘rtinchi qismi quyidagi tahrirda bayon etilsin:
“Ozodlikdan mahrum qilish tariqasidagi jazoning o‘talmagan qismi axloq tuzatish ishlari bilan almashtirilganda axloq tuzatish ishlari ozodlikdan mahrum qilish jazosining o‘talmagan qismi muddatiga tayinlanadi”;
6) 151-moddasi ikkinchi qismining sanksiyasi quyidagi tahrirda bayon etilsin:
“o‘n besh yildan yigirma yilgacha ozodlikdan mahrum qilish bilan jazolanadi”;
7) 153-moddasining sanksiyasi quyidagi tahrirda bayon etilsin:
“o‘n yildan yigirma yilgacha ozodlikdan mahrum qilish bilan jazolanadi”;
8) 157-moddasi birinchi qismining dispozitsiyasi quyidagi tahrirda bayon etilsin:
“O‘zbekiston Respublikasining fuqarosi tomonidan josuslik, chet el davlatiga, chet el tashkilotiga yoki ularning vakillariga davlat sirlarini yetkazish yoxud O‘zbekiston Respublikasiga qarshi dushmanlik faoliyati olib borishda boshqacha yordam ko‘rsatish yo‘li bilan davlatga xoinlik qilish, ya’ni O‘zbekiston Respublikasining suvereniteti, hududiy daxlsizligi, xavfsizligi, mudofaa salohiyati, iqtisodiyotiga zarar yetkazgan holda qasddan sodir etilgan qilmish — ”;
9) 160-moddasi birinchi qismining dispozitsiyasi quyidagi tahrirda bayon etilsin:
“Chet el fuqarosi yoki fuqaroligi bo‘lmagan shaxsning davlat siri hisoblangan ma’lumotlarni chet el davlati, chet el tashkiloti yoki ularning agenturasiga yetkazishi, xuddi shuningdek yetkazish maqsadida qo‘lga kiritishi, yig‘ishi yoki saqlashi, shuningdek chet el razvedkasining topshirig‘i bo‘yicha O‘zbekiston Respublikasiga zarar yetkazishda foydalanish uchun boshqa ma’lumotlarni yetkazishi yoki yig‘ishi — ”;
10) 182-moddasi birinchi qismi dispozitsiyasining o‘zbek tilidagi matni quyidagi tahrirda bayon etilsin:
“Bojxona nazoratini chetlab yoki bojxona nazoratidan yashirib yoxud bojxona hujjatlari yoki vositalariga o‘xshatib yasalgan hujjatlardan aldash yo‘li bilan foydalangan holda yoki deklaratsiyasiz yoxud boshqa nomga yozilgan deklaratsiyadan foydalanib, tovar yoki boshqa qimmatliklarni ko‘p miqdorda O‘zbekiston Respublikasining bojxona chegarasidan o‘tkazish, shunday harakat uchun ma’muriy jazo qo‘llanilganidan keyin sodir etilgan bo‘lsa, — ”;
11) 184-moddasi birinchi qismi dispozitsiyasining o‘zbek tilidagi matni quyidagi tahrirda bayon etilsin:
“Foyda (daromad) yoki soliq solinadigan boshqa obyektlarni qasddan yashirishni, kamaytirib ko‘rsatishni, shuningdek davlat tomonidan belgilangan soliqlarni, yig‘imlarni, boj yoki boshqa to‘lovlarni to‘lashdan qasddan bo‘yin tovlashni ancha miqdorda sodir etish, shunday qilmish uchun ma’muriy jazo qo‘llanilganidan keyin ro‘y bergan bo‘lsa, — ”.
12) 221-moddasining birinchi qismidagi “kamera tipidagi xonaga (bir kishilik kameraga) yoki turmaga o‘tkazish qo‘llanilganidan” degan so‘zlar “jazoni ijro etish koloniyasining karseriga o‘tkazish tariqasidagi jazo qo‘llanilganidan yoki turmaga o‘tkazilganidan” degan so‘zlar bilan almashtirilsin;
13) 222-moddasining nomi va birinchi qismi quyidagi tahrirda bayon etilsin:
Qamoqda saqlanayotgan yoki ozodlikdan mahrum qilish tariqasidagi jazoni o‘tayotgan shaxsning qamoqdan yoki qo‘riqlov ostidagi saqlash joyidan qochishi —
besh yilgacha ozodlikdan mahrum qilish bilan jazolanadi”.
VI. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Jinoyat-protsessual kodeksi (O‘zbekiston Respublikasi Oliy Kengashining Axborotnomasi, 1995-yil, № 2, 5-modda; O‘zbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 11, 23-moddalar, № 9-10, 165, 182-moddalar; 2002-yil, № 9, 165-modda; 2003-yil, № 5, 67-modda):
1) 405-moddasi:
nomi quyidagi tahrirda bayon etilsin:
“405-modda. Sud majlisida jinoyat ishini muhokama qilish muddati”;
ikkinchi qismi quyidagi tahrirda bayon etilsin:
“Jinoyat ishini sudda muhokama qilish muddati ishni muhokama qilish boshlangan kundan e’tiboran ikki oydan oshmasligi kerak”;
quyidagi mazmundagi uchinchi qism bilan to‘ldirilsin:
“Jinoyat ishini ko‘rish to‘xtatib turilgan vaqt ishni muhokama qilish muddatiga kirmaydi”;
uchinchi va to‘rtinchi qismlari tegishincha to‘rtinchi va beshinchi qismlar deb hisoblansin;
2) 420-moddasi quyidagi mazmundagi qism bilan to‘ldirilsin:
“Sud jinoyat ishini ko‘rishni to‘xtatish to‘g‘risida ajrim chiqaradi”;
3) quyidagi mazmundagi 4201-modda bilan to‘ldirilsin:
Jinoyat ishini ko‘rishni to‘xtatishning asosi sifatidagi, ushbu Kodeksning 420-moddasida nazarda tutilgan holatlar bartaraf etilgach, to‘xtatilgan jinoyat ishini ko‘rish qaytadan boshlanadi.
Sud jinoyat ishini ko‘rishni qaytadan boshlash to‘g‘risida ajrim chiqaradi.
Jinoyat ishini ko‘rish qaytadan boshlanganda jinoyat ishini muhokama qilish muddatining o‘tishi ham bir vaqtning o‘zida qaytadan boshlanadi. Mazkur muddatni yana uzaytirish ushbu Kodeksning 405-moddasi asosida, jinoyat ishini muhokama qilishning jinoyat ishini ko‘rish to‘xtatilishidan oldingi muddatini inobatga olgan holda amalga oshiriladi”;
4) 490-moddasining beshinchi qismidagi “tarbiya koloniyasi yoki” degan so‘zlar chiqarib tashlansin;
5) 536-moddasining:
birinchi qismi “jazoni ijro etish muassasasi ma’muriyatining taqdimnomasiga” degan so‘zlardan keyin “yoki mahkumning, uning himoyachisining iltimosnomasiga” degan so‘zlar bilan to‘ldirilsin;
ikkinchi qismi “intizomiy qism qo‘mondonligining taqdimnomasiga” degan so‘zlardan keyin “yoki mahkumning, uning himoyachisining iltimosnomasiga” degan so‘zlar bilan to‘ldirilsin;
beshinchi qismidagi “yuzasidan taqdim etilgan” degan so‘zlar “to‘g‘risidagi taqdimnomalar yoki” degan so‘zlar bilan almashtirilsin.
6) 537-moddasining uchinchi qismidagi “va umumiy tartibli tarbiya koloniyasidan kuchaytirilgan tartibli tarbiya koloniyasiga” degan so‘zlar chiqarib tashlansin;
7) 542-moddasining uchinchi qismidagi “bir tartibli tarbiya koloniyasidan boshqa tartibli tarbiya koloniyasiga o‘tkazish to‘g‘risidagi” degan so‘zlar chiqarib tashlansin.
VII. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Ma’muriy javobgarlik to‘g‘risidagi kodeksi (O‘zbekiston Respublikasi Oliy Kengashining Axborotnomasi, 1995-yil, № 3, 6-modda; O‘zbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda; № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda, № 9, 229-modda; 2000-yil, № 5-6, 153-modda, № 7-8, 217-modda; 2001-yil, № 1-2, 23-modda, № 9-10, 165, 182-moddalar; 2002-yil, № 1, 20-modda, № 9, 165-modda; 2003-yil, № 1, 8-modda, № 5, 67-modda, № 9-10, 149-modda) 320-moddasi uchinchi qismining o‘zbek tilidagi matni quyidagi tahrirda bayon etilsin:
“Kassatsiya instansiyasi sudi sudyasining ma’muriy ishlar bo‘yicha sudyaning qarori yuzasidan berilgan shikoyat yoki bildirilgan protest bo‘yicha hal qiluv qarori qaror shaklida chiqariladi va chiqarilgan vaqtdan boshlab kuchga kiradi”.
IX. O‘zbekiston Respublikasining 1995-yil 21-dekabrda va 1996-yil 29-avgustda qabul qilingan qonunlari bilan tasdiqlangan O‘zbekiston Respublikasining Fuqarolik kodeksi (O‘zbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda, № 9, 229-modda; 2001-yil, № 1-2, 23-modda, № 9-10, 182-modda; 2002-yil, № 1, 20-modda; 2003-yil, № 1, 8-modda, № 5, 67-modda) 1015-moddasi quyidagi mazmundagi ikkinchi qism bilan to‘ldirilsin:
“Xodimning mehnat majburiyatlarini bajarishi munosabati bilan uning hayoti va sog‘lig‘iga yetkazilgan zarar uchun javobgar bo‘lgan, qishloq xo‘jaligi tovar mahsulotlari ishlab chiqaruvchi qayta tashkil etilayotgan yuridik shaxsda mablag‘ bo‘lmagan yoxud yetarli bo‘lmagan taqdirda, undirilishi lozim bo‘lgan summalar qonun hujjatlarida nazarda tutilgan tartibda davlat tomonidan to‘lanadi. Qonunda nazarda tutilgan boshqa hollarda ham mazkur summalar davlat tomonidan to‘lanadi”;
ikkinchi va uchinchi qismlari tegishincha uchinchi va to‘rtinchi qismlar deb hisoblansin.
X. O‘zbekiston Respublikasining 1996-yil 26-dekabrda qabul qilingan “Siyosiy partiyalar to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 2, 36-modda; 1999-yil, № 9, 229-modda):
1) 6-moddasining birinchi qismidagi “kamida besh ming” degan so‘zlar “kamida yigirma ming” degan so‘zlar bilan almashtirilsin;
2) 8-moddasi ikkinchi qismining yettinchi xatboshisidagi “besh ming nafar” degan so‘zlar “yigirma ming nafar” degan so‘zlar bilan almashtirilsin.
XI. O‘zbekiston Respublikasining 1996-yil 26-dekabrda qabul qilingan “Notariat to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 2, 42-modda; 2001-yil, № 1-2, 23-modda; 2003-yil, № 5, 67-modda) 2-moddasining uchinchi qismidagi “viloyatlar, Toshkent shahar hokimliklari” degan so‘zlar “viloyatlar va Toshkent shahar” degan so‘zlar bilan almashtirilsin.
XII. O‘zbekiston Respublikasining 1996-yil 27-dekabrda qabul qilingan “Advokatura to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 2, 48-modda; 2001-yil, № 1-2, 23-modda; 2003-yil, № 5, 67-modda):
1) 3-moddasining ikkinchi qismidagi, 4-moddasining uchinchi qismidagi va 13-moddasining ikkinchi qismidagi “viloyatlar, Toshkent shahar hokimliklari” degan so‘zlar “viloyatlar va Toshkent shahar” degan so‘zlar bilan almashtirilsin;
2) 13-moddasining birinchi qismidagi “viloyatlar, Toshkent shahri hokimliklari” degan so‘zlar “viloyatlar va Toshkent shahar” degan so‘zlar bilan almashtirilsin.
XV. O‘zbekiston Respublikasining 1997-yil 25-aprelda qabul qilingan Qonuni bilan tasdiqlangan O‘zbekiston Respublikasining Jinoyat-ijroiya kodeksi (O‘zbekiston Respublikasi Oliy Majlisining Axborotnomasi, 1997-yil, № 6, 175-modda; 2003-yil, № 9-10, 149-modda):
1) 45-moddasining beshinchi qismidagi “umumiy va kuchaytirilgan tartibli koloniyalarga bo‘linadi hamda” degan so‘zlar chiqarib tashlansin;
2) 46-moddasining ikkinchi xatboshisi “ehtiyotsizlik oqibatida sodir etilgan uncha og‘ir bo‘lmagan jinoyatlar uchun” degan so‘zlardan keyin “shuningdek qasddan uncha og‘ir bo‘lmagan jinoyat sodir etganlik uchun” degan so‘zlar bilan to‘ldirilsin;
3) 47-moddasining matni quyidagi tahrirda bayon etilsin:
“Umumiy tartibli koloniyalar quyidagilarga bo‘linadi:
og‘ir jinoyat sodir etganlik uchun birinchi marta ozodlikdan mahrum etishga hukm qilingan erkaklar saqlanadigan koloniyalar;
o‘ta og‘ir jinoyat sodir etganlik uchun birinchi marta ozodlikdan mahrum etishga hukm qilingan erkaklar saqlanadigan koloniyalar;
og‘ir yoki o‘ta og‘ir jinoyat sodir etganlik uchun ozodlikdan mahrum etishga hukm qilingan ayollar saqlanadigan koloniyalar, ushbu Kodeksning 48-moddasida ko‘rsatilgan ayollar bundan mustasno”;
4) 48-moddasining ikkinchi xatboshisi chiqarib tashlansin;
5) 50-moddasi quyidagi tahrirda bayon etilsin:
Tarbiya koloniyalari voyaga yetmay turib jinoyat sodir etgan mahkumlarni saqlashga mo‘ljallangan”;
6) 51-moddasi chiqarib tashlansin;
7) 53-moddasining birinchi qismi quyidagi tahrirda bayon etilsin:
“Qasddan sodir etilgan og‘ir jinoyati uchun birinchi marta sakkiz yilgacha va sakkiz yil muddatga ozodlikdan mahrum etishga hukm qilingan shaxslar alohida hollarda, mahkumning yozma roziligi bo‘lgan taqdirda, muassasa boshlig‘ining qaroriga binoan xo‘jalik xizmatiga oid ishlarni bajarish uchun tergov hibsxonasi yoki turmada qoldirilishi mumkin”;
8) 91-moddasining ikkinchi qismi quyidagi mazmundagi ikkinchi va uchinchi qismlar bilan almashtirilsin:
“Ozodlikdan mahrum etishga hukm qilingan shaxslarga har yilgi mehnat ta’tili berilmaydi, jazoni manzil-koloniyalarda o‘tayotganlar bundan mustasno.
Manzil-koloniyalardagi mahkumlar muddati o‘n besh ish kunidan iborat haq to‘lanadigan har yilgi mehnat ta’tiliga chiqish huquqiga ega. Ta’til ushbu Kodeksning 82-moddasida belgilangan tartibda manzil-koloniya doirasidan chetga chiqish huquqi bilan beriladi. Mahkum jazoni ijro etish koloniyasining intizomiy bo‘linmasi turar joylarida saqlangan vaqt haq to‘lanadigan har yilgi mehnat ta’tili berish uchun zarur muddatga qo‘shib hisoblanmaydi”;
9) 105-moddasi birinchi qismining oltinchi xatboshisi quyidagi mazmundagi oltinchi va yettinchi xatboshilar bilan almashtirilsin:
“saqlash rejimini ashaddiy buzuvchi mahkumlarni manzil-koloniyadan umumiy tartibli koloniyaga o‘tkazish;
saqlash rejimini ashaddiy buzuvchi mahkumlarni manzil-koloniyadan umumiy yoki qattiq tartibli koloniyaga, qattiq tartibli koloniyadan maxsus tartibli koloniyaga, koloniyadan turmaga qaytarish”;
10) 111-moddasi quyidagi mazmundagi ikkinchi qism bilan to‘ldirilsin:
“Mahkumning jazoni ijro etish muassasasi hududini yoki ma’muriyat yo‘llanmasi bilan bo‘lishi kerak bo‘lgan boshqa joyni o‘zboshimchalik bilan tashlab ketishi ham manzil-koloniyada jazoni o‘tash tartibini qo‘pol tarzda buzish deb hisoblanadi”;
11) 112-moddasi:
quyidagi mazmundagi ikkinchi qism bilan to‘ldirilsin:
“Jazoni ijro etish muassasasi hududini yoki ma’muriyat yo‘llanmasi bilan bo‘lishi kerak bo‘lgan boshqa joyni o‘zboshimchalik bilan yigirma to‘rt soatdan ko‘proq muhlat mobaynida tashlab ketgan mahkum ham manzil-koloniyada saqlash rejimini ashaddiy buzuvchi deb topiladi”;
ikkinchi qismi uchinchi qism deb hisoblansin;
12) 113-moddasi ikkinchi qismining ikkinchi xatboshisi chiqarib tashlansin;
13) 124-moddasining birinchi qismi quyidagi tahrirda bayon etilsin:
“Tarbiya koloniyalarida:
o‘n olti yoshgacha bo‘lgan voyaga yetmagan mahkumlar kattaroq yoshdagi mahkumlardan;
birinchi marta ozodlikdan mahrum etishga hukm qilingan mahkumlar ilgari ozodlikdan mahrum etish tariqasidagi jazoni o‘tagan mahkumlardan alohida saqlanadilar”;
14) 125-moddasining:
uchinchi qismidagi “Umumiy tartibli” degan so‘zlar chiqarib tashlansin;
to‘rtinchi qismi chiqarib tashlansin;
beshinchi qismi to‘rtinchi qism deb hisoblansin;
15) 129-moddasining:
birinchi qismi quyidagi tahrirda bayon etilsin:
“Mahkumlar yigirma bir yoshga to‘lganidan, salbiy tavsifga ega mahkumlar esa o‘n sakkiz yoshga to‘lganidan keyin jazo o‘tashni davom ettirish uchun tarbiya koloniyasidan umumiy tartibli koloniyaga o‘tkaziladi”;
ikkinchi qismi chiqarib tashlansin;
uchinchi qismi ikkinchi qism deb hisoblansin;
16) 164-moddasining ikkinchi qismi “taqdim etish masalasini” degan so‘zlardan keyin “agar mahkum yoki uning advokati tegishli iltimosnoma bilan sudga bevosita murojaat etmagan bo‘lsa” degan so‘zlar bilan to‘ldirilsin.
XIX. O‘zbekiston Respublikasining 1998-yil 30-aprelda qabul qilingan “Qishloq xo‘jaligi kooperativi (shirkat xo‘jaligi) to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1998-yil, № 5-6, 84-modda; 2003-yil, № 9-10, 149-modda) 33-moddasi quyidagi mazmundagi uchinchi qism bilan to‘ldirilsin:
“Xodimning mehnat majburiyatlarini bajarishi munosabati bilan uning hayoti va sog‘lig‘iga yetkazilgan zarar uchun javobgar bo‘lgan qayta tashkil etilayotgan yoki tugatilayotgan qishloq xo‘jaligi kooperativida (shirkat xo‘jaligida) mablag‘ bo‘lmagan yoxud yetarli bo‘lmagan taqdirda, undirilishi lozim bo‘lgan summalar qonun hujjatlarida nazarda tutilgan tartibda davlat tomonidan to‘lanadi. Qishloq xo‘jaligi kooperativi (shirkat xo‘jaligi) fermer xo‘jaliklari etib qayta tashkil etilgan hollarda, mazkur summalar qayta tashkil etilayotgan qishloq xo‘jaligi kooperativida (shirkat xo‘jaligida) mablag‘ bor yoki yo‘qligidan qat’i nazar, O‘zbekiston Respublikasi Hukumatining qarorlariga muvofiq to‘lanadi”;
uchinchi qismi tegishincha to‘rtinchi qism deb hisoblansin.
XX. O‘zbekiston Respublikasining 1998-yil 30-aprelda qabul qilingan “Fermer xo‘jaligi to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1998-yil, № 5-6, 86-modda; 2001-yil, № 1-2, 23-modda, № 5, 89-modda) 35-moddasi quyidagi mazmundagi uchinchi qism bilan to‘ldirilsin:
“Xodimning mehnat majburiyatlarini bajarishi munosabati bilan uning hayoti va sog‘lig‘iga yetkazilgan zarar uchun javobgar bo‘lgan qayta tashkil etilayotgan yoki tugatilayotgan fermer xo‘jaligida mablag‘ bo‘lmagan yoxud yetarli bo‘lmagan taqdirda, undirilishi lozim bo‘lgan summalar qonun hujjatlarida nazarda tutilgan tartibda davlat tomonidan to‘lanadi”.
XXIII. O‘zbekiston Respublikasining 1998-yil 30-aprelda qabul qilingan Qonuni bilan tasdiqlangan O‘zbekiston Respublikasining Oila kodeksi (O‘zbekiston Respublikasi Oliy Majlisining Axborotnomasi, 1998-yil, 5-6-songa ilova; 2003-yil, № 1, 8-modda):
1) 96-moddasining:
ikkinchi qismi “sudning hal qiluv qaroriga” degan so‘zlardan keyin “yoki sud buyrug‘iga” degan so‘zlar bilan to‘ldirilsin;
uchinchi qismi “sudga da’vo” degan so‘zlardan keyin “yoxud ariza” degan so‘zlar bilan to‘ldirilsin;
2) 114-moddasining matni quyidagi tahrirda bayon etilsin:
“Aliment undirish to‘g‘risidagi sudning hal qiluv qarori yoki sud buyrug‘i qonun hujjatlarida belgilangan tartibda ijro etiladi”;
3) 115-moddasining birinchi qismidagi “sud qarori” degan so‘zlar “sudning hal qiluv qarori yoki sud buyrug‘i” degan so‘zlar bilan almashtirilsin;
4) 135-moddasining uchinchi qismi quyidagi tahrirda bayon etilsin:
“Alimentning ixtiyoriy ravishda to‘lab turilishi aliment undiruvchini aliment undirish haqidagi da’vo yoki ariza bilan xohlagan vaqtda sudga murojaat qilish huquqidan mahrum etmaydi”;
5) 136-moddasining ikkinchi va uchinchi qismlari quyidagi mazmundagi ikkinchi, uchinchi va to‘rtinchi qismlar bilan almashtirilsin:
“Mazkur shaxs, nizo bo‘lmagan taqdirda, voyaga yetmagan bolalar uchun aliment undirish to‘g‘risidagi ariza bilan sudga murojaat etishga haqli bo‘lib, bu ariza buyruq tartibida ish yuritish tarzida ko‘rib chiqiladi.
Aliment sudga murojaat etilgan paytdan boshlab undiriladi.
Agar ta’minot uchun mablag‘ olish choralari sudga murojaat qilingunga qadar ko‘rilganligi, ammo aliment to‘lashi shart bo‘lgan shaxsning uni to‘lashdan bosh tortganligi oqibatida aliment olinmaganligi sud tomonidan aniqlansa, o‘tgan davr uchun aliment sudga murojaat etilgan paytdan boshlab uch yillik muddat doirasida undirib olinishi mumkin”.
XXV. O‘zbekiston Respublikasining 2000-yil 25-mayda qabul qilingan “Tadbirkorlik faoliyati erkinligining kafolatlari to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 2000-yil, № 5-6, 140-modda; 2001-yil, № 5, 89-modda; 2003-yil, № 5, 67-modda):
1) 5-moddasi quyidagi tahrirda bayon etilsin:
Kichik tadbirkorlik subyektlari quyidagilardir:
yakka tartibdagi tadbirkorlar;
ishlab chiqarish tarmoqlaridagi, band bo‘lgan xodimlarining o‘rtacha yillik soni ko‘pi bilan yigirma kishi, xizmat ko‘rsatish sohasidagi va boshqa noishlab chiqarish tarmoqlaridagi, band bo‘lgan xodimlarining o‘rtacha yillik soni ko‘pi bilan o‘n kishi, ulgurji va chakana savdo hamda umumiy ovqatlanish tarmoqlaridagi, band bo‘lgan xodimlarining o‘rtacha yillik soni ko‘pi bilan besh kishi bo‘lgan mikrofirmalar;
quyidagi tarmoqlardagi:
yengil va oziq-ovqat sanoatidagi, metallga ishlov berish va asbobsozlik, yog‘ochsozlik, mebel sanoati hamda qurilish materiallari sanoatidagi, band bo‘lgan xodimlarining o‘rtacha yillik soni ko‘pi bilan yuz kishi;
mashinasozlik, metallurgiya, yoqilg‘i-energetika va kimyo sanoati, qishloq xo‘jalik mahsulotlarini ishlab chiqarish va qayta ishlash, qurilish hamda boshqa sanoat-ishlab chiqarish sohalaridagi, band bo‘lgan xodimlarining o‘rtacha yillik soni ko‘pi bilan ellik kishi;
fan, ilmiy xizmat ko‘rsatish, transport, aloqa, xizmat ko‘rsatish sohalari (sug‘urta kompaniyalaridan tashqari), savdo va umumiy ovqatlanish hamda boshqa noishlab chiqarish sohalaridagi, band bo‘lgan xodimlarining o‘rtacha yillik soni ko‘pi bilan yigirma besh kishi bo‘lgan kichik korxonalar.
Kichik tadbirkorlik subyektlari xodimlarining o‘rtacha yillik soni qonun hujjatlarida belgilangan tartibda aniqlanadi. Bunda unitar (sho‘ba) korxonalarda, filiallarda va vakolatxonalarda ishlovchilarning soni ham hisobga olinadi.
Faoliyatning bir necha turini amalga oshiruvchi (ko‘p tarmoqli) yuridik va jismoniy shaxslar yillik oborot hajmida ulushi eng ko‘p bo‘lgan faoliyat turi mezonlari bo‘yicha kichik tadbirkorlik subyektlariga kiradi”;
2) 17-moddasining ikkinchi qismidagi “va o‘rta” degan so‘zlar chiqarib tashlansin. | 107 | 28,553 |
Qonunchilik | ALOQA VAZIRLIGI KORXONALARI TOMONIDAN PENSIYA VA NAFAQA TO‘LASh BO‘YIChA YO‘RIQNOMANI O‘Z KUChINI YO‘QOTGAN DEB TOPISh HAQIDA | O‘zbekiston Respublikasi Prezidentining 2009-yil 30-dekabrdagi PF-4161-son “Fuqarolarning pensiya ta’minoti tizimini yanada takomillashtirish chora-tadbirlari to‘g‘risida”gi Farmoni (O‘zbekiston Respublikasi qonun hujjatlari to‘plami, 2009-y., 52-son, 559-modda), O‘zbekiston Respublikasi Prezidentining 2009-yil 30-dekabrdagi PQ-1251-son “O‘zbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari to‘g‘risida”gi (O‘zbekiston Respublikasi qonun hujjatlari to‘plami, 2009-y., 52-son, 562-modda) va 2009-yil 30-dekabrdagi PQ-1252-son “O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tashkiliy tuzilmasini shakllantirish chora-tadbirlari to‘g‘risida”gi (O‘zbekiston Respublikasi qonun hujjatlari to‘plami, 2009-y., 52-son, 563-modda) qarorlariga muvofiq O‘zbekiston Respublikasi Mehnat va aholini ijtimoiy muhofaza qilish vazirligi va O‘zbekiston aloqa va axborotlashtirish agentligi qaror qiladilar:
1. O‘zbekiston Respublikasi Ijtimoiy ta’minot vazirligi va Aloqa vazirligi tomonidan 1995-yil 18-avgustda tasdiqlangan Aloqa vazirligi korxonalari tomonidan pensiya va nafaqa to‘lash bo‘yicha yo‘riqnoma (ro‘yxat raqami 165, 1995-yil 30-avgust) o‘z kuchini yo‘qotgan deb topilsin.
2. Ushbu qaror O‘zbekiston Respublikasi Moliya vazirligi va Markaziy banki bilan kelishilgan.
3. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
Kelishilgan: | 125 | 1,548 |
Qonunchilik | O‘ZBEKISTON RESPUBLIKASIDA O‘RTA MAXSUS, KASB-HUNAR TA’LIMI TO‘G‘RISIDAGI NIZOMNI TASDIQLASh HAQIDA | Kadrlar tayyorlashga qo‘yiladigan zamonaviy talablarni hisobga olgan holda o‘rta maxsus, kasb-hunar ta’limining normativ-huquqiy bazasini yanada takomillashtirish maqsadida Vazirlar Mahkamasi qaror qiladi:
1. O‘zbekiston Respublikasida o‘rta maxsus, kasb-hunar ta’limi to‘g‘risidagi Nizom 1-ilovaga muvofiq tasdiqlansin.
2. O‘zbekiston Respublikasi Hukumatining 2-ilovaga muvofiq ayrim qarorlari o‘z kuchini yo‘qotgan deb hisoblansin.
3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.N. Aripov zimmasiga yuklansin.
1. Ushbu Nizom O‘zbekiston Respublikasida o‘rta maxsus, kasb-hunar ta’limini tashkil etish va amalga oshirish tartibini belgilaydi.
Umumiy o‘rta ta’lim negizida o‘qitish muddati uch yil bo‘lgan o‘rta maxsus, kasb-hunar ta’limi uzluksiz ta’lim tizimining majburiy mustaqil turi hisoblanadi va “Ta’lim to‘g‘risida”gi O‘zbekiston Respublikasi Qonuniga muvofiq amalga oshiriladi.
2. O‘rta maxsus, kasb-hunar ta’limi muassasalari tizimi o‘rta maxsus, kasb-hunar ta’limi maqsadi va vazifalarini amalga oshirish uchun zarur tashkiliy, o‘quv-metodik, moddiy-texnik va psixologik-pedagogik shart-sharoitlarni ta’minlaydigan akademik litseylar va kasb-hunar kollejlaridan iborat bo‘ladi.
O‘rta maxsus, kasb-hunar ta’limi muassasalari o‘z faoliyatida O‘zbekiston Respublikasi Konstitutsiyasiga va qonunlariga, O‘zbekiston Respublikasi Oliy Majlisi palatalarining qarorlariga, O‘zbekiston Respublikasi Prezidentining farmonlari, qarorlari va farmoyishlariga, O‘zbekiston Respublikasi Vazirlar Mahkamasining qarorlari va farmoyishlariga, boshqa normativ-huquqiy hujjatlarga, ushbu Nizomga, shuningdek o‘z ustavlariga amal qiladi.
3. O‘rta maxsus, kasb-hunar ta’limi muassasalari yuridik shaxslar hisoblanadi, qonun hujjatlarida belgilangan tartibda tashkil etiladi, qayta tashkil etiladi va tugatiladi.
O‘rta maxsus, kasb-hunar ta’limi muassasalari o‘z ustaviga, mustaqil balansiga, Moliya vazirligining G‘aznachiligida va uning hududiy bo‘linmalarida shaxsiy hisob raqamlariga (davlat ta’lim muassasalari uchun), hisob-kitob raqamlariga, o‘z nomi ko‘rsatilgan muhrga, burchakli shtampga va blankalarga ega bo‘ladi.
O‘rta maxsus, kasb-hunar ta’limi muassasasining ustavi qonun hujjatlariga muvofiq ishlab chiqiladi va tasdiqlanadi.
4. Davlat boshqaruvi organlari va mahalliy davlat hokimiyati organlari qonun hujjatlariga muvofiq davlat o‘rta maxsus, kasb-hunar ta’limi muassasalarining muassislari bo‘lishi mumkin.
Nodavlat o‘rta maxsus, kasb-hunar ta’limi muassasalari qonun hujjatlarida belgilangan tartibda jismoniy va nodavlat yuridik shaxslar tomonidan tashkil etiladi.
5. O‘quvchilarni soha bo‘yicha puxta, tabaqalashtirilgan holda o‘qitish, ularning intellektual kamol topishini va ularning qobiliyatlari va kasblarga moyilligiga muvofiq ravishda tanlagan mutaxassisliklarni egallashini ta’minlash o‘rta maxsus, kasb-hunar ta’limining maqsadi hisoblanadi
6. Quyidagilar o‘rta maxsus, kasb-hunar ta’limining vazifalari hisoblanadi:
umumta’lim maktablari 9-sinflarini bitiruvchilarning sifatli majburiy o‘rta maxsus, kasb-hunar ta’limidan foydalanishini ta’minlash;
shaxsning izchil intellektual, madaniy va ma’naviy-axloqiy kamol topishga bo‘lgan ehtiyojini qondirish;
yoshlarni milliy g‘oyalarga sadoqat va vatanparvarlik ruhida tarbiyalash, mustaqil dunyoqarashga va fikrlashga ega bo‘lgan ma’naviy boy va har tomonlama kamol topgan shaxsni shakllantirish;
o‘quvchilarning ta’limning keyingi bosqichlarida o‘qishni davom ettirishi yoki tanlagan kasb va ixtisoslikka muvofiq mehnat faoliyati bilan shug‘ullanishi uchun ularning yuqori darajada sifatli bilimlar olishini va kasbiy tayyorgarligini ta’minlaydigan davlat ta’lim standartlari doirasida umumta’lim va kasb-hunar dasturlarini amalga oshirish;
iqtisodiyot tarmoqlarini, ma’muriy-ijtimoiy sohani zarur yo‘nalishdagi o‘rta maxsus, kasb-hunar ta’limiga ega bo‘lgan kadrlar bilan eng yuqori darajada ta’minlash.
7. O‘rta maxsus, kasb-hunar ta’limi muassasalari hududlarning demografik, ijtimoiy-iqtisodiy va geografik sharoitlarini, mehnat bozorining tegishli soha mutaxassislariga bo‘lgan talabini, ularni o‘quvchilarning asosiy yashash joylariga mumkin qadar yaqin joylashtirilishini hisobga olgan holda tashkil etiladi. Boshqa joylardan kelgan o‘quvchilar uchun, imkoniyatga qarab, akademik litseylar va kasb-hunar kollejlari huzurida ularni oilasidan alohida yashashi uchun yetarli uy-joy-maishiy sharoitlar bilan ta’minlaydigan yotoqxonalar tashkil etiladi.
Akademik litseylar va kasb-hunar kollejlarida o‘qitish uch yil muddat bilan, kunduzgi shaklda amalga oshiriladi.
8. Akademik litsey davlat ta’lim standartiga muvofiq o‘rta maxsus ma’lumot beradi, gumanitar va tabiiy-ilmiy yo‘nalishlar bo‘yicha intensiv intellektual rivojlanishni, soha bo‘yicha puxta tabaqalashtirilgan o‘qitishni ta’minlaydi.
Akademik litseylarda o‘qitish oliy ta’lim muassasalari bakalavriati talabalarining salohiyatli kontingentini shakllantirishga yo‘naltirilgan.
Akademik litseylarga o‘qishga kirishda o‘quvchilar o‘z imkoniyatlari va qiziqishlarini hisobga olgan holda gumanitar yoki tabiiy-ilmiy ta’lim fanlari va kurslarini puxta o‘zlashtirish yo‘nalishini ixtiyoriy ravishda tanlaydilar.
O‘rta maxsus, kasb-hunar va oliy ta’limning uzviyligini yaxshilash maqsadida davlat akademik litseylari o‘zaro munosabatlari ularning ustavlariga va qonun hujjatlariga muvofiq tartibga solinadigan sohaga oid oliy ta’lim muassasalariga birkitiladi.
Soha bo‘yicha puxta, tabaqalashtirilgan holda o‘qitish uchun tegishli oliy ta’lim muassasalari akademik litsey ustidan patronatni amalga oshirishi mumkin.
9. Kasb-hunar kolleji Davlat ta’lim standarti doirasida o‘rta maxsus, kasb-hunar ta’limi beradi, o‘quvchilarning kasbiy moyilliklari, mahorati va ko‘nikmalarining puxta rivojlanishini, tanlangan kasblar bo‘yicha mutaxassisliklarning keng ko‘lamiga ega bo‘lishini ta’minlaydi.
Kasb-hunar kollejlari mutaxassislar tayyorlashning turi va sohasidan kelib chiqqan holda klassifikatsiya qilinadi.
Kasb-hunar kollejlarida kasbiy tayyorgarlik yo‘nalishlari respublikani iqtisodiy va ijtimoiy rivojlantirish istiqbollarini hisobga olgan holda ishlab chiqiladigan, O‘zbekiston Respublikasi Oliy va o‘rta maxsus ta’lim vazirligi tomonidan tasdiqlangan O‘rta maxsus, kasb-hunar ta’limining tayyorlash, kasblar va mutaxassisliklar yo‘nalishlari klassifikatoriga muvofiq belgilanadi.
Kasb-hunar kollejlarida mutaxassislar tayyorlash soni va kasb-hunar kollejlari sohasini qayta o‘zgartirish imkoniyati mehnat bozorining u yoki bu soha kadrlariga bo‘lgan ehtiyojlaridan kelib chiqqan holda aniqlanadi. Iqtisodiyot tarmoqlari va ma’muriy-ijtimoiy sohaning kadrlarga bo‘lgan talabini eng yuqori darajada ta’minlashni hisobga olgan holda, zarur soha va ta’lim darajasi bo‘yicha kadrlar tayyorlashni tartibga solish O‘zbekiston Respublikasi Vazirlar Mahkamasi tomonidan amalga oshiriladi.
Kasb-hunar kollejida ta’lim va kasb-hunar dasturlarini bajarish korxonalar va kasb-hunar kollejlari o‘rtasidagi o‘zaro hamkorlik asosida amalga oshiriladi.
Kasb-hunar kollejlari uchun mahalliy ijro etuvchi hokimiyat organlari tomonidan tarmoq vazirliklari, idoralari, iqtisodiy barqaror korxonalar orasidan vasiylar aniqlanadi, ular ish beruvchilar bilan sheriklik munosabatlari rivojlantirilishini ta’minlaydilar, o‘quvchilarning korxonalarda, muassasalarda ishlab chiqarish amaliyotini tashkil etishga, keyinchalik bitiruvchilarni ishga joylashtirishga, shuningdek kasb-hunar kollejlarining moddiy-texnik va resurs bazasini mustahkamlashga, o‘quvchilar va o‘qituvchilarni ijtimoiy himoya qilishga ko‘maklashadilar.
Imkoniyatlari cheklangan o‘quvchilarni o‘qishda va kasb-hunarni egallashda teng imkoniyatlardan foydalanishini ta’minlash uchun imkoniyatlari cheklangan shaxslar uchun ixtisoslashtirilgan kasb-hunar kollejlari tashkil etiladi.
Mamlakatimizda sportning olimpiada va milliy turlari bo‘yicha terma jamoalarni shakllantirish uchun sport va sport rezervi sohasida yuqori malakali o‘rta bo‘g‘in mutaxassislarini tayyorlash maqsadida olimpiada rezervi kollejlari tashkil etiladi.
Rivojlangan o‘quv-metodik va moddiy-texnik bazaga, yuqori malakali o‘qituvchilar va ishlab chiqarish ta’limi mastyerlariga ega bo‘lgan yetakchi kasb-hunar kollejlari negizida uzoq joylardagi sohaga oid kasb-hunar kollejlari orasidan filiallarga ega bo‘lgan birlashgan (bazaviy) kasb-hunar kollejlari tashkil etiladi.
Birlashgan kollejlarning filiallari, qoidaga ko‘ra, ma’muriy markazlar va yirik shaharlardan uzoqda joylashgan, mutaxassislar tayyorlashning soha yo‘nalishi bo‘yicha o‘xshash birlashgan kollejga ega bo‘lgan kasb-hunar kollejlari orasidan tanlanadi.
O‘quvchilarni soha bo‘yicha puxta, tabaqalashtirilgan, kasbga yo‘naltirilgan holda o‘qitish, ularning intellektual kamol topishini, harbiy-vatanparvarlik ruhida tarbiyalanishini ta’minlash maqsadida harbiy akademik litseylar va oliy harbiy ta’lim muassasalariga kirish uchun nomzodlarni tayyorlash bo‘yicha qo‘shimcha vazifalar yuklangan akademik litsey va kasb-hunar kollejlarining maxsus guruhlari tashkil etiladi.
Imkoniyatlari cheklangan shaxslar uchun ixtisoslashtirilgan kasb-hunar kollejlarini, olimpiada rezervi kollejlarini, birlashgan (bazaviy) kasb-hunar kollejlarini va ularning filiallarini, harbiy akademik litseylarni va oliy harbiy ta’lim muassasalariga kirish uchun nomzodlarni tayyorlash bo‘yicha qo‘shimcha vazifalar yuklangan akademik litsey va kasb-hunar kollejlarining maxsus guruhlarini tashkil etish va ularning faoliyatini amalga oshirish shart-sharoitlari O‘zbekiston Respublikasi Vazirlar Mahkamasining alohida qarorlari bilan belgilanadi.
10. Akademik litseylar va kasb-hunar kollejlarining o‘quvchilari va xodimlariga ijtimoiy kafolatlar, qo‘llab-quvvatlash va imtiyozlar qonun hujjatlari, shuningdek o‘rta maxsus, kasb-hunar ta’limi muassasasi ustavi bilan belgilanadi.
11. O‘rta maxsus, kasb-hunar ta’limi muassasasini litsenziyalash va akkreditatsiya qilish qonun hujjatlarida belgilangan tartibda amalga oshiriladi.
12. Shaharlar va tumanlar bo‘yicha o‘rta maxsus, kasb-hunar ta’limi muassasalariga o‘qishga qabul qilishning umumiy parametrlari har yili O‘zbekiston Respublikasi Vazirlar Mahkamasining qarori bilan, umumta’lim maktablari 9-sinflari bitiruvchilarining akademik litseylar va kasb-hunar kollejlarida o‘qitish bilan to‘liq qamrab olinishini hisobga olgan holda tasdiqlanadi.
O‘rta maxsus, kasb-hunar ta’limi muassasalari, tayyorlash yo‘nalishlari va mutaxassisliklar bo‘yicha o‘qishga qabul qilish parametrlari O‘zbekiston Respublikasi ta’lim muassasalariga o‘qishga qabul qilish bo‘yicha davlat komissiyasi tomonidan belgilanadi.
13. O‘quvchilarni o‘rta maxsus, kasb-hunar ta’limi muassasalariga qabul qilish 9 yillik umumiy o‘rta ta’lim negizida, umumta’lim maktabini tamomlaganlik to‘g‘risida davlat namunasidagi shahodatnomalar asosida, ularning akademik litsey yoki kasb-hunar kollejida o‘qish yo‘nalishini ixtiyoriy tanlashini hisobga olgan holda amalga oshiriladi.
O‘zbekiston Respublikasi o‘rta maxsus, kasb-hunar ta’limi muassasalariga o‘qishga qabul qilish tartibi Vazirlar Mahkamasining 2010-yil 7-iyundagi 109-son qarori bilan tasdiqlangan Umumta’lim maktablarining 9-sinf bitiruvchilarini o‘rta maxsus, kasb-hunar ta’limi muassasalariga qabul qilish va rasmiylashtirishni tashkil etish tartibi to‘g‘risidagi Nizom bilan belgilanadi.
14. O‘quvchilar, o‘qituvchilar va muhandis-pedagoglari tarkibi, ish beruvchilar, o‘quvchilarning ota-onalari (yoki ularning o‘rnini bosuvchilar) o‘rta maxsus, kasb-hunar ta’limi ta’lim jarayonining qatnashchilari hisoblanadilar.
15. O‘rta maxsus, kasb-hunar ta’limi muassasalarida:
umumta’lim va kasb-hunar dasturlarini bajarish uch yil o‘qitish mobaynida amalga oshiriladi;
o‘quvchilar o‘qitish kurslari bo‘yicha guruhlarga, o‘qitish yo‘nalishi bo‘yicha esa — bo‘limlarga birlashtiriladi;
guruhlarni to‘ldirish, qoidaga ko‘ra, akademik litseylarda 26 nafargacha, kasb-hunar kollejlarida 30 nafargacha o‘quvchilar doirasida belgilanadi, o‘quvchilarning o‘quv yuklamasi va boshqa o‘quv-tarbiya jarayonini ratsionalizatsiyalash masalalari O‘rta maxsus, kasb-hunar ta’limi davlat standartiga muvofiq aniqlanadi;
o‘quv yili 2 semestrga bo‘linadi, o‘quvchilar uchun har bir o‘quv yilida jami kamida 10 hafta va ko‘pi bilan 12 hafta davom etadigan ta’tillar belgilanadi.
16. O‘rta maxsus, kasb-hunar ta’limi dasturlari Davlat ta’lim standarti bilan belgilanadigan quyidagi bo‘limlardan iborat bo‘ladi:
umumta’lim dasturlari — akademik litseylar va kasb-hunar kollejlari uchun;
o‘qitish fanlari va yo‘nalishlari bo‘yicha chuqurlashtirilgan, sohaga oid ta’lim dasturlari va ixtisoslashtirilgan dasturlar — akademik litseylar uchun;
o‘qitish yo‘nalishlari bo‘yicha umumtexnika kasb-hunar dasturlari va maxsus dasturlar — kasb-hunar kollejlari uchun.
Imkoniyatlari cheklangan shaxslar uchun O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi tomonidan Mehnat va aholini ijtimoiy muhofaza qilish vazirligi hamda Sog‘liqni saqlash vazirligi bilan birgalikda o‘rta maxsus, kasb-hunar ta’limi maxsus dasturlari ishlab chiqiladi.
17. O‘rta maxsus, kasb-hunar ta’limi sifatini nazorat qilish quyidagi usullarda olib boriladi:
ichki nazorat — o‘rta maxsus, kasb-hunar ta’limi muassasasi tomonidan amalga oshiriladi va o‘rta maxsus, kasb-hunar ta’limini boshqarish bo‘yicha vakolatli davlat organi tomonidan tasdiqlangan reyting nazorat tizimi haqidagi nizom asosida o‘tkaziladi.
tashqi nazorat — O‘zbekiston Respublikasi Vazirlar Mahkamasi tomonidan tasdiqlangan nizom asosida amalga oshiriladi;
davlat-jamoat nazorati — ta’limni boshqarish bo‘yicha vakolatli davlat organi va u bilan kelishilgan holda nodavlat notijorat tashkilotlari va kadrlarga talabgorlar tomonidan amalga oshiriladi;
yakuniy davlat attestatsiyasi — o‘rta maxsus, kasb-hunar ta’limi muassasalarida yakuniy davlat attestatsiyasini o‘tkazish tartibi to‘g‘risidagi nizomga muvofiq amalga oshiriladi.
18. O‘qitish kursini tamomlash yakunlari bo‘yicha, reyting nazorati va attestatsiyasi natijalari asosida o‘quvchini navbatdagi kursga o‘tkazish yoki o‘qitishning takroriy yiliga qoldirish to‘g‘risida qaror qabul qilinadi. O‘quvchini kursdan-kursga o‘tkazish yoki o‘qitishning takroriy yiliga qoldirish o‘rta maxsus, kasb-hunar ta’limi muassasasi direktorining buyrug‘i bilan amalga oshiriladi. Kursdan-kursga shartli ravishda o‘tkazishlarga yo‘l qo‘yilmaydi.
19. O‘quvchilarni o‘rta maxsus, kasb-hunar ta’limi muassasasining bir tipidan boshqasiga o‘tkazish, o‘qishga tiklash qonun hujjatlarida belgilangan tartibda amalga oshiriladi.
20. O‘quvchilarni o‘rta maxsus, kasb-hunar ta’limi muassasalarida o‘qitish kasb-hunar ta’limining fan va ishlab chiqarish bilan o‘zaro hamkorligi asosida quyidagi yo‘llar bilan amalga oshiriladi:
kasb-hunar kollejlari o‘quvchilarining korxonalarda tizimli asosda ishlab chiqarish amaliyotidan o‘tishi uchun shart-sharoitlar yaratish, shuningdek ish beruvchilarni o‘quv jarayoniga, akademik litseylar ta’lim yo‘nalishlari va kasb-hunar kollejlari tayyorlov yo‘nalishlari bo‘yicha malaka talablarini va o‘quv qo‘llanmalarini ishlab chiqishga jalb etish;
ilmiy-tadqiqotlar natijalarini yangi axborot va pedagogik texnologiyalarni o‘zlashtirish uchun eksperimental maydonchalar tashkil etish orqali o‘quv-tarbiya jarayoniga joriy etish;
o‘qitishni tashkilotlarda ishlab chiqarish mehnati bilan qo‘shib olib borish, kasb-hunar kollejlarida qo‘shma ishlab chiqarishlar tashkil etish, o‘quvchilarni ishlab chiqarish amaliyotidan o‘tish uchun bazalar bilan ta’minlash asosida malakali kadrlarni tayyorlash va tarbiyalashning dual tizimini rivojlantirish;
alohida mutaxassislarni, o‘quv guruhlarini maqsadli tayyorlashni moliyalashtirishda, o‘rta maxsus, kasb-hunar ta’limi muassasalarining moddiy-texnika va resurs bazasini mustahkamlashda, shuningdek ta’lim muassasalarini zamonaviy anjomlar, apparaturalar va uskunalar bilan jihozlashda, akademik litseylar o‘quvchilariga amaliy bilimlar olishi uchun oliy ta’lim va ilmiy-tadqiqot muassasalarining o‘quv-laboratoriya bazasini berishda korxonalar, tashkilotlar va boshqa ish beruvchilarning ixtiyoriy (yoki tuzilgan shartnomalar asosida) qatnashishi;
o‘quvchilarni tovar mahsulotlar ishlab chiqargan holda mehnat faoliyatiga va ishlab chiqarish jarayoniga faol jalb etish uchun shart-sharoitlar yaratish;
o‘quvchilarga kelgusida ulardan ishlab chiqarishda va bitiruvchilar-ishlab chiquvchilarning joylarda taqdim etilgan loyihalarni amalga oshirishda foydalanishi ehtimoli uchun diplom ishlanmalari mavzulari ro‘yxatini berishda korxonalar, tashkilotlar va boshqa ish beruvchilarning qatnashishi;
bevosita ishlab chiqarishda muhandis-pedagog kadrlarni tayyorlash, qayta tayyorlash va ularning malakasini oshirish hamda yuqori malakali mutaxassislar – ishlab chiqaruvchilarning o‘quvchilarni o‘quv-kasbiy tayyorlashda qatnashishi.
21. Davlat va nodavlat o‘rta maxsus, kasb-hunar ta’limi muassasalarining o‘quvchilari davlat ta’lim standartiga muvofiq qo‘shimcha ta’lim xizmatlari olish, o‘rta maxsus, kasb-hunar ta’limi muassasasini boshqarishda uning ustavida belgilangan shaklda qatnashish huquqiga egadirlar.
22. O‘rta maxsus, kasb-hunar ta’limi muassasalari bitiruvchilariga:
Davlat ta’lim standarti talablariga muvofiq:
akademik litseylar uchun – ta’lim yo‘nalishi ixtisosligi bo‘yicha fanlar;
kasb-hunar kollejlari uchun – o‘rta maxsus, kasb-hunar ta’limi kasblari va mutaxassisliklar tayyorlash yo‘nalishlari klassifikatorlariga muvofiq malaka darajasi, egallangan kasb va unga qo‘shimcha mutaxassisliklar ko‘rsatilgan holda o‘rta maxsus, kasb-hunar ta’limi to‘g‘risida davlat namunasidagi diplom beriladi.
Diplomlarga o‘zlashtirilgan umumta’lim va maxsus (kasbiy) fanlar (kurslar), soatlar hajmi va ular bo‘yicha baholar (reyting), shuningdek bitiruvchining umumiy reytingi va yakuniy davlat attestatsiyasi natijalari ko‘rsatilgan holda kiritma varaqcha ilova qilinadi.
23. Davlat attestatsiyasidan o‘tmagan o‘rta maxsus, kasb-hunar ta’limi muassasalari bitiruvchilariga ta’lim darajasiga va takroriy davlat attestatsiyasiga 3 yil mobaynida talab qo‘yilmaydigan ishga joylashish huquqini beradigan o‘rta maxsus, kasb-hunar ta’limi muassasasini tamomlaganlik to‘g‘risidagi ma’lumotnoma beriladi.
24. Akademik litsey va kasb-hunar kollejini tamomlaganlik to‘g‘risidagi diplom oliy ta’lim muassasasiga kirish huquqini beradi.
Akademik litsey bitiruvchilariga diplom bilan birgalikda maxsus chuqurlashtirilgan tayyorgarlikni talab etmaydigan mutaxassislik bo‘yicha davlat namunasidagi sertifikat beriladi.
Akademik litsey va kasb-hunar kollejini tamomlaganlik to‘g‘risidagi diplom (sertifikat) egallagan bilimlarini mehnat faoliyatida amalga oshirish huquqini beradi.
25. Kasb-hunar kolleji manfaatdor vazirliklar va idoralar, ish beruvchilar, mehnat va aholi bandligi organlari bilan hamkorlikda pulli-kontrakt asosida:
a) o‘rta maxsus, kasb-hunar ma’lumotiga ega bo‘lmagan shaxslarni umumta’lim maktablarining 11-sinflari bitiruvchilari kasbiy tayyorgarlikka ega bo‘lishlari uchun o‘rta maxsus, kasb-hunar ta’limi dasturlari bo‘yicha;
b) ikkinchi mutaxassislikni olishni xohlovchi o‘rta maxsus, kasb-hunar ma’lumotli shaxslarni o‘rta maxsus, kasb-hunar ta’limi dasturlari bo‘yicha o‘qitishi mumkin (bo‘sh o‘quv maydonlari, zarur resurs ta’minoti va o‘qituvchi kadrlar mavjud bo‘lgan taqdirda).
26. O‘rta maxsus, kasb-hunar ta’limi muassasalari bitiruvchilarining ish bilan bandligiga ko‘maklashish kasb-hunar kollejlari, bitiruvchilar va ularning ota-onalari, mahalliy davlat hokimiyati organlari, mehnat va aholi bandligi organlari, vasiylar, tarmoq vazirliklari, idoralari, korxonalarining birgalikdagi sa’y-harakatlari bilan amalga oshiriladi.
O‘rta maxsus, kasb-hunar ta’limi muassasalari bitiruvchilarining ish bilan bandligiga ko‘maklashish:
o‘rta maxsus, kasb-hunar ta’limi muassasalari, o‘quvchilar va ish beruvchilar o‘rtasida belgilangan tartibda uch tomonlama shartnomalar tuzish;
yangi ish o‘rinlari yaratish ishlarini tashkil etishda shahar ahamiyatiga ega bo‘lgan va boshqa yirik korxonalar ishtirokida kasb-hunar kollejlari bitiruvchilari uchun ish o‘rinlarining kasbiy tarkibini aniqlash;
ish beruvchilarni va kasb-hunar kollejlari bitiruvchilarini jalb etgan holda ish o‘rinlarining muntazam yarmarkalarini o‘tkazish;
bitiruvchilarga tadbirkorlik faoliyatini tashkil etishda ko‘maklashish maqsadida ular uchun O‘zbekiston Savdo-sanoat palatasining hududiy organlari ishtirokida biznes-loyihalarni ishlab chiqish va tasdiqlash;
bitiruvchilarni tadbirkorlik faoliyatiga jalb etish va o‘zini o‘zi ish bilan band etish darajasini oshirish maqsadida imtiyozli kreditlar berish;
bitiruvchilardan u yoki bu yo‘nalishda foydalanish bo‘yicha imtihon oluvchi professional komissiyalar, vasiylar, boshqa ish beruvchilarning tavsiyalarini berish;
bitiruvchilarni ishga joylashtirishga yo‘naltirilgan boshqa chora-tadbirlarni amalga oshirishga doir tadbirlarni bajarish yo‘li bilan amalga oshiriladi.
27. Kasb-hunar kollejlari, o‘quvchilar va ish beruvchilar o‘rtasidagi uch tomonlama shartnomalarni tuzish, qayta tuzish o‘quvchilar ta’lim olishining butun davri jarayonida, shuningdek oraliq va davlat attestatsiyasi yakunlari bo‘yicha amalga oshirilishi mumkin.
28. Bitiruvchilarni ishga joylashtirishga ko‘maklashish oliy ta’lim muassasalariga kirgan, mamlakat tashqarisiga chiqib ketgan, mehnatga layoqatsizlik to‘g‘risida tibbiy xulosaga ega bo‘lgan, qonun hujjatlarida nazarda tutilgan boshqa uzrli sabablar bo‘yicha kontingent istisno etilgan holda har bir kasb-hunar kolleji, har bir tuman va shahar, aniq egallangan kasb bo‘yicha amalga oshiriladi.
29. Kasb-hunar kollejlari bitiruvchilarini ishga joylashtirish to‘g‘risidagi axborot qonun hujjatlarida belgilangan muddatlarda o‘rta maxsus, kasb-hunar ta’limi hududiy boshqarmalari tomonidan statistika organlariga, mahalliy davlat hokimiyati organlariga taqdim etiladi.
30. Belgilangan talablarga muvofiq tegishli oliy ma’lumotga ega bo‘lgan shaxslar akademik litseylar va kasb-hunar kollejlarida pedagogik faoliyat bilan shug‘ullanish huquqiga ega bo‘ladilar. Sudning qarori bilan o‘rta maxsus, kasb-hunar ta’limi muassasalarida ishlashi taqiqlangan shaxslarning ularda ishlashiga yo‘l qo‘yilmaydi.
31. Professor-o‘qituvchi va muhandis-pedagoglar tarkibini o‘rta maxsus, kasb-hunar ta’limi muassasalariga ishga qabul qilish qonun hujjatlarida belgilangan tartibda amalga oshiriladi.
32. O‘rta maxsus, kasb-hunar ta’limi muassasalarining o‘qituvchilar va muhandis-pedagoglar tarkibining o‘quv-pedagogik yuklamasi O‘zbekiston Respublikasi Vazirlar Mahkamasi tomonidan belgilanadi.
33. O‘qituvchilarning (o‘quv fanlari va soatlar bo‘yicha) boshqa o‘qituvchilar o‘rnida ishlashi tartibi tegishli normativ hujjatlar bilan belgilanadi.
34. O‘rta maxsus, kasb-hunar ta’limi muassasalarining o‘qituvchilar va muhandis-pedagoglar tarkibini davriy attestatsiyadan o‘tkazish qonun hujjatlarida belgilangan tartibda vakolatli davlat organi tomonidan amalga oshiriladi.
35. O‘rta maxsus, kasb-hunar ta’limi muassasalari ma’muriyati o‘qituvchilar va muhandislar-pedagoglarning pedagogik, kasbiy va psixologik mahoratini doimiy takomillashtirish, ularning malakasini oshirish va ularni qayta tayyorlash uchun javob beradi.
36. O‘qituvchilar va muhandis-pedagoglar tarkibini tayyorlash, qayta tayyorlash va ularning malakasini oshirish qonun hujjatlarida belgilangan muddatlarda va tartibda amalga oshiriladi.
37. O‘rta maxsus, kasb-hunar ta’limi muassasalariga tashkiliy va o‘quv-metodik rahbarlik qilish, davlat ta’lim standartini ishlab chiqish va joriy etish, o‘quv, ta’lim va kasb-hunar dasturlarini birxillashtirish, pedagog kadrlar bilan ta’minlash, ularni tayyorlash va qayta tayyorlash qonun hujjatlarida belgilangan tartibda O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi tomonidan amalga oshiriladi.
Tarmoq vazirliklari, idoralari va boshqa tashkilotlarning kasb-hunar kollejlari ikki tomonlama bo‘ysunishda bo‘ladilar.
Tegishli vazirliklar, idoralar, tashkilotlar, mahalliy davlat hokimiyati organlari o‘rta maxsus, kasb-hunar kollejlarini moddiy va moliyaviy ta’minlaydilar, o‘quvchilarda kasbiy va amaliy ko‘nikmalarni shakllantiradilar, bitiruvchilarning ishlab chiqarish amaliyotidan o‘tishi uchun bazalar bilan ta’minlash, ularni ishga joylashtirish va tayyorlashning egallangan ixtisosligi bo‘yicha ular mehnatidan foydalanish masalalarini hal etadilar.
38. O‘rta maxsus, kasb-hunar ta’limi muassasasiga qonun hujjatlarida belgilangan tartibda lavozimga tayinlanadigan va lavozimdan ozod etiladigan direktor boshchilik qiladi. Direktor o‘rta maxsus, kasb-hunar ta’limi muassasasining faoliyati natijalari uchun shaxsan javob beradi.
Direktor har chorakda kamida bir marta o‘z faoliyati to‘g‘risidagi hisobotni tegishli fuqarolar yig‘iniga taqdim etadi.
39. O‘rta maxsus, kasb-hunar ta’limi muassasalarida o‘rta maxsus, kasb-hunar ta’limi muassasasi direktori huzurida kollegial organ hisoblangan pedagogik kengashlar tashkil etiladi.
Pedagogik kengashning funksiyalari o‘rta maxsus, kasb-hunar ta’limi muassasasi ustavida belgilanadi.
40. O‘rta maxsus, kasb-hunar ta’limi muassasalarida tarmoq vazirliklari, idoralari, mahalliy davlat hokimiyati organlari, qonun hujjatlari va ustav asosida ish ko‘ruvchi nodavlat notijorat tashkilotlari vakillarini o‘z ichiga oladigan vasiylik kengashlari tuziladi.
41. Davlat o‘rta maxsus, kasb-hunar ta’limi muassasasi o‘zining moliya-xo‘jalik faoliyatini budjet mablag‘lari va budjetdan tashqari mablag‘lar doirasida amalga oshiradi. Davlat o‘rta maxsus, kasb-hunar ta’limi muassasalari faoliyatini moliyalashtirish qonun hujjatlarida belgilangan tartibda:
O‘zbekiston Respublikasining Davlat budjeti mablag‘lari;
tasarrufida o‘rta maxsus, kasb-hunar ta’limi muassasalari mavjud bo‘lgan vazirliklar, idoralar va tashkilotlarning mablag‘lari;
pulli ta’lim xizmatlari ko‘rsatishdan, ilmiy-pedagogik, ishlab chiqarish faoliyatidan va o‘rta maxsus, kasb-hunar ta’limi muassasalarining ustavda qayd etilgan vazifalariga muvofiq bo‘lgan va qonun hujjatlarida taqiqlanmagan faoliyatning boshqa turlaridan olingan daromadlar;
xayriya ehsonlari va qonun hujjatlarida taqiqlanmagan boshqa manbalar hisobiga amalga oshiriladi.
42. Nodavlat o‘rta maxsus, kasb-hunar ta’limi muassasalari faoliyati:
muassislarning mablag‘lari;
nodavlat o‘rta maxsus, kasb-hunar ta’limi muassasasida bolalarni o‘qitish va tarbiyalash uchun to‘lanadigan to‘lov;
yuridik va jismoniy shaxslarning ixtiyoriy ehsonlari va maqsadli badallari, vasiylarning mablag‘lari hamda qonun hujjatlarida taqiqlanmagan boshqa manbalar hisobiga moliyalashtiriladi.
Nodavlat o‘rta maxsus, kasb-hunar ta’limi muassasasida bolalarni o‘qitish va tarbiyalash uchun ota-onalar yoki ularning o‘rnini bosuvchi shaxslar tomonidan to‘lanadigan to‘lov miqdori shartnomada belgilanadi va qonun hujjatlarida belgilangan tartibda to‘lanadi.
43. O‘rta maxsus, kasb-hunar ta’limi muassasasi xodimlarining ish haqi, sifatli faoliyat uchun ularni rag‘batlantirish miqdori va ish haqiga boshqa qo‘shimcha haqlar qonun hujjatlariga va ustavlarga muvofiq belgilanadi.
44. Davlat o‘rta maxsus, kasb-hunar ta’limi muassasasining mol-mulki uning tezkor boshqaruvida bo‘ladi va ulardan faqat ustavda qayd etilgan vazifalarni hal etish uchun foydalaniladi.
O‘rta maxsus, kasb-hunar ta’limi muassasasining ustaxonalari, laboratoriyalari va boshqa obyektlarining jihozlanganligi jihozlashning namunaviy normativlari bilan belgilanadi.
Davlat o‘rta maxsus, kasb-hunar ta’limi muassasasining obyektlari va mol-mulkidan o‘quv jarayoni davrida tadbirkorlik faoliyatini amalga oshirish maqsadida foydalanishga yo‘l qo‘yilmaydi.
O‘rta maxsus, kasb-hunar ta’limi muassasasining mol-mulkidan samarali va maqsadga yo‘naltirilgan tarzda foydalanilishi uchun qonun hujjatlariga muvofiq o‘rta maxsus, kasb-hunar ta’limi muassasasi rahbari to‘liq javob beradi.
45. Nodavlat o‘rta maxsus, kasb-hunar ta’limi muassasasini moddiy-texnik ta’minlash muassislar tomonidan, davlat ta’lim muassasalari uchun O‘zbekiston Respublikasida amal qiluvchi namunaviy normativlardan past bo‘lmagan miqdorlarda amalga oshiriladi.
46. O‘rta maxsus, kasb-hunar ta’limi muassasasi moliya va statistika hisobotini yuritadi hamda uni qonun hujjatlarida belgilangan muddatlarda tegishli organlarga taqdim etadi.
47. Davlat o‘rta maxsus, kasb-hunar ta’limi muassasasining moliya-xo‘jalik faoliyatini nazorat qilish qonun hujjatlariga muvofiq vakolatli organlar tomonidan amalga oshiriladi.
48. O‘rta maxsus, kasb-hunar ta’limi muassasalari o‘quvchilarining o‘quv mashg‘ulotlariga qatnashishi qonun hujjatlarida nazarda tutilgan holatlardan tashqari, majburiy hisoblanadi.
49. O‘quvchilarning o‘quv mashg‘ulotlariga qatnashishi va o‘qituvchilarga yuklamani samarali taqsimlashni nazorat qilish uchun bir yilda kamida ikki marta (o‘quv semestrlari tugallangandan keyin) davriy monitoring o‘tkaziladi.
50. Monitoring akademik litseylar va kasb-hunar kollejlari joylashgan joy bo‘yicha tashkil etiladigan Idoralararo maxsus guruhlar tomonidan (keyingi o‘rinlarda maxsus guruh deb ataladi) amalga oshiriladi, ularning tarkibi va rahbarlari O‘zbekiston Respublikasi Oliy va o‘rta maxsus ta’lim vazirligining O‘rta maxsus, kasb-hunar ta’limi markazi bilan kelishgan holda Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari tomonidan tasdiqlanadi.
51. O‘quvchilarning o‘quv mashg‘ulotlariga qatnashishi monitoringi:
o‘rta maxsus, kasb-hunar ta’limi muassasalari tomonidan har oyda 5-kundan kechikmay umumlashtirish va tahlil qilish uchun tegishli o‘rta maxsus, kasb-hunar ta’limi hududiy boshqarmasiga taqdim etiladigan axborot;
o‘rta maxsus, kasb-hunar ta’limi hududiy boshqarmalari tomonidan har oyning 10-kunidan kechikmay hisobot davri uchun maxsus guruhlarga taqdim etiladigan umumlashtirilgan axborot;
maxsus guruhlar tomonidan o‘rta maxsus, kasb-hunar ta’limi muassasalarida yoki alohida olingan o‘quv guruhlarida o‘tkaziladigan rejali va tanlab tekshirishlar asosida olib boriladi.
Taqdim etiladigan axborotning ishonchliligi uchun javobgarlik tegishli o‘rta maxsus, kasb-hunar ta’limi muassasasi direktoriga yuklanadi.
52. Maxsus guruh tomonidan belgilangan jadval bo‘yicha o‘tkaziladigan tekshirishlar yakunlariga ko‘ra o‘quvchilarning o‘quv mashg‘ulotlariga qatnashishi darajasi 90 foizdan past ekanligi aniqlangan o‘rta maxsus, kasb-hunar ta’limi muassasalarida:
keyingi 3 — 5 kun mobaynida davomatning qo‘shimcha tekshirishlari o‘tkaziladi;
o‘quvchilarning o‘quv mashg‘ulotlariga qatnashishi reyd tekshirishlari yo‘li bilan bir yilda kamida ikki marta qo‘shimcha ravishda o‘rganiladi, o‘rganish asosida o‘quvchilarning mashg‘ulotlarga qatnashmasligi sabablari o‘rganiladi.
O‘quvchilarning o‘quv mashg‘ulotlariga qatnashishi darajasi 70 foizdan pastni tashkil etadigan o‘rta maxsus, kasb-hunar ta’limi muassasalarida maxsus guruh tomonidan doimiy asosda davomat monitoringi amalga oshiriladi.
53. O‘quvchilarning o‘quv mashg‘ulotlariga qatnashishi monitoringini amalga oshirish maqsadida har bir o‘rta maxsus, kasb-hunar ta’limi muassasasida O‘zbekiston Respublikasi Moliya vazirligi bilan kelishgan holda Oliy va o‘rta maxsus ta’lim vazirligining O‘rta maxsus, kasb-hunar ta’limi markazi tomonidan belgilanadigan shakl bo‘yicha O‘quvchilarning o‘quv mashg‘ulotlariga qatnashishi monitoringi daftari (keyingi o‘rinlarda Monitoring daftari deb ataladi) yuritiladi.
Monitoring daftari qat’iy hisobot beriladigan hujjat hisoblanadi. Monitoring daftarida aks ettirilgan axborotning ishonchliligi uchun tegishli maxsus guruh rahbari mas’ul hisoblanadi.
Monitoring daftariga rejali va tanlab tekshirishlar davomida maxsus guruh tomonidan aniqlangan ma’lumotlar, shu jumladan o‘tkazilgan rejali yoki tanlab tekshirishlar sanasi va vaqti, o‘quv guruhi raqami, o‘quv fanining nomi, o‘qituvchining familiyasi, ismi va otasining ismi, ro‘yxat bo‘yicha o‘quvchilar soni, mashg‘ulotda hozir bo‘lgan o‘quvchilarning amalda mavjudligi, sabablari ko‘rsatilgan holda mashg‘ulotda qatnashmaganlar ro‘yxati kiritiladi. Aniqlangan ma’lumotlar maxsus guruhning rahbarlari va o‘rta maxsus, kasb-hunar ta’limi muassasasining direktori imzolari bilan tasdiqlanadi.
54. Monitoring yakunlari bo‘yicha:
maxsus guruhlar o‘rta maxsus, kasb-hunar ta’limi hududiy boshqarmalari bilan birgalikda o‘quvchilarning o‘quv mashg‘ulotlariga qatnashishi darajasini oshirish, kam sonli o‘quv guruhlarini birlashtirish, o‘qituvchilarning yuklamasini o‘zgartirish hisobiga budjet mablag‘laridan foydalanishni maqbullashtirish bo‘yicha takliflar va tavsiyalarni tayyorlaydilar hamda ko‘rib chiqish uchun Qoraqalpog‘iston Respublikasi Vazirlar Kengashiga, viloyatlar va Toshkent shahar hokimliklariga, O‘rta maxsus, kasb-hunar ta’limi markaziga kiritadilar;
Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari, O‘rta maxsus, kasb-hunar ta’limi markazi:
o‘quvchilarning o‘quv mashg‘ulotlariga qatnashmasligi, qonun hujjatlarida nazarda tutilgan hollardan tashqari, sabablarining oldini oluvchi shart-sharoitlar yaratish;
o‘qituvchilarning o‘quv yuklamasini (tarifikatsiyani) tegishli ravishda qisqartirgan holda kam sonli o‘quv guruhlarini birlashtirish;
o‘qituvchilarning o‘quv yuklamasi (tarifikatsiyasi) qisqarishi munosabati bilan tegishli o‘rta maxsus, kasb-hunar ta’limi muassasalarining xarajatlar smetasiga o‘zgartirishlar kiritish tadbirlarini amalga oshirish bo‘yicha qo‘shma qaror qabul qilinadi.
55. O‘rta maxsus, kasb-hunar ta’limi muassasasi qonun hujjatlariga muvofiq ta’lim masalalari bo‘yicha xalqaro hamkorlikni amalga oshirish huquqiga ega.
O‘rta maxsus, kasb-hunar ta’limi muassasasi qonun hujjatlarida belgilangan tartibda xorijiy fuqarolarni o‘qitishi mumkin.
56. O‘rta maxsus, kasb-hunar ta’limi muassasalarini qayta tashkil etish yoki tugatish, qoidaga ko‘ra, o‘quv yili tamom bo‘lgandan keyin amalga oshiriladi, bunda tegishli o‘rta maxsus, kasb-hunar ta’limi hududiy boshqarmasiga o‘quvchilarning ota-onalari yoki ularning o‘rnini bosuvchi shaxslar bilan kelishilgan holda o‘quvchilar boshqa o‘rta maxsus, kasb-hunar ta’limi muassasalariga o‘tkazilganligi uchun javobgarlik yuklanadi.
1. Vazirlar Mahkamasining “O‘zbekiston Respublikasida o‘rta maxsus, kasb-hunar ta’limini tashkil etish chora-tadbirlari to‘g‘risida” 1998-yil 13-maydagi 204-son qarorining 2-bandi (O‘zbekiston Respublikasi QT, 1998-y., 5-son, 18-modda) va qarorga 1-ilova.
2. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish haqida” 2007-yil 7-iyuldagi 139-son qarori (Vazirlar Mahkamasining “Imkoniyatlari cheklangan shaxslar uchun ixtisoslashtirilgan kasb-hunar kollejlari faoliyati to‘g‘risida” 2007-yil 17-maydagi 100-son qarori).
3. Vazirlar Mahkamasining “Harbiy akademik litseylar faoliyatini yanada takomillashtirish chora-tadbirlari to‘g‘risida” 2010-yil 17-fevraldagi 21-son qarorining (O‘zbekiston Respublikasi QT, 2010-y., 2-son, 7-modda) 7-bandi va qarorga 6-ilova.
4. Vazirlar Mahkamasining “O‘zbekiston Respublikasi Hukumatining ayrim qarorlariga o‘zgartirishlar kiritish to‘g‘risida” 2011-yil 20-iyundagi 183-son qaroriga (O‘zbekiston Respublikasi QT, 2011-y., 6-son, 55-modda) ilovaning 5-bandi (Vazirlar Mahkamasining “Maktabdan tashqari ta’lim tizimini yanada takomillashtirish chora-tadbirlari to‘g‘risida” 2011-yil 28-fevraldagi 50-son hamda “Xalq ta’limi hududiy organlari tuzilmasini takomillashtirish to‘g‘risida” 2011-yil 1-martdagi 52-son qarorlari). | 99 | 35,625 |
Qonunchilik | Qimmatli qogʻozlar bozori mutaхassislari qanday attestatsiyadan oʻtkaziladi? | QHTBT portalida Qimmatli qogʻozlar bozori mutaхassisining malaka attestatini berish toʻgʻrisidagi nizom loyihasi e’lon qilindi.
Loyihaga koʻra quyidagilar majburiy attestatsiyadan oʻtkaziladi:
Markaziy depozitariy va uning tarkibiy boʻlinmalari rahbarlari, fond birjasi ijro etuvchi organi va uning tarkibiy boʻlinmalari rahbarlari, valyuta birjasi fond boʻlimi rahbarlari, professional ishtirokchilarning ijro etuvchi organlari rahbarlari;
Qimmatli qogʻozlar bozorida bevosita qimmatli qogʻozlar bilan operatsiyalarni amalga oshirishda ishtirok etadigan Markaziy depozitariy va uning tarkibiy boʻlinmalari, fond birjasi va uning tarkibiy boʻlinmalari, valyuta birjasi fond boʻlimi, professional ishtirokchilar mutaхassislari.
Bunda amaldagi malaka talablariga asosan tegishincha I va II toifali malaka attestatlari beriladi.
I toifali da’vogarlar uchun attestatsiya testlash (60 daqiqada 60 ta savol) koʻrinishida oʻtkaziladi, undan muvaffaqiyatli oʻtgan taqdirda ogʻzaki imtihondan oʻtadi (nazariy va amaliy tusdagi 4 ta savol, savol uchun 2 balldan, tayyorlanishga - 30 daqiqa). II toifali da’vogarlarga nisbatan faqat testlash koʻzda tutiladi.
Attestatsiya natijalari (“attestatsiyadan oʻtdi”/“attestatsiyadan oʻtmadi”) uni oʻtkazish sanasidan keyin 3 ish kuni ichida Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi saytida e’lon qilinishi lozim. Natijalar ustidan shikoyat qilishga da’vogar attestatsiyadan oʻtmadi deb tan olingan kundan e’tiboran 30 kun beriladi.
Attestatsiyadan oʻtkazish uchun da’vogarlardan 1 EKIH miqdorida bir martalik yigʻim undirish taklif qilingan. Malaka attestati olgan shaхslar toʻgʻrisidagi ma’lumotlar Qimmatli qogʻozlar bozori mutaхassislarining yagona reyestriga kiritiladi.
Quyidagilar istisno tariqasida attestatsiyadan oʻtkazmasdan va bir martalik yigʻim toʻlamasdan beriladi:
I toifali malaka attestati – Oʻzbekistonda yoki chet davlatda (basharti qonun hujjatlariga muvofiq nostrifikatsiyadan oʻtgan boʻlsa) olingan iqtisod, yuridik fanlari nomzodi (doktori) ilmiy unvoniga ega shaхslarga;
II toifali malaka attestati – moliya, iqtisodiyot yoki yuridik sohada imtiyozli diplomga ega boʻlgan mamlakatimiz oliy yoki oʻrta maхsus oʻquv yurtlari bitiruvchilari (basharti diplom berilgan sanadan 3 yildan koʻp oʻtmagan boʻlsa).
Loyiha muhokama jarayonida boʻlib, oʻzgartirilishi, toʻldirilishi yoki rad etilishi mumkin.
Oleg ZAMANOV, ekspertimiz. | 76 | 2,447 |
Qonunchilik | Ko‘chmas mulk ijara shartnomalarini davlat soliq xizmati organlarida majburiy hisobga qo‘yish tartibi to‘g‘risidagi nizomga o‘zgartirishlar kiritish haqida | O‘zbekiston Respublikasi “Davlat soliq xizmati to‘g‘risida”gi Qonunining 7-moddasi va O‘zbekiston Respublikasining 2018-yil 11-oktabrdagi O‘RQ-497-son “Yuridik yordam va huquqiy xizmatlar ko‘rsatish tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi Qonuniga muvofiq O‘zbekiston Respublikasi Davlat soliq qo‘mitasi qaror qiladi:
1. O‘zbekiston Respublikasi Davlat soliq qo‘mitasining 2018-yil 15-avgustdagi 2018-65-son qarori (ro‘yxat raqami 3077, 2018-yil 11-oktabr) (O‘zbekiston Respublikasi qonun hujjatlari to‘plami, 2018-y., 41-son, 821-modda) bilan tasdiqlangan Ko‘chmas mulk ijara shartnomalarini davlat soliq xizmati organlarida majburiy hisobga qo‘yish tartibi to‘g‘risidagi nizomga ilovaga muvofiq o‘zgartirishlar kiritilsin.
2. Mazkur qaror rasmiy e’lon qilingan kundan e’tiboran kuchga kiradi.
1. Muqaddimagi “qaroriga muvofiq” degan so‘zlar “qaroriga muvofiq jismoniy shaxslar o‘rtasida tuzilgan” degan so‘zlar bilan almashtirilsin.
2. 5-bandda:
birinchi xatboshidan “(ishonchli boshqaruvchi)” degan so‘zlar chiqarib tashlansin.
“v” kichik band quyidagi tahrirda bayon etilsin:
“v) ijaraga beruvchining shaxsini yoki uning vakilining vakolatini tasdiqlovchi hujjat nusxasi.”.
3. 6-banddan “(ishonchli boshqaruvchi)” degan so‘zlar chiqarib tashlansin.
4. 7-band o‘z kuchini yo‘qotgan deb topilsin.
5. 9-bandning ikkinchi xatboshisidagi “ijaraga beruvchi jismoniy shaxsning yoki yuridik shaxs rahbarining” degan so‘zlar “ijaraga beruvchining” degan so‘zlar bilan almashtirilsin.
6. 10-band quyidagi tahrirda bayon etilsin:
“10. Ijaraga beruvchi yoki uning vakilining xohishiga ko‘ra ko‘chmas mulk ijara shartnomasini hisobga qo‘yish ijaraga beruvchining doimiy yashash manzili yoki ko‘chmas mulk joylashgan joydagi davlat soliq xizmati organiga shaxsan qog‘oz shaklida taqdim etilishi mumkin.”.
7. 11-bandning ikkinchi xatboshisidan va 17-bandning ikkinchi xatboshisidan “(ishonchli boshqaruvchisiga)” degan so‘zlar chiqarib tashlansin.
8. 13-band quyidagi tahrirda bayon etilsin:
“13. Ko‘chmas mulk ijara shartnomasi davlat soliq xizmati organida hisobga qo‘yilgandan so‘ng, o‘sha vaqtning o‘zida joriy yil uchun hisoblangan jismoniy shaxslardan olinadigan daromad solig‘ini to‘lash haqidagi to‘lov xabarnomasi ijaraga beruvchining shaxsiy kabinetiga yuboriladi yoki ijaraga beruvchiga yoxud uning vakiliga taqdim etiladi.”.
9. 14-bandning to‘rtinchi xatboshisidagi “Jismoniy shaxslarning” degan so‘zlar “Taraflarning” degan so‘z bilan almashtirilsin.
10. 16-banddan “(ishonchli boshqaruvchisi)” degan so‘zlar chiqarib tashlansin.
11. 3, 4, 6 va 7-ilovalar mazkur o‘zgartirishlarning 1 — 4-ilovalariga muvofiq tahrirda bayon etilsin. | 155 | 2,764 |
Qonunchilik | O‘zbekiston Respublikasining ayrim qonun hujjatlariga o‘zgartishlar va qo‘shimchalar kiritish to‘g‘risida | O‘zbekiston Respublikasi Oliy Majlisi qaror qiladi:
O‘zbekiston Respublikasining quyidagi qonun hujjatlariga o‘zgartishlar va qo‘shimchalar kiritilsin:
III. O‘zbekiston Respublikasining 1992-yil 2-iyulda qabul qilingan “Birjalar va birja faoliyati to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1992-yil, № 10, 394-modda; 1993-yil, № 1, 19-modda, № 9, 329-modda; 1994-yil, № 11-12, 285-modda; O‘zbekiston Respublikasi Oliy Majlisining Axborotnomasi, 1998-yil, № 3, 38-modda):
1) 6-moddasining 1-bandi quyidagi mazmundagi qism bilan to‘ldirilsin:
“Birja ustav fondini ta’sis hujjatlarida nazarda tutilgan miqdorda shakllantirishning eng ko‘p muddati, agar qonun hujjatlarida boshqacha tartib nazarda tutilgan bo‘lmasa, birja davlat ro‘yxatidan o‘tkazilgan paytdan e’tiboran bir yildan oshmasligi lozim”;
12-moddasi ikkinchi qismining uchinchi xatboshisi quyidagi tahrirda bayon etilsin:
“birjaning joylashgan eri (pochta manzili)”.
VI. O‘zbekiston Respublikasining 1992-yil 9-dekabrda qabul qilingan “Prokuratura to‘g‘risida”gi Qonuni (O‘zbekiston Respublikasi Oliy Kengashining Axborotnomasi, 1993-yil, № 1, 29-modda, № 6, 266-modda; O‘zbekiston Respublikasi Oliy Majlisining Axborotnomasi, 1996-yil, № 9, 141-modda, 1997-yil, № 2, 56-modda, № 9, 241-modda):
1) 3-moddasining yettinchi xatboshisidagi “Qurolli Kuchlarda” degan so‘zlar “O‘zbekiston Respublikasi Qurolli Kuchlarida, vazirliklari va idoralarining harbiy mahkamalarida, harbiylashtirilgan tarkibiy bo‘linmalarida” degan so‘zlar bilan almashtirilsin;
2) 11-moddasining beshinchi va 14-moddasining uchinchi qismlaridagi “Qurolli Kuchlarining” degan so‘zlar chiqarib tashlansin;
3) 23-moddasi birinchi qismining ikkinchi xatboshisi “harbiy qismlar” degan so‘zlardan keyin “vazirliklar va idoralarning harbiy mahkamalari, harbiylashtirilgan tarkibiy bo‘linmalari” degan so‘zlar bilan to‘ldirilsin;
4) 24-moddasi birinchi qismining ikkinchi va to‘rtinchi hamda ikkinchi qismining ikkinchi xatboshilari “harbiy qismlar”, “harbiy qismlarning” degan so‘zlardan keyin tegishincha “vazirliklar va idoralarning harbiy mahkamalari, harbiylashtirilgan tarkibiy bo‘linmalari”, “vazirliklar va idoralar harbiy mahkamalarining, harbiylashtirilgan tarkibiy bo‘linmalarining” degan so‘zlar bilan to‘ldirilsin.
XI. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Jinoyat kodeksi (O‘zbekiston Respublikasi Oliy Kengashining Axborotnomasi, 1995-yil, № 1, 3-modda; O‘zbekiston Respublikasi Oliy Majlisining Axborotnomasi, 1996-yil, № 9, 144-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda, № 5, 124-modda):
1) 51-moddasining birinchi qismidagi “giyovandlik vositalari va psixotrop moddalarni g‘ayriqonuniy ravishda sotish (272-moddaning ikkinchi qismi)” degan so‘zlar “giyovandlik vositalari yoki psixotrop moddalarni ko‘p miqdorda qonunga xilof ravishda sotish (273-moddaning beshinchi qismi)” degan so‘zlar bilan almashtirilsin;
2) 73-moddasi to‘rtinchi qismining “g” bandidagi “shuningdek giyovandlik vositalari yoki psixotrop moddalarni ozginadan ko‘proq miqdorda g‘ayriqonuniy ravishda sotish” degan so‘zlar “shuningdek giyovandlik vositalari yoki psixotrop moddalarni ko‘p miqdorda qonunga xilof ravishda sotish” degan so‘zlar bilan almashtirilsin;
3) 111-moddasining uchinchi qismi sanksiyasidagi “yoxud uch yilgacha ozodlikdan mahrum qilish” degan so‘zlar chiqarib tashlansin;
4) 131-moddasi:
birinchi qismining sanksiyasi quyidagi tahrirda bayon etilsin:
“mol-mulk musodara qilinib, eng kam oylik ish haqining yigirma besh baravaridan ellik baravarigacha miqdorda jarima yoki uch yilgacha axloq tuzatish ishlari bilan jazolanadi”;
ikkinchi qismining sanksiyasidagi “uch yildan” degan so‘zlar chiqarib tashlansin;
5) 132-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
6) 167-moddasi birinchi qismining sanksiyasidagi “uch yilgacha ozodlikdan mahrum qilish” degan so‘zlar “olti oygacha qamoq” degan so‘zlar bilan almashtirilsin;
7) 173-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
8) 176-moddasi birinchi qismining sanksiyasidagi “uch yilgacha axloq tuzatish ishlari yoki” degan so‘zlar chiqarib tashlansin;
9) 177-moddasi:
birinchi qismining dispozitsiyasi “shunday harakatlar uchun ma’muriy jazo qo‘llanilganidan keyin sodir etilgan bo‘lsa” degan so‘zlar bilan to‘ldirilsin;
ikkinchi qismining sanksiyasidagi “besh yilgacha” degan so‘zlar “uch yilgacha” degan so‘zlar bilan almashtirilsin;
uchinchi qismining sanksiyasidagi “besh yildan sakkiz yilgacha” degan so‘zlar “besh yilgacha” degan so‘zlar bilan almashtirilsin;
10) 180-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
11) 181-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
12) 184-moddasi quyidagi mazmundagi qism bilan to‘ldirilsin:
“Qasddan yashirilgan, kamaytirib ko‘rsatilgan foydalar (daromadlar) bo‘yicha soliqlar va boshqa to‘lovlar to‘liq to‘langan taqdirda, ozodlikdan mahrum qilish tariqasidagi jazo qo‘llanilmaydi”;
13) 1861-moddasi quyidagi tahrirda bayon etilsin:
Etil spirti, alkogolli mahsulot va tamaki mahsulotini qonunga xilof ravishda ishlab chiqarish yoki muomalaga kiritish, shunday harakatlar uchun ma’muriy jazo qo‘llanilganidan keyin yoki ancha miqdorda sodir etilgan bo‘lsa, —
mol-mulk musodara qilinib, eng kam oylik ish haqining yetmish besh baravaridan yuz baravarigacha miqdorda jarima yoki uch yilgacha axloq tuzatish ishlari yoxud besh yilgacha ozodlikdan mahrum qilish bilan jazolanadi.
O‘sha harakatlar:
a) ko‘p miqdorda;
b) bir guruh shaxslar tomonidan oldindan til biriktirib;
v) takroran yoki xavfli retsidivist tomonidan;
g) xizmat lavozimini suiiste’mol qilish yo‘li bilan sodir etilgan bo‘lsa, —
mol-mulk musodara qilinib, besh yildan o‘n yilgacha ozodlikdan mahrum qilish bilan jazolanadi.
O‘sha harakatlar:
a) juda ko‘p miqdorda;
b) uyushgan guruh tomonidan yoki uning manfaatlarini ko‘zlab sodir etilgan bo‘lsa, —
mol-mulk musodara qilinib, o‘n yildan o‘n besh yilgacha ozodlikdan mahrum qilish bilan jazolanadi”;
14) 187-moddasi:
ikkinchi qismining sanksiyasidagi “uch yilgacha ozodlikdan mahrum qilish” degan so‘zlar “olti oygacha qamoq” degan so‘zlar bilan almashtirilsin;
uchinchi qismining sanksiyasidagi “uch yildan besh yilgacha ozodlikdan mahrum qilish” degan so‘zlar “uch yilgacha ozodlikdan mahrum qilish” degan so‘zlar bilan almashtirilsin;
15) 189-moddasi:
ikkinchi qismining sanksiyasidagi “uch yilgacha ozodlikdan mahrum qilish” degan so‘zlar “olti oygacha qamoq” degan so‘zlar bilan almashtirilsin;
uchinchi qismining sanksiyasi quyidagi tahrirda bayon etilsin:
“mol-mulk musodara qilinib, uch yilgacha ozodlikdan mahrum qilish bilan jazolanadi”;
16) 198-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
17) 205-moddasi ikkinchi qismining sanksiyasidagi “besh yildan” degan so‘zlar chiqarib tashlansin;
18) 206-moddasi ikkinchi qismining sanksiyasidagi “besh yildan” degan so‘zlar chiqarib tashlansin;
19) 228-moddasi birinchi qismining sanksiyasidagi “yoki ikki yilgacha ozodlikdan mahrum qilish” degan so‘zlar chiqarib tashlansin;
20) 2291-moddasining sanksiyasidagi “yoxud uch yilgacha ozodlikdan mahrum qilish” degan so‘zlar chiqarib tashlansin;
21) 233-moddasi quyidagi mazmundagi qism bilan to‘ldirilsin:
“Etkazilgan moddiy zarar uch karra miqdorida qoplangan taqdirda, ozodlikdan mahrum qilish tariqasidagi jazo qo‘llanilmaydi”;
22) 257-moddasi:
birinchi qismining sanksiyasidagi “yoxud besh yilgacha ozodlikdan mahrum qilish” degan so‘zlar “yoxud uch yilgacha ozodlikdan mahrum qilish” degan so‘zlar bilan almashtirilsin;
ikkinchi qismining sanksiyasidagi “besh yildan sakkiz yilgacha” degan so‘zlar “besh yilgacha” degan so‘zlar bilan almashtirilsin;
23) 258-moddasi:
birinchi qismining sanksiyasidagi “yoxud besh yilgacha” ozodlikdan mahrum qilish” degan so‘zlar “yoxud uch yilgacha ozodlikdan mahrum qilish” degan so‘zlar bilan almashtirilsin;
ikkinchi qismining sanksiyasidagi “besh yildan sakkiz yilgacha” degan so‘zlar “besh yilgacha” degan so‘zlar bilan almashtirilsin;
24) 259-moddasi:
birinchi qismining sanksiyasidagi “yoxud besh yilgacha ozodlikdan mahrum qilish” degan so‘zlar “yoxud uch yilgacha ozodlikdan mahrum qilish” degan so‘zlar bilan almashtirilsin;
ikkinchi qismining sanksiyasidagi “besh yildan sakkiz yilgacha” degan so‘zlar “besh yilgacha” degan so‘zlar bilan almashtirilsin;
25) 260-moddasi:
birinchi qismining sanksiyasidagi “yoxud besh yilgacha ozodlikdan mahrum qilish” degan so‘zlar “yoxud uch yilgacha ozodlikdan mahrum qilish” degan so‘zlar bilan almashtirilsin;
ikkinchi qismining sanksiyasidagi “besh yildan” degan so‘zlar chiqarib tashlansin;
uchinchi qismining sanksiyasidagi “sakkiz yildan” degan so‘zlar chiqarib tashlansin;
26) 262-moddasi:
birinchi qismining sanksiyasidagi “yoxud uch yilgacha ozodlikdan mahrum qilish” degan so‘zlar chiqarib tashlansin;
ikkinchi qismining sanksiyasidagi “uch yildan” degan so‘zlar chiqarib tashlansin;
uchinchi qismining sanksiyasidagi “besh yildan” degan so‘zlar chiqarib tashlansin;
27) 266-moddasi:
birinchi qismining sanksiyasidagi “yoxud uch yilgacha ozodlikdan mahrum qilish” degan so‘zlar chiqarib tashlansin;
ikkinchi qismining sanksiyasidagi “uch yildan” degan so‘zlar chiqarib tashlansin;
uchinchi qismining sanksiyasidagi “yetti yildan” degan so‘zlar chiqarib tashlansin;
28) 272-moddasi chiqarib tashlansin;
29) 273-moddasi quyidagi tahrirda bayon etilsin:
Giyovandlik vositalari yoki psixotrop moddalarni o‘tkazish maqsadini ko‘zlab ko‘p bo‘lmagan miqdorda qonunga xilof ravishda tayyorlash, olish, saqlash, tashish yoki jo‘natish, shuningdek ularni ko‘p bo‘lmagan miqdorda qonunga xilof ravishda o‘tkazish —
olti oygacha qamoq yoki uch yildan besh yilgacha ozodlikdan mahrum qilish bilan jazolanadi.
Ushbu moddaning birinchi qismida nazarda tutilgan qilmishlar ozginadan ko‘proq miqdorda sodir etilgan bo‘lsa, —
mol-mulk musodara qilinib, besh yildan yetti yilgacha ozodlikdan mahrum qilish bilan jazolanadi.
Ushbu moddaning birinchi yoki ikkinchi qismida nazarda tutilgan qilmishlar:
a) ilgari giyovandlik vositalari yoki psixotrop moddalar bilan qonunga xilof ravishda muomala qilishdan iborat jinoyatni sodir etgan shaxs tomonidan;
b) bir guruh shaxslar tomonidan oldindan til biriktirib;
v) ozodlikdan mahrum qilish tariqasidagi jazoni o‘tash joylarida;
g) o‘quv yurtlarida yoki o‘quvchilar, studentlar o‘quv, sport va jamoat tadbirlarini o‘tkazadigan boshqa joylarda sodir etilgan bo‘lsa, —
mol-mulk musodara qilinib, yetti yildan o‘n yilgacha ozodlikdan mahrum qilish bilan jazolanadi.
Giyovandlik vositalari yoki psixotrop moddalarni laboratoriyalarda yoxud o‘zganing mulki hisoblangan vositalar va asbob-uskunalardan yoki prekursorlardan foydalangan holda qonunga xilof ravishda tayyorlash yoki qayta ishlash, shuningdek bunday vositalarni iste’mol qilish yoki tarqatish uchun bangixonalar tashkil qilish yoki saqlash, shuningdek ushbu moddaning ikkinchi yoki uchinchi qismida nazarda tutilgan qilmishlar:
a) o‘ta xavfli retsidivist tomonidan;
b) uyushgan guruh tomonidan yoki uning manfaatlarini ko‘zlab sodir etilgan bo‘lsa, —
mol-mulk musodara qilinib, o‘n yildan o‘n besh yilgacha ozodlikdan mahrum qilish bilan jazolanadi.
Giyovandlik vositalari yoki psixotrop moddalarni ko‘p miqdorda qonunga xilof ravishda sotish —
mol-mulk musodara qilinib, o‘n yildan yigirma yilgacha ozodlikdan mahrum qilish yoki o‘lim jazosi bilan jazolanadi.
Ushbu moddaning birinchi qismida nazarda tutilgan qilmishlarni sodir etgan shaxs o‘z ixtiyori bilan aybini bo‘yniga olish to‘g‘risida hokimiyat organlariga arz qilsa va giyovandlik vositalari yoki psixotrop moddalarni topshirsa, jazodan ozod qilinadi”;
30) 302-moddasi quyidagi mazmundagi qism bilan to‘ldirilsin:
“O‘sha qilmish jangovar vaziyatda sodir etilgan bo‘lsa, —
uch yildan besh yilgacha ozodlikdan mahrum qilish bilan jazolanadi”.
XII. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Jinoyat-protsessual kodeksi (O‘zbekiston Respublikasi Oliy Kengashining Axborotnomasi, 1995-yil, № 2, 5-modda; O‘zbekiston Respublikasi Oliy Majlisining Axborotnomasi, 1995-yil, № 12, 269-modda; 1997-yil, № 2, 56-modda, № 9, 241-modda; 1998-yil, № 5-6, 102-modda, № 9, 181-modda; 1999-yil, № 1, 20-modda; № 5, 124-modda):
1) 480-moddasi ikkinchi qismining 1-bandidagi “O‘zbekiston Respublikasi Qurolli Kuchlari harbiy prokurori” degan so‘zlar “O‘zbekiston Respublikasi Harbiy prokurori” degan so‘zlar bilan almashtirilsin;
2) 511-moddasi ikkinchi qismining 3-bandidagi “Qurolli Kuchlar Harbiy prokurori” degan so‘zlar “O‘zbekiston Respublikasi Harbiy prokurori” degan so‘zlar bilan almashtirilsin;
3) 512-moddasining ikkinchi qismidagi “Qurolli Kuchlar Harbiy prokurorining o‘rinbosarlari, garnizonlar harbiy prokurorlari va ularning o‘rinbosarlari” degan so‘zlar “O‘zbekiston Respublikasi Harbiy prokurorining o‘rinbosarlari, harbiy prokurorlar va ularning o‘rinbosarlari” degan so‘zlar bilan almashtirilsin.
XIII. O‘zbekiston Respublikasining 1994-yil 22-sentabrda qabul qilingan Qonuni bilan tasdiqlangan O‘zbekiston Respublikasining Ma’muriy javobgarlik to‘g‘risidagi kodeksi (O‘zbekiston Respublikasi Oliy Kengashining Axborotnomasi, 1995-yil, № 3, 6-modda; O‘zbekiston Respublikasi Oliy Majlisining Axborotnomasi, 1995-yil, № 9, 193-modda, № 12, 269-modda; 1996-yil, № 5-6, 69-modda, № 9, 144-modda; 1997-yil, № 2, 56-modda, № 4-5, 126-modda, № 9, 241-modda; 1998-yil, № 3, 38-modda, № 5-6, 102-modda, № 9, 181-modda; 1999-yil, № 1, 20-modda, № 5, 124-modda):
1) 126-moddasi:
birinchi qismining sanksiyasidagi “ikkidan bir qismi” degan so‘zlar “bir baravari” degan so‘zlar bilan almashtirilsin;
ikkinchi qismining sanksiyasidagi “bir baravari” degan so‘zlar “ikki baravari” degan so‘zlar bilan almashtirilsin;
2) 127-moddasi:
birinchi qismining sanksiyasidagi “beshdan bir qismidan ikkidan bir qismigacha” degan so‘zlar “bir baravari” degan so‘zlar bilan almashtirilsin;
ikkinchi qismining sanksiyasi quyidagi tahrirda bayon etilsin:
“ana shu qurilmalarni musodara qilib, fuqarolarga eng kam ish haqining bir baravaridan uch baravarigacha, mansabdor shaxslarga esa — uch baravaridan besh baravarigacha miqdorda jarima solishga sabab bo‘ladi”;
3) 166-moddasi:
birinchi qismining dispozitsiyasidagi “spirtli ichimliklar” degan so‘zlar chiqarib tashlansin, shu qismning sanksiyasidagi “ikki baravaridan uch baravarigacha, mansabdor shaxslarga esa — uch baravaridan besh baravarigacha” degan so‘zlar esa “uch baravaridan besh baravarigacha, mansabdor shaxslarga esa — besh baravaridan o‘n baravarigacha” degan so‘zlar bilan almashtirilsin;
ikkinchi qismining sanksiyasidagi “uch baravaridan besh baravarigacha, mansabdor shaxslarga esa — besh baravaridan yetti baravarigacha” degan so‘zlar “besh baravaridan o‘n baravarigacha, mansabdor shaxslarga esa — o‘n baravaridan o‘n besh baravarigacha” degan so‘zlar bilan almashtirilsin;
uchinchi qismining sanksiyasidagi “besh baravaridan yetti baravarigacha” degan so‘zlar “o‘n baravaridan o‘n besh baravarigacha” degan so‘zlar bilan almashtirilsin;
4) 170-moddasining dispozitsiyasidagi “Eng kam ish haqining o‘n baravaridan oshmaydigan miqdordagi” degan so‘zlar chiqarib tashlansin;
5) 1762-moddasining dispozitsiyasi quyidagi tahrirda bayon etilsin:
“Xo‘jalik yurituvchi subyekt tomonidan pochta manzili (joylashgan eri), bank rekvizitlari o‘zgarganligi to‘g‘risidagi yoki o‘zi qayta ro‘yxatdan o‘tganligi to‘g‘risidagi ma’lumotlarni o‘n kunlik muddat ichida vakolatli davlat organlariga taqdim etmaslik yoxud yolg‘on ma’lumotlarni taqdim etish — ”;
6) 178-moddasi quyidagi mazmundagi qism bilan to‘ldirilsin:
“Monopoliyaga qarshi faoliyatni amalga oshirishga vakolatli organning qoidabuzarlikni tugatish, dastlabki holatni tiklash, shartnomalarni bekor qilish yoki o‘zgartirish to‘g‘risidagi talablarini yoxud boshqa qonuniy ko‘rsatmalarini bajarishdan bo‘yin tovlash yoki o‘z vaqtida bajarmaslik —
mansabdor shaxslarga eng kam ish haqining besh baravaridan o‘n baravarigacha miqdorda jarima solishga sabab bo‘ladi”;
7) 186-moddasining sanksiyasidagi “bir baravaridan uch baravarigacha” degan so‘zlar “besh baravaridan o‘n baravarigacha” degan so‘zlar bilan almashtirilsin;
8) 2451-moddasidagi “1762” raqamlari chiqarib tashlansin;
9) 248-moddasi ikkinchi qismining 6-bandidagi “(yo‘l-patrul xizmati vzvod komandiri bundan mustasno)” degan so‘zlar chiqarib tashlansin;
10) 264-moddasining birinchi qismi “176-moddasining birinchi qismida” degan so‘zlardan keyin “176-2-moddasida” degan so‘zlar bilan to‘ldirilsin;
11) 283-moddasining birinchi qismi “ikkidan bir qismidan” degan so‘zlardan keyin “yo‘l harakati qoidabuzarliklari to‘g‘risidagi ishlar yuzasidan esa — bir baravaridan” degan so‘zlar bilan to‘ldirilsin.
XV. O‘zbekiston Respublikasining 1995-yil 21-dekabrdagi hamda 1996-yil 29-avgustdagi Qonunlari bilan tasdiqlangan O‘zbekiston Respublikasining Fuqarolik kodeksi (O‘zbekiston Respublikasi Oliy Majlisining Axborotnomasi, 1996-yil, 2-songa ilova, № 11-12; 1997-yil, № 2, 56-modda, № 9, 241-modda; 1998-yil, № 5-6, 102-modda; 1999-yil, № 1, 20-modda):
1) 43-moddasining to‘rtinchi qismi “uning joylashgan eri” degan so‘zlardan keyin “(pochta manzili)” degan so‘zlar bilan to‘ldirilsin;
2) 46-moddasi:
quyidagi mazmundagi to‘rtinchi qism bilan to‘ldirilsin:
“Yuridik shaxs o‘zi bilan bo‘ladigan aloqa amalga oshiriladigan pochta manziliga ega bo‘lishi lozim hamda o‘zining pochta manzili o‘zgarganligi to‘g‘risida vakolatli davlat organlarini xabardor etishi shart”;
to‘rtinchi, beshinchi, oltinchi va yettinchi qismlari tegishincha beshinchi, oltinchi, yettinchi va sakkizinchi qismlar deb hisoblansin;
beshinchi qismidagi “va joylashgan eri” degan so‘zlar “va joylashgan eri (pochta manzili)” degan so‘zlar bilan almashtirilsin;
3) 53-moddasi ikkinchi qismining uchinchi xatboshisi quyidagi tahrirda bayon etilsin:
“faoliyat ruxsatnomasiz (litsenziyasiz) amalga oshirilgan yoki qonun tomonidan taqiqlangan faoliyat amalga oshirilgan yoxud olti oy mobaynida (savdo va savdo-vositachilik korxonasi esa — uch oy mobaynida) bank hisobvaraqlari bo‘yicha pul operatsiyalarini o‘tkazish bilan bog‘liq moliya-xo‘jalik faoliyati amalga oshirilmagan, dehqon va fermer xo‘jaliklari bundan mustasno, va (yoki) davlat ro‘yxatidan o‘tkazilgan paytdan e’tiboran bir yil ichida ustav fondi ta’sis hujjatlarida nazarda tutilgan miqdorda shakllantirilmagan taqdirda, qonun hujjatlarida boshqacha tartib nazarda tutilgan bo‘lmasa, shuningdek ushbu Kodeksda nazarda tutilgan boshqa hollarda sudning qaroriga muvofiq”;
4) 55-moddasi:
quyidagi mazmundagi o‘ninchi qism bilan to‘ldirilsin:
“Davlat ro‘yxatidan o‘tkazilgan paytdan e’tiboran moliya-xo‘jalik faoliyatini amalga oshirmayotgan korxonalarni tugatish, shuningdek ularni muassislari yo‘qligida tugatish taomili va xususiyatlari qonun hujjatlari bilan tartibga solinadi”;
o‘ninchi qismi o‘n birinchi qism deb hisoblansin;
5) 490-moddasining birinchi qismi quyidagi mazmundagi jumla bilan to‘ldirilsin:
“Vakolatli davlat organining qaroriga binoan tanlov (tender) asosida tuziladigan korxonani sotish shartnomasi notarial guvohlantirilishi shart emas, ushbu Kodeksning 110-moddasi ikkinchi qismining 2-bandida nazarda tutilgan hollar bundan mustasno”.
XVI. O‘zbekiston Respublikasining 1996-yil 25-aprelda qabul qilingan “Banklar va bank faoliyati to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1996-yil, № 5-6, 54-modda; 1997-yil, № 2, 56-modda, № 9, 241-modda; 1999-yil, № 5, 124-modda) quyidagi mazmundagi 291-modda bilan to‘ldirilsin:
Korxonalar olti oy mobaynida (savdo va savdo-vositachilik korxonalari esa — uch oy mobaynida) bank hisobvaraqlari bo‘yicha pul operatsiyalarini o‘tkazish bilan bog‘liq moliya-xo‘jalik faoliyatini amalga oshirmagan hollarda, dehqon va fermer xo‘jaliklari bundan mustasno, banklar ularning hisobvaraqlarini yopib qo‘yishi hamda axborotini korxona hisobga olingan joydagi davlat soliq xizmati organiga xo‘jalik yurituvchi subyektlarning hisobvaraqlari yopilgan sanadan boshlab uch ish kuni mobaynida taqdim etishi shart.
Korxonalarning yopilayotgan hisobvaraqlaridagi mablag‘larning qoldiqlari foydalanish huquqisiz maxsus hisobvaraqlarga banklar tomonidan kiritib qo‘yiladi, korxonalarning to‘lanishi uchun bankka taqdim etilgan kreditorlik qarzi ko‘zda tutilmagan holatlar alohida hisobvarag‘iga o‘tkaziladi.
Korxonalarning bank hisobvaraqlari yopilganidan keyin ularning nomiga kelib tushayotgan mablag‘lar foydalanish huquqisiz maxsus hisobvaraqlarga kiritib qo‘yiladi.
Foydalanish huquqisiz maxsus hisobvaraqlarda jamlangan mablag‘lar banklar tomonidan birinchi navbatda korxonalarning budjet va budjetdan tashqari fondlar oldidagi qarzlarini qoplash uchun, qolgan summa esa ularning kreditorlik qarzini to‘lovlarning kalendar navbati bo‘yicha qoplash uchun yo‘llanadi.
Korxonalarni tugatish bo‘yicha maxsus komissiya korxona faoliyatini davom ettirishning maqsadga muvofiqligi to‘g‘risida qaror qabul qilgan yoki belgilangan tartibda tugatish komissiyasi tayinlagan paytdan e’tiboran bu korxonaning hisobvaraqlari tasarrufi tegishincha korxonaning o‘ziga yoki tugatish komissiyasiga o‘tadi”.
XVII. O‘zbekiston Respublikasining 1996-yil 26-aprelda qabul qilingan “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1996-yil, № 5-6, 61-modda; 1997-yil, № 2, 56-modda; 1998-yil, № 3, 38-modda, № 9, 181-modda):
1) 15-moddasi birinchi qismining ikkinchi xatboshisi quyidagi tahrirda bayon etilsin:
“firmaning to‘liq va qisqartirilgan nomi hamda joylashgan eri (pochta manzili)”;
2) 20-moddasi:
quyidagi mazmundagi ikkinchi qism bilan to‘ldirilsin:
“Jamiyat ustav fondini ta’sis hujjatlarida nazarda tutilgan miqdorda shakllantirishning eng ko‘p muddati, agar qonun hujjatlarida boshqacha tartib nazarda tutilgan bo‘lmasa, jamiyat davlat ro‘yxatidan o‘tkazilgan paytdan e’tiboran bir yildan oshmasligi lozim”;
ikkinchi qismi uchinchi qism deb hisoblansin.
XVIII. O‘zbekiston Respublikasining 1996-yil 26-dekabrda qabul qilingan “Siyosiy partiyalar to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 2, 36-modda) 8-moddasining uchinchi qismidagi “ikki oy” degan so‘zlar “bir oy” degan so‘zlar bilan almashtirilsin.
XXI. O‘zbekiston Respublikasining 1997-yil 29-avgustda qabul qilingan “Davlat soliq xizmati to‘g‘risida”gi Qonuni (O‘zbekiston Respublikasi Oliy Majlisining Axborotnomasi, 1997-yil, № 9, 232-modda; 1998-yil, № 5-6, 102-modda) 7-moddasining to‘rtinchi qismi quyidagi mazmundagi 10-band bilan to‘ldirilsin:
“10) olti oy mobaynida (savdo va savdo-vositachilik korxonalari esa — uch oy mobaynida) bank hisobvaraqlari bo‘yicha pul operatsiyalari o‘tkazish bilan bog‘liq moliya-xo‘jalik faoliyatini amalga oshirmaganligi munosabati bilan korxonalarning hisobvaraqlari yopilgan sanadan e’tiboran ularning faoliyatni davom ettirishi maqsadga muvofiqligi to‘g‘risidagi masalalarni belgilangan tartibda ishlab chiqish uchun axborotni ularni hisobga olgan joydagi davlat soliq xizmati organiga uch ish kuni mobaynida taqdim etadilar”. | 105 | 23,934 |
Qonunchilik | Korxonalar, imoratlar va inshootlar qurilishi uchun tanlangan yerlarda loyihalash ishlarini boshlashga ruxsat berish va shu maqsadlar uchun yer ajratish to‘g‘risida | O‘zbekiston Respublikasi Vazirlar Mahkamasi qaror qiladi:
1. Qishloq xo‘jaligi vazirligi va Samarqand viloyati hokimligining taklifiga binoan korxonalar, imoratlar va inshootlar qurilishi uchun tanlangan yerlarda loyihalash ishlarini boshlab yuborishga 1-ilovaga muvofiq ruxsat etilsin.
2. Qishloq xo‘jaligi vazirligi, Qashqadaryo, Samarqand, Sirdaryo va Surxondaryo viloyatlari hokimlarining taklifiga binoan korxonalarga, muassasalarga va tashkilotlarga korxonalar, imoratlar va inshootlar qurish uchun 2-ilovaga muvofiq yer uchastkalari doimiy foydalanish uchun ajratib berilsin.
Yuqorida qayd etilgan viloyatlar hokimliklari shu to‘g‘rida ogohlantirilsinki, ajratilgan yerlar belgilangan muddatlarda foydalanilmagan taqdirda O‘zbekiston Respublikasining “Yer to‘g‘risida”gi Qonuniga muvofiq olib qo‘yiladi. | 164 | 813 |
Qonunchilik | Ijtimoiy ahamiyatga ega dorilar ehtiyojga binoan ajratiladi | QHTBT portalida Vazirlar Mahkamasining «Ijtimoiy ahamiyatga ega dori-darmonlar va tibbiyot buyumlariga ehtiyojlarni aniqlash tartibi toʻgʻrisidagi nizomni tasdiqlash toʻgʻrisida»gi qarori loyihasi joylashtirildi.
Ijtimoiy ahamiyatga ega vositalar roʻyхatini Sogʻliqni saqlash vazirligining doimiy faoliyat yuritadigan komissiyasi tuzadi.
Roʻyхatga ijtimoiy ahamiyatga ega va atrofdagilar uchun хavf tugʻdiradigan kasalliklarni davolashga moʻljallangan dorilar kiritilgan.
Dori vositalari iste’mol tahlilida quyidagi turlarga ajratiladi:
Kelgusi yil uchun ijtimoiy ahamiyatga ega boʻlgan dorilar va tibbiyot buyumlariga ehtiyojni aniqlashda tashхislash va davolash standartlari, klinik yoʻriqnomalar hamda aholining soni va kasallanish statistikasidan foydalaniladi.
Ijtimoiy-ahamiyatga ega dorilarning tasdiqlangan roʻyхati quyidagilarni aks ettiradi:
Dorilarga boʻlgan yigʻma ehtiyojni davolash-profilaktika muassasalari aniqlaydi. Aniqlangan ehtiyoj boʻyicha ma’lumotlar Qoraqalpogʻiston Respublikasi sogʻliqni saqlash vazirligi, viloyat sogʻliqni saqlash boshqarmalari va Toshkent shahar sogʻliqni saqlash bosh boshqarmasiga solishtirma arizani tayyorlash uchun topshiriladi.
Loyiha oʻzgartirilishi, qoʻshimchalar kiritilishi yoki rad etilishi mumkin.
Mohina Mirzayeva. | 59 | 1,277 |